
Sokratas (470-399 m. pr. Kr.) 


Kartą sapnavau: 

Savo mediniame namuke, pro kurio langus matyti Alpės, sėdė- 
jau prie kompiuterio ir rašiau knygą. Man prie kojų šnarpštė šuo, 
šalia klaviatūros puodelyje garavo arbata. Buvo vasara, langas 
atlapotas, kvepėjo šviežiu šienu. Be savo zirziančio kompiuterio, 
girdėjau tik paukščių ulbėjimą ir svirplių čirpimą. Ramybė gau- 
bė mane tarsi šilko skara, ir tuo pat metu jaučiau ore įelektrin- 
tus virpesius: savo idėjų ir minčių energiją, kuri mano rankomis 
lengvai tekėjo į klaviatūrą. Neskambėjo telefonas, niekas manęs 
netrikdė, nesirūpino mano gerove. Jaučiausi atsipalaidavusi ir 
laisva, man priklausė visas pasaulio laikas! 

Tikrovėje šią popietę sėdžiu savo bute mieste ir rašau knygą. 
Mane slegia terminai, numatyti sutartyje, o laikas bėga. Turėčiau 
vien tik rašyti, rašyti ir dar kartą rašyti. Jei netrukdytų kai kurios 
„smulkmenos“, kurioms irgi privalau skirti laiko: 


— Reikia skubiai atnaujinti interneto svetainės puslapius, todėl 
apipavidalintojas reikalauja naujų tekstų. 


— Vienas klientas prašo rytoj trumpam susitikti, jis nori per- 
tvarkyti savo parduotuvę. Jau prieš kelis mėnesius esu pažadė- 


jusi jam padėti. 


— Kitam klientui dar šiandien reikia patarti, kaip išdėstyti lubų 
apšvietimą. 

— Viena draugė prašė skubiai pritaikyti foną naujai sofai. 


— Vienai seminarų dalyvei esu pažadėjusi nusiųsti prievažos 
sutvarkymo eskizus. 


— Netrukus ateis elektrikas apžiūrėti mano viryklės. 
— Koljis ateis, turiu apsispręsti, ar remontuoti tą pačią, ar pirkti 
naują viryklę. 


— Telefonas vis skamba. 
— Privalau skubiai įforminti pajamas. 
— Man dar reikia apsipirkti, o paskui susikrauti lagaminą. 


— Po trijų valandų reikės pasiimti iš kirpyklos mamą ir drauge 
su šunimi parvežti namo. 


— Po dešimties minučių ateina valytoja. Be abejonės, ji man tik- 
ras išsigelbėjimas, bet prieš jai ateinant reikia išnešti keletą daik- 
tų, kad moteris galėtų darbuotis. 


— Nepamiršti šuns! Jau kokias penkias minutes jis tupi prie 
durų ir prašosi skubiai išleidžiamas į lauką! 


Tokia mano gyvenimo atkarpėlė tikriausiai pažįstama ir jums. 
Situacija, kai „visko per akis“, man žinoma net labai puikiai! Ži- 
nau, ką reiškia daugiau nei „pakankamai“! Sakau tai todėl, kad 
tikrai atsiras skaitytojų, kurie pamanys, kad pati neišmanau to, 
ką rašau! 


ĮVADAS: 
ATSIKRATYKIME DVASINIO BALASTO! 


Mūsų gyvenimas atrodo vis painesnis ir komplikuotesnis. Turiu 
galvoje ne tik tai, kad butuose vis daugiau daiktų ir spintos per- 
pildytos, bet ir tai, kad ir kasdieniame gyvenime jaučiamės vis 
labiau „suvaržyti“. Visko turime daugiau nei pakankamai, o ne- 
retai net gerokai per daug: per daug darbų, per daug visuomeni- 
nės veiklos ir per daug įsipareigojimų. Net asmeniniame gyveni- 
me negalime apsieiti be stresų. Gyvename nuolat stokodami lai- 
ko, jaučiamės tarsi sugauti problemų tinklu. It žiurkėnai bėgame 
laiko rate, klimpstame tarp įsipareigojimų ir skolų visuomenei. 
Mes pykstamės su aplinkiniais, kurie mus nervina, leidžiamės 
išnaudojami „energijos vampyrų“ ir kartais jaučiamės esą sveti- 
mų problemų „sąvartynai“. 

Kamuojami mažyčių kasdienybės karų ir visokių smulkme- 
nėlių, vis mažiau dėmesio skiriame dalykams, kurie gyvenime 
mums iš tiesų svarbūs. Mūsų pačių svajonės ir tikslai tampa 
migloti, jei tik iš viso jų neprarandame! O gal juos tik paslepia 
rūpesčių griūtis? Kada nors, prabėgus dešimtmečiams, klausi- 
me savęs, kur pražuvo visi tie metai drauge su gražiausiais pla- 
nais! Jei mūsų smegenys išvis bus išsaugojusios prisiminimus 
apie tai... 

Atrodo, jos yra begalinis „sandėlis“ viskam, kas šiame pasau- 
lyje svarbu, ir ypač kas nesvarbu, sukrauti. Bet taip tik atrodo, 
nes mūsų protas taip pat „perpildytas“ ir neretai nebepajėgia 

sutalpinti naujos informacijos. Smegenys prikimštos nebūtinos 
informacijos, užterštos televizinėmis šiukšlėmis ir banalybėmis 
iš „trečių rankų“. Aplinka mus verste užverčia „atliekomis“. II- 
gesnį laiką neapvalę savo vidinio gyvenimo, neatsikratę dvasinio 
balasto, nuodijame save iš vidaus! Mat toks balastas veikia kūną, 
protą ir dvasią. Jis atima brangų laiką ir varžo mūsų energiją. 

Metas atskirti grūdus nuo pelų! Kitaip tariant, siekti gyvenimo 
darnos, pažaboti nebūtiną, sekinantį jėgų eikvojimą, riboti dva- 
sinį balastą ir ilgainiui kiek tik įmanoma jį sumažinti. Tai, ko iš 
savo gyvenimo negalime visiškai pašalinti, bent atitverkime erd- 
ve ir laiku. Pats metas deramai įvertinti svarbiausius gyvenimo 
dalykus, skirti dėmesio žmonėms, kurie mums brangūs, puose- 
lėti asmenines vertybes, saugoti gražius prisiminimus. Dvasiškai 
išsikuopti reiškia skirti šiems turtams deramą vietą gyvenime 
ir širdyje bei pasirinkti tinkamus prioritetus. Juk visa, kas mus 
supa, visa, ką galvojame, darome ir patiriame pojūčiais, vienaip 
ar kitaip veikia mūsų dvasinę gerovę. 

Didelės reikšmės mes teikiame išorinei gerovei, gyvenimo ap- 
linkai, tad atitinkamai formuojame ir erdvę aplink save. Gražiai 
įrengtos patalpos teigiamai veikia jose dirbančius žmones, lei- 
džia pajusti gyvenimo džiaugsmą, stiprina motyvaciją. Jos gerina 
gyvenimo kokybę, veikia kūną, protą ir dvasią. Nors erdvę ap- 
link save formuoti sugebame, bet kai tik reikia organizuoti savo 
gyvenimą, to daryti dažniausiai pasijuntame nepajėgūs. Juk kur 
kas paprasčiau suvokti save kaip išorinių aplinkybių „aukas“ — 
mat neturime nei drąsos, nei valios savarankiškai susitvarkyti 
gyvenimo. Tuo tarpu kiekvienas esame savo vidinio gyvenimo, 
savo vidinių erdvių kūrėjas. 

Savo gyvenimą jūs galite išsikuopti taip pat, kaip išsikuopiate 
butą, sustatote baldus, perdažote sienas! Negriaudami vidinių 
„Nhamų“, galite naudoti kitokias medžiagas ir suteikti savo gyve- 
nimui įvairiausių spalvų! Galite išgriauti senas sienas ir įsileisti 
daugiau šviesos. Galite perstatyti „baldus“ ar net išgabenti juos! 

Dar galite nuspręsti, kokie „svečiai“ jūsų „vidinėje šventovėje“ 
bus pageidaujami, o kokiems teks likti už durų. 

Šiaip ar taip, dabar pats metas vidiniam Space-Clearing. Šią 
anglų kalbos sąvoką sudaro žodžiai space (erdvė, vieta, plotas) 
ir Clearing (valymas, tvarkymas, nereikalingų daiktų atsikraty- 
mas). Taigi Space-Clearing reikėtų suvokti kaip ištisą procesą, nuo 
netvarkos likvidavimo išsikuopiant iki erdvių sutvarkymo bei 
situacijų sprendimo. Čia galima paminėti ir energinį erdvės iš- 
valymą smilkalais bei energinėmis įkrovomis. Tad Space-Clearing 
namuose sukuria daugiau erdvės, 0 gyvenimui suteikia daugiau 
grynumo! 

Toks ir yra dvasinio Space-Clearing tikslas: suteikti gyvenimui 
daugiau erdvės ir grynumo. Kyla neišvengiami klausimai: „Ko 
gyvenime man reikia iš tikrųjų, kad jausčiausi laimingas, o ko ga- 
liu atsisakyti? Kas mane varžo, o kas suteikia jėgų?“ Taigi metas 
atkurti pusiausvyrą, peržiūrėti daiktus, pagal svarbą surūšiuoti 
veiklą, asmenis, rūpesčius, sumažinti išlaidas ir atsikratyti naš- 
tos. Tas, kuris tikisi iš gyvenimo naujų impulsų, turi atsisakyti 
senųjų ir apsispręsti, kam teiks pirmenybę! Išsikuopti gyvenimą 
reiškia tapti aktyviam ir galiausiai susikurti erdvės naujovėms, 
kad ir kokios jos būtų. Dvasinis išsivadavimas yra magiškas pro- 
cesas. Pasiruoškite staigmenoms! 


PIRMOJI SAVAITĖ: 
ŠALIN VISKĄ, KO YRA PER DAUG! 


Apmąstykite savo kasdienybę — ko mielai atsisakytumėte? Ką pirmiau- 
sia nedvejodami amžiams pasiųstumėte „į Mėnulį? 


Tas, kuris mūsų laikais gyvena be stresų, jaučiasi kažką darąs 
neteisingai. O tas, kuris nebėdoja esąs pernelyg užsiėmęs, atrodo 
įtartinas. Beveik būtų galima pamanyti, kad tai tik laikotarpis, 
tendencija, kuri anksčiau ar vėliau pasikeis. Bet šitaip sumenki- 
nama problema: dauguma mūsų iš tiesų esame perkrauti rūpes- 
čiais ir visai neapsimetinėjame. Jau vaikai skundžiasi skrandžio 
sutrikimais, nes per tam tikrą laiko tarpą būtino pasiekti rezulta- 
to krūvis jiems yra per didelis. Stresas kamuoja visą šeimą. Štai 
motinos aimanuoja: „Nežinau, kur dingsta mano laikas. Jaučiuo- 
si nepajėgi tvarkyti savo kasdienybės, esu savo vaikams tik vai- 
ruotoja ir namų darbininkė“. 

Ne mažiau mus išsekina ir profesinė veikla. Kasdienės užduo- 
tys iškyla prieš mus tartum kalnas, reikalams nematyti galo. Be 
paliovos skamba telefonas, nuolat kertasi mūsų ir kitų žmonių 
interesai. „Išprotėsiu! Visiems iš manęs ko nors reikia! Savo pa- 
ties darbui visai nebeturiu laiko!“ Po šiais žodžiais pasirašytume 
daugelis. Vakare klausiame savęs, ar iš tiesų šiandien ką nors nu- 
veikėme. Mums atrodo, kad esame visiškai priklausomi nuo kas- 
dienių smulkmenų - įspūdis toks, tarsi būtume paskendę jose ir 
dėl jų pražiopsoję gyvenimo vertybes. Užtat kad tų smulkmenų 

yra gerokai per daug! Gyvenimo banalybės mus slegia ir klampi- 
na. Trumpiau tariant, mums jos neapsakomai įgriso! 

Regis, kadaise buvo kur kas paprasčiau: ir dirbti, ir gyventi. 
O vis dėlto kaip visa tai atrodė ūkininkui prieš šimtą metų? Ar 
iš tikrųjų gyvenimas anksčiau buvo paprastesnis? Labai abejoju! 
Pavyzdžiui, prireikdavo ištisos dienos apsiskalbti, o dar vienos — 
išsikepti duonai. Argi šiandien mums nėra lengviau, kai galime 
subrukti skalbinius į skalbyklę ir nueiti pas kepėją? Tačiau šiais 
laikais mus labiau vargina privalomi veiksmai ir reikalavimai — 
jie bando mūsų kantrybę, dažnai jiems nė galo nematyti. Neži- 
nome, kiek užtruksime išėję sumokėti mokesčių, o kiek - padė- 
dami vaikams ruošti namų darbus. Anksčiau gyvenimas slinko 
daugmaž ribotoje darbo ir būsto erdvėje, o šiandien gyvename 
judrioje visuomenėje, ir automobilis dažnai atstoja tikruosius 
namus. Nuvežęs vaikus į mokyklą, tėvas važiuoja į darbą - ne- 
retai į kitą miesto galą. Popiet vaikus reikia nuvežti į treniruotę, 
šunį — pas veterinarą, dar apsipirkti, taigi be automobilio niekaip 
neapsieisi. 

Prieš šimtmečius šeimos struktūra buvo labai aiški, o dabar ją 
pakeitė fragmentinis šeimyninis gyvenimas arba santykiai per 
atstumą — tai yra veiksniai, susiję su laiku ir erdve. Šiandienės 
gyvenimo ir darbo sąlygos reikalauja mobilumo ir lankstumo. 
Tarkime, jei žmogus nori kopti karjeros laiptais, jis turi būti pa- 
sirengęs dažnai keisti gyvenamąją vietą. Jau vien mintis apie tai 
gali pašiurpinti visą šeimą — neverta nė kalbėti apie dvigubai 
ar dar daugiau kartų išaugantį krūvį atžaloms bei dirbantiems 
tėvams. 

Tačiau gyvenimą turi sudaryti darbas ir poilsis, ne tik darbas. 
Kūnui, protui ir sielai, kad išliktų sveiki ir kūrybingi, būtinos 
kasdienės atokvėpio valandėlės. Vis dėlto dažnai būna taip, kad 
dėl savo buto ar automobilio stengiamės labiau nei dėl savęs! 
Rūpinamės viskuo, kuo tik įmanoma, pažįstamiems padedame 
susiremontuoti butą, vaikams —- mokytis. O kas pasirūpins mu- 

mis? Jei to nedarysime patys, niekas už mus nepadarys! Daugu- 
mos tėvų nuomone, pirmiausia reikia pasirūpinti vaikų gerove, 
o tik paskui savimi! Bet juk aišku, kad vaikams naudingiau, kai 
tėvų dvasinė pusiausvyra stabili, kai jie patenkinti. Argi vaikui 
gali būti gera, jei tėvą kamuoja nuolatiniai stresai, o motina blo- 
gai nusiteikusi? Norint pagerinti gyvenimo kokybę, išlaikyti ge- 
rus santykius šeimoje ir tarp partnerių, reikia išmokti skirti laiko 
sau, atsisakyti kai kurių abejotinų dalykų virškrūvio. 


Pakaks! 


Negalime nuveikti visko. Plušėti kaip jaučiai, kopti karjeros 
laiptais, o dar auginti vaikus ir priiminėti svečius. Kas nors ne- 
išvengiamai turi likti nuošalėje! Tiesiog neįmanoma apsieiti be 
išskaičiavimo. Riba prieita: nieko neatsisakydami nebegalime 
kopti aukščiau, žengti toliau, bėgti greičiau, turėti dar daugiau. 
Vieniems anksčiau, kitiems vėliau paaiškėja, kad toliau taip tęs- 
tis nebegali. Reikia kažką keisti, nes energijos atsargos nėra be- 
ribės. Blogiausiu atveju impulsu permainoms tampa liga: būna, 
kad pasitraukti iš trasos tenka dėl infarkto ar apopleksijos. 

Apie organizmo funkcijų išsiderinimo pavojų patikimiausiai 
perspėja mūsų pačių kūnas. Tarsi jautrus seismografas jis įspė- 
ja mus apie artėjantį „žemės drebėjimą“. Tad kodėl neatkreipus 
dėmesio jau į pačius pirmuosius požymius, kodėl tokių perspė- 
jimų neįvertinus rimtai? Nesiorientuokite į tai, kas pakeliama, 
ištveriama kitiems. Per didelis krūvis yra tas, kuris yra per di- 
delis jums, tas, kuris slegia jus! Nesilyginkite su tais, kurių riba 
nubrėžta aukštėliau. Kiekvienas žmogus apkraunamas skirtin- 
gai, kiekvienas turi savo, asmeninį „balastą“. Vienam didžiulė 
našta būti gausioje draugijoje, tačiau darbe jis ištveria bet kokius 
stresus, kitam įtampą kelia bent vienas per dieną rimtas įsiparei- 
gojimas, kurį reikia atlikti laiku, tuo tarpu smulkių darbų toks 

žmogus lengvai įveikia daugybę. Taigi būkite atidūs patys sau! 
Ko reikėtų atsikratyti? Kas jums yra perkrova, vadinasi, našta? 
Savo veiksmų matas esate patys! Nesitikėkite dėmesio iš kitų, jei 
patys sau esate ne iki galo dėmesingi! 


Šalin tariamai svarbią veiklą! 


Kiek laiko iššvaistote dalykams, kurie jums nesuteikia jokio ma- 
lonumo? Ir ar ne vien todėl, kad to iš jūsų tikisi kiti? Nepaleiskite 
vėjais gražiausių savo gyvenimo metų, kepdami pyragus mo- 
kyklinei mugei, jei jums tai nemalonu! Kodėl neperleidus šios 
užduoties tam, kurį tokia veikla žavi? Arba kodėl nenupirkus jau 
iškeptų pyragų? Bent kartą pagalvokite, kaip sutaupytą laiką ga- 
lėtumėte praleisti savo malonumui: apsilankyti masažo salone, 
paprasčiausiai pagulėti vonioje, o gal parašyti knygą. 

Jei siekiate gyventi kaip sąmoningai laisvas žmogus, dera kar- 
tą imti ir perkratyti dabartinį savo gyvenimą. Taigi ką veikiate 
per dieną? Paskirstykite ir surūšiuokite savo veiksmus! Kai kurie 
žmonės labai mėgsta vakare prasiblaškyti, susitikti su draugais, 
nueiti į teatrą, apsilankyti operoje. Bet ne visi! Argi jums nepa- 
žįstama situacija, kai turite bilietus į koncertą, tačiau kaip tik tą 
vakarą esate visiškai nenusiteikę kelti kojos iš namų? Galbūt 
esate mirtinai pavargę? Arba tiesiog norite padrybsoti ant sofos! 
Kaip tokiu atveju elgiatės? Leidžiate tuščiai pražūti brangiems 
bilietams ar įveikiate akimirkos tingulį, kad dar smagiau praleis- 
tumėte vakarą? 

Mums atrodo, kad privalome padaryti ką nors gera sau, ką 
nors, kas būtų sveika kūnui ar dvasinga. Tad skubame į lengvo- 
jo kultūrizmo klubą ar teniso aikštyną - dėl kūno - ar įsigyjame 
abonementą į teatrą - dėl proto. Sielos atgaivai savaitgaliais lan- 
kome intensyvius indų guru seminarus. Bet ar tikrai mums viso 
to reikia? Ar tokia veikla, nors ir neabejotinai naudinga, nekelia 

mums dar daugiau įtampos? Kodėl visa tai darome? Kodėl vie- 
nas imasi naminių gyvulėlių mylėtojų draugijos iždininko pa- 
reigų, o kitas - vadovauti golfo klubui? Iš pradžių tai galbūt net 
teikia malonumo, bet galiausiai įsipareigojimų suma drauge su 
darbe patiriamais stresais tampa virškrūviu. O tuomet gali pa- 
dėti tik viena: šalin papildomą krūvį! 

Atrodo, kad mūsų gyvenime labai daug ką lemia išorinės ap- 
linkybės. Užuot veikę, mes dažniausiai tik pasyviai reaguojame 
į išorinius reikalavimus: viryklė sugedo, vadinasi, teks kviesti 
elektriką — vėl gaišti laiką, o dar išlaidos. Pasijuntame priklauso- 
mi, tarsi patys nebeturėtume jokios įtakos kasdienio gyvenimo 
tėkmei. Kai turėtume išeikvoti 20 procentų energijos, kad pa- 
siektume 80 procentų sėkmės, dažniau nutinka priešingai - 80 
procentų energijos iššvaistome dvidešimčiai procentų neesmi- 
nių gyvenimo sričių. O tam, kas iš tiesų svarbu, skiriame aki- 
vaizdžiai per maža laiko. Šitaip sutrinka pusiausvyra: nukenčia 
mūsų gyvenimo kokybė. Todėl pats metas kažką keisti. To, kas 
yra tapę asmeniškai nebesvarbu, galima ir reikia atsikratyti! 


Pravartu suvokti, kas svarbu! 


Norėdami išsiaiškinti, kas jūsų gyvenime yra svarbiausia, be in- 
ventorizacijos neapsieisite. Kas svarbu jums asmeniškai? Kokie 
žmonės, kokia veikla? Hobis? Partneris? Sveikata? Sportas? Ko- 
kia eilės tvarka? Jei gerai apsvarstysite, kam teikiate pirmenybę, 
ir dar pasižymėsite, kiek laiko iš tikrųjų skiriate kiekvienai sri- 
čiai, turėsite autentišką autoportretą. Ar rūpinatės savo sveika- 
ta? Kuo tai pasireiškia ir kiek laiko tam skiriate? Ką darote savo 
vaikų labui ir kiek laiko praleidžiate su jais? Ar jūsų sąraše yra 
dalykų, kuriems nebelieka laiko? Jei taip, vadinasi, norai neati- 
tinka tikrovės! Prisipažinkite nuoširdžiai: ar tik nepraleidžiate 
daugiau laiko prie televizoriaus nei su draugais? Jei taip, tuomet 
televizija — kad ir kaip jums nepatiktų tokia išvada - jums svar- 

besnė už draugus! Juk skiriate laiko tam, kas jums svarbu! O tai, 
kam nerandate laiko, jums nėra svarbu. 

Viskas priklauso tik nuo jūsų: savo gyvenimo prioritetus galite 
bet kuriuo metu pakeisti. Galite išjungti televizorių ir susitikti su 
draugais! Imkite ir pasitikrinkite, kaip praeina įprasta jūsų die- 
na. Ką veikiate ir kuri tos veiklos dalis iš tiesų yra svarbi? Ko 
iš tikrųjų norite iš gyvenimo? Ko mielai išvengtumėte? Kurie 
užsiėmimai teikia malonumo ir yra jums reikalingi? Ką darote 
nenoromis arba kur lankotės tik iš pareigos? Visi šie klausimai 
galiausiai susilieja į vieną, labai banalų: ko man iš tiesų reikia, 
kad būčiau laimingas? Vis dėlto dažnai paprasčiau būna atsa- 
kyti į atvirkščią klausimą: ko man tikrai nereikia? Kas vagia iš 
manęs laiką ir energiją? Dėl ko pasijuntu nelaimingas? Tas, kuris 
nekelia sau tokių klausimų, tegul nesistebi, jei pražiopso savo 
gyvenimą. 

Savo vidinį gyvenimą pradėkite kuopti nuo išorinės aplinkos, 
pavyzdžiui, savo kambario. Apeikite patalpą su trimis dėžėmis: 
viena šiukšlėms, kita - daiktams, kurių dar gali prisireikti, tre- 
čia —- brangenybėms. Senus, nebetinkamus ar nebenaudojamus 
daiktus atskirkite nuo to, kas SVARBU. Lygiai taip pat peržiūrė- 
kite ir komodą: kurie indai jau daugelį metų nebebuvo atsidūrę 
ant stalo? Ar jie tikrai dar reikalingi? Jei taip, tuomet kodėl ne- 
perkeliate jų į virtuvės indaują ir nenaudojate kasdien? 


Virškrūvis priklauso nuo požiūrio 


Kas iš mūsų protarpiais nepasijunta tarsi išsunktas? Vis dėlto 
tik labai geriems draugams ar draugėms ryžtamės prisipažin- 
ti: „Nebeištversiu“. Mat tokio prisipažinimo nepajėgia suprasti 
visuomenė: tas, kuris yra neištvermingas, krinta iš Žaidimo ir 
profesinėje, ir privačioje aplinkoje. „Neištvermingas“ reiškia tą 
pat, ką ir „nevykėlis“. Todėl streso ištiktas ar nerviškai išsekęs 

žmogus kenčia tokias būsenas daugiau ar mažiau slapčia. O dar 
prisideda sąžinės graužatis dėl to, kad perdėtos reakcijos galbūt 
neigiamai veikia ar nervina šeimos narius ir draugus. 

Jei pasijuntate pasiekę individualios ištvermės ribą, išeitis gali 
būti tik viena: pasinaudoti avariniais stabdžiais! Būtina susi- 
griebti, kai tik kūnas pradeda siųsti grėsmingus signalus: pakyla 
kraujospūdis, skauda galvą ar panašiai. Dažnai užklumpančios 
kvėpavimo takų ligos ar sloga gali reikšti: „Man viskas įgriso“. 
Skrandžio ir virškinamojo trakto sutrikimai tarytum skelbia: 
„Visa tai mane nukamavo“. 

Vis dėlto nėra tokio stresų matavimo vieneto, kuris tiktų vi- 
siems. Kiekvienas Žmogus krūvį pakelia nevienodai. Pavyzdžiui, 
jautrūs Žmonės yra mažiau ištvermingi, nepasitiki savimi, juos 
labiau kamuoja rūpesčiai. Be to, jis arba ji dažniausiai nesugeba 
ištarti „ne“, reiškiančio: iki čia, o toliau nė Žingsnio. 


Pravartu užsibrėžti ribą! 


Esama Žmonių, kurie lengvai susidoroja su šešiolikos valandų 
darbo diena. Jie vadovauja įmonei, „lyg tarp kitko“ augina tris 
vaikus ir visuomeniniais pagrindais darbuojasi keliose organiza- 
cijose. Atrodo, jų energija niekada neišsenka, o jie patys visada 
išlaiko dvasinę pusiausvyrą ir niekuomet nepersidirba. Vargu ar 
jie kada patiria perkrovas, viskas jiems sekasi lengvai ir be kitų 
pagalbos. Tad kur slypi tokios sėkmės paslaptis? Kuo šie žmonės 
skiriasi nuo išgyvenančių nuolatinius stresus? 

Jie gerai žino štai ką. Savo stipriąsias, bet pirmiausia — silp- 
nąsias puses ir ribas. Ir pastarųjų paiso, kol dar nėra jų pasiekę. 
Kitaip nei kai kurie kiti, jie tas ribas gali parodyti atvirai ir prirei- 
kus ištarti „ne“: „Mielai padėsiu tau persikraustyti, bet tik ne šį 
savaitgalį“. Tokie žmonės be jokių keblumų gali atsisakyti darbų 
ar užduočių. Jie žino, ką jau yra nuveikę ir ką dar nuveiks, jiems 
nebereikia dar ką nors įrodinėti ar visur kištis. Aplinkos kelia- 

mus reikalavimus jie pasitinka su vidine ramybe. Daro tai, ką 
nori daryti, ir bendruomenės spaudimui nepasiduoda. Nedary- 
dami tam tikrų dalykų, visai neblogai gyvena. Juk ne kiekvienas 
kopia į Everestą, ir dar šiauriniu šlaitu! 

Kad ir kuriam žmonių tipui priklausytumėte, svarbiausia — 
jūsų pačių ribos. Tai, kas jus ilgą laiką slegia, jums asmeniškai 
ir kenkia. Taigi jei jaučiate, kad krūvis per didelis, ko nors reikia 
atsisakyti. 


Daugiausia įtampos užsikrauname patys 


„Šiandien dar turiu išsiuntinėti kvietimus, paimti iš serviso auto- 
mobilį, nupirkti šuniui ėdalo ir iššveisti vonią!“ Jau vien pažvel- 
gus į tokį mūsų laukiančių užduočių sąrašą, gali kilti įtampa. Kol 
nepuolėte į paniką, reikia teisingai paskirstyti laiką. Išsiuntinėti 
kvietimus prireiks 20 minučių, atsiimti automobilį ir grįžtant nu- 
pirkti šuniui ėdalo - 40, vonią galima iššveisti per dešimt minu- 
čių. Dažniausiai darbui atlikti prireikia kaip tik tiek laiko, kiek 
skiriama iš anksto! Peržiūrėję minėtą užduočių sąrašą, matome, 
kad teks užtrukti valandą dešimt minučių. Būkime dosnūs ir 
skirkime dar truputį, ir pamatysime, kad šiam užduočių sąrašui, 
regis, turėjusiam suryti begalę laiko, šį paskirsčius teisingai, te- 
prireiks pusantros valandos. Tai, kas atrodė kaip kalnas, paskai- 
čiavus beregint susitraukė. Laisvas vakaras išgelbėtas! 
Daugiausia įtampos gyvenime kyla ne iš išorės, 0 yra „savos. 
gamybos“. Ir privačioje, ir profesinėje aplinkoje patys save kan- 
kiname, įsikaldami į galvą, neva viską turime daryti tobulai, neva 
kažką prarasime, jei nepamatysime kokio nors filmo, neperskai- 
tysime kokios nors knygos, negausime kokios nors informacijos. 
Mus sutrikdo klausimas „Ką, tu dar nežinai?“, tampame priklau- 
somi nuo aplinkinių raginimo, neva tą italų filmą „būtiniausiai“ 
turime pamatyti. Tęsti galima be galo: kad neiškristum iš ben- 

druomenės, reikia išmanyti apie tam tikrus pasaulio kurortus, 
kultivuoti tam tikras sporto šakas, nešioti tam tikras rankines. 
Mes ir patys norime vis daugiau: vis geriau atrodyti, vis spor- 
tiškesnio kūno. Taip ir kankiname save iškeltais aukščiausiais 
tikslais, sunkiomis treniruotėmis, sekinančiomis dietomis. Siek- 
dami profesinių tikslų, tobulinamės vakarais, dėl visų įmanomų 
seminarų aukojame atostogas. 

Kad ir kokia būtų mūsų aplinka, vienokia ar kitokia socialinė 
įtampa mus lydi visada, nes Žmogus iš prigimties jaučia poreikį 
bendrauti ir nuo ko nors priklausyti. Žinoma, įtampą prablaško 
sveika savikliova, ypač kai ji sulydyta su socialine kompetencija. 
Kai Žinau, kas esu ir ką galiu, kai gyvenu darniai su savimi ir su 
savo aplinka, visi tie iš išorės kylantys reikalavimai nebetenka 
reikšmės. 

Iš tikrųjų viskas padalyta sąžiningai: kiekvienas iš mūsų gau- 
name 24 valandų parą, per kurią atliekame begalę veiksmų, nu- 
veikiame daug darbų ir daug ką patiriame. Tačiau vis tiek ne- 
galime būti visa kur —- ir tai yra gerai! Privalome būti atlaides- 
ni sau ir kur kas dažniau patinginiauti. Tai ypatinga prabanga: 
paprasčiausiai kartkartėmis nieko neveikti ir neprivalėti dėl to 
kam nors teisintis! Įtampa kyla, kai pervertindami savo jėgas ap- 
sikrauname įsipareigojimais: jei šeštadienio vakare namo grįžta- 
me vėlai, sekmadienio rytą kils keblumų nepavėluoti į sutartus 
pusryčius. 


Pravartu apibrėžti prioritetus! 


Taigi, neišsiaiškinus prioritetų, nieko gero nebus. Reikia pasirink- 
ti: arba viena, arba kita. Visai nesudėtinga, kai turite konkretų 
tikslą. Tai reiškia: savaitgalis skirtas poilsiui, todėl norėčiau išsi- 
miegoti. Mėginu susitvarkyti taip, kad tuo metu manęs neslėgtų 
jokie įsipareigojimai. Prireikus galiu ką nors susitarti spontaniš- 
kai. Tomis dienomis manęs neslegia jokie terminai, galiu pano- 

rėjęs tiesiog pasišlaistyti šen bei ten, pamiegoti, paskaityti, o gal 
ir padirbėti. Tokius savaitgalius aš vadinu „meškos dienomis“, 
mat leidžiu sau atrodyti kaip „meška repečka“, netvarkingai, ne- 
stilingai, vaikščioti basa, vilkėti dukslius, per didelius drabužius. 
Jau vien išvaizda tomis „laisvės“ dienomis mane atpalaiduoja, 
išblaško vidinę įtampą. 


Kuo mažiau stresų laisvalaikiu 


Laisvalaikis pirmiausia tam ir skirtas, kad atsikratytume darbo 
sukeltų stresų. Tačiau šiuolaikinį Žmogų ne tik profesinėje aplin- 
koje, bet ir laisvalaikiu slegia bendruomenės keliama „prasmin- 
gos“ veiklos įtampa. Itališkasis dolce far niente, saldus tingulys, 
mūsų prūsiškoje kultūroje tiesiog smerkiamas. Net kai žmogus 
nieko neveikia, tai turi būti įprasminta. Ir daugeliui tai sukelia 
didžiulį stresą! Taigi laisvalaikis vėl tampa darbu, tik kitaip iš- 
reikštų. Triūsdamas sode ar ėmęsis mėgėjiško namudinio amato, 
žmogus realizuoja kūrybines galias, be to, sode laiką leidžia be- 
veik kaip gamtoje. Bet ir čia ribos tarp aktyvaus poilsio ir sunkaus 
fizinio darbo labai neaiškios! Mat tas, kuris stengiasi preciziškai 
išvaduoti sodą nuo piktžolių, savo laisvalaikio valandas paverčia 
darbo valandomis. 

Sportas pirmiausia turi teikti malonumą. Bet sportas taip pat 
yra ir varžybos bei statuso simbolis. Sportinė ekipuotė parodo, 
koks žmogaus hobis, bet neįrodo, kad tas žmogus jį praktikuo- 
ja. Štai prieškambaryje it dekoracija stovi golfo lazdos - laukia 
savo valandos. Mes įsitikinę: jei tik panorėčiau... Šitaip nežinia 
kam ir įsigyjami daiktai - manome: jei jau turėčiau, jei jau būtų 
sumokėti pinigai, tikrai naudočiausi. Klaidinga mintis! Guli ne- 
panaudoti net brangūs lengvojo kultūrizmo klubo nario bilietai, 
taip pat kaip ir abonementai į teatrą ar kitokios „priemonės“, ku- 
riomis norima save ar savo „blogąjį vidinį Aš“ prispirti veikti. 

Vienintelis dalykas, kuris čia dar funkcionuoja, žinoma, yra ne- 
rami sąžinė. Štai ir kyla dar daugiau išorinės įtampos. Ekipuotė 
įsigyta, o laiko trūksta, ir jo nenusipirksi! 

Palikite ramybėje savo sąskaitą ir nuraminkite sąžinę, sportinę 
įrangą išsinuomodami, jei jums tikrai jos reikia - ir būtinai į na- 
mus! Taip išvengsite pirkimo, transportavimo, laikymo išlaidų. 
Kuriam galui rūsyje turi stovėti slidės, jei slidinėjate tik vieną 
savaitę per metus? Kam išlaidauti brangiam kalnų dviračiui, jei 
kurorte galima išsinuomoti kad ir naujausią modelį? Tas, kuris 
kiekvieną daiktą nori turėti savo, dažniausiai bijo gyvenime ką 
nors pražiopsoti arba pasijusti nuskriaustas. Kai kurie daiktai 
vieniems yra neatskiriamas padėties visuomenėje simbolis, ki- 
tiems - tik sunkinanti nuosavybė. 


Pravartu apkarpyti išlaidas! 


Kodėl šitaip išlaidaujame pirkdami sportinę ekipuotę, jei svar- 
biausi sporto įrankiai visuomet su mumis: mūsų kojos! Porą 
sportbačių į bagažinę, ir tarp dviejų svarbių susitikimų jau ga- 
lima įterpti pasivaikščiojimą. Žingsniuokite greitėliau, ir štai 
jums plačiai žinoma sporto šaka - ėjimas! Dar labiau padidinus 
tempą - bėgimas ristele. Viena pora batų - dvi sporto šakos! Ne- 
blogai, ką? Kai vedu seminarus kituose miestuose, vakarais dar 
spėju pabėgioti, taigi ne tik pamankštinu kūną, bet ir apžiūriu 
miestą. 

Pasivaikščiojimas yra gera proga išpustyti iš galvos problemas 
ir apmąstyti įgytą patirtį, tai puikus būdas ne tik atgauti jėgas, 
bet ir nemokamai atsipalaiduoti! Labiausiai mėgstu vaikščioti 
stangria miško paklote, ji idealiai sugeria mano nuovargį. Bet 
tai galima daryti ir mieste: išlipkite viena stotele per anksti arba 
pasimėgaukite pasivaikščiojimu iki savo automobilio stovėjimo 
aikštelės. 

Vasarą bagažinėje vežiojuosi ir maudymosi kostiumėlį bei 
rankšluosčių. Maudyklės ar ežero esama beveik kiekviename 
mieste ar prie jo. O terapinis vandens poveikis po įtempto susi- 
tikimo - tiesiog neįkainojamas! Per pusvalandį galima idealiai 
atsipalaiduoti! Ne viskas, kas teikia malonumo, turi būti brangu 
ar giliaprasmiška. Kartais padarykite ir ką nors „beprasmiško 
Kas tik šaus jums į galvą. Galbūt pasijusite smagiai, įsiropštę 
į medį, nors šiais laikais tai ir nėra sporto šaka. Atsipalaidavi- 
mas nereikalauja išlaidų! Ar bent kartą nakvojote miegmaišyje 

pievoje po atviru dangum? Nuostabus jausmas ir nebrangus 
malonumas. 


Kartais pravartu nieko neveikti! 


Arba paprasčiausiai nieko neveikite, juo labiau kad toks metodas 
sparčiai populiarėja, jis oficialiai skelbiamas nauja sveikatingu- 
mo tendencija. Atsisėskite balkone, nuo visko atsiribokite, nieko 
negalvokite, stebėkite lapus ant medžio. Nieko neveikdami su- 
stabdysite laiką! Arba, kad ir kur būtumėte, mėgaukitės vaizdu. 
Kelią į darbą stebėkite taip, lyg važiuotumėte juo pirmą kartą! Ar 
kada nors išvis atkreipėte dėmesį į kraštovaizdžio grožį? Nuo- 
stabiausi vaizdai driekiasi tiesiog priešais duris, mes gyvename 
tarp jų, bet labai dažnai net nepastebime. Važiuodami automo- 
biliu stabtelėkite, išlipkite ir bent dešimt minučių stebėkite apy- 
linkes: štai jums akimirka poilsio prabėgomis. 

Nesvarbu kur nieko neveiksite, darykite tai sąmoningai de- 
šimt minučių per dieną: paprasčiausiai nieko neveikite! Pavyz- 
džiui, galite vakare užsidegti žvakę, o dar geriau - ugnį židinyje. 
Ugnies stichija ir atpalaiduoja, ir pakeri. Žmogaus ryšys su ugni- 
mi - archajinis. Ugnis ne tik dovanoja šilumą, bet yra tarsi jungtis 
ir atsipalaidavimo šaltinis. Žiūrėdami į ugnį, galime visiškai už- 
simiršti, pasijusti nuo visa ko pasislėpę. 

Kuo mažiau visuomeninių įsipareigojimų 


Laisvalaikis jau seniai virto pailgintu darbo laiku. Aludėje svars- 
tomi privačių statybų projektai, golfo ar kokiame kitame klube 
pasiskirstomos pareigos, pietaujant užmezgami verslo santykiai. 
Štai ir kankinasi žmogus nuobodžiuose vernisažuose lėkštai šne- 
kučiuodamasis, nors tuo metu gal mielai gulėtų vonioje namie. 
Neatmeta mirtinai įkyrėjusių kvietimų papietauti, praleidžia va- 
karus su žmonėmis, kurie jam visiškai nieko nereiškia. Ar iš to 
tikrai būna kokios naudos - kas dabar pasakys? Kai kurie žmo- 
nės šliejasi prie partijų ne tiek dėl to, kad domisi politika ar pri- 
taria jų tikslams, kiek dėl to, kad šitaip tikisi didesnių galimybių 
užmegzti verslo santykius. Įsitikinimas, esą reikia visur ir visa- 
da dalyvauti, nes kitaip ką nors „pražiopsosi“, kelia siaubingą 
įtampą. Priedermė pasirodyti žmonėse, kad neliktum nuošalėje 
ar kad reikiamoje vietoje sutiktum reikiamus Žmones, dažniau- 
siai būna mitas! Kartą tiesiog paklauskite savęs: „Ar iš tikrųjų ką 
nors prarasiu, jei ten nenueisiu?“ 


Pravartu praleisti vakarą su draugais! 


Aš pati šalinuosi kai kurių visuomeninių įvykių, jei Žinau, kad 
snekos ten man bus atgrasios. Į parodos atidarymą einu tik tada, 
kai mane domina menininko kūryba. Remdamasi savo patirtimi, 
galiu drąsiai tvirtinti, kad tokio pobūdžio sambūriuose dar nė 
kartelio neužmezgiau darbui naudingų santykių. Žmonės, tikė- 
damiesi būsimos naudos, aukoja brangų savo laiką, užuot pra- 
leidę jį sau malonioje draugijoje. Tai, beje, tas pat, kas moteriai ti- 
kėtis, kad polo aikštėje sutiks vyriškį visam gyvenimui. Žinoma, 
polas — nieko bloga, jei tik žmogus myli arklius ir jam patinka 
minkyti veją. 

Šalin stresus per atostogas! 


Kas nemėgsta keliauti ir naujų pažinčių? Vienintelė priežastis, 
dėl kurios tolima kelionė mane baugina, yra stresas prieš ją ir po 
jos. Tam, kad galėčiau vos savaitę palikti savo biurą be priežiū- 
ros, turiu dirbti daugiau nei paprastai, neretai netgi pusę nakties 
prieš išskrisdama. Grįžusi patiriu apkrauto rašomojo stalo kerštą 
ir turiu tarsi „išpirkti kaltę“ dėl to; kad buvau dingusi. Ne tik at- 
sakingieji darbuotojai žino, apie ką kalbu. 

Atostogos kur nors toli nuo namų atitolina nuo kasdienybės ir 
laiko, ir erdvės prasme. Kartu atostogos sukelia ir pasirengimo 
stresą, baimę pavėluoti į lėktuvą, psichologinę įtampą dėl pačios 
kelionės, finansinę įtampą dėl išlaidų, o dar derėtų nepamiršti 
ir psichologinės įtampos, kurią žadina kiekvieno šeimos nario 
ilgesys. Jei atostogas „perkame“, norėdami patirti gražiausias 
akimirkas per visus metus, o atostogaudami vien vaidijamės 
ir kenčiame neviltį, jos virsta pačiu bjauriausiu laikotarpiu per 
metus. Pastarąją vasarą savaitę praleidau Graikijai priklausan- 
čioje Santorino saloje. Be abejonės, tai rojaus kampelis, bet tai 
pajunti tik tada, kai sėkmingai ten atsiduri. Man teko patirti su- 
dėtingą lėktuvo tūpimą, ir tai kaipmat išblaškė visą išankstinį 
džiaugsmą. Audros virš salos skrydį pavertė siaubo kelione, ir 
man liko tik klausti savęs: „Ką, po teisybei, aš čia veikiu?“ Sa- 
vaitė poilsio man visuomet baigiasi skrydžio atgal stresu, taigi 
grįžus neretai tenka ilsėtis namie nuo atostogų. Blogiausia, kad 
tokių atostogų balansas dažnai būna neigiamas. Todėl būtina 
paklausti savęs, ar už laiko ir finansines sąnaudas tikrai gausi 
pageidaujamą poilsį. 


Pravartu mėgautis akimirkomis! 
Atostogos daugeliui yra mėginimas pabėgti nuo nepasitenkini- 


mo darbe ir kasdienybės problemų. O jei poilsis virsta neviltimi, 

tai dažniausiai dėl to, kad viską palikus namie „save“, deja, vis 
tiek tenka pasiimti. Tad be brangių kelionių galima ir apsieiti. 

Asmeniškai aš geriausiai pailsiu per homeopatiškai - trum- 
pomis atkarpomis - dozuojamas atostogas. Daug dėmesio ski- 
riu savo buto ir balkono apstatymui, mat namuose noriu jaustis 
iš tiesų patogiai. Kartą per savaitę valandą praleidžiu balkone, 
skaitydama saulėkaitoje ir šitaip kaupdama jėgas likusiai die- 
nos daliai. Kas nors mažas neretai gali atstoti didelį! Pasimė- 
gaukite tokiomis „itališkomis“ gyvenimo akimirkomis. Tačiau 
ir verslo kelionė gražią dieną puikiomis apylinkėmis gali tapti 
„trumpomis atostogomis“. Štai važiuoju Reino slėniu, gėriuosi 
kraštovaizdžiu ir, skyrusi šiek tiek laiko, pagaliau apžiūriu prie 
greitkelio stovinčią bažnytėlę, pro kurią važinėju jau šitiek metų 
ir kurios dar niekada nesu mačiusi iš vidaus. Atostogomis gali 
tapti ir kavos puodelis po susitikimo. Atsisėdu gatvės kavinėje 
saulėkaitoje, atsipalaiduoju, stebiu žmones ar paskaitinėju laik- 
raštį. Po pusvalandžio jau pasijuntu pailsėjusi. 


Kuo mažiau stresų po darbo 


Kiekvienas pažįstame Žmonių, kurie, regis, niekada negali at- 
sipalaiduoti. Štai kad ir mano draugė Eva. Smagiai sėdime sau 
italų užeigėlėje, šeimos toli, 0 ji negali kalbėti apie nieką kitą, tik 
apie namus ir vaikus. Kartais tai gerokai nervina! Visai kitaip 
elgiasi mano draugė Angelika: ji per kokias penkias minutes pa- 
pasakoja visas naujienas apie šeimą, o tada sako: „Štai, ši tema 
baigta“. 

Jau seniai nebepietauju su jokiais kitais pažįstamais, nes jie 
valandų valandas su smulkiausiomis detalėmis pasakoja apie 
savo — ak, kokius svarbius! - darbus. Deja, buhalterinės subtily- 
bės mane domina taip pat menkai, kaip ir akcijų kainų šuoliai 
biržoje. Tokiais atvejais vienintelė išeitis - mėginti aktyviai pa- 

kreipti pokalbį kita linkme arba susitikimus su panašiais Žžmonė- 
mis apriboti puodeliu kavos. Mat tokie „šnekučiai“ dažniausiai 
nepastebi, kad jų monologai tik juos pačius ir tedomina. Pasaky- 
kite jiems tai. Demonstratyviai pasižiūrėkite į laikrodį: „Siūlau 
tau per penkias minutes baigti pasakoti apie savo darbą, o tada 
keisime temą. Sutarta?“ 

Beveik kiekvienam reikia laiko apgalvoti darbo dienos įspū- 
džius, atsikratyti susikaupusio apmaudo ar paprasčiausiai atsiri- 
boti. Vyrams galbūt reikia pusvalandžio „atvėsti“, pasižiūrėti te- 
levizorių, tada juos galima kalbinti. Tiems atsakingiesiems, kurie 
labai sunkiai atsiriboja nuo darbo reikalų, patartina niekuomet 
negyventi tame pačiame pastate, kuriame įsikūręs jų biuras. Jei- 
gujau sunku atsiriboti mintimis, reikia stengtis tai padaryti bent 
erdvės prasme. Kitaip toks darbuotojas girdės biure skambant 
telefonus ir kilnos ragelį net šeštadieniais. Darbas namuose su- 
ponuoja discipliną arba tingėjimą. Man būdingi abu šie bruožai, 
todėl darbą ir butą po vienu stogu jau daugelį metų mintyse esu 
griežtai atskyrusi. Žinoma, esu susikūrusi tam tikras taisykles: 
bet kokias mintis apie darbą, mokesčius ar sąskaitą banke palie- 
ku už miegamojo durų. Ojei kartais negaliu atsiriboti, keliuosi ir 
nulipu į apatinį aukštą, kad pagalvoti galėčiau ten. 


Pravartu sąmoningai atsiriboti! 


Kiekvienam derėtų susirasti savus, veiksmingus atsipalaidavimo 
būdus, kitaip gali nukentėti sveikata. Viena iš galimybių — „ap- 
valyti“ dvasią per meditaciją. Žinoma, tas, kuriam šis metodas 
netinka, ras kitų. Jūsų tikslas - vienaip ar kitaip, bet sąmoningai 
atsiriboti. Taigi leiskite sau „pereinamuosius laikotarpius“ ir nu- 
sistatykite aiškią cenzūrą: automobilyje dar galima galvoti apie 
darbą, tačiau išlipus darbas turi likti viduje. Taip pat geras būdas 
yra namie persirengti visus drabužius ir šitaip darbą tarsi nu- 
simesti. Svarbu visuomet daryti tai sąmoningai. Be to, prieš iš- 

eidami iš darbo galite persiauti ir „darbinį apavą“ palikti biure. 
Jei ir namie vis dar galvojate apie darbo reikalus, sėskite į auto- 
mobilį ir pavažiuokite tuo pačiu keliu atgal. Kelią nuo stovėjimo 
aikštelės iki buto durų taip pat galima išnaudoti: su kiekvienu 
žingsniu palikite ant grindinio po dalelę darbo rūpesčių. 

Kad darbas nesekiotų iš paskos, galima sugalvoti daug ką: 
kiekvieno mūsų vaizduotė -gana turtinga, kad rastume asme- 
nines atsiribojimo strategijas. Tam reikia ne tiek sąnaudų, kiek 
nuovokos! 


Daugiau kalbos kultūros 


Plepalai yra seni kaip pasaulis ir niekada nepraras savo žave- 
sio. Jais gyva visa spauda ir televizija, pernelyg priartinanti mus 
prie žmogiškųjų problemų ir svetimų nuopuolių. Čia mums ne- 
retai koją pakiša smalsumas, nesvetimas žmogiškajai prigimčiai. 
Tiems, kurie ypač imlūs kitų gyvenimų istorijoms, neretai trūks- 
ta „gyvybingumo“ savame. Patys jie mažai ką patiria, galbūt 
stokoja socialinių ryšių ir jaučia tik kitų gajumą. Dažniausiai net 
nepastebime, kad toks kišimasis iš tikrųjų yra nederamas „pikt- 
naudžiavimas valdžia“. Tad žodžiais knisamės po svetimus gy- 
venimus, neprašomi sprendžiame kitų problemas ir primityviai 
išvedžiojame spėliodami, kaip jiems seksis toliau. 

Vis dėlto ir žodžiai yra energija, kuri mus gali sustiprinti ar 
išsekinti. Kiek laiko per dieną sugaištate „primestiems“ pokal- 
biams, kai jums nė neleidžiama pasirinkti temos? Juk kartais vi- 
siškai nepažįstami žmonės iškloja mums savo asmenines arba, 
dar blogiau, kitų Žmonių, kurių patys niekada nebuvo sutikę 
ir tikriausiai nesutiks, problemas. Tokia priverstinė pažintis su 
trečiųjų asmenų privačiu gyvenimu dažniausiai būna labai ne- 
maloni. Čia galėtų padėti atvira ir mandagi frazė: „Klausyk, ne- 
įsiZeisk, bet man nelabai įdomu!“ 

Nesu nusiteikusi prieš vadinamąjį lengvą pokalbį: jis yra tarsi 
socialinis glaistas, neretai sušildantis ryšį tarp Žmonių ar tam- 
pantis kitų temų įžanga. Pradedant pokalbį, galima užsibrėžti ir 
laiko ribas: „Turiu tik dešimt minučių, o mes juk ketinome pakal- 
bėti X tema“. Geriausiu atveju šitaip einama tiesiai prie reikalų. 
Vis dėlto kyla klausimas, kaip per pokalbį tinkamiausia reaguoti 
į temas, kurios mums nemalonios arba neįdomios ir į kurias ne- 
norime gilintis. Tuomet turime patys keisti temą arba nesikišti į 
pokalbį - iki tam tikro momento, o gal ir visai. Jums pasiųsto ka- 
muoliuko verčiau neatmušti, kitaip teniso partija užsitęs, ir tada 
jau niekaip neberasite išeities. 


Žodžiai taip pat yra energija 


Kartais peržengiame ribas, žodžiais persiropščiame per ap- 
tvarus ir rausiamės svetimuose gėlynuose. Pamirštame, kad taip 
elgtis nedera. Jeigu nenorite dalyvauti tokiame pokalbyje apie 
kitus Žmones, pirmiausia padės tylėjimas. Jokių komentarų, jo- 
kio linkčiojimo, jokio pritarimo. Jei pašnekovas niekaip negali 
pakeisti temos, padarykite tai patys: „Ar negalėtume pakeisti 
temos? XY elgesys manęs nedomina“. Dažnai pasitaiko, kad ne- 
jučia įslystame į tokį pokalbį, išsakome savo nuomonę ir staiga 
pasijuntame lyg pataikę į nevykusį filmą. Tad eikite lauk! Lauk iš 
kino teatro! Niekas neužkimšo jums burnos, taigi pokalbio eigą 
galite pakreipti visiškai kita linkme. 

Žodžiai taip pat yra energija, ir išspinduliuota ji sugrįžta. Žo- 
džiai linkę išsipildyti, tad būkite atsargūs! Apkalbėdami kitą 
žmogų, užsitrauksite tą patį! Čia galioja paprasta taisyklė: apie 
kitą valia pasakoti tik tai, ką pasakytumėte jam pačiam į akis. 
Tad apipilkite kitus tylėjimo auksu ir nevaidinkite susidomėju- 
sių. Pavyzdžiui, aš visada netenku žado, kai prašnenkama apie 
mokesčius ir banko sąskaitas. Lygiai taip pat pasijuntu bejėgė, 
kai kas nors ima smulkiai pasakoti apie vaikų ar vaikų vaikų gy- 

venimą ir tarpusavio santykių problemas. Net kai paklausia nuo- 
monės, visada galima tarti: „Neturiu ką apie tai pasakyti“. Tas, 
kuris niekaip nesugeba pajusti jūsų atsiribojimo, pats yra kaltas! 
Be to, galima ir pasidomėti pašnekovu, tikslingai paklausinėti jo, 
kaip gyvena, kaip sekasi darbe. Per pokalbį tikrai surasite temą, 
kuri sudomins abu. 

Norintieji sužinoti daugiau gali specialioje elgesio literatūroje 
pasiskaityti, apie ką ir kokiomis aplinkybėmis daugiau ar ma- 
žiau tinka kalbėti viešumoje, pavyzdžiui, restorane. Savaime su- 
prantama, ligos, kūno funkcionavimas ir panašios nemalonios 
temos nedera prie stalo. O gal jums smagu klausytis, kaip stalo 
kaimynas dėsto savo ligos simptomus? Tam tikrų profesijų atsto- 
vai prie stalo taip pat neturėtų pasakoti apie savo darbo kasdie- 
nybę. Pavyzdžiui, chirurgai ir patologai. Jei vis dėlto nenoromis 
tapote tokio pokalbio tarp stalo kaimynų liudininku, siūlytinos 
dvi išeitys: galite atsistoti, garsiai atitraukdami kėdę, ir ištarę 
„Labai įdomu, papasakokite daugiau“ vėl atsisėsti. Taip pat ga- 
lima nesiklausyti ir susitelkti savam pokalbiui. Neretai praverčia 
prie stalo susėsti taip, kad tas, kuris garsiai pasakoja, neatsidurtų 
veidu į klausytojus. Tokiais atvejais pokalbis dažniausiai prityla. 


Šalin dvasios šiukšles! 


Jokie mūsų reikalavimai savo kūnui neapsieina be pasekmių. II- 
galaikis nepakankamas maitinimasis anksčiau ar vėliau nulemia 
sveikatos sutrikimus. Juk žmogus yra tai, ką jis valgo, pripažįsta- 
ma šiandien. Bet žmogus yra ir tai, kąjis skaito, klauso ir žiūri. Iš 
televizijos, žiniasklaidos ir pokalbių gaunamas dvasinis „penas“ 
palieka pėdsakus ir formuoja žmogų. Tai, ką gauname per po- 
jūčius, vėliau tarpsta mūsų vidiniame pasaulyje. Todėl natūralu 
rūpintis to, ką suvartojame, kokybe, klausti savęs: ar visa tai man 
kenkia, ar yra naudinga? 


34 


Kiekvienam suprantama, kad valanda judėjimo gryname ore 
yra naudinga, o valanda, praleista transporto spūstyje, kvėpuo- 
jant išmetamosiomis dujomis, žalinga. Tuomet kodėl kiekvieną 
mielą vakarą neriame į dvasiškai „kenksmingas medžiagas“, 
apsunkindami save trečiarūše informacija? Televizija priskirti- 
na prie didžiausių mentalinių „aplinkos teršėjų“. Ji paralyžiuo- 
ja, paverčia liguistais suglebėliais. Televizija iš pat pradžių slo- 
pina bet kokį dialogą, įkyriai lenda į akis. Bent jau kol ta dėžė 
įjungta. 

Visa, ką gauname per pojūčius: ar skaitome knygą, ar kalba- 
mės, ar klausome muzikos - veikia mūsų savijautą. Tai labai 
gerai matyti pažvelgus į vaikus. Niekas jų taip neužburia, kaip 
ekrane judantys paveikslėliai. Televizija nuolat piktnaudžiauja 
savo kaip auklės galimybėmis, o vaikai piktnaudžiauja ja! Ste- 
bėkite vaikus, sėdinčius prie televizoriaus - jie sužavėti ir tarsi 
pakerėti. Regimi vaizdai įsirėžia mažose jų sielose, juk vaikai dar 
nesugeba atskirti tikro nuo pramanyto. Jau prieš daugelį metų 
ištirta, kad televizijos — beje, kitaip nei kino —- poveikis dešinia- 
jam smegenų pusrutuliui yra tiesioginis ir nefiltruojamas. Tele- 
vizija tiesiogiai veikia mūsų jausmus, 0 protas netfiltruoja turinio. 
Beje, tas pat pasakytina ir apie judančius paveikslėlius asmeninio 
kompiuterio monitoriuje, t. y. kompiuterinius žaidimus. 

Daugybė vaikų bei suaugusiųjų ištisas valandas leidžia su 
šiomis komunikacijos priemonėmis, nors patys skundžiasi lai- 
ko stoka. Ilgas valandas žiūrėdami televizorių, kai kurie žmonės 
dar ir užmiega prie ekrano. Miegantis Žmogus ypač atviras sub- 
tiliems dirgikliams ir informacijai. Jei kitą dieną jis ne ką teprisi- 
mena iš transliacijos, kurią pramiegojo, turinio, tai dar toli gražu 
nereiškia, kad ji nepaliko jokio pėdsako jo sielos gilumoje. 

Pravartu pasirinkti sveiką dvasinį peną! 


Darbo vietoje esame saugomi įstatymo: pavyzdžiui, MKD (Mak- 
simalios Koncentracijos Darbovietėje) vertė apibrėžia, kiek ilgai 
galime dirbti esant vienai ar kitai kenksmingų medžiagų ore 
koncentracijai. Kitos direktyvos nurodo, kokio maksimalaus gar- 
so stiprumo sąlygomis galime dirbti be ausinių. Tačiau niekas 
nekontroliuoja, kam mes pasmerkiame savo ausis roko koncerte. 
Nėra kam ginti mūsų nuo mūsų pačių! Jokia instancija netikrina, 
ką skaitome ir. žiūrime, į kokius dvasios teršalus patys neriame. 
Taigi kiekvienas žmogus pats atsako už savo dvasios, proto ir 
kūno gerovę. 

Ko galite reikalauti iš savęs ir savo vaikų? Pusiau juokais už- 
veskite sąskaitybos knygą ir fiksuokite joje prie televizoriaus 
praleidžiamą laiką. Įvertinkite, ar šis laikas praleistas naudingai, 
ar iššvaistytas vėjais? Ar liko bent kiek laiko pabėgioti miške? 
Aplankyti draugus? Arba profesiniam tobulėjimui ar papildo- 
mam darbui ne visu etatu, kuris padėtų įgyvendinti ilgai puo- 
selėtą svajonę? Pamatysite: atsikračius televizinio kvaišalo, daug 
ką galima nuveikti. 


Kuo mažiau smulkių „pa-tarnavimų“ 


Žinoma, aš, lygiai taip pat kaip ir jūs, visada pasirengusi padė- 
ti kitam. Tik kartais nesugebu įvertinti padarinių, kuriuos gali 
sukelti (neva) smulkūs patarnavimai. Ne šiaip sau žodyje „pa- 
tarnauti“ telpa žodis „tarnauti“. Štai ir tarnaujame kiekviename 
žingsnyje! Ir net neprieštaraudami, mat širdies gilumoje norime 
patikti kitiems. 

Po vienos paskaitos viena dalyvių pasiteiravo manęs apie tam 
tikrą projektą. Kadaise buvau paskelbusi straipsnį panašia tema, 
tad pažadėjau klausytojai jį nusiųsti, nors nelabai prisiminiau, 

kada ir kur jis buvo spausdintas. Po kelių dienų moteris elektro- 
niniu paštu priminė man pažadą. Noromis nenoromis teko raus- 
tis po senus žurnalus. Tai, šiaip ar taip, sugaištas pusvalandis. 
Paskui dar — kopijuoti, rašyti adresą ant voko, gabenti laišką iki 
pašto dėžutės. Jeigu imsime tenkinti visus panašius prašymus, 
tokiems smulkiems patarnavimams kasdien sugaišime ištisas 
valandas. Tam, kuris ko nors pageidauja, tai iš tiesų mažmožis. 
Bet kadangi prašo, deja, ne vienaš, visus pageidavimus paten- 
kinti tampa gana sudėtinga. „Ar negalėtum greitai parūpinti 
man spalvų derinio?“ — tai reiškia, kad turiu išpakuoti spalvų 
vėduoklę, surasti tinkamą derinį, pasiųsti faksu į įmonę lydraš- 
tį su spalvos numeriu, vėliau derinį išimti iš voko ir įdėti į kitą 
voką, sumokėti pašto išlaidas, surasti adresus, juos užrašyti, nu- 
nešti voką iki pašto dėžutės - iš viso pusė valandos darbo, kurio 
smulkiu patarnavimu jau niekaip nepavadinčiau. 

Internetas — tai dar daugiau tokių kuklių pageidavimų. Grei- 
tai nustatyti miegamajam tinkamą vietą pagal Feng Shui, patarti, 
kokios spalvos labiausiai tinka virtuvei, suteikti tik truputį infor- 
macijos, kur geriausia įrengti sodo tvenkinį. Akivaizdu, jog kai 
kurie Žmonės įsitikinę: kas nekainuoja, neturi ir vertės. Todėl ga- 
lima reikalauti tos ir dar anos informacijos! Dabar į tokius klau- 
simus atsakau, trumpai nurodydama, kad konsultuoju tokiomis 
ir tokiomis sąlygomis už tokią ir tokią kainą. 

O ar jūs kartais nepasijuntate lyg pervažiuoti? Štai draugė 
klausia: „Ar rytoj turi laiko?“ ir, vos tik atsakote teigiamai, iš- 
beria: „Šaunu, tuomet tikrai galėsi valandą pagloboti mano vai- 
kus“. Jus ir vėl pričiupo. Tik tada susizgrimbate, kad pernelyg 
lėtai reagavote, o dabar nebedrįstate atsisakyti. Vienintelis šią 
savaitę jūsų laisvadienis išgaravo. Tokių žabangų apstu visur: 
„Ar nenuvežtum manęs į oro uostą... ar nepadėtum persikraus- 
tyti... ar nebrūkštelėtum man recepto... ar nepaskolintum grąž- 
to?“ Instinkto paakinti reaguojate paslaugiai ir pernelyg greitai 
leidžiatės suviliojami ištarti „Taip“. Būkite atsargūs, šie smulkūs 

patarnavimai gali virsti tikra blokada, kainuosiančia daug lai- 
ko, energijos ir pinigų. „Ar negalėtum užvažiuoti, paimti mano 
rankinę ir nuvežti ją į stotį?“ iššifravus reiškia: aplinkiniu keliu 
važiuoti į geležinkelio stotį, ieškoti vietos automobiliui pastaty- 
ti, ieškoti bagažo skyriaus, stovėti eilėje, mokėti už saugojimą, 
spūsties metu grįžti per miestą - be kelių eurų, beregint paau- 
kota dar ir pusė dienos. Tokie besaikiai patarnavimai nepatyru- 
siems minkštuoliams yra tikras pratybų laukas: mat ištarti frazę 
„Ne, deja, to padaryti negalėsiu“ puikiausiai galima išmokti. 


Pravartu sakyti „Ne“! 


Kodėl daugumos Žmonių (pirmiausia moterų) kalbos lobyne šis 
žodelis beveik neaptinkamas? Esama sekretorių, kurios nesuge- 
ba telefonu pasakyti: „Man labai gaila, viršininkas šiuo metu kal- 
bėti negali“. Pirmiausia todėl, kad kitame laido gale — vyriškis. 
Padėtis atrodo beviltiška, galima pamanyti, kad būtinybė ištarti 
„Ne“ daugumai moterų, ypač vyresnio amžiaus, sukelia fizinį 
skausmą! Vis dėlto išmokti pasakyti „Ne“ gali kiekvienas. Pra- 
dėkite kad ir mėsininko krautuvėlėje. „Ar nieko tokio, jei gabalas 
sveria truputėlį daugiau?“ Paprasčiausiai ištarkite „Ne“. Kodėl, 
niekam neturi rūpėti, jūs neprivalote teisintis. Daugiau jūs neno- 
rite, ir tiek. Štai matote, jūs iš tiesų nusiperkate tik šimtą gramų 
kumpio ir dar sutaupote pinigų. Pardavėja gal kiek ir nustebusi, 
bet tai jau jos rūpestis. O juk dėl to, kad ištarėte „Ne“, dangus ant 
galvos niekam neužgriuvo... 

O kaip dažnai draugės su savo begalinėmis paskalomis ilgai 
nepaleidžia mūsų nuo telefono! Atrodo, būtų taip paprasta pasa- 
kyti: „Klausyk, dabar aš visiškai neturiu laiko“. Bet širdis nelei- 
džia mums taip pasielgti, o paskui skundžiamės, kad vagiamas 
mūsų laikas. Kai kurių profesijų atstovai, pavyzdžiui, prekybos 
agentai ir aukų rinkėjai, nuolat naudojasi žmonių nesugebėjimu 
ištarti „Ne“. O trumpas ir aiškus „Ačiū, ne“ be jokių įmantry- 

bių ir pasiteisinimų neretai veikia stebuklingai. Labai nenoriai 
sakome „Ne“, mat toks jau mūsų būdas: nieku gyvu neįžeisti 
kito, nepakenkti. Mes jų užgauti nenorime, o ką jie daro mums? 
Savaip pergudrauja. Nenorime įžeisti pro duris besibraunančio 
prekybos agento. Ber ar kas nors mus nuo jo išgelbės? 

Mūsų antipatija žodeliui „Ne“ naudojasi ir prekeiviai. Dar- 
žovių pardavėjas manęs visuomet paklausia „Ar jau viskas?“ 
ir dažniausiai sulaukia atsakymo „Taip“. Ištarti „Taip“ kur kas 
lengviau. Tas pardavėjas gerokai padidintų savo įmonėlės apy- 
vartą, jei pokalbį su pirkėju baigtų klausimu „Ar galima pasiūly- 
ti dar ko nors?“ Tokiu atveju klientas turėtų sakyti „Ne“, bet tam 
jis „per gerai išauklėtas“, taigi verčiau dar ką nors pirktų! 


Liaukitės siekę tobulybės per jėgą! 


Jos šypsosi iš plakatų ant sienų, šoka reklamoje, jų apstu roma- 
nuose. Su pasakų princesėmis jas sieja viena detalė: iš tikrųjų jos 
neegzistuoja, šitos supermoterys, jos - mitas! Tai - netikros dau- 
giafunkcinės namų šeimininkės ir karjeristės, kurios jau iš pat 
ryto stilingai apsirengusios pusryčius vaikams patiekia avėda- 
mos aukštakulniais, bučiuoja sutuoktinius, veža atžalas į mokyk- 
lą, paskui sklendžia į biurą, lyg, tarp kitko kopia karjeros laiptais, 
suka Žemės rutulį, lengvojo kultūrizmo klubuose šlifuoja mode- 
lio kūną, po sekinančio apsipirkinėjimo skubiai patiekia šeimai 
vakarienę vien iš sveiko maisto produktų, išlyginusios skalbinius 
dar paskaito vaikams pasaką prieš miegą ir tada virsta tobulomis 
meilužėmis. 

Įtampą dėl įpročio bet kurioje srityje siekti tobulybės mums 
sukelia aplinka, be to, įtampa tūno ir giliai mumyse pačiuose. 


„Kad ir ko imčiausi, darysiu puikiai!“ — iš tiesų prasminga pozi- 
cija. Tačiau mes norime viską daryti ne puikiai, o „dar puikiau“, 


todėl gerokai iškeliame kartelę. Skaitome atitinkamą literatūrą ir 

lankome kursus, kad tik tobulai auklėtume vaikus. Jeigu vaikai 
„netunkcionuoja“ kaip dera, vadinasi, esame netikę ugdytojai. 
O juk iš tikrųjų esate tobuli! Taip, jūs esate tobuli! Argi jūs - ne 
pačios geriausios motinos, kokios tik šiuo metu galite būti? Argi 
jūs - ne patys geriausi sutuoktiniai, kokie tik šiuo metu galite 
būti? Viskas klostosi kuo puikiausiai, tik būkite savimi. Tiesiog 
būkite švelnesni sau, vertinkite save atlaidžiau, nepabrėžkite 
savo trūkumų. Padaryti viską, ką sugebi — jau tobula! 

Kartu su milžiniška įtampa, kylančia iš aplinkos, slegia ir pri- 
vataus bei profesinio gyvenimo tobulybės siekis. Ji papildo vi- 
suomenės keliami reikalavimai - žūtbūt siekti sėkmės ir paviršu- 
tinio tobulumo. Tokie reikalavimai prislėgė ir vyriškąją giminę. 
Jau ir jie kaip pamišę rūpinasi idealiu svoriu, kamuoja save dėl 
lygaus it skalbimo lenta pilvo, privalo gerai atrodyti, būti sėkmės 
kūdikiai, dėmesingi klausytojai ir neprilygstami linksmintojai. 
Maža to, svajonių vyriškiai dar turi būti kuklūs kaip dalai lama 
ir ištikimi kaip kaimyno šuo! Štai ir kyla įtampa, kurią vargu ar 
gali ištverti koks nors vyras. 

Tas, kuris linkęs į perfekcionizmą, sunkiai patiki darbus ki- 
tiems, net indų plovimą - savo vaikams. Jam arba jai beveik ne- 
įmanoma padėti. Jei žmogus reikalauja iš savęs pernelyg daug, 
suprantama, kad to paties jis reikalauja ir iš kitų. Tokie reika- 
lavimai labai greitai viršija partnerio ar vaikų jėgas, jie ima ne- 
pasitikėti savimi, pradeda nuolat baimintis neatitiksią lūkesčių. 
Jei esate tobula virėja, ar galite iš savo vyro tikėtis, kad ir jis ims 
virti? Šioje srityje jis niekada jums neprilygs, todėl verčiau nė 
nelįs į virtuvę. Jei aš pati vargiai patenkinu profesinius reikala- 
vimus, kuriuos iškeliu sau, kaip galiu to norėti iš partnerių ar 
kolegų? 

Tobulybės siekėjams reikia išmokti perkelti atsakomybę ki- 
tiems, antraip anksčiau ar vėliau ims grėsti fizinis ir dvasinis žlu- 
gimas. Kodėl netikite, kad kokį kartą ir vaikai gali patiekti šeimai 
karšto maisto? „Jei savaitgaliui išvyksiu, namuose viskas apsi- 

vers aukštyn kojomis!“ O kas, jei po poros dienų įsitikinsite, kad 
ir be jūsų sutuoktinis ir vaikai namie puikiausiai tvarkėsi? Kad 
nei triušis peralkęs, nei virtuvė skęsta šiukšlėse? Ogi štai kas: gali 
atsitikti taip, kad ne tik neapsidžiaugsite, bet jums dar ir suges 
nuotaika. Mat suvokti, kad šeima kurį laiką gali išsiversti ir be 
jūsų, sėkmingai pakeisti jus namų ruošoje, jums, perfekcionistei, 
gali būti skausminga — ypač jei pabrėžiate savo sugebėjimus, o 
ne vidines vertybes. 


Pravartu drąsiai klysti! 


Tobulybės reikalavimas iš savęs lemia siekį nuolat tobulinti ir 
kitus. Restorane stebėti, kaip beviltiškai padavėjas nesugeba at- 
likti savo darbo, perfekcionistui gali būti tikra kančia. Todėl, kad 
jis - įkyrus visažinis. Nuolat randa ką patobulinti savo aplinko- 
je ir kitų Žmonių elgesyje. Visur ir visada neprašomas kišasi su 
savo tariamu „paslaugumu““. Žinau, ką kalbu! Aš pati esu lakios 
vaizduotės, linkusi viską spręsti savarankiškai, ir tenka gerokai 
pasistengti, kad nuolat nesikiščiau į kitų žmonių gyvenimus. Tik 
Įsijautusi į situacijos komizmą galiu išsidrėbusi mėgaudamasi 
stebėti, kaip kitas kaunasi su šezlongu, užuot puolusi brukti pa- 
galbą. Tarti sau: „Tai ne tavo reikalas, kiti keliai taip pat veda į 
Romą, ne tik tavasis“ — pirmasis perfekcionisto Žingsnis siekiant 
atsiriboti nuo kitų gyvenimo. Neprašyti patarimai prilygsta tik- 
rai „pylai“: žmogus pasijunta negabus, mažas ir elgiasi taip, tarsi 
būtų „išbartas“. 

Tuo tarpu kiekvienas yra tobulas toks, koks yra! Dėl smulkių 
klaidų ir trūkumų kiekvienas esame vis kitaip žavingas! Perfek- 
cionistams būtina išmokti klysti, išmokti susitaikyti su „raukšlių 
žavesiu“. Ar žinojote, kad Rytuose, audžiant garsiuosius kili- 
mus, visada tyčia paliekama viena klaida? Mat noras gyventi be 
klaidų laikomas puikybe. Vienintelis, kuriam palikta tokia teisė, 
yra Alachas! 

Intarpas: be balasto gyventi lengviau! 


Daugumoje butų ir įmonių karaliauja panašus chaosas: kiekvie- 
nas turime daugiau ar mažiau šlamšto. Koridoriuose kliuvinė- 
jame už dėžių ir pakuočių, rašomieji stalai lūžta nuo popierių 
naštos. Įpratote prie netvarkos, o gal atvirkščiai, ji erzina jus? 
Kiekvienas daugiau ar mažiau esame prisirišę prie savo daik- 
tų ir atsisveikiname su jais nenoriai. Rūšiuojame juos, perkame 
jiems spintas, kraustomės su jais iš buto į butą, krauname juos tai 
viename kampe, tai kitame, nors, po teisybei, tie daiktai mums 
nereikalingi arba jau seniai nenaudojami. 

Vienas kolekcionuoja pašto ženklus ar lokomotyvų modelius, 
batus, knygas, kvepalų buteliukus. Kitas renka viską, kas tik 
įmanoma, mat gal kada nors kur nors dar panaudos, o iš tikrų- 
jų turbūt gaila išmesti. Kraštutiniu atveju tokio keistuolio butas 
anksčiau ar vėliau virsta šiukšlynu, iš kurio šeimininkas be kitų 
pagalbos nebeišsikapsto. Tačiau nors ir retai, pasitaiko ir tokių, 
kurie išmeta viską, kas tiesiogiai nesusiję su gyvenimu. Tokio 
tipo žmonės mėgsta lengvumą, jie nenori apsisunkinti nebūtinu 
balastu. Vis dėlto daugumai mūsų atsisveikinimas su daiktais — 
skausmingas procesas. O nuolatinį daiktų ieškojimą, tvarkymą, 
dėliojimą ir visus su jais susijusius nemalonumus mes išgyvena- 
me kur kas lengviau. 

Tačiau sendaikčiai mus varžo! Jie eikvoja laiką ir pinigus, už- 
ima vietą spintose ir erdvę. Sendaikčiai sekina energiją ir alina. 
Daugybė žmonių dėl jų prastai jaučiasi, sendaikčiai apsunkina 
santykius, veikia vaikus, kelia namuose sumaištį ir neviltį! Sen- 
daikčiai — sąstingis, žlugdantis asmenybės tobulėjimą. Faktas: 
kai negalime atsisveikinti su senu šlamštu, mūsų gyvenime ne- 
gali įvykti nieko nauja. Ar norite pasukti nauja kryptimi? Kas 
nors turi pasikeisti? Tad imkitės permainų namuose: šlamšto pa- 
šalinimas iš būsto yra išorinis vidinių pokyčių impulsas. 

Išsikuopti butą ir savo gyvenimą kiekvienam tik į naudą. Tai 
pigu, labai paprasta ir tiesiog kvepia sėkme. Pajuntame nepa- 
prastai stiprų palengvėjimą ir laimę. Neapsakomas jausmas, kad 
valdai savo gyvenimą, turi daugiau erdvės ir laiko, rečiau prisi- 
reikia ko nors ieškoti. Pasekmės tiesiog nuostabios: vos spėjai ką 
nors paaukoti, su kuo nors, galbūt su kokiomis nors mintimis, 
atsisveikinti, o štai tave jau aplanko kažkas nauja. Lyg būtų tik 
ir laukę laisvos erdvės sklypelio. Juk tik ko nors atsikratydami 
sukuriame vietos naujovėms. Išsikuopkite namus ir gyvenimą, 
pagaliau atsikratykite balasto ir pamatysite: staiga išmokote 
skraidyti! 


+ Per daug yra visa tai, kas peržengia jūsų asmenines ri- 
bas! 
+ Kiek įmanoma, išbraukite iš gyvenimo viską, kas jus var- 

Žo ir nervina! 
+ Stenkitės sugaišti kuo mažiau laiko kasdienėms smulk- 
menoms! 
+ Apibrėžkite naujus gyvenimo prioritetus! 
+ Nelaukite, kol pulsite į paniką: nustatykite užduotis eilės 
: tvarka pagal prioritetus ir įvertinkite kiekvienos užduo- 
ties laiko sąnaudas! 
Šalin viską, kas jau seniai nebeteikia malonumo! 

Ką visuomet norėjote veikti? Mokytis skambinti pianinu? 
Šokti? Tad „apdovanokite“ save už tai, kad sugebėjote at- 
sisakyti ko nors seno. 

Neužsikraukite jokių naujų įsipareigojimų ar skolų, kol 
tebeslegia senos! 

Jei ėmėtės naujo hobio, senojo (su visais reikmenimis) 
dera atsisakyti! 

Nesileiskite įtraukiami į kiekvieną pokalbį! Žodžiai - tai 
energija. 

Nuolat rūpinkitės savo laisve, kitaip kaupsis agresija, kils 
troškimas pabėgti! 

Kad ir ką darytumėte, darykite tai sąmoningai, pirmiau- 
sia išsiaiškinkite prasmę! 

Neužsikraukite visų pa-tarnavimų! Negalite ir neprivalo- 
te patikti visiems! 

Sakykite „Ne“, kai nesutinkate! 

Jums priklauso visas pasaulio laikas, skirkite jį tam, kas 
jums svarbu. 

Įsivaizduokite, kaip jaustumėtės, jei nebūtumėte įsitem- 
pęs. Įtampa - tai nusiteikimas, 0 jį jūs galite pakeisti! 
Kasdien bent pusvalandį skirkite savo reikmėms! 
Protarpiais nuveikite ką nors „beprasmiško“! 

Nuolat mėgaukitės gyvenimo akimirkomis. 

Kiekvienas yra tobulas toks, koks yra! Jūs esate tobuli to- 
kie, kokie esate, su visomis savo klaidelėmis. 

Naujovės gali atsirasti tik tada, kai nebelieka senienų. 
Nesileiskite mulkinami ir įsiutinami! 

Perjunkite pavarą ir spauskite stabdžius, jei pasukote ne- 
tinkama kryptimi! 

Paspartinti savo gyvenimą reiškia patiems suformuoti 
tempą, o ne leisti jį nustatinėti kitiems! 


ANTROJI SAVAITĖ: 
KUO MAŽIAU STRESŲ DARBE 


Kas jums kelia didžiausią stresą darbe? Kaip pakeisti padėtį? Kaip jaus- 
tumėtės, atsikratę tokių stresų ? 


Tas, kuris šiais laikais neaimanuoja per dažnai patiriąs stresą dar- 
be, yra arba bedarbis, arba ne iš šio pasaulio! Ojei ir neaimanuo- 
ja, apkrautas rašomasis stalas, dokumentais nuklotos grindys ar 
savo eilės laukiančios šūsnys kampe vis tiek byloja, kad „viso 
to jau per akis“, įkyrėjo! Chaosas galvoje, proto sumaištis, su- 
rizgusios mintys —- vidinė būsena atsispindi išorinėje netvarkoje, 
O ši savo ruožtu veikia vidų. Apkrauti rašomieji stalai ir šūsnys 
kampuose sakyte sako: kažkas čia nesusidoroja su darbu, dirba 
viršvalandžius ir pernelyg retai pasijunta lydimas sėkmės. 
Amatininkams geriau, jie kasdien mato apčiuopiamus savo 
sėkmingo darbo vaisius. Tarkime, auksakalys pradeda kurti pa- 
puošalą ir po kelių dienų jau užbaigtą laiko rankoje. Šiuo atve- 
ju „sėkmės jausmas“ yra ne abstraktus, o atvirkščiai, net labai 
konkretus — taip sukuriama sąlyga teigiamam emociniam ryšiui 
su profesija. Kitose profesijose to neretai trūksta. Darbo biure 
rezultatai labai abstraktūs, neapčiuopiami. Koncepcinis darbas 
beveik niekada neperžengia neregimų sričių ribos. Vakare žmo- 
gus nemato, ką nuveikęs per dieną. Jei anksčiau įstaigose bent 
būdavo galima kilnoti dokumentus iš vienos krūvos į kitą, dabar, 
kompiuterių eroje, net tokie veiksmai tapo nebejuntami, ir tai gi- 

lina stresą. Žmogui reikia apčiuopiamos arba regimos darbo re- 
zultatų išraiškos, kad jis neatrodytų beprasmis. Kuo abstraktesni 
darbo vaisiai, tuo palankesnė terpė stresams. 


Pravartu susitvarkyti rašomąjį stalą! 


Susitvarkę rašomąjį stalą, patirsite sėkmės jausmą! Geriausia iš 
pradžių stalą visiškai ištuštinti. Taigi sukraukite viską ant grindų 
ir surūšiuokite atitinkamomis krūvelėmis pagal šias kategorijas: 

1. Ką galiu išmesti? 

2. Ką galiu atidėti į šalį? 

3. Ką galiu paskirti kitiems? 

4. Ką privalau atlikti? 

Į pirmąją šūsnį, kuri iškart keliaus šiukšliadėžėn, patenka 
viskas, ko jums nebereikia, t. y. reklama, skrajutės, informacija. 
Peržvelkite visa tai ir išmeskite! Į antrąją šūsnį patenka tai, ką 
galima atidėti ir saugoti aplankuose, tai - apmokėtos sąskaitos, 
ankstesnė korespondencija, sutartys ir t. t. Trečioji krūvelė - by- 
loms, kurias už jus gali sutvarkyti kas nors kitas. Jei jų nėra kam 
paskirti, nes dirbate vienas, dėkite šiuos popierius į ketvirtąją 
šūsnį prie užduočių, kurias turite atlikti pats. 

Taigi pirmoji krūvelė išsyk keliauja į šiukšles, antroji išdėlioja- 
ma aplankuose, trečiąją galite nieko nelaukdami išdalyti kitiems 
darbuotojams, ir ant jūsų stalo liks vienintelė ketvirtoji šūsnis. 
Dabar turite pakankamai darbui nuteikiančios erdvės, kad ga- 
lėtumėte atlikti visas užduotis, susijusias su šia, paskutiniąja, 
dokumentų krūva. Taip pat galite tvarkyti ir kasdien gaunamą 
korespondenciją, ir jūsų stalas nebebus apkrautas. Vakare palikę 
jį tuščią, kitą rytą noriai kibsite į darbą. 

Stresas priklauso nuo požiūrio 


Stresas būna susijęs ne tiek su realia darbo užduotimi, kiek su 
baime tos užduoties neįveikti. Dažniausiai jis apima tada, kai 
dokumentų šūsnys auga, o terminai spaudžia. Stresas veikia 
kaip tikras paralyžius - žmogus nebežino, nuo ko pradėti, ir iš- 
vis nieko nedaro. Išsiskyręs adrenalinas siunčia impulsą kūnui: 
„Dumk iš čia kuo toliau!“ Kam nepažįstamas troškimas viską 
metus lėkti, kur kojos neša! Tik štai darbo dėl to nesumažėja. 
Tad verčiau pasitikite iššūkį! Peržiūrėkite kiekvieną šūsnį, kiek- 
vieną dokumentą ir ant lapelio užsirašykite, kiek laiko realiai 
prireiks kiekvienai užduočiai. Tokie užrašai paprastai labai pra- 
verčia, paskui net sunku būna suprasti, kas galėjo sukelti tokį 
stresą! 

Didžiausia įtampa kamuoja tada, kai Žmogui atrodo, kad 
darbui atlikti jo sugebėjimų nepakanka. Tai sukelia baimę su- 
klysti ir apsijuokti. Jei man, tarkime, užsakytų pagal kinų Fenę 
Shui suplanuoti kalėjimą, tektų padėkojus atsisakyti. Protiškai ir 
emociškai tai ne mano jėgoms. Kita vertus, užsakymo kurti vie- 
šųjų interjerų dizainą viešbučių tinklui imčiausi. Toks projektas 
būtų iš mano sugebėjimų srities, nors iš už ligšiolinės patirties 
ribų - šiuo atveju jėgas pranokstantis darbas virstų iššūkiu, kurį 
nedvejodama pasitikčiau. 

Kiekvienas kūrybinės profesijos atstovas susiduria su termi- 
nais ir būtinybe jų laikytis. Visuotinai paplitusi nuomonė, esą 
įtampa žlugdo kūrybingumą. Negaliu su tuo sutikti. Teiginys, 
esą „menininkui reikia laisvalaikio“ lygiai taip pat abejotinas. 
Kuris menininkas gali sau leisti laisvalaikį? Paskaičius meninin- 
kų biografijas, krinta į akis tai, kad dauguma kūrinių gimsta iš 
širdgėlos, iš skausmo. Ne prastesnis akstinas yra ir skurdas! Tuo- 
met ar įmanoma kurti, rašyti knygas gyvenant iš palikimo, name 
ant jūros kranto? Kokie jau ten stresai... Nebent esama stiprios 
vidinės motyvacijos. Šią aš laikau pagrindu; be to, tam tikra iš 

aplinkos kylanti įtampa gali tapti ir ramsčiu, paveikti teigiamai. 
Kartais galima pasikliauti savo patirtimi ir žiniomis: „Surasiu 
išeitį ir viską padarysiu laiku. Iki šiol visada padarydavau. O 
jeigu šįkart nepavyks, juk dangus ant galvos neužgrius. Bus tik 
pirmas kartas, kai vėluosiu pristatyti projektą ar pavėluotai išeis 
knyga!“ 

Žinoma, per menki reikalavimai savo gabumams taip pat ke- 
lia stresą, ilgainiui jie tampa gerokai nemalonesni. Šiuo atveju 
ko nors irgi gali būti per daug. Per daug monotonijos, per daug 
nuobodulio, per maža malonumo ir jokio įvertinimo! Per men- 
ki reikalavimai dažnai nulemia išgverimą ir neatidumą. Šitaip 
traukinio mašinistas po ilgų monotoniškos kelionės valandų 
pražiopso signalą ir sukelia katastrofą. Monotoniška veikla - la- 
bai palanki terpė nesėkmei: manydamas, kad susidoros su darbu 
„Viena ranka“, žmogus tampa nedėmesingas. Vis dėlto tai, kaip 
daroma, yra gerokai svarbiau, nei tai, kas daroma! 

Kitas streso šaltinis yra vadinamasis dvigubas namų ūkio ir 
etatinio darbo krūvis. JAV buvo tyrinėjamos galimybės, kaip 
suderinti darbą ir namus. Netikėtai paaiškėjo, kad ir vyrai, ir 
moterys darbovietėje jaučiasi geriau nei namie. Akivaizdu, kad 
darbovietėje gyvenimas suvokiamas kaip paprastesnis, nors ap- 
klaustieji labiau vertina šeimą. 


Pravartu mankšta atsikratyti dienos naštos 


Šis pratimas padės jums sutelkti viską, kas per dieną susikrovė 
ant jūsų pečių, ir tada vienu kartu nusimesti: atsistokite tiesiai, 
kojos — pečių plotyje. Rankas delnais į viršų dubenėliu laikykite 
prie pilvo. Atsipalaiduokite, giliai įkvėpkite ir iškvėpkite. Sulig 
kiekvienu iškvėpimu įsivaizduokite, kad į rieškučias išpučiate 
sunkią dienos naštą. Našta vis sunkėja, tempdama žemyn jūsų 
rankas ir viršutinę liemens dalį. Jūs vis labiau apsunkstate ir 
kūprinatės. Su paskutiniu iškvėpimu išpučiate į rieškučias naš- 

tos likučius, o įkvėpdami plačiu mostu metate naštą per save. Iš- 
kvėpdami vėl išsitiesiate, pasijuntate lengvi ir žvalūs. 


Atsikratykite nevilties, į kurią stumia namų ruoša! 


Tas, kuriam darbas susijęs su sėkme, kuris darbu pelno pagarbą 
ir pripažinimą, gali jaustis laimingas. Deja, kaip tik šių veiks- 
nių dažnai trūksta šeimyniniame „darbe“. Pavyzdžiui, pasi- 
tenkinimą dėl sėkmingo vaikų auklėjimo patiriame tik bėgant 
metams. Namų ruoša pelnomas šeimos narių įvertinimas ir vi- 
suomenės pripažinimas yra menkesni už aguonos grūdą, apie 
kokį nors atlygį išvis verčiau patylėti. Tokie darbai labiausiai 
varo į neviltį tuo, kad niekada nesibaigia, jiems nėra galo. Susi- 
tvarkysite viename namo gale, žiūrėk, darbų jau apstu kitame. 
Visada atsiras dar vienas neišlygintas drabužis ar nenuplautas 
langas, ar prireiks iškuopti rūsį. Ir jokio sėkmės jausmo, jums 
tik atrodo, kad esate šios šeimos tarnaitė. Vaikai už puikius 
pietus motinai padėkoja nebent televizijos reklamoje. Tačiau jei 
kas lieka nepadaryta, išsyk krinta į akis: dvi savaites netvarky- 
ta, neplauta, tiesiog absoliutus chaosas. Neoficialus darbas yra 
pasirenkamas darbas. Jis suteikia erdvės laisvei, tiesa, ta erdvė 
retai pasitaiko ir dar rečiau būna išnaudojama. Bet pagalvoki- 
te: juk patys galite rinktis, kiek įdėti darbo. Tarkime, ar dulkes 
šluostyti kasdien, ar tik kartą per savaitę. Kriterijus nusibrėžia- 
te jūs! Bent jau iš dalies stresą įsivarote patys, taigi patys galite 
jį ir sumažinti. 


Pravartu susikurti erdvės laisvei! 


Bet kurioje veikloje esama „nišų“, tam tikros erdvės laisvei, tam 
tikrų intervalų, kuriuos galima išnaudoti, kad vienaip ar kitaip 
trumpai atsipūstume arba ką nors nuveiktume sau. Panašiai kaip 

ir su nedidelėmis nišomis patalpoje, svarbu, kaip jomis naudoja- 
tės! Jas reikia tik įrengti ir ginti nuo išorinio poveikio. Mat užkie- 
tėję ribų pažeidėjai tik ir tyko progos įsibrauti į šią erdvę. Mano 
draugė, gimus vaikams, įprato po pietų šiek tiek laiko skirti sau. 
Mažieji miegodavo, taigi jokių keblumų nekildavo. Bet ir paūgė- 
ję jie greitai susigaudė, kad juos auginančiai mamai kartais reikia 
ramybės. Vėliau ji sugebėjo tokį laisvalaikį pailginti. Šitaip vaikai 
išmoko gerbti motinos interesus, taip pat sužinojo, kad esama 
asmeninės erdvės. Mama pailsėdavo ir po vaikų pietų miego bū- 
davo žvali bei gerai nusiteikusi. 


Pravartu paskirstyti darbus kitiems! 


Jei namų ruoša yra jūsų, kaip ir mano, nemėgstama veikla, kvies- 
kitės pagalbą. Mano namų tvarkytoja verta kiekvieno uždirbto 
euro, esu jai dėkinga už tai, kad palengvina man buitį. Tvarky- 
tis ir atlikti įvairius smulkius darbus, šiaip ar taip, tenka nuo- 
lat, tačiau generaliniu apsišvarinimu gali pasirūpinti ir kas nors 
kitas. Gerai tiems, kurie turi vaikų, nes šie irgi būtinai privalo 
prisidėti prie namų ruošos. Pagal amžių. Suplanuoti užduotis, 
kas kurią savaitės dieną ką daro, yra išbandytas metodas. Šitaip 
kiekvienas žino, kas šią savaitę atsakingas už vonios patalpą, o 
kai pačiam tenka valyti, pasikeičia ir požiūris į švarą. Be to, pa- 
galvokite ir apie savo vaikų ateitį: kur dar, jei ne namuose, jie 
išmoks naudotis skalbykle ar išvirti pietus? O emancipuotoms 
mamoms reikėtų susimąstyti, kad savo sūnelių neišauklėtų le- 
piais ponaičiais! 


Kuo mažiau įtampos darbe 


Vargu ar yra žmogus, kuris nesiskųstų nuolat darbe, kad ir koks 
tas darbas būtų, augančia įtampa! Klientai nori tučtuojau pasi- 

konsultuoti dėl interjero, nes jiems reikia per dešimt minučių ap- 
sispręsti. Puiku, tačiau aš neprivalau per dešimt minučių pasiū- 
lyti jiems sprendimo ir tokios skubios užduoties galiu padėkojusi 
atsisakyti! Kai kalbama apie terminus, reikia nemažai pastangų 
prisipažinti, kad per trumpą laiką darbo atlikti negalėsi, užtat tai 
nesikerta su tiesa. Ir geriausia pasakyti tai iš karto. Tikroviškai 
įvertinkite, kiek jums prireiks laiko, ir pasiūlykite naują terminą: 
„Iki pietų nepadarysiu, bet iki 18 valandos - būtinai“. 

Su laiku susijusią įtampą dar labiau aštrina komunikacijos 
priemonių primetami tempai. Štai, pavyzdžiui, tikimasi, kad į 
elektroninį laišką atsakysite tą pačią dieną. Skambinantieji prašo 
tučtuojau jiems paskambinti. Paprastai dėl to nekyla jokių keblu- 
mų. Bet kai elektroniniu paštu ateina dviženklis laiškų skaičius 
per dieną, o autoatsakiklyje susikaupia tokia pat daugybė skam- 
bučių, laiko pritrūksta. Čia taip pat praverčia rūšiavimas: kas iš 
tiesų svarbu, o kas taip tik atrodo? Įpraskite į svarbius klausimus 
atsakyti iš karto, nes porą dienų uždelsus krūva tik išaugs! 

Didėja ir psichologinė įtampa. Jau vien nuo žinios, kad kai ku- 
rie etatai svyruoja, o atleidimai iš darbo įtraukti į dienotvarkę, 
gali užgriūti didžiulė psichologinė našta. Kita vertus, toks ne- 
tikrumas gali tapti motyvu uoliau dirbti. Įtampa visuomet būna 
dvilypė: vienus ji gali pakirsti, kitus - paskatinti. Vien tik nuo 
jūsų priklauso, kaip ji paveiks jus! Tai, kad tam tikrą darbo re- 
zultatą reikia pateikti per tam tikrą laiko atkarpą, yra santykinai 
normalu. Nereikalinga įtampa kyla tada, kai terminai tyčia su- 
griežtinami, kai šefas reikalauja ruošinių dar iš vakaro, o paskui 
jie visą dieną mėtosi ant jo stalo. Tai tikrai ne unikalus atvejis! 
Įtampą sukelia ir neatlikti darbai. Dažniausiai - tokie, kurių ne- 
mėgstame, vis atidėliojame vildamiesi, kad užduotis savaime iš- 
tirps ore. Bet taip, Žinoma, nenutinka! 

Pravartu tikroviškai įvertinti sąnaudas! 


Iš pirmo žvilgsnio neįveikiamas darbų kalnas tikrovėje dažnai 
išnyksta per kelias minutes — palyginkite su kalnu, kuris iš tolo 
atrodo kaip Monblanas, o apžiūrėtas iš arčiau susitraukia iki 
kurmiarausio kupsto. Užsirašykite, kiek laiko prireiks kiekvie- 
nai užduočiai atlikti, ir pamatysite: sugaišite dar visai pakenčia- 
mas kelias valandas, o gal išvis tik minutes. Psichologinis blokas, 
į kurį save įspraudžiate, po to, kai patys ir išsivaduojate, akimoju 
virsta gera nuotaika! 


Pravartu užsibrėžti mažiau laiko! 


Kad ir kokios užduoties imtumėtės, jai atlikti prireiks tiek laiko, 
kiek patys skirsite. Studijuodami dizainą, indų eskizams parengti 
turėdavome pusę metų. O, koks stresas ištikdavo tam pusmečiui 
baigiantis! O juk kalbama apie darbą, kuriam atlikti užtenka sa- 
vaitės. Panašiai ir su mokesčių deklaracijomis. Jas pildyti galima 
ištisas savaites, bet galima susitvarkyti ir per porą intensyvaus 
darbo dienų. 

Vienas Žmogus, kai jam prireikia parašyti laišką, pasijunta 
labai apkrautas ir tam darbui sugaišta visą dieną, o kitas - vos 
penkias minutes. Objektyvaus kriterijaus čia nėra, neįmanoma 
jokia vidutinė trukmė - tik individuali! Svarbu realiai įvertinti, 
kiek prireiks laiko, ir patiems užsibrėžti jo ribas. Pavyzdžiui, ge- 
ras metodas yra tarti sau: „Šiam laiškui parašyti man neprireiks 
daugiau nei valandos, ir pakilsiu nuo kėdės tik tada, kai baig- 
siu“. Dar veiksmingiau, baigus darbą anksčiau, apdovanoti save 
laisvu pusvalandžiu! 

Kuo mažiau susitikimų 


Nebuūna dienos, kad kas, norėdamas įsiūlyti man kokį nors pro- 
duktąar paslaugą, nemėgintų telefonu tartis dėl susitikimo. Skam- 
bina draudikai, prekiautojai vynu, informacinių žinynų pardavė- 
jai, agentai. Tokiais susitikimais lengvai galėčiau užpildyti visą 
savo dienotvarkę. Todėl skambinančiųjų pirmiausia klausiu, ko 
konkrečiai jie pageidauja. Apie ką reikės kalbėtis? Kiek užtruks 
susitikimas? O gal reikalą galima sutvarkyti ir telefonu? Šiam bū- 
dui teikiu pirmenybę, nes jis taupo mano laiką. „Iš pradžių norė- 
čiau susipažinti“ — nors tokia frazė gali būti labai maloni, tačiau 
kyla klausimas, ar susipažinti noriu aš, tad savo ruožtu prašau 
informacijos apie jo įmonę. Galbūt bendradarbiavimas manęs vi- 
sai nesudomins, 0 gal pati būčiau nekokia partnerė. 


Pravartu nubrėžti laiko ribas! 


Profesionalai ypač gerbiami už tai, kad žino, dėl ko, kada, kur 
ir kiek laiko jie tarsis. Aš pati beveliju kalbėtis galimo užsakovo 
biure, mat šitaip geriau susipažįstu su jo aplinka ir su juo pačiu. 
Arba susitinkame neutralioje teritorijoje. Abiem atvejais galiu 
atsisveikinti iš anksto sutartu metu. Savame biure mandagiai at- 
sikratyti klientų būtų sunkiau. Norint po sutarto pusvalandžio 
nepastebimai pakreipti pokalbį į pabaigą ir sumaniai jį užbaig- 
ti, reikalingi įgūdžiai. Venkite pernelyg asmeniškų klausimų ar 
temų! Kitaip nė nepastebėsite, kaip dalykinis susitikimas virs pa- 
siplepėjimu. 


Kuo mažiau posėdžių 


Nepakenčiu darbo valstybiniame sektoriuje nuo tų laikų, kai 
jame dirbau: nuolatiniai ekspertų tarybų, komisijų, skyrių posė- 

džiai. Daugybė darbuotojų gerokai per daug laiko iššvaistydavo 
niekniekiams! Pernelyg ilgos kalbos su painiausiais nukrypimais 
visus taip išvargindavo, kad gyvų kūrybinių impulsų nebūda- 
vo ko nė tikėtis. Kone kiekvienas klausdavome savęs: „Ką aš čia 
veikiu?“ 

Per tokius ilgus arba išvis nereikalingus posėdžius niekais 
nueina motyvacija, ką jau kalbėti apie sugaištą darbo laiką. O 
derėtų kiek įmanoma sumažinti sąnaudas, gerbti kiekvieno 
brangų laiką ir apsieiti su kuo mažesniu dalyvių skaičiumi. Juk 
reikiamus klausimus galima išspręsti ir konferenciniu ryšiu. Bet 
kurio susitikimo ir konferencijos sėkmė priklauso nuo to, kaip 
jiems pasirengta. Čia reikia orientuotis į šešis „K“: KAS, KADA, 
KUR, su KUO, KAIP ilgai ir KOKIU tikslu bus aptariama? Ko 
tikimasi, iš kiekvieno pasitarimo dalyvio — ar numatomas laisvas 
apsikeitimas nuomonėmis, ar lauktų svarbūs sprendimai? Tam, 
kad dalyvavimas būtų įpareigojantis, kiekvienam reikėtų įteikti 
dienotvarkės egzempliorių. Tai mobilizuoja, nuteikia bendram 
darbui. Panaši struktūra ir pasirengimas gali suteikti tvarkos ir 
privatiems pokalbiams ar „šeimos posėdžiams“, padėti išvengti 
ginčų. 


Pravartu išmėginti pratimą „keverzonė“ 


Šį paprastą atsipalaidavimo pratimą galite protarpiais atlikti 
bet kur. Jis padeda smegenims analitinę veiklą pakeisti kūrybi- 
ne. Tai ypač tinka, kai norite pravėdinti galvą arba nuo vienos 
veiklos pereiti prie kitos! Paimkite švarų neliniuotą popieriaus 
lapą ir nesustodami visą pribraižykite horizontalių ir vertika- 
lių linijų. Žinoma, galima braižyti ir įstrižaines, apskritimus ar 
rombus. 

Kitam pratimui taip pat prireiks neliniuoto lapo popieriaus 
ir pieštuko. Lapo viduryje nubrėžkite nedidelę aštuoniukę. Ne- 
atitraukdami pieštuko, braižykite vis didesnes aštuoniukes, kol 

galiausiai jos užpildys visą lapą. Kitame lape, atvirkščiai per visą 
plotą nubraižykite didelę aštuoniukę, o tada, taip pat neatitrauk- 
dami pieštuko, raitykite vis mažesnes. 


Šalin informacinį stresą! 


Mūsų dienomis žmogui nebepakanka išmanyti vien tik savo pro- 
fesinę sritį. Bet nutaręs tapti dar ir politikos, kultūros žinovu, jis 
nebegalėtų atsitraukti nuo skaitymo. Kad ir kaip stengtumėtės, 
vis tiek pasitaikytų sutikti žinančių geriau, sukaupusių daugiau 
ar tiesiog kitokios informacijos. Jei žmogus knygas skaito nebe 
todėl, kad jam įdomu, o tik tam, kad būtų perskaitęs, vadinasi, 
kažkas nėgerai! Taip pat, kaip neįmanoma visko įsigyti, neįma- 
noma ir visko žinoti. Apsisprendimas lavintis tam tikroje srityje 
bus apsisprendimas kitos srities nenaudai. 

Į klausimą, kaip informacijos ir įvairių dirgiklių pertekliaus 
sąlygomis pasirinkti tik svarbias Žinias, kiekvienas turi atsaky- 
ti pats. Sutelktinės informacijos šaltinis tam tikroje srityje gali 
būti profesiniai žurnalai, kongresai, taip pat ir mainai su kole- 
gomis. Žinoma, niekas neverčia savęs spausti. Paprastai žmogus 
domisi tik tuo, ko nežino, ir mano, kad kiti šioje srityje gerokai 
pranašesni. Tačiau toks nuolatinis išsilavinimo stokos jausmas 
visai neskatina profesinio pasitikėjimo savimi. Ypač svarbu, kai 
ko nors nežinai, išlikti oriam ir ramiam. Dažniausiai reikšmin- 
gi būna ne tiek faktai, kiek kontekstas. Tuomet padeda bendras 
išsilavinimas, sveikas protas ir gera porcija intuicijos. O jei vis 
dėlto prieinama riba ir Žinių nepakanka, bet kurį oponentą nu- 
ginkluos ryžtingai ištarta frazė: „Deja, negaliu jums atsakyti, nes 
nežinau“. 

Nebūtina žinoti visko! 


Solidaus akademinio išsilavinimo bruožas yra žinojimas, kad 
nieko nežinai. Reikia tik Žinoti, kur parašyta tai, ko tau reikia, 
arba pažinoti tą, kuris tai žino. Nuo nesvarbių dalykų galima 
atsiriboti, o viešumoje laikytis tokios pozicijos: „Manęs tai ne- 
domina“. Kitoje pusėje - patirtis, sukaupta visą gyvenimą mo- 
kantis. Jei nenorime apkerpėti, turime investuoti į tobulėjimą. 
Norėdami vienoje ar kitoje srityje daug pasiekti, turite lavintis, 
lavintis, lavintis. Seniai žinoma, kad sporte be treniruočių gerų 
rezultatų hepasieksi. Samdomi privatūs specialistai technikai šli- 
fuoti ir psichologinio parengimo treneriai. Vis dėlto investuoti į 
mokyklinį ir vėlesnį lavinimąsi Europoje dar nelabai populiaru. 
Ugdymas ir universitetinis išsilavinimas nemokami, todėl daž- 
nai ir nęnaudingi. 

Tas, kuris nori žengti į priekį, vis dėlto turi investuoti į savo 
žinias. Kursai, seminarai, privačios pamokos, asmeninės konsul- 
tacijos yra būtinybė! Esama Žmonių, kurie leidžia pinigus bran- 
giems hobiams ar dideliems automobiliams. Verčiau investuokite 
į savo gyvenimą, žinias ir galimybes. Jūsų pačių iniciatyvos tobu- 
lėti iš jūsų neatims nei kokia nors institucija, nei kas nors kitas. 


Venkite teroro telefonu! 


Ar bent įsivaizduojate, kiek valandų kasdien praleidžiate prie te- 
lefono? Kokį kartą užfiksuokite kiekvieno atskiro pokalbio truk- 
mę - neabejotinai per darbo dieną susidės daug valandų. Jei nori- 
te, kad jūsų pokalbiai telefonu būtų efektyvūs ir trumpi, niekada 
neklauskite: „Kaip jums sekasi?“ Šitaip pašnekovui patys brukate 
galimybę kuo smulkiausiai iškloti viską apie sveikatą ar finan- 
sinius reikalus. Kai skambinate patys, galite iškart pradėti nuo 
reikalo, pašnekovas bus dėkingas jums už glaustumą! Kai skam- 

bina jums, maloniai pasiteiraukite „Kuo galėčiau padėti?“, tai irgi 
skatina išsyk kalbėti apie esmę. Valandas užtrunkantys pokalbiai 
eikvoja laiką ir energiją. Ir viena, ir kita brangiai kainuoja. 

Be to, telefonas gali būti tikri spąstai: kai kurie klientai tikisi 
iš karto išgirsti atsakymus į visus savo klausimus ir visų proble- 
mų sprendimą: ar miegamąjį tinka dažyti geltonai, ar virtuvėje 
galima kloti parketą, kaip priversti vaikus susitvarkyti kamba- 
rį? Be abejonės, patarti įmanoma, tačiau kokia bus tokio patari- 
mo be konteksto kokybė - jau visai kitas klausimas. Asmeniškai 
aš niekada jokių sprendimų nesiūlau telefonu, nes paprastai 
tuo metu dar nė nekalbama apie užsakymą. Kaip konsultantai 
turite rimtai saugotis, kad klientai jūsų nepergudrautų. Aš su 
savo žiniomis visada pasirengusi pokalbiui, bet klientui tenka 
išgirsti kainą. Kadangi telefonu problemos sprendžiamos vel- 
tui, klientas „veltui“ stengiasi. Tie, kuriuos kūrybiškai konsul- 
tuoju telefonu, žino, kad mano paslaugomis galės naudotis už 
honorarą X, kuris priklauso nuo laiko sąnaudų. Šitaip žiūrima ir 
kliento interesų — taupyti laiką, o kartu ir pinigus. Be to, iš kar- 
to primenu, kad nesu aiškiaregė ir negaliu siūlyti alternatyvų, 
nesusidariusi įspūdžio apie patalpas. Skuboti sprendimai nėra 
vertingi. 


Kalbant telefonu pravartu šypsotis! 


Pakėlusi telefono ragelį, privalau būti dėmesinga ir gerai nusitei- 
kusi. Balsas subtiliai išduoda Žmogaus savijautą, bloga nuotaika 
„Vibruoja“ telefono linijoje. Todėl sveikintis telefonu blogos nuo- 
taikos gerokai kenkia darbui. Taigi mano verslui labai naudinga, 
jei džiaugiuosi kiekvienu skambučiu ir noriai kalbuosi su pašne- 
kovu. Įpratau iš karto įsidėmėti skambinančiojo pavardę, kad po- 
kalbio metu žinočiau, kaip kreiptis. Tai suteikia ryšiui asmeniš- 
kumo ir mandagumo, o be šito paslaugumas neįmanomas. Tie, 
kurie skundžiasi keistuoliais, nemandagiai kalbančiais telefonu, 

dažniausiai patys būna ne itin mandagūs, galbūt to nė nenujaus- 
dami. Jei asmeninio pokalbio metu kai ką įmanoma pakoreguoti 
mimika, tarkime, šypsena, kalbantis telefonu tai nepavyks. Kai 
kuriems žmonėms pakanka pasisveikinti, o jų balse jau justi: „Ko, 
po teisybei, iš manęs norite ir kaip drįstate trukdyti?“ Jei tik man 
pasitaiko susirgti ar sugenda nuotaika, tokią dieną vengiu kalbėti 
telefonu. Pirma, tokios būsenos galiu pridaryti firmai nuostolių, 
antra, nenoriu niekam užkrauti savo blogos nuotaikos. 

Firmų vadovams aš nuolat patariu į savo įmones kartais pa- 
skambinti per komutatorių ir pasiklausyti, kaip skamba dar- 
buotojų balsai. Pastebėta: tas, kuris kalbėdamas telefonu „nesi- 
šypso“, kenkia firmos įvaizdžiui! O tam, kuris skambina savo 
komutatoriui, kartais tenka „malonumas“ laukti apsiginklavus 
kantrybe ir klausytis įkyraus bambėjimo. 

Neretai skambučiai sutrikdo darbų tėkmę. Todėl, jei laukia il- 
gesnis pokalbis, paskambinu sutartu metu. Tada galiu naudotis 
pasiruoštais dokumentais ir visiškai įsigilinti į temą. Kadangi te- 
lefonas yra greito tiesioginio ryšio priemonė, sprendimų taip pat 
laukiama greitai, netgi tučtuojau. Tačiau nesileiskite spaudžia- 
mi - paprašykite laiko viską apmąstyti ir paskambinkite. 


Pravartu tiesiog išjungti! 


Išplitus mobiliojo ryšio telefonams, tapome neišvengiamai vi- 
sur ir visada pasiekiami. Neetatiniai darbuotojai mobiliuosius 
visur nešiojasi su savimi, regis, tam, kad neprasprūstų nė vienas 
pasiūlymas. Kiti mobiliųjų telefonų savininkai gal ir pražiopso 
savąjį gyvenimo žmogų ar kokias nors svarbias sutartis. O kai 
kas nors siūlo tartis, jie nesiryžta, mat tikisi, kad vėliau galbūt 
pasitaikys dar geresnis „pasiūlymas“. Šis nedidukas aparatas 
yra nūdienai būdingos baimės, baimės kažką pražiopsoti sim- 
bolis. Žmogus nesako nei taip, nei ne, draskomas prieštaringų 
jausmų negali apsispręsti. Ir galiausiai lieka vienas! Tuo tarpu 

kitame linijos gale reikalaujama, kad abonentas būtų visada 
pasiekiamas. Per seminarus aš visada išjungiu savo mobilųjį, 
o kai kurie klientai paskui priekaištauja: „Negalėjau su jumis 
susisiekti!“ 

kite savo mobilųjį arba išvis palikite jį namie. Pasaulinės svar- 
bos įvykių, šiaip ar taip, telefonu nesužinote. Tiesiog paskirki- 
te vieną laisvą nuo mobilaus telefono dieną ir suprasite, kokie 
priklausomi esate nuo šios komunikacijos priemonės. Prireiks 
nemažai drąsos tapti nepasiekiamiems ir tai ištverti. „Šiandien 
visiškai nenoriu kalbėti telefonu!“ Gana! Viena diena viešumoje 
be elektroninio skambučio būtų svajonių svajonė! Įvairiausios te- 
lefono signalų melodijos jau tapo tokia natūralia foninio triukš- 
mo dalimi, kad kai kurių rūšių paukščiai įprato jas imituoti, jos 
jau skamba jų giesmėse. Tai įrodo magnetiniai įrašai. 


Autoatsakiklio paskirtis - sumažinti krūvį 


Autoatsakiklis ne visada palengvina gyvenimą. Jei visą dieną ne- 
kelsite ragelio, o paskui norėsite atsakyti į visus skambučius, ti- 
kėtina, kad sugaišite gerą pusdienį. Kartais, pavyzdžiui, psicho- 
logų konsultacijose, patariama autoatsakikliu naudotis tik kaip 
pranešimų gavikliu. Jis nurodo, kada su abonentu galima susi- 
siekti asmeniškai. Tokiu metu klientas ir gali skambinti, jei bū- 
tina, mėgindamas ne vieną kartą. Manau, kad esant intensyviai 
autoatsakiklio apkrovai, protingiausia daugiau naudotis faksu ir 
elektroniniu paštu. Mat raštu žmonės mintis išdėsto trumpiau ir 
labiau apgalvotai. O kalba, priešingai, dažniausiai paskubomis. 
Ne bėda, jei autoatsakiklis išvis neįjungtas. Galima prisiminti lai- 
kus, kai tokių prietaisų nė nebuvo. Asmenys, kurie iš tikrųjų nori 
su kuo nors susisiekti, kurie turi svarbių reikalų, tiesiog mėgins 
dar kartą! 

Mane labiausiai trikdo bjaurus įprotis kalbėti telefonu, kai yra 
klientų ar lankytojų. Viduryje pokalbio suskambus telefonui, 
pašnekovas griebia ragelį ir leidžiasi į begalinius plepalus. O aš 
sėdžiu dyka ir dar priversta klausytis! Toks elgesys liudija, kad 
žmogus visiškai nemandagus. Būna ir tokių, kurie šitaip nori pa- 
demonstruoti, kokie jie svarbūs: vos susėdi su jais restorane, iš- 
kart - skambutis, į kurį jie tučtuojau atsiliepia. Čia pat sėdintis 
žmogus jaučiasi ignoruojamas ir negerbiamas. Lygiai taip pat ne- 
mandagu ilgai kalbėti telefonu namie, kai yra svečių. Nejau ne- 
galima paprasčiausiai apsieiti be pokalbio? Arba trumpai šnekte- 
lėti ir pažadėti paskambinti vėliau. „Turiu svečių, perskambinsiu 
vėliau.“ Skambutis prilygsta nelauktam vizitui. Toks svečias ne- 
turėtų stebėtis kaip nors sutrukdęs. Pirmenybė tiems, kurie atėjo 


perspėję! . 


Pravartu kalbėti trumpai! 


Dauguma mano klientų skundžiasi per ilgais pokalbiais tele- 
fonu. Tačiau štai kas krinta į akis juos stebint: jie patys, galbūt 
to nė nenutuokdami, užtęsia pokalbius. Pirmoji klaida - klausti 
pašnekovo „Kaip jums sekasi?“ Kai kuriuos Žmones tai gali su- 
gundyti išpasakoti visą savo gyvenimą ir dabartinių ligų isto- 
rijas. Verčiau venkite klausimų temomis, kurios iš tikrųjų jūsų 
nedomina. Kita vertus, klausimas „Kuo galėčiau padėti?“ reika- 
lauja aiškaus atsakymo, ir galima iš karto išsiaiškinti, ar pašne- 
kovas vertas jūsų dėmesio. Toks klausimas geriausiai tinka ir 
privačiam pokalbiui pradėti, jei norime, kad neužsitęstų. Šitaip 
iškart sužinome, ar, pavyzdžiui, draugė nori tik paplepėti, išsi- 
žliumbti, ar pakviesti pietų arba ko nors paklausti. Jei jaučiate, 
kad pokalbis gali užtrukti, o neturite jam nei laiko, nei noro, 
nustatykite pašnekovui laiko limitą. „Galiu skirti tau dešimt 
minučių, bet daugiau laiko neturiu.“ Lygiai tiek! O tada nepa- 
mirškite pažiūrėti į laikrodį. Po dešimties minučių nutraukite 

pokalbį: „Daugiau laiko tikrai nebeturiu“. Be jokių „jeigu“ ir 
„bet“, be nuvalkiotų pasiteisinimų, kodėl neturite laiko ar ką 
ketinate veikti. Pirma, tai ne pašnekovo reikalas, antra, jūs pa- 
tys sprendžiate, kaip ir su kuo norėtumėte leisti laiką. Būna to- 
kių skambintojų, kurie gali ištisoms valandoms prirakinti jus 
prie telefono, virkaudami tol, kol neteksite jėgų. Tokius telefo- 
ninius vampyrus privalote palikti be peno, aiškiai išreikšdami 
savo poziciją. Iš bėdos nutraukite pašnekovą, o jei jis nereaguo- 
ja, tiesiog padėkite ragelį! Naudos bus daugiau nei iš visokių 
atsiprašinėjimų. 


Kuo mažiau laukimo 


Neabejoju, kad ir jūs pažįstate Žmonių, kurie visada vėluoja. 
Tokiu elgesiu jie nervina kitus, versdami ilgai laukti, ir, kaip 
sakoma, vagia jų laiką. Patiems laiko plėšikams tai visai neat- 
rodo tragiška. „Keli tokias scenas dėl poros minučių!“ Vis dėl- 
to „scenos“ yra visiškai pagrįstos: vėluojantis Žmogus negerbia 
kitų, kartu ir savęs! O tas, kuris yra punktualus ir to paties ti- 
kisi iš kitų, dažnai išvadinamas „priekabiu miesčioniu“. Laiko 
plėšikai iš savo įpročių akivaizdžiai pelnosi: jie pastebimi, jie 
visuomenės, kurioje bėga paskutiniai, dėmesio centre - ir tuo 
dėmesiu neretai mėgaujasi! Kitiems, kurie ir šiaip jau širsta, tai 
nemalonu. 

Pakeisti įmanoma ne pačius chroniškus vėluotojus, 0 savo po- 
žiūrį į juos. Arba tokių tipų elgesį toleruojame, arba daugiau dėl 
nieko su jais nebesitariame. Jei laukti tenka ilgiau, nei paskui 
trunka pats susitikimas, sutrinka tam tikra pusiausvyra, taigi 
reikalų su tokiu asmeniu reikėtų vengti kaip ir jo paties. Versti 
kitus laukti, vadinasi, jų negerbti. Mano tolerancija laukiant as- 
mens apsiriboja ketvirčiu valandos. Jei jis nepasirodo 20 minučių 
ir nieko nepraneša, aš pasišalinu. 

Tegul laukimas tampa laisvalaikiu! 


Žinoma, būna situacijų, kai neišvengiamai tenka laukti. Tuomet 
reikia mėginti išpešti iš to naudos. Viena galimybių - kitaip įver- 
tinti laukimo laiką: staiga gaunate laisvalaikio, galite ką nors 
paskaityti, suvalgyti ledų, stebėti Žmones, išsigalvoti istorijų ar 
paprasčiausiai sėdėti ir ilsėtis. Kartu galite lavinti dėmesį ir mo- 
kytis absoliučiai susikaupti. 

Kai tenka laukti ar keliauti, man tai - skaitymo metas. Tad vė- 
luojantis traukinys manęs visai netrikdo. Mėgstu verčiau ateiti 
kiek anksčiau nei vėluoti, verčiau suspėti išgerti puodelį kavos, 
nei strimgalviais atlėkti į susitikimą. Paskirstyti laiką sugebu 
gana neblogai, per parą man pakanka 24 valandų, taigi Žinau, 
kiek laiko man priklauso. Žmonės laiką jaučia skirtingai, ir jeigu 
jums per parą reikia 28 valandų, verčiau įsitaisykite asmeninius 
buferius ir skirkite mažiau susitikimų. 


Liaukitės apkalbinėję 


Turbūt dar niekas neištyrė, kiek laiko biuruose sugaištama pa- 
skaloms. Atrodo, toks tuščias plepėjimas ne tik telefonu apie 
trečiąjį asmenį yra mėgstamiausia daugelio veikla. Jei esate va- 
dovai, privalote kaip nors užkirsti tam kelią. Juk šitaip tuščiai 
eikvojamas darbo laikas, kitaip tariant - jūsų pinigai! Vis dėlto 
ne tik laikas yra energija, jėga slypi ir žodžiuose. It maži pilki 
debesėliai įstaigų palubėse telkiasi gandai. Žodžiai yra energija, 
veikianti klimatą kolektyve. Kad ir kas būtumėte, eilinis darbuo- 
tojas ar vadovas, galite neabejoti: tas, kuris liežuvauja apie kitus, 
tauškia ir apie jus, vos tik išeinate iš patalpos! 

Pravartu atidžiai rinkti žodžius! 


Kitos išeities čia nėra: prie tokių pokalbių išvis neprisidėkite. Te- 
gul liežuvautojai sau plepa, o jūs nuo jų atsiribokite. Jei pasijun- 
tate nepatogiai, pasiūlykite apkalbamą kolegą įtraukti į pokalbį. 


Šalin požiūrį „Pagaliau penktadienis“! 


Penktadieniais nuo pat ryto radijas šnibžda mums: „Dar keletas 
valandų, ir baigta! Pagaliau savaitgalis!“ Tarsi plušėtume drus- 
kos kasyklose ar kankintumės galerose! Atrodo, kad daugeliui 
vienintelė darbo prasmė yra kaip įmanoma greičiau jo atsikra- 
tyti. Pirmadienį jie jau gyvena penktadieniu ir skaičiuoja iki jo 
likusias valandas. Didysis metų tikslas yra atostogos, joms ruo- 
šiamasi, kalendoriuje braukomos dienos. Kai kuriems žmonėms 
pirmadienis yra blogiausia savaitės diena, iki penktadienio jie iš 
esmės tik pusiau tegyvena. Argi toks gyvenimas ne skurdus, kai 
penkios savaitės dienos kone išbrauktos? Kartais tokia žmonių 
padermė laukia tik pensijos ir viliasi, kad iki jos darbas per daug 
nenukvaršins galvos. 

Toks požiūris neišvengiamai atsiliepia darbo kokybei. Tas, ku- 
ris imasi darbo šitaip nusiteikęs, vargu ar dega aistra jį atlikti ko- 
kybiškai. Jei viršvalandžiai nė nebūtini, jie vis vien dirbami, nes 
už juos moka daugiau, o tuos pinigus galima skirti atostogoms. 
O tą, kuris noriai dirba ir dar patiria malonumą, daugelis laiko 
ne visai normaliu. 


Verčiau mėgautis darbo savaite! 


Jei pastebite, kad ir patys nuo pirmadienio nekantriai laukiate 
penktadienio ir darbo savaitė jums neteikia jokio malonumo, 
imkite ir permąstykite, kas iš tikrųjų dedasi. Galbūt netinkamas 

jūsų darbas, gal pasirinkote ne tą profesiją? Tam, kad darbas, 
kurį šiuo metu privalu atlikti, būtų malonus, reikia tik vienos 
sąlygos: dirbkite jį džiaugsmingai! Arba apsimeskite, kad dar- 
bas jums malonus, ir tas malonumas kada nors ateis. Juk, ko 
gero, negalite pasirinkti, KĄ daryti, užtat KAIP tai daryti - rink- 
tis galite. 


Liaukitės dejavę! 


Paklauskite kurio nors kolegos, kas jam nepatinka darbe, ir jis 
neabejotinai išvardys šimtą aplinkybių: per toli nuo namų, val- 
gykloje prastas maistas, šefas — neišmanėlis, kabinetas per švie- 
sus, klientai nemalonūs ir t. t. Juk tai taip patogu: skųstis ir vi- 
siems dėl visko prikaišioti! Užsienyje tai laikoma tipišku vokiško 
mentaliteto bruožu. Ekonominiame gyvenime tas bruožas, Ži- 
noma, tampa įpročiu: nesiskundžiantieji nevertinami rimtai! Jei 
kas dirbdamas atrodo laimingas, patenkintas padėtimi, daugelis 
linksta abejoti jo nuoširdumu. Tarsi iš tikrųjų priežasčių būtų tik 
nepasitenkinimui. Į besijuokiantį darbovietėje žmogų nepatikliai 
šnairuojama: darbas esą negalįs suteikti teigiamų emocijų. Tas, 
kuris jų patiria, nėra rimtas darbuotojas, o kas nerimtas, tas leng- 
vabūdis ir nieko negali pasiekti. Visi, kurie nesiskundžia šefu, 
darbu ar kolegomis, akivaizdžiai apsimetinėja. Tam, kad derė- 
tum prie kolektyvo, privalai kaip tik rimtai „plūktis“. Žmogus, 
dirbantis lengvai ir nerūpestingai, bent jau mūsų platumose pel- 
no antipatiją. 


Daugiau humoro! 


Dejonės verčia pasijusti nelaimingu. Tad nuveikite ką nors gera 
ir laikykitės atokiau nuo ištežusio kolektyvo! Padrąsinkite save 
šypsena, o prireikus tiesiog atšaukite: „Nesuprantu, ko jūs no- 

rite. Man viskas puikiai sekasi“. Tikrai atsiras dar vienas kitas 
jums pritariantis kolega. Ieškokite tokių, kurie daro jums gera, ir 
venkite tų, kurie jus tik „tempia žemyn“. Būkite atsargūs: bėdo- 
jimas yra ypač užkrečiamas! 


Kuo mažiau kritikos 


Kritika —- tartum kamuolys: žmogus gauna perdavimą, bet kas- 
kart gali pats spręsti, priimti jį ar ne. Į kritiką kiekvienas reaguo- 
jame daugiau ar mažiau gižiai, nes dėl jos pasijuntame menki ir 
bėjėgiai. Jei esame padarę ką negera, ir dėl to apie mus kalbama, 
susigėstame, mus slegia kaltė. Jaučiamės blogi, nevykę, atstumti 
ir reaguojame kaip vaikai: kaprizingai. Dažnai kritika — ir kons- 
truktyvi, ir destruktyvi — beveik neskatina tobulėti. Net gali pa- 
veikti atvirkščiai. Juk neretai kiti kritikuojami tik iš arogancijos. 
Kai viršininkas sako: „Ši spalva jums netinka“, iš tiesų jam tai 
visai nerūpi. Jo teisė taip manyti, tačiau skelbti to nedera. Virši- 
ninkas gali kritikuoti tik dėl darbo kokybės. 

Prisiminkite kamuolį: tik jums spręsti, gaudyti jį ar ne. Jei jau- 
čiatės kritikuojami nepelnytai, pagalvokite, gal tokia kritika iš 
tikrųjų yra užmaskuotas komplimentas ar net pavydas. Sėkmės 
lydimi žmonės, gerai Žinomi visuomenėje, susilaukia ypač daug 
kritikos. Tik imkitės ką nors daryti, ir kritikų visuomet atsiras. 
Išleiskite knygą - ir jus būtinai užsipuls. Tas, kuris per smarkiai 
persisveria pro langą, rizikuoja iškristi. Tas, kuris iškelia savo 
kandidatūrą rinkimuose, turi sugebėti susitaikyti su galimu pra- 
laimėjimu. Tai irgi kritika, tik netiesioginė. 

Kritikos nemėgsta niekas, net jei ir teigia priešingai! Kai rei- 
kia priimti kritiką, esame menki, užtat dalijame ją didingai. Be 
to, spėriai ir negailestingai. Priešingai, pagirti kitą ar pasakyti 
komplimentą mums būna be galo sunku. Laikydamiesi lozungo: 
„Nutylėti, vadinasi, pakankamai pagirti“, dažnai pagailime ki- 

tam gero žodžio. O kuklus, rimtai pasakytas komplimentas gali 
išgelbėti visą dieną ir paskatinti kur kas labiau nei perspektyva 
gauti kokią neeilinę premiją. 


Pravartu pakeisti požiūrį! 


Kai kurių dalykų mes niekada nepakeisime, užtat visuomet gali- 
me pakeisti savo poziciją, taigi ir požiūrį. Kiekvienas žmogus yra 
kuo nors nepakartojamas. Žvilgtelėkite į jus supančius žmones 
šiuo rakursu. Jūsų aikštingas kolega turi tam tikrų gabumų ar 
išmanymo, apie kuriuos jūs net nenujaučiate. Pamėginkite jame 
įžvelgti ką nors teigiamo. Argi negalite kolegai pasakyti ko nors 
malonaus, galbūt pagirti? Kiekvienas žmogus yra nepaprastai 
jautrus komplimentams, bet taip pat kiekvienas puikiai skiria, ar 
šie sakomi nuoširdžiai, ar ne. 

Kadaise dirbau su kolege, kurios įkyrumas mus tiesiog siutin- 
davo. Visi jos šalindavosi, kad tik ji neužkalbintų. Kartą, pirma- 
dienio rytą, nutariau įveikti savo įpročius ir pasakyti tai moteriai 
ką nors malonaus. Nė nenumaniau, kokie tai galėtų būti žodžiai. 
Kai sutikau ją virtuvėlėje, buvo su išeiginiu rūbu ir atrodė išties 
dailiai. Ką maniau, tą ir pasakiau. Pastebėjusi, kad mano kom- 
plimentas nuoširdus, dėkinga šyptelėjo. Ne tik jai pirmadienis 
prasidėjo šiek tiek smagiau nei visada. 


ATSARGIAI: 
BLOKADOS IR SPĄSTAI DARBE 


Esame pasiryžę kone viskam, kad tik pelnytume bent lašelį pri- 
pažinimo. Tai mūsų vidinis poreikis; kai mus pripažįsta, jaučia- 
mės suprasti ir reikalingi. Bet atsargiau, čia gali tykoti ir spąstai: 
„Jūsų tokia daili rašysena, ar negalėtumėte...“ Štai ir šlepteli ant 
sprando dar vienas darbas, kuriam visai nebuvote nusiteikę. „Ži- 
nau, kad iš tikrųjų tai turėtų daryti ponas M., bet jums pavyks 
daug geriau...“ Tokiais triukais „su medumi“ vyrai dažniausiai 
susiranda padėjėjų (moterų). Kuris kolega nesusivilios tokiu 
komplimentu? Dienos darbų sūkuryje tokių paslaugų prašoma 
nuolat, ir visuomet — lyg tarp kitko ir skubiai: gavę progą pa- 
galvoti apie jas ilgėliau, išsyk atpažintumėte gudrybę. Išgirdus 
maždaug tokią frazę: „Ar negalėtumėte skirti man minutėlės?“ 
turi įsijungti jūsų pavojaus signalas: „Jums — visada, bet tik ne 
tam, ko manęs prašysite“. 


Pravartu nubrėžti aiškias kompetencijos ribas! 


Dažnai kyla keblumų dėl neaiškių darbo pasidalijimo ribų. Kas 
ką iš tikrųjų turi daryti? Kokia yra hierarchija ir kur joje esu aš? 
Konkretumo neretai trūksta! O gal turite aiškiai apibrėžtą, raštu 
išdėstytą tarnybinę struktūrą? Kai ji miglota, kyla įtampa. Būna 
sunku susigaudyti, į ką galima kreiptis su klausimu, kas turi tei- 
sę nurodinėti ir kieno kokia padėtis tarnybinėje hierarchijoje. 

Vienintelė išeitis - aiškumas. Išsiaiškinkite, kokios jūsų įstai- 
goje pareigybių ribos: kokia mano vieta įstaigos hierarchijoje? 
Kas gali man įsakinėti? Į ką galiu kreiptis tiesiogiai? Ką privalau 
dirbti, kaip turi atrodyti mano ir kitų darbovietės? Kam galiu 
skirti kokį nors darbą? Toks kompetencijos ribų Žinojimas pra- 
verčia ir privačiame gyvenime. Žinodami, kieno pareiga pašerti 
šunį, kiti gali tuo nebesirūpinti. Be to, šitaip užtikrinama, kad 
šuo maisto gaus reguliariai ir pakankamai. Kai šeria visi, iš tik- 
rųjų atsakingas už tai nesijaučia nė vienas, todėl maisto gyvūnas 
gauna arba per daug, arba per mažai, arba išvis negauna. Ir vie- 
ną dieną lieka alkanas! 


Liaukitės daliję 
nemokamas „draugiškas paslaugas“! 


Ar teko girdėti posakį, neva advokatai, kosultantai mokesčių 
klausimais ir gydytojai turi daug draugų? Remdamasi savo pa- 
tirtimi, galiu teigti, kad dizaineriai — taip pat: „Man reikia spin- 
tos, ar gali greitai brūkštelėti eskizą?“ Arba parinkti miegamajam 
spalvas, arba parašyti tekstą, arba, arba, arba... Sąrašą galima 
tęsti ir tęsti, „draugiškomis paslaugomis“ nesunkiai užpildyčiau 
kad ir visą savo darbo dieną. Mano atsakymas dažniausiai būna 
toks: „Taip, mielai, juk toks mano darbas. Rytoj paskambink man 
į biurą, ir mes sutarsime, kada galėtume susitikti, tada aš pateik- 
siu tau pradinę sąmatą“. Ir skubūs užsakymai kaip mat ištirps- 
ta ore! Kita vertus, iš savo draugo advokato nereikalauju, kad 
jis nemokamai gintų mane teisme. Jei tenka aplankyti gydytoją, 
kuri yra mano draugė, žinoma, pasiimu sveikatos draudimo kor- 
telę. Jei pas kitą draugę, pardavėją, renkuosi drabužį, nesitikiu, 
kad ji man jį padovanos. 


68 


Darbą nuo draugystės pravartu skirti! 


Be abejonės, draugams reikia padėti: patarimu, o kartais ir veiks- 
mu. Galiu šį tą (dykai!) patarti rekonstrukcijos klausimais. Bet kai 
paslauga virsta darbu, dera atsiskaityti. Ir tokius dalykus reikia 
išsiaiškinti iš karto! Neįteisintos „sutartys“ negalioja ir galiausiai 
sukelia nesusipratimų. Vienas pateikia sąskaitą, kitam atrodo, 
kad mokėti nereikia, štai ir galas draugystei! Tas, kuriam sunku 
atsisakyti, draugiškų „užsakymų“ turėtų vengti, juos geriau per- 
leisti kitai firmai. 


Lauk iš netinkamo darbo 


Ar dar prisimenate, apie kokią profesiją svajojote vaikystėje? Kol 
dar nelankiau darželio, svajojau tapti nuotaka, vėliau — šokėja, 
pradinėje mokykloje — stiuardese, kai sukako šešiolika — interje- 
ro architekte, o baigdama mokyklą - veterinare. Tai, ką veikiu 
dabar, nuo svajonių ne taip jau smarkiai nutolę: rašau, kuriu di- 
zainą ir konsultuoju, keliauju, mėgstu šokti ir turiu šunį. Pro- 
fesijos, apie kurias galvojame vaikystėje, yra ne tik svajonės, jos 
atskleidžia ir mūsų vidinį pasaulį. Vaikystėje puoselėti troškimai 
veikiausiai ir dabar tebeglūdi mumyse. Arba užgniaužėme juos, 
pamiršome ir dabar kankinamės darbuose, kuriuos mielai ne- 
delsdami mestume. Jei į darbą kas rytą einate šlykštėdamiesi, jei 
dažnai kamuoja fizinės negalios, kurias siejate su nemėgstama 
profesija, tuomet privalote ko nors imtis! Jeigu dirbate nenoro- 
mis ir ištveriate tik trečdalį dienos, tai kenkia jūsų kūnui, protui 
ir sielai. 

Tai, ką darote, darykite entuziastingai! Tobulinkitės. Ne taip 
svarbu, ar vadinsite tai karjera, ar sėkme, pasitenkinimu ar pil- 
natve. Darbas kiekvienam Žmogui turėtų suteikti džiaugsmą. 
Tuos, kuriems tai pavyksta, atpažinsi iš karto: jie tarsi švyti, Ža- 

vėdami aplinkinius, lyg patys būtų laimės kūdikiai. Entuzias- 
tingai pasakoja apie savo darbą, projektus. Jų galima klausytis 
ištisas valandas, viskas skamba patraukliai ir įdomiai. Kad ir ką 
veiktų, kad ir kokios būtų jų užduotys gyvenime, šie „aistringi“ 
žmonės turi bendrą bruožą: neabejoja tuo, ką daro, todėl yra ir 
paveikūs, ir autoritetingi. Jie neapsimetinėja ir, jei ko imasi, dirba 
iš visos širdies. į 

Nepasitenkinimą profesija iš dalies galima kompensuoti pra- 
sminga laisvalaikio veikla. Darbas sode gali būti ir malonus, ir 
prasmingas, kaip ir visuomeninė veikla įvairiose draugijose. Tai 
padrąsina ir kompensuoja pilnatvės jausmo trūkumą profesinėje 
veikloje, kai joje nedaug ką įmanoma pakeisti, nebent savo tikslą. 
Kas nėra svajojęs išlošti loterijoje ir pakeisti gyvenimą! O kaip tai 
padaryti, jei vis dėlto neišlošėte? Pabandykite įsivaizduoti: ry- 
toj einate pas viršininką ir prašotės atleidžiamas iš darbo. Kaip 
pranešite tai švelnia forma? Ką jam pasakysite? Ar iš viso tai su- 
gebėsite? Ne? Vadinasi, tai tik iliuzija. Tad meskite iš galvos atsi- 
statydinimą ir imkitės tvarkytis dabartiniame darbe. 


Pravartu sudaryti balansą ir nusibrėžti gaires! 


Sudarykite balansą: kas tiesioginiame darbe jums svarbu ir kokia 
nauda iš dabartinės jūsų veiklos? Ką mielai pakeistumėte, ko no- 
rėtumėte atsisakyti? Kam teikiate pirmenybę? Kokie yra tikrieji 
jūsų sugebėjimai? Ką mokate gerai? 

Užsibrėžkite tikslus, geriausia - raštu! Ramiai prisiminki- 
te, apie ką svajojote, vos baigę mokslus. Adekvačiai įvertinki- 
te savo sugebėjimus ir galimybes, pasirinkite įveikiamą tikslą. 
Koks galėtų būti pirmasis žingsnis ta kryptimi? Kur galėtų būti 
finišo tiesioji? Mes - savo gyvenimo kūrėjai, o ne išorinių aplin- 
kybių aukos. Tik šitai suvokus galima nuversti kalnus! Kokios 
veiklos jūs imatės su aistra? Ar profesija gali tokią aistrą jumyse 
įžiebti? | 

Intarpas: gyvenkime lėčiau 


Kasdienėje dalykinės sėkmės ir tobulybės medžioklėje nuolat 
pamirštame stabtelėti ir pamąstyti. Įtampą atplėšiame nuo atsi- 
palaidavimo ir pastarąjį nukišame į vakarą. O jeigu pamėgintu- 
me atvirkščiai — daugiau ramybės ir tylos per dienos karštligę? 
Vidinė ramybė išoriškai pasireiškia savimi pasitikinčio žmogaus 
laikysena, tai būdinga asmenybėms, kurias iš tiesų lydi sėkmė. 
Veikti ramiai taip pat reiškia protarpiais nieko neveikti. Tiesiog 
luktelėti ir leisti įvykiams klostytis patiems. Jei palygintume tai 
su šaudymu iš lanko, atrodytų štai kaip: nusitaikome, įtempiame 
templę, o visa kita leidžiame atlikti kitai jėgai. „Ji“ pataiko pati. 
Gyventi ramybėje, vadinasi, pasikliauti, kad pasodintas daigas 
išsistiebs pats. Nerimauti, vadinasi, nuolat trūkčioti iš žemės ma- 
žąjį ūglį ir tikrinti, kiek pailgėjo šaknis. Gyvenimas be ramybės 
reiškia nuolatinį pasitikėjimo stygių. 

Kai musiškėje vakarietiškoje kultūroje nuolatinė veikla ir akty- 
vumas laikomi profesinės sėkmės sąlyga, daoizmas labai didelę 
reikšmę teikia neveiklai. Pati veikla yra lengvas aktas, kuriam 
tereikia trupučio energijos arba išvis jos nereikia. Veikiama tarsi 
savaime; toks principas vadinamas vu vei. Vu vei yra tikroji dao 
meno gyventi paslaptis, terminas verstinas kaip „veikimas ne- 
veikiant“. Lengvumas čia suvokiamas kaip aklo, perdėto veiklu- 
mo, energijos eikvojimo priešybė. 

Jūs padarėte viską, ką galėjote, išsiuntinėjote pasiūlymus ir te- 
lefonu dar kartą pasiteiravote, ar jie gauti. Dabar ateina metas 
vu vei: leisti įvykiams tekėti sava vaga ir kliautis, kad viskas su- 
siklostys kuo geriausiai. Be paliovos skambinėti potencialiems 
klientams ir keliant įtampą reikalauti greitų sprendimų būtų 
pagal vu vei logiką nevaisinga. Energija jau nukreipta reikiama 
kryptimi, ir dabar užtenka pasikliauti ja, nebereikia jokių papil- 
domų veiksmų. Tokios pozicijos laikytis iki galo reikia didelio 
vidinio ryžto ir pasitikėjimo įvykių eiga, mat jei kas nors nepa- 

vyksta, jėga nepataisysi. Prisipažinkime, mums, nepatikliems 
vakariečiams, įdiegti tokį požiūrį itin sunku, tai tikras kantrybės 
išbandymas. 

Tad pamėginkite gyvenime pritaikyti šiek tiek daugiau vu vei! 
Nusistatykite tinkamą tempą ir neleiskite kitiems jo koreguoti! 
Aš, būdama nepriklausoma darbuotoja, sąmoningai stengiuosi 
prablaškyti savo karštligišką -kasdienybę ir retkarčiais mėgau- 
juosi tik sau skiriamų lėtų valandėlių prabanga. Leidžiu sau ma- 
lonumą popiet prigulti. Toks pogulis gali kurti stebuklus! Beje, 
kai ką daryti, tarkime, skambinti, skaityti specialią literatūrą ar 
korespondenciją, mąstyti, galima ir gulint. Jei malonumas snūs- 
telėti jūsų netraukia, pabandykite perpiet bent penketą minučių 
pagulėti šiek tiek pakeltomis kojomis. Pamažu populiarėja nuo- 
monė, kad siesta gali suteikti daugiau jėgų nei sotūs pietūs. Kai 
kurios įmonės šią teoriją netgi įgyvendina ir įrengia atsipalai- 
duoti skirtas patalpas. 

Venkite skubos bendraudami, ir sumažės įtampa, kurią kelia 
nuolatinė karštligiškų sprendimų būtinybė. Verčiau sakykite per 
dažnai nei išvis nutylėkite: „Apie tai man dar reikia pagalvoti iki 
rytojaus“. Sustokite visada, kai tik pajusite, kad kas nors klostosi 
negerai ar netinkama linkme - per derybas ar diskusijas kalbant 
telefonu ar ginčijantis. Juk važiuodami sustojate vos pajutę, kad 
galite pasiklysti. Tyrinėjate žemėlapį, kad ilgas valandas važia- 
vę klaidinga kryptimi neatsidurtumėte ten, kur tikrai nenorėjote 
atsidurti! Lygiai taip pat ir per pokalbį galima nuklysti į tokias 
lankas, iš kurių neberasi kelio. „Verčiau nutraukime diskusiją. 
Kitaip aš prišnekėsiu dalykų, kurių visai nenoriu sakyti“ — štai 
galimybė sustoti, kol padėtis dar netapo nevaldoma. Problemos 
niekur neišnyks, rytoj rasite jas ten pat, kur palikote! 

Nepražiopsokite vidinio „stop“ ženklo, nepraleiskite pro ausis 
pavojaus signalo! Ištarkite „stop“, kol padėtis netapo kritiška, ir 
skirkite sau laiko pagalvoti! Geriausia mąstyti judant, kai keičiasi 
erdvė. Per pasivaikščiojimą gyvesnės būna ir mintys. Kol neuž- 

valdo pyktis ir neprišnekama ar nepridaroma to, ko vėliau tektų 
gailėtis, patartina, kad ir su šunimi, apsukti ratą aplink kvartalą. 
Šiek tiek atsiribojus nuo situacijos, ši atrodo paprasčiau, požiūris 
pasikeičia. 


„A 


+ Apribokite energijos sąnaudas namų ruošai! Nebūtina 
kasdien spausti šviežias apelsinų sultis, nebūtina langus 
valyti kas savaitę. 

+ Kai kurias užduotis patikėkite kitiems, paskirstykite jas 
visiems šeimos nariams! 

| + Darbui atlikti prireikia tiek laiko, kiek jo skiriate. 
+ Šalin visa tai, kas trukdo, ryja pinigus ir laiką! 
+ Šalin visa tai, iš ko nėra jokios naudos! 
+ Galbūt negalite pašalinti įtampos, užtat galite pakeisti 
“savo požiūrį į ją. 

+ Įvertinkite tų užduočių, kurių negalite atsikratyti, svarbą, 
išmokite tiksliai numatyti, kiek laiko prireiks joms atlikti. 

+ Apribokite sąnaudas kai kuriems darbams atlikti! 

+ Išsiaiškinkite susitikimų bei posėdžių prasmę ir reikšmę, 
apribokite jų trukmę ir apibrėžkite tikslą! 

+ Nebūtina žinoti visko - kartais pakanka žinoti, kas žino 
arba kur parašyta! 

+ Frazė „Aš šito nežinau“ išlaisvina ir atpalaiduoja įtampą. 

Kiekviename darbe atsiveria nišos ir laisvos ertmės. Nau- 
dokitės jomis! 

Sau ir kitiems skirkite laisvo nuo mobiliųjų telefonų lai- 
ko! 

Kalbėdami telefonu, šypsokitės ir būkite lakoniški! 

Jeigu autoatsakiklis jus apsunkina, laikinai išjunkite jį! 
Laukti niekas nemėgsta, tad neverskite kitų laukti! 
Bėdojimas yra nevaisingas ir tik įtraukia į apgailėtinas si- 
tuacijas. 

Biure venkite paskalų! Iš jų niekam nieko gero. 
Nepelnyta kritika yra užmaskuotas komplimentas, todėl 
didžiuokitės ja! 

Atskirkite privačius reikalus nuo darbo! 

Jokių nemokamų „draugiškų paslaugų“! 

Šalin karštligišką skubą! Verčiau ženkite ramesniu žings- 
niu! 

Venkite skubos bendraudami, ir sumažės įtampa, kurią 
kelia nuolatinė karštligiškų sprendimų būtinybė. 
Sustokite visada, kai tik pajusite, kad kas nors klostosi ne- 
gerai ar netinkama linkme! 


TREČIOJI SAVAITĖ: 
ŠALIN „NERVŲ DŽIRINTOJUS“! 


Kurie žmonės jums iš tiesų yra brangūs? Kas padeda jums, nekeldamas 
jokių sąlygų? O kas baigia ištąsyti nervus? 


Kasdien didžiąją laiko dalį skiriame ryšiams su aplinkiniais žmo- 
nėmis. Pusryčiaudami kalbamės su sutuoktiniu ir vaikais, svei- 
kinamės su kaimynais, dėkojame kasininkei, telefonu šnekame 
su draugais, keičiamės nuomonėmis su kolegomis, bendraujame 
su klientais. Su kiek Žmonių kasdien palaikote ryšį? Su kiek su- 
sitinkate asmeniškai? Su kiek šnekate telefonu? Kiek Žmonių yra 
neatskiriama viso jūsų gyvenimo dalis? Suskaičiuokite! Dešimt 
ar šimtas? 

Ryšiai su žmonėmis, nesvarbu, telefonu, raštu ar asmeniškai, 
visuomet mus veikia. Kai kurie asmenys mus vienaip ar kitaip 
pradžiugina: maloniu žodžiu ar kokiu nors nepastebimu poel- 
giu, kitiems liekame abejingi, o vienas procentas (tikėkimės, net 
mažiau) mums sukelia neigiamų jausmų, nuliūdina, įsiutina ar 
sunervina. Apie pastarąją žmonių grupę ir pakalbėkime! Juk tas 
ar tai, kas erzina, — tyčia ar netyčia, - kartu mus ir alina. Telefo- 
nu išgirdus malonų balsą, diena tarsi tampa šviesesnė, 0 prastai 
nusiteikęs ar nedraugingas kolega gali sugadinti visą dieną. Ly- 
giai taip pat ir jūs galite vienu Žodžiu praskaidrinti kitiems dieną 
arba ją aptemdyti. 

Žmogui reikia įvertinimo 


Žmogus iš prigimties slapčia trokšta būti mylimas ar bent jau 
pripažintas ir įvertintas. Šį poreikį gali patenkinti tik abipusiai 
santykiai su aplinkiniais. Todėl tokios neva smulkmenos kaip 
užgaulus žodis ar nepritariamas požiūris gali labai greitai su- 
erzinti arba įžeisti. Mes ieškome palankiai nusiteikusių Žmo- 
nių - su tokiais bendraujame kur kas mieliau nei su keliančiais 
komplikacijas. Mat pastarieji socialiniais ryšiais naudojasi savo 
vertei pakelti. 

Vis dėlto darnių santykių poreikis kartkartėmis patiria rimtų 
išbandymų. Stengiamės padrąsinti nusivylusius kolegas, nura- 
minti įniršusius viršininkus, paguosti nuliūdusias drauges. Vis- 
kuo nepatenkintieji, taip pat ir tie, kurie nuolat ko nors iš mūsų 
nori, be paliovos ir gausiai „maitinami“ dėmesiu, ir kuo labiau jie 
nepatenkinti, tuo daugiau jo susilaukia. Labiau derėtų rūpintis 
žmonėmis, kuriuos mylime ir kurių kaip tik dažnai nepaisome: 
draugais ir šeima. Su šiais žmonėmis turėtume sąmoningai pra- 
leisti daugiau laiko, protarpiais pasakyti jiems ką nors malonaus, 
parodyti savo jausmus, užuot leidęsi engiami, kontroliuojami ir 
alinami „energinių“ vampyrų. Visus tuos Žmones, kurie kausto 
mus neigiamomis emocijomis, tokius kaip nervinantys klientai, 
vaidingi kaimynai, vis pasipainiojantys buvę sutuoktiniai ir pa- 
našūs, iš savo gyvenimo privalome ištremti. Jiems išėjus, duris 
reikia patikimai uždaryti ir į savo vidinį pasaulį tokių Žmonių 
nebejsileisti. Parodykite jiems iškabą ateičiai: „Deja, įeiti drau- 
džiama!“ 


Juokiasi puodas, kad katilas juodas 


Tas, kuris mus užgauna, neretai turi savybių, būdingų ir mums 
patiems. Tai, kas kitame mus trikdo, kas ypač nervina, dažnai 

ir patiems būna nesvetima. „Ką, argi aš toks bjaurus?“ — galbūt 
paklausite pasipiktinę. Kas žino, gal taip ir yra. Jeigu mus kas 
nors veikia, erzina ar nervina, vadinasi, kažkas mumyse į tai rea- 
guoja. Jei mums tai visiškai svetima, liekame abejingi, nė žodelio 
nepratariame. Kiti žmonės yra veidrodis, kuriame atsispindime 
patys. Jeigu aš traukiu nedraugiškus žmones, dera pagalvoti, 
gal ir pats esu nedraugiškas. Remiantis prielaida, kad esame tik 
kitų atspindys, kad kituose įžvelgiame dalį savęs, reikėtų pa- 
klausti, ar kartais kurioje nors srityje negadiname nervų kitiems. 
Ir nerviname save! Tokią akimirką, kai piktinatės tam tikromis 
kitų Žmonių savybėmis, paklauskite savęs, ar nesate lygiai tokie 
pat. Tokia nuostata padeda atitinkamai keistis patiems ir skatina 
keistis kitus Žmones. 

Vis dėlto akivaizdu, kad kaip tik tie Žmonės, su kuriais nesu- 
tariame, kurie yra mūsų problema, sugeba kaskart pelnyti mūsų 
dėmesį, kartu pajungti sau ir mūsų energiją. Apie tokius ramybės 
drumstėjus mes kalbame su kitais, stengiamės gerinti santykius 
ir rasti bendrą kalbą, sukame galvas ieškodami priežasčių. 


Žmonės atsiranda ir išnyksta 


Pirmuosius santykius gyvenime užmezgame su tėvais ir šeima. 
Šie saitai patys stipriausi, jie mus formuoja ir suteikia jėgų. Jie 
neišnyksta, net jei to norėtume! Tuos ryšius turime puoselėti ir 
branginti. Pamažu aplink mus daugėja ir kitų asmenų: draugų, 
pažįstamų, vėliau - kolegų. Kai kurie tampa mūsų bičiuliais 
metų metus, dešimtmečius, kiti pasirodo mūsų gyvenime ir ne- 
trukus vėl dingsta. 

Net jei norėtume, ne kiekviena pažintis tęsiasi ilgai. Tarkime, 
susibičiuliaujame su kasdien matomais kolegomis. Bet štai kei- 
čiame darbą, užsimezga nauji profesiniai ryšiai, ir santykiai su 
ankstesniaisiais kolegomis dažniausiai nutrūksta. Tam nebepa- 

kanka nei laiko, nei energijos. Pirmenybę iš karto imame teikti 
naujai sutiktiems Žmonėms, užtat ankstesnieji jos netenka. Tai 
yra gyvenimo kaita, ir tai normalu. Tyrinėjimai liudija, kad žmo- 
gus sugeba palaikyti ryšius su 150 asmenų. Imkite ir suskaičiuo- 
kite žmones, su kuriais esate susiję darbo, šeimos ar draugystės 
ryšiais. Minėtą skaičių pasieksite greitai. Pusiausvyra papra- 
stai išlieka savaime: į jūsų gyvenimą įžengus naujam Žmogui, 
kuris nors kitas pasitraukia. Jei norite neprarasti nė vieno seno 
pažįstamo, naujų pažinčių verčiau mėginkite atsisakyti. Vis dėl- 
to dažniausiai naujų ir senų pažinčių kaita vyksta savaime. Kai 
draugui ar sutuoktiniui skundžiamės kokiu nors pažįstamu, esą 
jis „taip pasikeitė“, paprastai tai būna susvetimėjimo proceso 
simptomas, pamažu išryškėjanti santykių raidos kryptis. Todėl 
tais santykiais, kurie jums svarbūs, pravartu pasirūpinti bent jau 
taip, kaip rūpinatės savo automobiliu! Ar neturėjote dar prieš ke- 
letą mėnesių su vienu ar kitu pažįstamu drauge papietauti arba 
bent paskambinti jam? O kai ateina Kalėdos, paaiškėja, kad šie- 
met jūs dar nė nesimatėte! 


Verčiau kokybė nei kiekybė! 


Kuo ir kaip rengiamės, kaip apsistatome butus, kaip maitina- 
mės - visa tai mūsų savijautą veikia ne mažiau nei perskaitytos 
knygos, matyti filmai ar žmonės, su kuriais bendraujame. Tai 
žinoma nuo seno. Todėl daugiau bendrauti reikėtų su tais asme- 
nimis, kurie mus stiprina, o tų, kurie sekina jėgas, vengti ar bent 
jau kiek įmanoma apriboti santykius su jais. Taigi ir čia tinka po- 
sakis: kuo mažiau, tuo geriau! Verčiau kokybė nei kiekybė! Pa- 
siklydę tarp žmonių, mes nejučia apleidžiame tuos, kurie mums 
iš tikrųjų svarbūs. Kurie draugai jums brangūs, kiek išvis turite 
tikrų draugų? Puoselėjant tikrą draugystę, derėtų atsiriboti nuo 
tų Žmonių, kurie nepelnytai užima vietą jūsų gyvenime, nervina 
jus, eikvoja jūsų laiką, o gal net pinigus! 

Šalin energijos vampyrus! 


Šie asmenys užima nemažai vietos anksčiau minėtoje pirmojo- 
je dėžėje! Tikriausiai pažįstate tokių tipų, kurie pasirodo ar pa- 
skambina tik tada, kai jiems ko nors iš jūsų prireikia? Žmonių, 
kurie jumis piktnaudžiauja tarsi kokiu „sielos šiukšlynu“, gali 
skambinti bet kuriuo paros metu ir skųstis problema, kurią neva 
reikia spręsti taip skubiai, kad negalima laukti net kol papusry- 
čiausite? Tokie žmonės dažniausiai nė neklausia, ar nebus už- 
griuvę ne laiku, ar nesutrukdė. Šitie ypač nejautrūs tipeliai už- 
verčia mus savo problemomis, mūsų pačių visiškai nepaisyda- 
mi. Jie - egoistai iš prigimties, įpratę gauti tai, ko jiems reikia. O 
kartą gavę tai iš jūsų, reikalauja ir kitą kartą, ir vis dažniau. 

Vampyrai ribų nepripažįsta. Jei jiems ko reikia, tai būtinai tuč- 
tuojau. O kai kitiems ko nors reikia iš jų, keistas dalykas, kaip tik 
tada jie visai neturi laiko arba būna išvykę! Šie subjektai neįtikė- 
tinai puikiai užuodžia situacijas, iš kurių galima išpešti naudos. 
Jie visada pataiko ateiti per pietus (koks atsitiktinumas)! Žino- 
ma, vampyrui nė į galvą neateina pasirodyti su buteliu vyno. 
Paprašytas ką nors atsinešti į grilio vakarėlį, jis savo pjausnį pa- 
silieka sau. Nors vampyrai būna draugiški, bet dažniausiai ne 
socialūs. Natūralu, kad jie naudojasi daugybe pažįstamų. Kiek- 
vienas „naujokas“ kurį laiką kenčia, o paskui vampyrą atstumia. 
Šie žmonės be paliovos ima, bet duoti jie negali nieko! Ir patys 
nejaučia jokio nepatogumo, nes tiesiog nesuvokia problemos. 
Jie siurbia jūsų emocijas, reikalauja erdvės, laiko ir dėmesio. Tik 
jūsų valia apsispręsti, ar Žaisite jų žaidimus. 


Pravartu nubrėžti ribas! 


Jei niekas nepaiso mano nustatytų ribų, galbūt aš jas apibrėžiau 
nepakankamai aiškiai. Čia padės tik labai konkrečios frazės: 
„Ne, aš nenoriu. Ne, šito tau neskolinsiu“. Ir jokių pasiteisinimų. 

Energijos vampyrai taip pat kaip ir nervų džirintojai yra pašė- 
lusiai kantrūs ir tikri įkyruoliai. Tą įkyrumą įmanoma įveikti tik 
nuolat, tarsi mantrą, kartojant tas pačias frazes, vidine ramybe ir 
plieniniais nervais. Koks argumentas gali būti svaresnis už jūsiš- 
kį „Ne, aš nenoriu“? Pažadinkite savąjį išgyvenimo instinktą ir 
išvaikykite tuos smulkius, o gal ir stambesnius vampyrus, kitaip 
nė nepastebėsite, kaip jus nustekens. Nutraukite ryšį, nebeskam- 
binkite, ir tegul jūsų skubios pagalbos tarnyba budi ištisą parą. 
Gintis nuo vampyrų būtina aiškiai matoma užtvara - geriausia 
apraizgyta spygliuota viela! 


Šalin laiko vagis! 


Ne tiek daug nervų kainuoja, bet panašiai vargina ir bendravi- 
mas su laiko vagimis. Tai gali būti ir tie žmonės, su kuriais ben- 
drauti jums privalu arba net norisi. Šių, kitaip nei vampyrų, visai 
netrokštate atsikratyti. Galbūt jie netgi verti jūsų meilės, bet vis 
vien savaip jus siutina. Laiko vagys dažniausiai atsiskleidžia kal- 
bėdami telefonu. Jie gali valandų valandas prirakinti pašnekovą 
prie telefono. Kai kurie būna tikri telefoniniai teroristai iš prigim- 
ties. Jei patys turite daug laiko ir tokie pokalbiai jums malonūs, 
tuomet, žinoma, problemos nėra. Bet jeigu jūsų laikas brangus ir 
suskirstytas minutėmis, neleiskite jo dar ir vogti! Tokiais atvejais 
galioja griežta taisyklė: neklauskite, kaip sekasi, jeigu jums tai 
neįdomu. Mat tokiu klausimu kuo plačiausiai atlapojate vartus, 
o jau tada laiko vagis nepraleis progos atlikti viso gyvenimo iš- 
pažinties! 

Santykiuose su kitais žmonėmis atsispindi tos pačios proble- 
mos, kurios iškyla ir santykiuose su savimi. Jei vis susiduriame 
su negailestingais žmonėmis, kurie stoja mums skersai kelio, tai 
gali būti ženklas, kad per mažai dėmesio skiriame sau. Jei skun- 
džiamės, kad kiti mūsų neišklauso, tai gali reikšti, kad patys 


80 


negirdime savo vidinio balso! Perpratus šiuos simptomus, mus 
nervinančių žmonių aplink gali sumažėti. Bet kol to nesuvokia- 
me, tenka kovoti su nervus gadinančiais pažįstamais, kolegomis 
ar giminaičiais. Gimines gauname visam gyvenimui, kolegų taip 
pat nepasirinksi, ir net kaimynai neklausia, ar jiems galima gy- 
venti šalia. Yra grupė žmonių, kuriuos, nors santykiai ir šalti, vis 
vien privalome pakęsti, nes tiesiog negalime išstumti iš savo gy- 
venimo. Net jeigu jie ir nervina! 


Santykius pravartu apriboti! 


Visais atvejais santykius galima sąmoningai apriboti. Bendrau- 
dami su sunkumų keliančiais žmonėmis, padėtį valdykite patys! 
Persvara jūsų pusėje, tad nesileiskite pergudraujami. Jei kam 
prireikia nakvynės, priimkite tik vienai nakčiai, be jokių pasitei- 
sinimų. Ne daugiau. Taškas! Pokalbius telefonu taip pat reikia 

riboti: „Turiu pusvalandį!“ Asmenų, kurie tik nori telefonu jus 
„išsiurbti“, klauskite: „Kuo galėčiau padėti?“ Jei skambinantysis 
pats to nežino, iš kur galite Žinoti jūs! Jeigu turite tokių draugių 
ar draugų, kurie kasdien telefonu reikalauja nemokamos terapi- 
jos, įsiveskite mokamą numerį! Tada už paslaugas jums bent bus 
sumokėta! Bet kuriuo atveju ribos būtinos. Jei kitas negerbia jūsų 
asmeninių ribų, aiškiai jas nužymėkite ir ginkite! Kai apkalbamas 
trečiasis asmuo, pravartu pasakyti: „Nenoriu apie tai kalbėti“. 

Man pačiai būtų gaila dienos, sugaištos su įvairaus plauko ner- 
vų džirintojais. Todėl galiu tik pakartoti generolo Eizenhauerio 
patarimą: kad tuščiai nesugaištum nė minutės, reikia pagalvoti 
apie nemėgstamus žmones! 


Pravartu keisti požiūrį! 
Tiems žmonėms, kurių neįmanoma nei pakeisti, nei kartais pa- 


kęsti, bet su kuriais neišvengiamai tenka bendrauti, priešintis 

reikia kitaip. Jūs jų nepakeisite, užtat galite pakeisti požiūrį į 
juos. Priešinkitės jiems arba joms pagarbiai, net jeigu juos vos iš- 
tveriate. Galite elgtis draugiškai net ir atsiriboję nuo jų - pakan- 
ka suvokti, kad ne kiekvieną šiame pasaulyje privalu mylėti! Ir 
ne kiekvienas privalo mylėti jus. Atsiriboti darbe, vadinasi, ben- 
drauti su kolegomis tik profesiniu lygiu, o privačių temų papras- 
čiausiai vengti! Jeigu tam tikrų Žmonių neprisileisite per arti, jie 
taip pat negalės prie jūsų „priskresti“. 


Šalin pesimistus! 


Vakarėlis. Šnekučiavomės su draugu. Priėjo vienas svečių, per- 
simetė su mumis keliais žodžiais ir pasišalino. „Matai, - pasi- 
guodė mano draugas, - visur, kur tik pasirodau, žmonės šalinasi 
manęs.“ Aš situaciją įvertinau kitaip: „Juk tai jis prie mūsų pri- 
ėjo. Lygiai taip pat galėtum sakyti: matai, visur, kur tik pasiro- 
dau, kas nors prieina“. Stiklas su skysčiu vieniems visada bus 
pusiau tuščias, kitiems — pusiau pilnas, ir dažniausiai su tikruoju 
turinio kiekiu tai nesusiję. Abi ištarmės yra teisingos. Kiekvienas 
„teisus“. Ištarmių skirtumą nulemia vien požiūris. 

Aš pati esu linksmo būdo, jau ankstyvą rytą būnu gerai ir be 
priežasties optimistiškai nusiteikusi. Kur tik galėdama šalinuosi 
amžinų pesimistų draugijos. Dažnai pajuntu, kad nors sunkiai 
ištveria mano teigiamą poziciją, jie vis dėlto taikosi iš jos pasipel- 
nyti. Kol trykštu gera nuotaika, galėčiau „papenėti“ ir kitus. Bet 
pati iš pesimistų negaunu nieko, tad klausiu savęs, kodėl išvis su 
jais bendrauju. Šiuo atveju apie pusiausvyrą „kiek atiduosi, tiek 
ir gausi“ nėra ko nė kalbėti. 

Verčiau nesiartinti! 


Anksčiau maniau, kad mano visuomet geras ūpas gali užkrėsti ir 
kitus. Dabar labiau rūpinuosi savimi ir sergsčiu, kad bloga kitų 
žmonių nuotaika nepasiektų manęs pačios! Jau Žinau: nors kiek- 
viename žmoguje slypi tam tikra permainų potencija, tačiau es- 
minis santykis su gyvenimu ne ką tesikeičia. Nuostata: „Aš jam 
dar įrodysiu“ ilgainiui nuvilia! Veikiau kitas užkrės jus nevilti- 
mi, nei jūs jį - linksmybe. Todėl patariu: nesiartinkite prie tokių! 
Neprisileiskite svetimų neigiamų emocijų! Panašiais atvejais aš 
visada įsivaizduoju vilkinti geltoną lietpaltį, kuriuo visa, kas nei- 
giama, nuvarva tartum lietaus lašai. 


Šalin stabdytojus! 


Kitus menkinti linkusiuose asmenyse akivaizdžiai dažniau pasi- 
reiškia negatyvioji pusė. „Stojamojo egzamino net aš neišlaikiau, 
nors piešiu puikiai. Ko tuomet tikiesi tu?“ — tokia buvo mano dė- 
dės reakcija, kai išgirdo, kad ketinu stoti į aukštąją menų mokyk- 
lą. Tikrove grįsta frazė, kuria jis norėjo ne tiek sumenkinti mane, 
kiek iškelti save. Už tai, kad egzaminą įveikiau, galiu dėkoti tik 
savo vidinei pozicijai nepaisyti kitų žmonių nuomonės. Tokių 
pavyzdžių galima rasti begalę: „Ar pagalvojai, kaip tvarkysiesi 
visiškai viena?“ (Draugo reakcija į mano sprendimą tapti nepri- 
klausoma darbuotoja.) „Žiūrėk, kad jie tavęs neišmestų pro lan- 
gą!“ (To paties žmogaus reakcija į mano džiaugsmo šokį, pasira- 

šius pirmosios knygos sutartį.) „Žiūrėk, tik nepersistenk!“ (Taip 
vienas pažįstamas reagavo į mano projektą.) Tokios aplinkinių 
reakcijos gali būti ir rūpesčio išraiška, gal Žmonės nori apsaugoti 
mus nuo nusivylimų ir nesėkmių. Bet mano nuomone, čia vis 
dėlto prasismelkia ir pavydas bei mėginimas, menkinant kitą, iš- 


pūsti savąjį ego! 

Įžengus į naują gyvenimo etapą, kai pasukame kitais keliais, 
apsisprendžiame dar vieniems mokslams ar profesinėms per- 
mainoms, mums reikia paramos „iš užnugario“. Tokio padrąsini- 
mo pagrįstai tikimės iš artimiausių žmonių, šeimos, sutuoktinio. 
Kai minėti „stabdytojai“ priklauso tolimesnių pažįstamų ratui, jų 
šnekos gali mums menkai terūpėti. Tačiau kai šitaip stabdyti ima 
sutuoktinis arba artimiausi draugai, kartu palikdami mus be pa- 
ramos, mums prireikia ypač daug jėgų, kad neprarastume ryžto. 
Juk bet kokios, kad ir menkiausios, nesėkmės atveju ar suabejo- 

jus savimi, iškart susilaukiame priekaištų: „Matai, ar nesakiau 


Pravartu ieškoti dvasinės paramos! 


Tam tikrose gyvenimo situacijose mums prisireikia išorinės dva- 
sinės paramos. Pirmiausia ją gali pasiūlyti artimiausi žmonės, 
pavyzdžiui, tėvai, kurie savo vaikams dažniausiai trokšta tik 
gero. Kita išeitis - patikėti paslaptis artimiems draugams - to- 
kiems, kurie savo interesus ir dvejones paprastai pasilaiko sau. 
Galima pamažu pelnyti ir dvasinę vadovo paramą. Kopiant kar- 
jeros laiptais, kai aukštesnėse pareigose tenka pakeisti kitą jas 
ėjusį Žmogų, visada prisireikia padrąsinimo ir palaikymo. Aš 
kartais patariu kitiems, bet ir pati turiu mokytoją, kuris kartkar- 
čiais pakoreguoja mano sumanymus, palaiko mano užsibrėžtus 
tikslus. 

Galimybė pasitarti prieš svarbius profesinius ar dalykinius 
sprendimus neretai apsaugo nuo nusivylimų. Kalbu ne tiek apie 
sumanymo turinį, kiek apie jo įgyvendinimo formą. Patį suma- 
nymą reikia patikimai ginti. Daugeliu atveju su savo idėjomis 
eiti į „viešumą“ gali tik tvirtai žinodamas, ko nori, ir nė trupučio 
neabejodamas savo sprendimu. Jei trijų žmonių paklaustumėte, 
arjums nevertėtų pasiieškoti kito darbo, išgirstumėte tris skirtin- 
gus atsakymus. Bet vienintelį teisingą Žinote tik jūs patys. Apie 
tai klauskite savo intuicijos ir proto! 

Pravartu orientuotis į aukštį! 


Užuot gaišus laiką su stabdytojais, jiems ką nors įrodinėjus ir 
„Maitinus“ juos energija, verčiau pasiieškoti pirmarūšio peno 
sau. Žinome, kad visa, kas mus supa, veikia mūsų savijautą. Sa- 
vaime aišku, tas pats pasakytina ir apie santykius. Jei siekiate 
profesinės sėkmės ar norite tobulėti, orientuokitės į žmones, tokį 
tikslą jau pasiekusius. Skaitykite biografijas, lankykitės paskaito- 
se. Tegul tokie asmenys jus įkvepia, ieškokite ryšio su jais, gal net 
progos pasikalbėti. Pati esu patyrusi, kad net įžymybės, pavyz- 
džiui, garsūs rašytojai, būtinai reaguoja į laiškus ar elektronines 
žinutes. Į prašymus arba konkrečius klausimus jie beveik visada 
atsiliepia. 

Tačiau ir jūsų artimiausioje aplinkoje, platesniame pažįstamų 
būryje ar tarp giminaičių tikrai rastumėte Žmonių, iš kurių galė- 
tumėte ko nors pasimokyti ar kurių Žinios jums būtų naudingos. 
Suprantama, tam reikia apie kitus Žinoti daugiau. Domėtis kitais 
žmonėmis ir jų mąstymu yra pirmasis žingsnis siekiant pasinau- 
doti jų žiniomis. Mane savo patirtimi žavi senukai. Juose glūdi 
ta išmintis, į kurią mes dar galime kreiptis tiesiogiai. Šiandien 
man lieka tik apmaudauti, kad su savo prosenele ir senele ne- 
begaliu pasikalbėti apie jų gyvenimą. Kol jos buvo gyvos, da- 
lykai, kuriuos dabar mielai sužinočiau, man neatrodė svarbūs. 
Seni Žmonės ir jų gyvenimas neretai būna tarsi paslėpti lobiai, 
kuriuos verta išsikasti! 


Šalin nervinančius klientus! 


Jei esate įmonininkas ar nepriklausomas verslininkas, žinoma, 
priklausote nuo klientų, kurie perka jūsų gamybos produktus 
arba paslaugas. Pardavėjams su jais tenka bendrauti asmeniš- 
kai, aš su savo klientais pirmiausia kalbu telefonu. Kai kurie tar- 

nautojai, regis, traukte pritraukia nemalonius klientus, kuriems 
neįmanoma įtikti, arba tokius, kurie labai nenoriai apmoka sąs- 
kaitas. Čia pasireiškia tam tikra vidinė nuostata: jei pardavėjas 
pasitinka klientą su požiūriu „Dar vienas nervų gadintojas“, jo 
bugštavimai dažniausiai ir pasitvirtina. Akivaizdžiai suveikia 
„Savaime išsipildančios prognozės“ dėsnis - darbuotojas pri- 
traukia kaip tik tuos klientus, kurie atitinka iš anksto susidarytą 
vaizdinį. 

Atskiro kliento jūs nepakeisite, tačiau galite pakeisti požiūrį į 
jį. Kad ir kiek klientas jus nervintų, jis yra karalius. Jis reikalauja 
paslaugumo ir malonaus aptarnavimo, visai nepaisydamas, kad 
galbūt šiandien jums viskas krinta iš rankų. Paslaugų srities dar- 
buotojui, kuris teikdamas paslaugas nejaučia jokio malonumo, 
reikia keisti profesiją. „Paslaugumas“ šiuo atveju niekaip nesusi- 
jęs su nuolankumu - tik su tikru profesionalumu. Teisingas po- 
žiūris į savo darbą svarbiau už pardavėjo miklumą. Darbo tei- 
kiamas malonumas drauge su profesine kompetencija bei pasi- 
tikėjimu savimi sukuria autentišką patrauklumą ir yra dalykinės 
sėkmės laidas. 

Vis dėlto klientus galite pasirinkti: šiandien pat ryžkitės vilioti 
tik tokius, kurių reikalavimai paslaugų sričiai tokie pat griežti 
kaip ir jūsų. Įsivaizduokite klientus, kurie vertina jūsų darbą, 
ir tai pasireiškia jų padorumu, kai reikia mokėti, įsivaizduokite 
mandagius ir draugiškus klientus, su kuriais dirbti grynas malo- 
numas! Susikurkite tokio kliento vaizdinį kaskart, kai suskamba 
telefonas. Pasitikite kiekvieną potencialų klientą su tokia nuosta- 
ta ir, patikėkite manimi, netrukus jus sups kuo mieliausi žmonės! 
„Sunkius atvejus“ ramiai palikite konkurentams. Jeigu koks nors 
nemalonus klientas kreipiasi ne į jus, džiugiai laukite kito, mo- 
kaus. Juk jums net pasisekė: išvengėte nemalonių skundų. Kai 
kurie Žmonės paprasčiausiai nenori būti laimingi arba tiesiog ne- 
nusipelnė jūsų produkto! 

Kartais pravartu užsakymų atsisakyti! 


Leidžiu sau prabangą pasirinkti klientus. Kitaip nei pardavė- 
jai, aptarnaujantys pirkėją per porą minučių, aš parduodu pa- 
tarimus ir planus. Todėl santykiai su klientais užtrunka ilgiau. 
Ir jeigu „charakteriai nesutampa“ —- konfliktas neišvengiamas. 
Šitaip būna retai, bet vis dėlto pasitaiko. Apsispręsti tuomet ne- 
lengva. Pasitelkiu pagalbon intuiciją ir, jei blyksteli raudonas 
pavojaus žiburėlis, verčiau maloniai ir mandagiai atsisakau 
galimo užsakymo. Tokiais atvejais dažniausiai susiduriu su 
nuostaba: potencialus užsakovas mėgina mane perkalbėti, kad 
projekto vis dėlto imčiausi. Kuo aiškiau bandau išreikšti savo 
neigiamą poziciją, tuo keisčiau atrodau. Kaip byloja Tibeto iš- 
mintis: „Tai, ką vejuosi, bėga nuo manęs. Tai, ką veju šalin, seka 
man iš paskos!“ 


Šalin atsitiktinius pažįstamus! 


Kasdien — apsipirkdami, sportuodami, darbe - sutinkate iš pir- 
mo žvilgsnio simpatingų žmonių. Tokiais atvejais visuomet yra 
galimybė susipažinti. Šitie vadinamieji atsitiktiniai pažįstami, 
trumputį kelio galelį einantys drauge su jumis, ką nors jums par- 
duodantys, patariantys arba prašantys patarimo, šmėkšteli jūsų 
gyvenime ir vėl dingsta. Jei bent viena pusė nori pažintį tęsti, 
apsikeičiate telefono numeriais, girdi, gal dar susitiksite. Vis dėl- 
to būkite atviri! Galbūt telefono numerį paėmėte tik todėl, kad 
nesiryžote pasakyti: „Labai dėkoju, bet turiu šimtus pažįstamų 
ir neįsivaizduoju, kaip visas tas pažintis palaikyti“? Toks atsaky- 
mas, ištartas švelniai ir mandagiai, sugriaus pašnekovo iliuzijas, 
jei tik jis išvis jas puoselėja. Jei to nepadarysite, problemą vis tiek 
teks spręsti vėliau. Turėsite jį pavaryti, atsikratyti telefonu, o tai 
dar skausmingiau! 

Žvilgtelėkite į savąją adresų knygelę. Kiek „pažinčių lavonų“ 
joje rasite? Žmones, su kuriais metų metus nesate kalbėję ir ku- 
riems turbūt nebeturėtumėte ką pasakyti. Na, gal per kiekvie- 
nas Kalėdas dar pasiunčiate jiems atviruką? Pamirškite juos ir 
sutaupykite pašto išlaidoms skirtus pinigus! „Pusgyves“ ir „ne- 
begyvas“ pažintis galite išmėžti taip pat sėkimingai kaip ir tuš- 
čius atvirukų siuntimo ritualus, kurie kainuoja energijos, laiko 
ir pinigų. Išsikuopkite vizitinių kortelių kolekciją! Visas bent jau 
privataus lygmens korteles, kurios jūsų atmintyje nebeatgaivi- 
na jokio vėido, galima tuojau pat išmesti. Tokia jau ta gyvenimo 
tėkmė, pažįstami atsiranda ir išnyksta. Klientai gali virsti pažįs- 
tamais, pažįstami - draugais. Tačiau kaskart, kai į jūsų gyvenimą 
įžengia naujas žmogus, reikia atsisveikinti su kokiu nors senu. 
Taigi čiupkite mobilųjį telefoną ir ištrinkite tuos numerius, su 
kurių abonentais per pastaruosius metus nė karto nekalbėjote. 
Lygiai taip pat galite pasielgti ir su elektroninio pašto bei kitais 
adresais. 

Per atostogas susipažįstama nekasdienėmis aplinkybėmis, ku- 
rortuose. Vienas ar du kokteiliai prie baseino padeda greitai rasti 
bendrą kalbą, kartais drauge skrendama namo. Bet grįžus Kari- 
bų kokteilių skonis prisimenamas jau visai kitaip. Panašiai yra ir 
su pažintimis. Neretai Žarstomės labai neapgalvotomis repliko- 
mis: „Paskambinkite, kai būsite kur nors netoliese“. O kai atos- 
togų pažinties objektas staiga išdygsta jūsų namuose, išvaryti jo 
nebėra kaip! Kam save apgaudinėti, užuot gyvenus čia ir dabar? 
Kurorte galima puikiai sutarti, tačiau kasdienybėje kiekvienas 
gyvename savo gyvenimą! Tad atostogų pažintis verčiau palikite 
praeičiai ir neteks nusivilti. 

Jei sutariate pasimatyti su atsitiktiniu pažįstamu ir norite, kad 
tas susitikimas vyktų kuo trumpiau, visuomet patartina rinktis 
neutralią vietelę, užuot įsileidus svečią tarp savo keturių sienų. 
Pirma, namų židinį dera sergėti, geriau bet ko neįsileisti į asme- 
ninę erdvę. Viskas yra energija - tad paklauskite savęs, ar tik- 

rai norite, kad tas Žmogus su visais savo virpesiais ateitų į jūsų 
namus. Antra, jums, kaip šeimininkui, gali ir nepavykti po pus- 
valandžio mandagiai išprašyti svečio. O neutralioje teritorijoje, 
tarkime, kavinėje, padėtį kontroliuosite ir galėsite atsisveikinti 
kada tik panorėję. 


Branginkite draugus! 


Užuot eikvoję laiką su atsitiktiniais pažįstamais, labiau rūpinki- 
mės tikraisiais draugais ir puoselėkime kaip tik tokius santykius. 
Ką jums reiškia tikra draugystė? Juk turbūt ne kito Žmogaus 
turtą ar visuomeninę padėtį, o galimybę juo pasitikėti! Argi nu- 
kentėtų draugystė, jei staiga nebegalėtumėte drauge žaisti gol- 
fo? Puoselėti draugystę - vadinasi, kartkartėmis susiskambinti 
ar kitaip susisiekti net ir tada, kai trūksta laiko. Draugystė neturi 
priklausyti nuo to, kaip dažnai susitinkate. Būna draugų, tarp 
kurių simpatija neišblėsta net po penkerių „susilaikymo“ metų. 
Geri mano draugai ir draugės nepriekaištauja, jei kelias savaites 
nesulaukia iš manęs žinių. Jie žino, kad aš daug dirbu, ir nė kiek 
neužsigauna, jei kurį laiką manęs nematyti negirdėti. O tie, kurie 
mano gyvenimo būdo nesuprato ir netoleravo, bėgant laikui liko 
nuošalėje. 


Šalin tariamus princus! 


Prieš pirkdamos indaplovę, perskaitome techninį aprašą, pasi- 
domime kainomis, taigi gana gerai žinome, ko vertas prietaisas. 
Atostogų kelionę taip pat detaliai suplanuojame. O štai pasirink- 
ti vyro moterys dažnai beviltiškai nesugeba! (Deja, neišmanau, 
kaip tokiu atveju sekasi vyrams.) Panašu, kad moterys linkusios 
atsiduoti „pirmam pasitaikiusiam“ ir elgiasi taip, lyg šis būtų 
vienintelis vyriškis planetoje. Kurgi dingsta „techniniai aprašai 

ir „katalogai“? Jie sutaupytų laiko ir apsaugotų nuo nusivylimų. 
Su kai kuriais vyrais mes išskrendame į padanges, o paskui stai- 
ga iššokame iš lėktuvo, nė nepatikrinusios, ar iš tiesų turime pa- 
rašiutą! 

Prieš puldamos naujam kandidatui į glėbį, verčiau žvilgtelėki- 
te į jį atidžiau. Pradėkite nuo išorės ir pirmiausia apžiūrėkite ba- 
tus - kas nesirūpina jais, neširūpins ir kitkuo. Toliau — apatiniai 
baltiniai. Pirmosios nakties svaigulyje, kai karaliauja hormonai, 
moterys menkai tekreipia dėmesio į raštuotus apatinius marški- 
nėlius ar kelnaites su klasikine dviguba kloste. O po poros vedy- 
binio gyvenimo metų vien tokio vaizdo pakanka, kad taptume 
frigidiškomis! Tad paimkite vyro „egzempliorių“ ir gerai apžiū- 
rėkite pro lupą. Juk panašiai ir su naudotu automobiliu: gražesnis 
ir greitesnis jis jau nebebus! Bet tai nereiškia, kad naudotas auto- 
mobilis negali žavėti. Tiesiog dera žinoti: ką matai, tą ir gauni - ir 
pakeisti čia nieko nebegalima. Viltis „Jeigu jis mane myli, noriai 
leisis nukerpamas“ — iš nebrandaus amžiaus. Jis nepasikeis! 

Gyvenimo vertybių ir pažiūrų partneriai tarpusavyje dažniau- 
siai neišsiaiškina. Nusivylimai tokiais atvejais neišvengiami. Va- 
dinasi, anksčiau ar vėliau bus pasakyta: „Ji (arba jis) taip pasi- 
keitė!“ Kaip Žinome, meilė apakina, todėl nusivylimas dažniau- 
siai būna niekas kita kaip savęs apgaudinėjimo pasekmė. Nieko 
keista, kad didesnės ir mažesnės Žmogaus silpnybės, santykių 
užuomazgoje atrodžiusios tokios žavingos ir mielos, bėgant lai- 
kui virsta nepaliaujamu košmaru. Tada skundžiamės, kad part- 
neris labai pasikeitė. Iš tikrųjų dažniausiai pasikeičia visai ne jis, 
o mūsų požiūris. Iš pradžių pastebime vien tik kito žmogaus tei- 
giamybes, o to, kas mums nepatinka, stengiamės nepastebėti. 

Įsiplieskus meilei, visa apimantis laimės jausmas apakina, mes 
pačios linkstame apsigauti, nenorime matyti, koks iš tikrųjų yra 
kitas Žmogus. Vėliau lieka tik stebėtis: juk draugės seniai perspė- 
jo. Toks aklumas nėra nuostolingas pinigais, užtat atsieina daug 
energijos, praregėjus neišvengiamai apninka liūdesys, sielvartas. 

Jei norime išvengti tokios nevilties net po daugelio metų, jei no- 
rime iš karto perprasti, ar princas tinka kasdienybei, pravartu 
remtis vienu nesudėtingu principu: ką matai, tą ir gauni, ne dau- 
giau ir ne mažiau. Arba iš karto susitaikome, kad Žmogus yra 
toks, koks yra, arba išvis verčiau nekišame nagų prie „apsišau- 
kėlių“ princų! Todėl, kad jie niekada nesikeičia. Net jei prisiektų 
tūkstantį kartų. Priesaikų jie nesilaiko. 


Pravartu pasitikrinti! 


Šalin beviltiškus romanus su vedusiais ar kitaip susisaisčiusiais 
partneriais! Jei viliatės, kad, girdi, nelaimingai vedęs vyras mes 
savo neva nepatrauklią, aikštingą žmoną, lūkesčių išsipildymo 
šansai statistiškai dar menkesni nei loterijoje iškritę laimingi 
skaičiai. O jeigu jis vis dėlto taip pasielgs, gali būti, kad po poros 
metų išduos ir jus, nes tokios rūšies vyrams meilužės reikia vi- 
sada. Iš to, kaip vyras elgiasi su žmona, visada galima numatyti, 
kaip kada nors pasielgs ir su jumis, jei už jo ištekėsite. Žmona nei 
pajaunės, nei pagražės, tad kam eikvoti laiką, jausmus ir ener- 
giją! Nors populiaraus priežodžio „Bus tų vyrų (arba moterų)“ 
liūdesio akimirką nenorima nė girdėti, ši mintis yra ir taikli, ir 
paguodžianti. 

Ką matai, tą ir gauni. Kartais pravartu nužvelgti Žmogų iš šiek 
tiek tolėliau ir tikroviškai jį įvertinti. Jei norite pakeisti kito as- 
menybę, nusivylimas pirmą kartą prasiblaivius neišvengiamas. 
Noras keisti Žmones yra beveik beviltiškas ir netgi įžūlus! Arba 
taikstykitės su tokiu partneriu, koks jis yra šiuo metu, arba atsi- 
sakykite jo! Visa kita yra iliuzija. Be to, mes neturime teisės „tie- 
sinti“ kitų žmonių, kad ir kaip to norėtume. Jei ką nors ir verta 
keisti, tai nebent savo požiūrį. Pasikeisti kiekvienas gali tik pats! 
Mat bet kuris kitas turi teisę būti toks, koks yra. Patinka mums 
tai ar ne, tačiau kiekvienas Žmogus yra savaip geras, net jei to iš 
pirmo žvilgsnio ir nematyti. 

Pravartu suderinti santykius! 


Tai, ką skleidžiu pati, man ir sugrįžta. Jei apsisprendžiu pa- 
traukti tik mandagius klientus, draugiškus kaimynus, vadinasi, 
pati pasiunčiu atitinkamus signalus. Tą, kuris linkęs nuolat ki- 
virčytis, dažnai galima atpažinti jau iš veido išraiškos, jis tarsi 
apgaubtas neramios auros. Tam, kad išvengtume nesusipratimų, 
pasakysiu: šiek tiek trinties suteikia gyvenimui skonio! Disku- 
sijos, ginčai, o kartkartėmis ir barniai yra žmogiškųjų santykių 
dalis. Jei pasijuntame užgauti, nuskriausti ir apvilti, tai irgi mūsų 
gyvenimas ir visai ne priežastis tuoj pat atstumti mylimą Žmogų. 
Pokalbis ir susitaikymas po ginčo gali praturtinti ir padėti sude- 
rinti santykius. Kaip tik pusiausvyra tarp to, ką atiduodame, ir 
to, ką gauname, ir yra harmoningų tiek dalykinių, tiek privačių 
žmogiškųjų ryšių pagrindas. 

Jei bėgant metams santykiai atima daugiau jėgų nei suteikia, 
pavyzdžiui, kai laukti partnerio tenka daugiau laiko, negu jo 
praleidžiama drauge, tuomet energinis balansas sutrinka. Per 
ilgesnį laiką toks bendravimas visiškai netenka pusiausvyros ir 
išklimba. Taip atsitinka ir tokiais atvejais, kai nuolat jaučiame, 
kad nepatenkinami mūsų poreikiai. Neretai būna, kad, užuot 
tinkamai maitinęsi, valgome priešokiais. Nesiryžtame nieko rei- 
kalauti, nes partneris įtemptai dirba ir neturi laiko. Patys sten- 
giamės iš visų jėgų, bet neleidžiame sau to paties pageidauti ir 
iš kito. 


Pravartu pakuoti į dėžutes! 


Šis būdas tinka, kai norime iš savo minčių bei gyvenimo išguiti 
kitą asmenį, jis yra veiksmingas ne ilgamečių santykių, o „trum- 
pų romanų“ atveju. Jei norite atsikratyti niekaip neatstojančių 
minčių apie tam tikrą Žmogų, pamėginkite pakuoti mintis į dė- 
žutes: įsivaizduokite tuščią kartono pakuotę ir mintyse sudėkite 

į ją du tris daiktus ar aprangos elementus, susijusius su minėtu 
asmeniu, pavyzdžiui, raudoną motociklininko šalmą ir oranžinę 
striukę, taip pat Italijos žemėlapį. Pakuotę gerai uždarykite ir su- 
vyniokite į popierių. Tiksliai įsivaizduokite popieriaus ir kaspi- 
no spalvą: tarkime, rudas popierius, perrištas raudona juostele. 
Leistina viskas, kas atitinka jūsų nuomonę apie tą žmogų. 

O dabar mintyse padėkite dėžutę ant lentynos savo „vidinia- 
me rūsyje“. Ten šiuos santykius galės apdoroti jūsų pasąmonė. 
Kassyk, kai tik vėl pagalvosite apie tą asmenį, - O iš pradžių taip 
tikrai nutiks kasdien ir ne kartą, - mintyse sužadinkite tokios dė- 
žutės vaizdą. „Liaukis! Dabar tai jau kažkieno kito rūpestis“, — 
perspės jus vaizdinys. Tai reikš, kad tas asmuo nebeturi jums 
rūpėti. Taigi sąmoningai apribosite mintis. Jei atsirastų ir kitas 
jus nervinantis asmuo, įkyriai lendantis į galvą, nors to visai ne- 
norite (pavyzdžiui, kolegė iš kito skyriaus), taip pat supakuokite 
dėžutę ir padėkite rūsyje šalia anos! 


Šalin buvusiuosius! 


Kažkur skaičiau, kad atsiriboti nuo kadaise mylėto partnerio pri- 
reikia tiek pat laiko, kiek praleista su juo. Išeitų, kad po septy- 
nerių santuokos metų turi praeiti dar septyneri, kol užsitrauks 
visos sielos žaizdos. Žinoma, gali būti ir kitokių nuomonių. Vis 
dėlto tikėtina, kad liūdėsite bent jau metus. Pamiršti, atleisti ir 
įprasminti reikia laiko! Kai klausiama, kas paprasčiau: palikti ar 
būti paliktam, požiūriai taip pat nesutampa; tai primena klasiki- 
nę dilemą: pakarti ar sušaudyti? To, kuris palieka, situacija lyg 
ir geresnė - jis valdo padėtį. Kita vertus, jam blogiau, mat gali 
kamuoti kaltės jausmas. Tas, kurį palieka, atvirkščiai, padėties 
nevaldo. Jis priklausomas nuo kito žmogaus apsisprendimo. Ir 
turi su tuojei ir ne sutikti, tai susitaikyti. Kito Žmogaus sprendi- 
mai yra šventi, su jais reikia taikytis, kad ir kokie skausmingi jie 

mums būtų! Paleisti mylimą partnerį, vadinasi, atstumti jį. At- 
stūmimas išlaisvina energiją! Gali atsitikti net taip, kad atstum- 
tasis pakeis kryptį ir grįš. Atstumti, kad pasiektum tikslą - senos 
moteriškos išminties elementas. Tik mes, nūdienės moterys, šią 
patirtį esame beveik pamiršusios ir mieliau naudojamės „vyriš- 
kais“ kovos būdais. 

„Grąžinki mano širdį, tau-meilės nebereik! Grąžinki mano šir- 

dį, kol jos nesudaužei!“ Išsiskirti su mylimu žmogumi yra bene 
vienas sudėtingiausių sprendimų. Tačiau šis sprendimas daž- 
niausiai būna savaiminis. Kai pasiekiama tokia būsena, kai vie- 
nas partnerių pastebi, kad antrasis jam abejingas, nors ant galvos 
stok, savo paties labui reikia pasiryžti ir priimti sprendimą. Kai 
apie kitą Žmogų galvoju daugiau laiko, nei su juo praleidžiu, aiš- 
ku, kad pusiausvyra sutrikusi. 


Pravartu padėkoti! 


Apsisprendimo išraiška gali būti tokia: nebetrikdau tavo ramy- 
bės ir nebeskambinu. Jokių aktyvių žingsnių. Kad ir kaip man 
būtų sunku. Visi telefono numeriai ištrinti (tai, kad jie išlikę at- 
mintyje, nieko nereiškia!), jausmus užgniaužiu. Deja, mūsų kul- 
tūroje atsisveikinimo ritualai nutrūkus santykiams nėra įprasti. 
Tiesa, šioje srityje su poromis dirba vis daugiau terapeutų, mat 
pastebėta: kad išsiskyrimas būtų „sveikas“, oficialios ištuokos 
nepakanka. Santykiai būtų, be kita ko, įprasminti, jei partneriai 
padėkotų vienas kitam už tai, ką yra gavę gero. Pernelyg dažnai 
pamirštame, kad tai, ką gauname, neatsiranda iš niekur. Tai ne- 
priklauso mums „iš prigimties“. Padėka nebūtinai turi būti iš- 
sakyta akis į akį, ją galima pareikšti ir laišku. Dėkingumas - tai 
partnerio įvertinimas, pagarba jam, kad ir kokią širdgėlą jis būtų 
sukėlęs. Atleisti buvusiam sutuoktiniui dažnai būna pernelyg 
sudėtinga (jei tai išvis būtina), tačiau padėkoti už tai, ką, be abe- 
jonės, jis yra padaręs gera, ar už drauge gražiai praleistas dienas 

būtų nuostabu. Tiesiog parašykite jam arba jai laišką; jo net ne- 
būtina išsiųsti. Padėkoję ir palinkėję kuo geriausios kloties toles- 
niame gyvenime, pasijusite geriau! Pagarba kitam gali užgydyti 
jūsų pačių žaizdas. 


Pravartu pasirinkti transformacijos ritualą! 


Transformacija yra pokytis. Medžiaga keičia būvį ir virsta kaž- 
kuo kitu. Gyvas augalas vėl virsta žeme. Mediena virsta pelenais. 
Ko gero, galingiausia transformuojanti jėga yra ugnis. Žmonės, 
kuriems patinka kurstyti ugnį, Žaisti su ja, netgi tie, kurie mėgsta 
lyginti, jaučia stiprų vidinį permainų poreikį. Degindama laišką, 
jį ir jo turinį aš atiduodu ugnies stichijai. Laiškas virsta dūmais, 
o dūmai išsisklaido ore. Laiško energija niekur neišnyksta, ji tik 
pereina į kitą lygmenį. Deginimo ritualas puikiai tinka pakeisti 
mintis ir raštą. Laiško turinį, sąmonės padedami, galime ugnimi 
ir dūmais simboliškai perduoti kitai, aukštesnei instancijai. Šitaip 
sąmonėje įsitvirtins nuostata, kad to turinio atsikratėme. Dabar 
jo imsis kitos jėgos! Beje, ugniai galima perduoti ir norus. Prieš 
mesdami raštelį į liepsnas, dar kartą garsiai perskaitykite norą! 

Transformacija yra atsisveikinimas. Kuriai stichijai teiksite 
pirmenybę, turite pasirinkti patys. Galima praeities vaizdinį 1š- 
lankstyto laivelio pavidalu atiduoti vandeniui. Arba paleisti bu- 
telyje keliauti po pasaulinį vandenyną. O gal jums artimesnė oro 
stichija ir, norėdami pagaliau atsisveikinti su senomis svajomis, 
mestelėsite jas nuo aukšto bokšto sklęsti popieriniu lėktuvėliu? 
Ir dujų pripildytas oro balionas su rašteliu viduje gali priartinti 
jūsų norą prie dangaus. Taip pat ir žemės stichija tinka atsisveiki- 
nimo ritualui. Palaidokite žemėje barnį simbolio (galbūt akmens) 
pavidalu ir susiekite jį su buvusio partnerio vaizdiniu. Visada, 
kai tik prisiminsite kivirčą ar minimą asmenį, vaizduotėje atkur- 
kite ugnį arba lėktuvėlį, arba akmenį. Ir iškart suvoksite: tai nebe 
mano rūpestis, perdaviau jį kitoms jėgoms. 

Nutraukite stresinius santykius! 


Kas jų nežino - porų, kurios negali išsiskirti, bet negali ir gyven- 
ti kartu? Kurios metų metais vaidijasi ir nuolat skelbiasi išyran- 
čios? Kai kurie žmonės gyvena su lozungu „Geriau su šiokiu 
tokiu partneriu negu visai be barnių“ ir akivaizdžiai nepajėgia 
vietoj prastų santykių pasiririkti laimės vienumoje. 

„Kaip ji ištveria tokį vyrą? Jis ją žemina, menkina, ji tokia ne- 
laiminga!“ Be abejonės, žinote tokių atvejų. Regis, būtų išmintin- 
giausia pagaliau atsiplėšti nuo tirono sutuoktinio, neišmanėlio 
viršininko ar nervus gadinančių tėvų ir eiti savu keliu. Taip at- 
rodo pašaliniams. O kaip elgiasi tie, kurių padėtis tokia tariamai 
nepakeliama? Užuot išsivadavę, jie verčiau lieka ištikimi chaosui 
ir negandoms. Tai atrodo itin paradoksaliai, bet iš tikrųjų tokia- 
me chaose dauguma žmonių jaučiasi saugūs, nes jį pažįsta. Jie 
įgudę bendrauti su vaidingais partneriais ir verčiau „kariauja“ 
su žinomomis situacijomis, nei puola į nežinomas. Žmogus pir- 
miausia bijosi nežinios, o panašius beviltiškus atvejus įveikia, 
nes kovai su jais jau yra susikūręs patikimų strategijų. Atsistoti 
ir išeiti reikštų palikti gerai pažįstamą teritoriją ir brautis į ne- 
žinomas sritis. Iš tiesų toks žingsnis — tik narsuoliams! Išsiskirti 
su partneriu pirmiausia reiškia likti vienišam. O tokios vienatvės 
daugelis bijo labiau nei dažnai metų metus trunkančios vienat- 
vės dviese. 

Galbūt ir jūsų tokia padėtis. Jūs viską suprantate, privalote 
ko nors imtis, tačiau tam lemtingam šuoliui tiesiog nepajėgia- 
te ryžtis. Jei negalite apsispręsti, nedarykite to jėga, nedidinkite 
įtampos! Taikykite vu vei, veikite neveikdami. Gal to sprendimo 
kol kas visai nereikia, dažnai būna, kad problema išsisprendžia 
savaime. 

Gal nesutarimai jums reikalingi santykiams pagyvinti? Kol 
sutuoktiniai vaidijasi, gyvi ir santykiai. Kai tik jie nebesikalba, 
viskas baigta! Vis dėlto ir per krizes galima gyventi pagal vu vei. 

Klausimas partneriui: „Ką darysime šiandien? Barsimės toliau ar 
apie ką nors pasišnekėsime?“ nesutarimus kilsteli į kitą lygme- 
nį. Laikykitės laisvesnio požiūrio: kol dar negalite su juo arba ja 
išsiskirti, praktikuokite vu vei ir džiaukitės kartu praleidžiamu 
laiku. Išsiskyrimas - tik viena iš galimybių. Daugeliu atvejų iš jo 
nebūna nieko gero, tik paaiškėja, kad naujas partneris stebėtinai 
panašus į ankstesnįjį. Dažniausiai viskas kartojasi. Juk jeigu vie- 
ni santykiai nieko neišmoko, plėtojant kitus neišvengiamai teks 
susidurti su tuo pačiu! 


Santykius pravartu branginti! 


Kokie svarbūs buvo tarpusavio santykiai, neretai paaiškėja tik 
po ištuokos. Tam, kad jos išvengtume, „santykių priežiūrai“ rei- 
kia skirti bent jau tiek pat laiko, kiek jo skiriame savo automobi- 
liui ar šuniui. Tai, kad kitas žmogus jus myli, visai nėra savaime 
suprantama, tai reikia priminti sau kasdien. Iš partnerio jūs tiki- 
tės simpatijos ir paramos, to paties jis laukia ir iš jūsų. Partnerio, 
draugų, šeimos paramos reikia kiekvienam žmogui. Tarpusavio 
santykius bet kuriuo atveju privalote puoselėti, o ne griauti. Taip, 
kaip, tarkime, puoselėjate savo vaikus, stengiatės išvaduoti juos 
nuo rūpesčių, kad jie augtų laimingi. 

Nepaisant visų sunkumų, su kuriais kartais tenka kautis, šei- 
ma yra tikras turtas. Prie jos prisirišame, nesvarbu, norime tai 
pripažinti ar ne. Tad reikia bent jau stengtis jos labui. Partnerių 
tarpusavio parama — šeimos stiprybės pamato dalis. Kai ji už- 
tikrinta, nebaisi jokia sumaištis! Patikimas draugų ar šeimos už- 
nugaris yra geriausia prielaida ir profesinei sėkmei. Juk tuomet 
nebereikia eikvoti energijos kovai su artimiausiais žmonėmis, 
energiją galima nukreipti kitur. 

Vienoks ar kitoks mėginimas bėgti jau yra gynybinė reakcija. 
Įvarykite Žvėrį į patį prabangiausią narvą, o duris palikite atvi- 
ras. Žvėris visuomet rinksis laisvę, kad ir kokia ji būtų. Taip ir 

žmogui reikia savos, asmeninės laisvos erdvės. Tai gali būti ir 
kertelė namuose, įsirengta savo nuožiūra. Arba galimybė pake- 
liauti vienam. Meilė meile, tačiau kiekvienam iš partnerių būti- 
na skirti laiko sau, savo hobiui, savo draugams. Kai asmeninė 
erdvė negerbiama, bėgti skatinantis refleksas anksčiau ar vėliau 
pabunda. 


Verčiau atsisveikinti! 


Galioja taisyklė: kol palaikote ryšį su partneriu, apie naują negali 
būti nė kalbos! Kol pora oficialiai neišsiskyrusi, ją saisto jausmai, 
ir partneriai nėra laisvi. Jei jie vis susitikinėja „nutraukti“ santy- 
kių, vadinasi, išvis nenori jų nutraukti! Kai jūsų draugė be pa- 
liovos tvirtina, kad jos buvusysis jau praeityje, tai reiškia, kad ji 
nė neketina su juo atsisveikinti! Kol kokia nors tema kalbama, ji 
nėra pamiršta. Tik tada, kai jūsų draugė net nebeprisimins savo 
partnerio vardo, reikš, kad ji su juo atsisveikino! 

Nesvarbu, kuris iš dviejų ketina skirtis: kad ir kaip norėtum, 
upės tėkmės nesulaikysi. Tas, kuris palieka partnerį, privalo būti 
nuoseklus! Kitaip tariant, sudeginti tiltus: atiduoti buto raktus, 
išsigabenti visus savo drabužius ir baldus! Antraip visa tai taps 
šlamštu. Patartina iškart pakeisti ir čiužinį, kad miegamajame 
neliktų jokios formos energijos. 

Paskui pravartu išvalyti erdvę dūmais. Išsmilkykite senas 
energijas indėnų šalaviju arba smilkalais. Dūmais patalpa išva- 
loma nuo energinių atliekų, tokių kaip barniai, ligos, ankstesnių 
savininkų pėdsakai. Galiausiai reikia atlikti erdvės įkrovimo ri- 
tualą. Tai galima padaryti mintimis, tose patalpose suformuluo- 
jant naujus tikslus ir į pagalbą vėl pasitelkiant gardžiakvapius 
smilkalus. 

Asmeninės erdvės išvalymas: 
trijų dėžių metodas 


Tam, kad aplink jus visada pakaktų erdvės iš tiesų brangiems 
jums Žmonėms, reikia reguliariai tikrinti savo draugų ir pažįsta- 
mų būrį. Tuo tikslu reikės atsiversti adresų, fiksuoto ir mobiliojo 
ryšio užrašines. Pasinaudoję trijų dėžių metodu, susitvarkysite 
asmeninę aplinką - panašiai kaip išsikuopdami namus, kai kiek- 
vienam daiktui surandate tinkamą vietą arba išmetate jį į vieną iš 
trijų Konteinerių. Savo aplinkos asmenis suskirstykite taip: 


+ Pirmoji dėžė: be šių Žmonių ateityje galėsiu apsieiti, jie mano 
gyvenime nėra būtini. Nusprendžiu atsiriboti nuo jų ir ryšio 
su jais nebepalaikysiu. 


+ Antroji dėžė: su šiais žmonėmis išsiskirti (kol kas) negaliu. 
Vis dėlto dabar nustatau taisykles ir užbrėžiu ribas! Jeigu 
kandidatai bandomuoju laikotarpiu vis dar kainuos man 
daugiau jėgų, nei jų suteiks, gali bet kuriuo metu atsidurti 
pirmojoje dėžėje. 

+ Trečioji dėžė: šie žmonės (draugai, šeima) yra mano turtas! 
Rūpinsiuosi jais ir puoselėsiu santykius. Jie suteikia man 
jėgų, mane palaiko, todėl gyvenime jiems suteikiu atitinka- 
mą erdvę. 


Ateityje venkite pažinčių su žmonėmis, kuriems vis tiek ne- 
skirta patekti į jūsiškę turtų dėžę! Būkite su jais mandagus, ta- 
čiau kategoriški. Nėra ko duoti jiems savo telefono numerio. Su 
tokiais žmonėmis jums visai nebūtina susitikinėti. Tik švaistytu- 
mėte laiką. Asmenis, kurie gali įžengti į jūsų aplinką, „patikrin- 
kite“ trimis klausimais, į kuriuos atsakyti galite tik patys: 

1. Ar aš iš tikrųjų noriu (reikia) bendrauti su šiuo Žmogumi? 

(Kaip su draugu, klientu, partneriu?) 

2. Ar jis (arba ji) praturtins mano gyvenimą? (Kuo? Pagerės 
mano gyvenimo kokybė? O gal padaugės įsipareigojimų? 
Ką galiu prarasti? Pinigų? Laiko? Jėgų?) 

3. Arjis (arba ji) atneš man laimę? (Gal tik komplikuos gyve- 
nimą? Ar esu pasirengęs susitaikyti su įprasto gyvenimo 
suvaržymais? Ar tikrai to noriu, kad ir kokie būtų pada- 
riniai?) 

O štai dar vienas klausimas: ar tas žmogus man toks svarbus, 
kad esu pasiryžęs dėl jo ko nors išsižadėti (gal netgi kito žmo- 
gaus)? Ko galiu dėl jo atsisakyti? Tik išnykus senienai, vietoj jos 
gali atsirasti kas nors nauja! Juk tai tinka ir žmonėms. 


Intarpas: menas netekti 


Kiekviena netektis yra atsisveikinimas, o kiekvienas atsisveiki- 
nimas, nesvarbu, savo ar ne savo valia, yra daugiau ar mažiau 
skausmingas procesas. Kalbant apie Žmonių santykius, partne- 
riai vienas kitą palieka ir jaučiasi palikti likimo valiai. Tokiais at- 
vejais vienas iš jų negali padaryti beveik nieko, kad jo nepaliktų! 
Ką nors apleisti reiškia tiesiog nieko nedaryti, nebekreipti dėme- 
sio. Paprastai mes kur kas labiau būname linkę „vadovauti“, tad 
nieko nedaryti mums per sunku. Bet tik ko nors netekdami mes 
atsiveriame naujovėms, įsileidžiame jas į savo aplinką. 

Pavyzdžiui, miegas taip pat kaskart yra netektis. Žmonės, ku- 
rie nenoriai gula į lovą arba negali užmigti, nesąmoningai bijo ką 
nors prarasti. Miegodami nebegalime valdyti gyvenimo. Antsvo- 
ris dažnai taip pat būna netekties baimės išraiška. Tai, ką Žmogus 
turi, suteikia jam saugumo jausmą. Tiems, kurie nelinkę nieko 
atsisakyti, paprastai būna sunku atsisveikinti ir su nereikalingais 
svorio kilogramais! 

Netektis yra magiškas procesas, visada tampantis dingstimi 
tolesnei raidai. Naują darbą mums pasiūlo po to, kai netenkame 

senojo. Panašiai ir prisiminimai („Kaip buvo gera anais laikais“) 
užleidžia vietą naujiems įspūdžiams. Kol šie susiformuoja, kurį 
laiką reikia išgyventi tam tikrą tuštumą. Pagal Fenę Shui taisyk- 
les savo troškimams erdvėje reikia palikti tuščią kevalą. Jis turi 
būti visiškai tuščias, nes tik tuštumą galima užpildyti. Tuštuma 
nėra „niekas“, tai - erdvė tarp „kažko“. Įsivaizduokite vazą be 
tuštumos. Kaip joje būtų įmanoma pamerkti gėlių? Tik būdama 
tuščia, vaza atlieka indo funkciją! 

Geras būdas išsivalyti smegenis — atsikratyti minčių, kad vė- 
liau būtų galima sukaupti naujų - yra meditacija. Taigi jei ryžta- 
mės permainoms, kito kelio nėra: iš tiesų laisvi ir pasirengę nau- 
jovėms esame tik tada, kai atsisakome senų realijų, pavyzdžiui, 
galutinai išsiskiriame su ankstesniu partneriu. Tik atleidus dar- 
buotoją, galima priimti kitą, dar geresnį. 

Netektį galima tapatinti su tuštuma, o tuštumą su vienatve. 
Muūsiškėje Vakarų kultūroje tuštuma suvokiama kaip papras- 
čiausias „niekas“, kaip koks nors stygius, neigiamybė. Feng Shui 
sąmoningai sukuria tuštumą, nes jos reikia kiekvienai erdvei, 
kad pasireikštų pilnybė. Tokia tuštuma vadinama Min Tūanę, tai 
reiškia „tvenkinį“. Tuščia lentynėlė jūsų knyginėje, tuščia siena 
ar tuščias plotelis ant jūsų rašomojo stalo primins jums: kol ne- 
atsisveikinsite su senienomis, nebus ir naujovių. Pilnuma įmano- 
ma tik ten, kur esama tuštumos. 

Santrauka: 


E e Tai galioja ir kalbant apie žmones: naujas negali pasirody- 

, ti, kol tebėra ankstesnysis! 

56 jei norite nuo ko nors atsiriboti, ištrinkite iš atminties ad- 
resus! : 

+ Savo telefono numerį sakykite tik tokiu atveju, jei nauja 
pažintis bent kiek perspektyvi. Atostogų pažintys baigia- 
si su atostogomis, tokių pažinčių tąsa - tik iliuzija! 

e Tam, kuris mane dažniau erzina nei pradžiugina, metas 
dingti iš mano gyvenimo! 

+ Nervų gadintojams rodykite geltoną kortelę ir perspėkite 
apie raudoną! 

+ Tai galioja ir kalbant apie žmones: į ką orientuositės, tai ir 
gausite. Tad orientuokitės į aukštį! 

+ Kas nori išeiti, tegul eina! Upės tėkmės nesulaikysi. 

+ Gyvenimas pernelyg trumpas, kad gaištume su žmonė- 
mis, kurių nemėgstame! 

+ Neįsileiskite bet ko į savo namus, o juo labiau į savo gy- 
venimą! 

+ Neprivalote mylėti kiekvieno, ne kiekvienas privalo my- 
lėti jus! 

e Branginkite ir puoselėkite savo šeimą, partnerį ir draugus! 

+ Ar šiandien kam nors jau pasakėte ką nors malonaus? 

+ „Nė vienas Žmogus nėra tavo draugas. Nė vienas žmogus 
nėra tavo priešas. Kiekvienas Žmogus yra tavo mokyto- 
jas.“ (Kinų išmintis) 


KETVIRTOJI SAVAITĖ: 
ŠALIN,„PUSGAMINIUS"“! 


Ką ištisas savaites arba diena po dienos atidėliojate? O ką darote išties 
noriai? Ko laukiate, bet nesulaukiate? 


Kasjų nežino, užduočių, kurios tik pusiau atliktos mėtosi kažkur 
ant rašomojo stalo. Nebaigti rašyti laiškai, kuriuos būtinai reikia 
užbaigti ir išsiųsti. Mokesčių deklaracijos, ištisas savaites lau- 
kiančios, kol jas kas nors užpildys. Pačių susirinktos virtuvinės 
spintelės, kurioms trūksta tik rankenėlių, tiesa, jau ne vienerius 
metus. Nuo persikraustymo, t. y. jau pusę metų, gulinčios neiš- 
pakuotos kartoninės dėžės; neužbaigti megztiniai. Tie nesutvar- 
kyti reikalai primena kambarį, pusiau apstatytą baldais, kamba- 
rį, kurio tik pusė grindų užklota kilimu. 

Mintys apie nebaigtus darbus slegia mus, varžo mūsų kūry- 
bingumą. Mat kol nesutvarkyti seni reikalai, mes neleidžiame 
sau pradėti nieko nauja. O kur dar užduotys, kurios mintyse jau 
beveik atliktos, tačiau tikrovėje dar net nepradėtos: knyga, kurią 
norime parašyti; stalas, kurį norime suprojektuoti; instrumen- 
tas, kuriuo norime išmokti groti. Dėl tokių „pusgyvių“ planų 
jaučiamės labai prastai, esame tarsi nevisaverčiai. Atidėliojame 
darbus metų metus arba nutrenkiame šalin tartum sugedusį dvi- 
ratį. Kažkodėl nesugebame arba susiremontuoti jo, arba pasiųsti 
į metalo laužą ir įsigyti naują! 

Nebaigti darbai slegia 


Nesutvarkyti reikalai darbe ir namie slegia ir paralyžiuoja. Tyri- 
mai liudija, kad 70 “o visų projektų neapgalvojami iki galo, todėl 
jiems užbaigti prireikia papildomų lėšų. Kiek projektų vėliau 
būna tik pusiau įgyvendinti, statistika nutyli. Nebaigti darbai 
yra dar neištyrinėtas išlaidų veiksnys, brangiai atsieinantis eko- 
nomikai ir kaustantis energiją. Žmogus išsisukinėja nuo kokio 
nors darbo arba jo nebaigia dėl įvairių priežasčių. Kartais nu- 
kreipiame dėmesį kitur, į kokį kitą darbą, kuris tuo metu atrodo 
svarbesnis. Neretai save apgauname: užuot baigę rašyti straips- 
nį, griebiamės dulkių siurblio. Aš pati dažnai susizgrimbu ypač 
stropiai triūsianti prie skalbyklės, džiaustanti skalbinius, paskui 
dar einanti prie indaplovės, kai iš tikrųjų reikia sėsti prie kom- 
piuterio. Tokie namų ruošos priepuoliai akivaizdžiai byloja, kad 
aš vėl mėginu pabėgti nuo savo tiesioginio darbo. 

Kodėl vengiame darbų, kurie mums nemieli arba tuo metu 
nesiseka, nors žinome, kad anksčiau ar vėliau nuo jų vis tiek 
neišsisuksime? Kodėl atidėliojame kai kuriuos projektus, susi- 
tariame dėl terminų, žinodami, kad vargu ar sugebėsime jų lai- 
kytis? Kodėl kai ką darome tik prievarta, tarsi atbulomis ran- 
komis? Juk kai darbas atliekamas pusiau abejingai, nenoromis, 
nukenčia kokybė. Maistas, pagamintas be meilės, nedžiugina 
nei virėjo, nei valgytojo. Regis, nėra tokios srities, kurioje nepa- 
sitaikytų aplaidumo apraiškų ir broko. Užuot baigę vieną darbą, 
tuo pat metu arba vietoj jo kimbame tvarkyti visai kitus reikalus. 
Kai reikia elektroniniu paštu išsiųsti užsakymus ir peržiūrėti at- 
ėjusią korespondenciją, mes dar kalbame ir telefonu. Nėra ko 
stebėtis, kad ten, kur dirbama ne iki galo ir atmestinai, braunasi 
klaidos. 

Tokie nebaigti darbai iškyla prieš mus tarsi kokia milžiniška 


»w.-- 


kad pagaliau nori nenori tenka griebtis darbo, staiga paaiškėja: iš 

tikrųjų viskas ne taip jau prastai! Per porą valandų darbas būna 
baigtas! Įtampa, kurią sukėlė mintys apie užduotį, buvo gerokai 
baisesnė nei pati užduotis! Siaubą mums sukelia vien tik kasdie- 
nis atidėliojimas. O kartą aiškiai užsibrėžę kad ir nemielą užduo- 
tį, prisivertę nepakilti nuo rašomojo stalo, kol ji nebus įveikta, 
galiausiai pasijustume laisvi ir atsipalaidavę. Pakaktų imti ir iš 
karto atlikti darbą, užuot ištisas savaites terliojusis su juo min- 
tyse! Apžavai išsisklaidytų, liktų tik pažadėti sau niekada nieko 
nebeatidėlioti. 


Šalin „pusgaminius“! 


Apsidairykite po kambarius, peržiūrėkite spinteles bei stalčius, 
paieškokite pradėtų ir nebaigtų darbų. Rūsyje riogso sugedę 
šviestuvai, nepataisyti, nes jums trūksta techninių sugebėjimų. 
Ant lentynos - dėžutė su nuotraukomis, čia pat keletas naujų al- 
bumų. Įsigijote juos jau prieš porą metų, tik nuotraukos, deja, 
pačios į juos nesusideda. Kitoje dėžutėje guli sukirpta medžiaga, 
kuri taip norėtų būti dar ir susiūta, šalia stovi kelios nebaigtos 
skaityti knygos. Šitaip dar ilgai būtų galima vaikščioti po namus 
ir tęsti sąrašą. Galbūt dar prisimintumėte neišplėtotus santykius, 
studijas, nutrauktas po poros semestrų? Kas tai - pusė išsilavini- 
mo? Akivaizdu: pusiau pasiūtas švarkas — dar ne švarkas, o en- 
tuziazmas baigti jį siūti silpsta sulig kiekviena diena. Nebaigtas 
megztinis po metų kitų jau nebus madingas. Tokie pusiau baigti 
darbai varžo mus ir trukdo pradėti naujus, galbūt kur kas per- 
spektyvesnius! 

Pusė nėra visuma, tai tik marios sugaišto laiko! Iš pusės išsila- 
vinimo nėra jokios naudos. „Tiesą pasakius, man reikėtų parašy- 
ti diplominį darbą ir baigti studijas“ — šiuose žodžiuose daugiau 
svajonių nei tikrovės. Tai, kad „tiesą pasakius, dar galėčiau“, su- 
lig kiekviena diena vis mažiau tikėtina. Metų metus nesimokius, 

pradėti iš naujo kasdien tampa vis sunkiau. Tačiau dėl vienos 
ar kitos priežasties atkakliai laikomės minties, kad vis vien pra- 
dėsime. Ar ne protingiau būtų pagaliau prisipažinti: „Taip, bu- 
vau pradėjęs ir nebaigiau“, užuot be galo kamavusis dėl sąžinės 
graužaties? Ko nors nebaigti, vadinasi, nesugebėti apsispręsti. 
Kai kurie Žmonės, nors jau seniai dirba, vis dar tebegalvoja apie 
tai, kaip grįš į universitetą ir baigs mokslus - mokslus, iš tikrųjų 
visai nereikalingus: juk tai tik iliuzija, su kuria nenorima atsisvei- 
kinti. Nesugebėjimas apsispręsti slopina energiją. Blaškantis tarp 
dviejų darbų, kiekvienam jų tenka tik po 50 procentų energijos. 
O tą, kurio atlikta tik dalis, pagaliau užbaigus arba jį iš viso me- 
tus, kitam būtų sutelkta 100 procentų energijos. 


„Pusgyviai“ santykiai 


Dar nenutraukti, bet ir nebegyvybingi — tokie kartais būna san- 
tykiai tarp žmonių. Nors metų metus nebesikalba telefonu, nes 
neturi ką pasakyti, žmonės stropiai siuntinėja vienas kitam kalė- 
dinius sveikinimus. Tokie santykiai - tarytum pora nukleivotų, 
seniai nebeavimų šlepečių. Išmesti jų nesiryžtate: juk kadaise 
buvo tokios gražios ir taip ištikimai tarnavo. Lygiai taip pat ne- 
drįstate pripažinti, kad ir pažintis ar draugystė jau išblėso! Jei 
bent vienam iš dviejų atrodo, kad tie santykiai tebėra svarbus, 
gali būti, jog jie gyvuos. Tuomet norint, kad vos rusenantis ryšys 
vėl taptų aktyvus, gyvybingas, reikia „investuoti“ energijos, bū- 
tinas „remontas“. 


Pravartu apsispręsti! 


Galimybės baigti tai, kas pradėta, statistiniu požiūriu senka sulig 
kiekviena valanda. Nors iš pradžių darbo griebėmės entuzias- 
tingai, staiga paaiškėja, kad „oras išėjęs“ — užduotį atidedame ir 

netrukus ji nebeteikia jokio malonumo. Pakanka darbą užmesti 
tik vienai dienai, ir imtis jo iš naujo jau bus nelengva. Ar tai būtų 
pradėtas rašyti straipsnis, ar brėžinys — nėra nieko nuobodžiau 
kaip baigti tai, kas jau seniai baigta galvoje. Išeitys yra tik dvi: su- 
daryti grafiką ir tuojau pat imtis atidėto darbo arba iš karto visai 
jį mesti. Net jei tenka nutraukti studijas ir mokėti visą sumą ligo- 
nių kasai. Pasiruoškite iš anksto: teks prisiimti visą atsakomybę 
už savo veiksmus. Kai kurie Žmonės verčiau nedaro nieko vien 
dėl to, kad bijo darbą atlikti nepakankamai gerai. Tokiais atvejais 
praverčia požiūris: „Šiandien padarysiu, kiek pajėgsiu“. Tai vis 
geriau nei išvis nieko nedaryti. Kitaip žmogus tampa priklauso- 
mas nuo to, ko nepadaro, ir stabdo save! 


Pravartu išsikuopti! 


Pradėti ir nebaigti projektai, tarsi įpusėti jogurto indeliai šaldy- 
tuve, liudija vidinį nenuoseklumą ir nesaugumą. Apsidairykite 
savo virtuvėje. Atsidarykite šaldytuvą ir atsargų spinteles. Kiek 
pradėtų maisto produktų aptiksite? Kiek laiko čia stovi atkimš- 
tas pustuštis alyvuogių stiklainis? Ar jos dar tinkamos vartoti? 
Jei taip, ar neketinate artimiausiu metu suvartoti? O pusė sū- 
rio? Jau apipelėjęs? Pusė indelio garstyčių, žinoma, dar gali šiek 
tiek pastovėti. Imkite kiekvieną produktą ir nutarkite, ką su juo 
daryti! Suvartokite arba išmeskite. Pusiau nuvalgytas velykinis 
šokoladinis zuikutis spintelėje reikalingas tiek pat, kaip ir sena 
sužiedėjusi duona, tinkanti nebent tik sumalti. Meskite tokias 
„nuoliekas“ lauk iš savo virtuvės ir iš gyvenimo! Aplinka vei- 
kia mūsų vidinį pasaulį, ir atvirkščiai. Tam, kuris nori apsivalyti 
dvasiškai, spintų ar viso buto išsikuopimas galėtų būti pirmasis 
etapas! 

Atlikti tai, kas neatlikta 


Neatliktais arba įpusėtais darbais, tais „man dar būtinai reikė- 
tų“ užgriozti mūsų biurai, mūsų namai, mūsų mintys. Jie slegia 
mus tarsi akmenų prigrūsta kuprinė, kurią kiekvieną mielą rytą 
tenka užsiversti ant pečių. Jie virsta sunkiai pakeliama sąžinės 
graužatimi ir blokuoja mūsų veiksmus bei mąstymą. Vakare pa- 
sijuntame išsekę, nes darbai taip ir liko nepadaryti. Todėl blogai 
miegame, ir jau nuo pat ankstyvo ryto mus kamuoja sąžinė. Be 
įpusėtų darbų, yra dar ir tokių, kurių išvis nepradėjome. Neat- 
sakyta korespondencija, neužpildyti blankai, neužprenumeruoti 
leidiniai — vien mintis apie tai susuka vidurius ir žadina kaltės 
jausmą. Kodėl vengiame to ar kito darbo, dažniausiai net patys 
sau negalime racionaliai paaiškinti. 

Vienas laiku neįformina banko sąskaitos, kitas tol laiko doku- 
mentus, kol biure susilaukia rimtos bėdos. Pasitaiko net tokių 
atvejų, kad laiškanešiai namuose krauna korespondenciją ir jos 
nebeišnešioja. Tarsi kas magiškais būdais trukdytų mums imtis 
vienokios ar kitokios veiklos. Pirmiausia tai gali būti darbai, ku- 
riuos įveikti jaučiamės nepajėgūs. Tačiau, užuot tai pripažinę ir 
paskyrę užduotį kitam arba išvis atsisakę, mes ją atidedame ir 
laukiame, kol ji pasidarys pati. Tai nutinka labai jau retai! Daž- 
niau būna priešingai: sulig kiekviena sugaišta diena neatliktas 
darbas vis labiau pampsta, vis sunkiau slegia mūsų sąžinę. 

Tai, kas nepadaryta, „kaista“ ant tos pačios lėtos ugnelės, kaip 
ir kasdienės apleistos smulkmenos. Nutylėjimai, nuodijantys 
tarpusavio santykius, laiku neišsiaiškinti klausimai slegia sąži- 
nę ir slopina mūsų jausmus. Užtat audra išgrynina atmosferą ir, 
nors kelia daug triukšmo, išjudina galias. Ginčas ne tik paskati- 
na galiausiai griebtis neatliktų darbų, bet ir padeda išsiaiškinti 
pozicijas. Daugumai Žmonių nėra nieko blogiau nei eiti miegoti 
taip ir neišsiaiškinus nuomonių skirtumų ar neišsprendus ginčo. 

Juk miegas kur kas ramesnis, kai sąžinė švari, o santykiai, nors ir 
skausmingai, išsiaiškinti. 

Be abejonės, gerai pažįstate nemalonų kaltės jausmą, apnin- 
kantį, kai reikia prašyti paslaugos arba atsiprašyti. Jis slegia tarsi 
akmuo arba smaugte smaugia. Imti telefono ragelį ir išsiaiškinti 
su kitu žmogumi iš pradžių gali būti dar sunkiau nei jausti tą 
maudulį krūtinėje, užtat paskui - nesvarbu, ar reikia prašyti at- 
leidimo, ar patiems atleisti už skriaudą - gerokai palengvėja. Tuo 
tema būna baigta, energija atpalaiduota, ir galima ramiai susi- 
telkti į ką kita. 


Vidinį sąstingį pravartu nusipurtyti! 


Kol neatsikratysite nenuveiktų darbų, nebus erdvės ir naujai veik- 
lai. Kai energija suvaržyta, užsiblokuojate, jūsų kūrybinės galios 
kone paralyžiuojamos. Jei negalima užduoties paskirti kam nors 
kitam ar kitaip jos atsikratyti, tuomet kito kelio nėra! Privalote 
patys tvarkyti savo piniginius reikalus, rašyti laiškus, baigti pro- 
jektą. Įtampa nepakenčiamai išauga, galiausiai užspeisdama jus 
į kampą, ir jau tada nori nenori tenka imtis darbo. Laiko disku- 
tuoti su savo vidiniu sąstingiu nebelieka, ir tai reiškia viena - rei- 
kia veikti. Ir staiga (bent jau dažniausiai) paaiškėja, kad užduotis 
visai ne tokia siaubinga. Tokiais atvejais svarbu tiksliai įvertinti, 
kiek laiko prireiks darbui atlikti. Valandos, dviejų, o gal pakaks 
dešimties minučių? Sutvarkykite rašomąjį stalą, pasiruoškite do- 
kumentus ir pusvalandį skirkite vien tik šiam darbui. Tada galite 
atsistoti, išsivirti kavos ar surūkyti cigaretę. Iškart po to tęskite 
darbą trumpais etapais. Jei po kelių valandų (galiu lažintis, kad 
eisis greičiau, nei tikėjotės) baigsite, galite save apdovanoti. Por- 
cija ledų? Valandėlė miego? Svarbu pasirinkti tai, kas jus asme- 
niškai džiugina! Aš pati masinu save baigti darbą iki ribinio ter- 
mino pažadėdama sau atlygį - laisvą savaitgalį. O jei užgaišiu, 
teks padirbėti ir šeštadienį — šitaip tarsi apsidraudžiu. 


109 


Liaukitės atidėlioję! 


„Atidėti - dar ne išsižadėti“, byloja senas posakis. Bet kai ką nors 
atidedame, mūsų susidomėjimas ima silpti. „Mielai, bet visai ne- 
turiu laiko“ — pati primityviausia dingstis atsisakyti pasimatymo 
ar kvietimo vakarienei. Tas, kuris neturi laiko, priklauso svarbių, 
nuolat užsiėmusių žmonių luomui, todėl tokia dingstis visiškai 
atitinka visuomenės normas. Akivaizdu, kad tas, kuriam aš ne- 
turiu laiko, kurį atstumiu, mano gyvenime nelabai reikšmingas. 
Tam, kuris yra iš tiesų svarbus ar mielas, laiko visuomet suran- 
dame, kad ir penkias minutes: pasikalbėti telefonu, trumpam 
susitikti, paskubomis drauge išgerti. Tam, kuris man nedaug te- 
reiškia, gaila ir minutės. 

Atidėliojame ir darbus, kurių nemėgstame. Tai gali būti palai- 
dinės lyginimas ar laiško vertimas. Lygiai taip pat mielai atide- 
dame tai, ką prastai mokame. Tarsi atidėliojimas gerintų kokybę! 
Prisimenu tuos laikus, kai mane pavyko įtikinti, kad esu nekokia 
piešėja. Eskizai ilgai užsigulėdavo, atidėliojimas man surydavo 
daugiau nervų nei pats piešimas! Šiandien aš nebesirūpinu, ar 
moku piešti, ar ne, tiesiog darau tai, ir gana. Kas nors piešia ge- 
riau nei aš, o kas nors ir prasčiau. Mano klientai dar niekada ne- 
siskundė - tad kam tie stresai? 

Dirbant namie kyla pavojus atsidėti tariamai svarbesniems da- 
lykams, kurie kitomis aplinkybėmis visiškai nedomintų. Panašiai 
išsisukinėjame ir biure, dėl kiekvienos smulkmenos kilnojamės 
nuo rašomojo stalo, trukdome dirbti kolegoms. Atidėliojame ir 
tai, ko bijome. Tai gali būti banalus vizitas pas stomatologą. Iš- 
tisus mėnesius ant durų kabo raštelis „pas dantistą“, ir kiekvieną 
rytą tas raštelis primena, ką reikia padaryti, tačiau vizitą kaskart 
vis atidedame. Žinoma, atidėliojimas pareikalauja gerokai dau- 
giau jėgų, nei galiausiai prireiktų pačiai užduočiai atlikti! Be to, 
kaip palengvėja, kai darbą atliekame laiku. Joks stresas nevertas 
to jausmo! 

Dažnai atidėliojami ir tie darbai, kurių atlikimo trukmė numa- 
toma netiksliai. Klaidingai įvertinus laiką, tarp mūsų ir užduo- 
ties tarsi iškyla aukšta siena. Štai savaitgalį staiga šauna į galvą 
mintis perdažyti svetainę - jeigu tuoj pat ir imsimės, netrukus 
paaiškės, kad tam reikia ne savaitės, o tik kokių šešių valandų. 
Kuo ilgiau atidėliojame darbus, tuo sunkiau įveikiami jie atrodo! 
Jie pampsta ir pampsta, juk patys maitiname juos energija. Tik 
ėmus ir užbaigus įmanoma juos „numarinti“. 

„Kol atidėlioji darbus, praeina gyvenimas“ — tai žinojo jau ro- 
mėnų poetas ir filosofas Seneka (4 m. pr. Kr.-65 m. po Kr.). Tas, 
kuris per darbo savaitę nepatiria jokio džiaugsmo, 0 gyvenimą 
sutelkia į savaitgalius ar metines atostogas, skriaudžia save. „Kai 
išeisiu į pensiją, štai tuomet ir gyvensiu savo malonumui!“ Ši- 
taip Žmogus ir prasnaudžia visą gyvenimą, o jei dar nepasiseka, 
tai ir pensijos nesulaukia! Mano teta vis svajodavo apie tolimas 
keliones ir vis atidėliojo jas iki pensijos. Deja, ta pensija ji galėjo 
džiaugtis tik dvejus metus. Tetai buvo likę pernelyg mažai laiko, 
kad nuveiktų tai, ką vis atidėliojo! 


Verčiau pradėti tuojau pat! 


Gyvenimo atidėti negalime, juk gyvename dabar, dabar privalo- 
me atlikti ir tam tikras užduotis. Jos gali būti nemalonios ir ner- 
vinančios, tačiau jos niekur neišnyks. Nepadarytas darbas sle- 
gia, nebent iš pat ryto atliktume tai, ką esame įpratę stumti nuo 
savęs visą dieną. Jausmas tuomet būna nepakartojamas! Tokiais 
atvejais būtina save apdovanoti. Pavyzdžiui, aš užsibrėžiu laiko 
ribas. Jei darbą spėju atlikti anksčiau, likusi laiko dalis būna lais- 
va. Tokiu laisvalaikiu save ir masinu! Nesvarbu, ar ketinate mesti 
rūkyti, ar reikia užpildyti perlaidų blankus. Kad ir kas tai būtų, 
veikti privalote iš karto! Bent jau pirmasis žingsnis ta kryptimi 
turi būti žengtas per artimiausias 48 valandas! Kitaip gresia pa- 
vojus išvis nieko nenuveikti. 

Venkite aplaidumo 


Iš šalies pažvelgus į netvarkingą rašomąjį stalą, kažin ar kils min- 
čių apie kokybišką darbą. Juk jei restorane atsitiktinai užmestu- 
mėte akį į virtuvę ir išvystumėte ten tvyrantį chaosą, maisto ko- 
kybe daugiau nebepasitikėtumėte! Išorinė netvarka yra neišven- 
giamai susijusi su vidine. Dažniausiai tai reiškia, kad Žmogus ne 
itin vertina pats save. O kaip jūsų darbą turėtų vertinti kiti, jei 
patys jį menkinate? 

Argi nepagalvojate šitaip: „Mano balsas tikrai nedaug reiškia“ 
arba „Ar aš dabar vienaip pasielgsiu, ar kitaip, vis tiek niekam 
neįdomu“? Kad ir kokia būtų tikroji darbo svarba, kiekvienam iš 
mūsų kartais kyla panašių minčių. Kritinėmis valandėlėmis su- 
abejojame savo, kaip laiškanešio, valytojos, neurochirurgo, psi- 
choterapeuto ar rašytojo („Viena knyga daugiau ar mažiau, koks 
skirtumas“) reikšme. Tokių abejonių veikiausiai kyla kiekvie- 
nam žmogui, bet jos niekaip nepateisina chroniško aplaidumo. 
Nei mokantis, nei dirbant namudinį, nei mokslinį darbą. Ir vis 
dėlto aplaidumas yra visuotinis reiškinys. Vargu ar daug rasime 
tokių, kuriems, kad ir ką darytų, daryti tai gerai reiškia daugiau 
nei darbo prievolės dalį. 

Valgis patiekiamas ant trupiniais apibyrėjusios staltiesės, o 
tam, kuris skundžiasi, gali tekti dar ir pasiaiškinti. Sienų dažai 
dosniai taškomi ant lubų, mat į viršų „vis tiek niekas nežiūri“. 
Su tokiu aplaidžiu požiūriu į darbą dažniausiai susiduriame 
anoniminėse situacijose —- kai neįmanoma nustatyti konkretaus 
blogai dirbusio asmens. Prisidengus šūkiu „Vis tiek niekas ne- 
pastebės“, dirbama kaip pakliuvo, ir tai yra masinis reiškinys. 
Naudojamasi tuo, kad kolektyve dirba daug žmonių, ir dažniau- 
siai nebūna linkusių prisipažinti, jei paaiškėja, kad kas nors pa- 
miršo įsukti, priveržti ar patikrinti kokį varžtą. Stambiose ga- 
mybos įmonėse asmeninė atsakomybė vertinama tiek pat, kiek 

ir nedidelėse. Apdegusi vakarykštė bandelė parduodama kaip 
šviežia, o pasiskundus viršininkui gali tekti išklausyti begėdiškų 
pasiaiškinimų. 


Verčiau keisti požiūrį į darbą! 


Žmogus, keliantis griežtus reikalavimus kitiems, pirmiausia pri- 
valo savo paties darbo kokybe įrodyti turįs tokią teisę. Kokybiš- 
ko kitų darbo tai dar negarantuoja, tačiau pačiam gerą savijautą 
užtikrina. Kiekvieno žmogaus požiūris į darbą ir aplinką atsi- 
šaukia aidu. Tas, kuris nuolat aimanuoja dėl savo darbo ir atlieka 
jį nenoriai, taigi ir negerbia, negali skųstis, jei ir kiti dirba taip 
pat nedėmesingai. Kalilis Džibranas apie tai rašė: „Darbas - tai 
meilė, tapusi regima. Ir jei jūs negalite dirbti su meile, o tik su 
pasibjaurėjimu, geriau palikit savo darbą ir sėskit prie bažnyčios 
vartų prašyti išmaldos tų, kurie dirba su džiaugsmu“ .* 

Pagarbą sau ir savo aplinkai galiu išreikšti ne tik elgesiu, bet 
ir savo išvaizda. Apranga, be kitų veiksnių, parodo vidines žmo- 
gaus nuostatas. Tarkime, mokytojas, vilkįs apsmukusius dra- 
bužius ir apsiavęs sandalais, vargu ar pelnys mokinių pagarbą. 
Tokia išvaizda jis tik išsiduos negerbiąs nei kitų, nei savęs. Mes 
ne visada galime rinktis, ką daryti, užtat galime rinktis kaip: ai- 
manuodami, skųsdamiesi ar entuziastingai. Galime pavasarinį 
tvarkymąsi paversti mankšta ir atitinkama muzika susikurti gerą 
nuotaiką. Bet galime apmaudauti ir širsti. Nešvarumams tai ne- 
rūpi! Pašalinti juos vis tiek reikia, tad ar ne verčiau daryti tai su 
gera nuotaika? 


* K. Džibranas, „Pranašas“, „Pergalė“, 1988, Nr. 5, Vilnius, vertė Z. Ardickas. 

Netikėkite mitais apie daugiaprogramį režimą! 


Tokia situacija jums veikiausiai pažįstama: pusryčiaujate, tepate 
ant bandelės sviestą, skaitote laikraštį ir tuo pat metu dar kalbate 
tės, dar spėjate į konteinerį išnešti šiukšles ir pasiimti iš garažo 
pakuotę su gaiviaisiais gėrimais. Jei jau esate garaže, sutvarkote 
automobilio bagažinę ir įkeliate į ją tuščią dėžę gėrimams. Gali 
atsitikti ir taip: grįžus į butą jus apninka nuojauta, kad ką nors 
pamiršote. Tai, ką ketinote daryti pirmiausia: pasiimti iš dėžutės 
paštą. 

Tokiu sugebėjimu vienu metu dirbti daug darbų ypač dosniai 
apdovanotos moterys. Tai vadinama daugiaprogramiu režimu. 
Tiesa, neaišku, ar tai talentas, ar prakeiksmas. Toks sugebėjimas 
šiais karštligiško lėkimo laikais mums atrodo itin pravartus. Ne- 
galėtume tiek daug nuveikti, jei nedarytume daugelio darbų 
iškart. Ši vyrams nebūdinga savybė reikalauja nemažai jėgų. 
Daugiaprogramis režimas yra spąstai, į kuriuos pakliuvus tenka 
tempti kasdienę keleriopą naštą. Deja, darbo kokybė lieka nuo- 
šalėje, užtat Žaibiškai įsibrauna aplaidumas. Vienu metu dirbda- 
mi daug darbų, nė vieno neatliksime iš tiesų kokybiškai: įsivels 
klaidos, pražiopsosime smulkmenas, kurios galbūt lemtų darbo 
sėkmę. Jei, užuot susitelkę į vieną užduotį, griebiamės išsyk ke- 
lių, pavojus išsieikvoti būna ypač didelis. 


Pravartu nustatyti darbų seką! 


Vyrai sugeba (atrodo, tai nulemta genetiškai) visiškai susitelkti į 
vieną objektą. Tarkime, skaičiuodami jie gali nė neišgirsti telefo- 
no skambučio. Taip, kaip vyrai, sukoncentruoti dėmesio mote- 
rys dažniausiai nesugeba. Jų mintys skrajoja kur nors visai kitur, 
daugelyje renginių ar įvykių vienu metu. 

Moterys, kurios nori būti mielos pačios sau ir atsikratyti ne- 
natūralios įtampos, turėtų nedelsdamos skirti sau daugiau dė- 
mesio. Gyventi dėmesingai - vadinasi, visu kūnu ir dvasia būti 
dabartyje, visą atidą skiriant šiai akimirkai. Tai reiškia iš pradžių 
baigti vieną darbą, tik tada imtis kito; kalbant telefonu visą dė- 
mesį skirti pašnekovui, penkias minutes ramiai paskaityti laik- 
raštį, parsinešti iš dėžutės paštą ir niekur nenuklysti. Gyventi čia 
ir dabar, vadinasi, ne leisti kitiems nuolat pertraukinėti jus dir- 
bant, ne tučtuojau reaguoti į kitų norus, o sugebėti ramiai baigti 
tai, ką pradėjote. 


Intarpas: apie aistrą 


Nepasikliaukite tuo, ką išgirstate ar perskaitote, nes žodžiai yra visai 
bevaisiai, jei neįplieskia jumyse ugnies, kuri suvirpina jus... jei tai nėra 
ugnis, paverčianti jus saulei prilygstančia gyva būtybe. 


Omraamas Michaelis Aivanhovas 


Tai, ką darome iš visos širdies, darome aistringai! Pažvelkite į 
žaidėją, kuris vejasi kamuolį. Niekas daugiau jam nerūpi. Tą 
akimirką Žaidėjas nesvarsto, ar jam tai apsimoka, ar prasmin- 
ga. Jis susitelkęs visu kūnu, visomis mintimis. O kada jūs pa- 
skutinį kartą ką nors darėte aistringai? Ką darėte? Gal piešėte? 
Gal laidėte skalbinius? Gal paprasčiausiai maišėte puodą? Tokia 
būsena, vadinama srautu, nėra kokia nors ypatinga. Laikas, re- 
gis, sustoja, jūs susiliejate su savo veikla, nugrimztate į ją ir net 
nebegalvojate, ką darote. Tai vyksta savaime, energija, atrodo, 
srute srūva. 

Kai Žmogus yra „susiliejęs“, jis negali galvoti apie ką nors kita. 
Šitaip su muzika susilieja muzikantas, su šokiu — šokėjas. Šitaip 
ir jūs galite susilieti su skaitomu įtemptu detektyvu, visiškai už- 

simiršti. Tokia būsena įmanoma ir profesinėje veikloje: kai tai, 
kas daroma, daroma gerai ir sąžiningai. Nesvarbu, šluojate laip- 
tus ar kalbate su klientu. Susilieti su savo veikla, vadinasi, vidu- 
jai nusiraminti ir motyvaciją jai surasti savyje. 

Pavyzdžiui, aš tai pajuntu, kai ilgam sėdu rašyti, kai prade- 
da nešti srautas, kai pagaunu ritmą. Bet tam, kad pasiekčiau šią 
malonią būseną, kai „einasi kaip iš pypkės“, turiu pati save mo- 
tyvuoti, įžiebti ugnį savyje. Net ir tada, kai visai netraukia sėsti 
prie kompiuterio, žinau, kad įkvėpimas aplankys jau rašant! Ma- 
lonumas ką nors daryti auga drauge su sugebėjimais. Bet pir- 
miau tenka sunkiai dirbti, išlieti daug prakaito. Tam, kad dailiojo 
čiuožimo šuoliukai būtų lengvi ir grakštūs, o sportininkas patir- 
tų malonumą, jam reikia įtemptai treniruotis, daug kartų kristi 
ir tiek pat - atsikelti. Norint tapti čempionu, nepakanka vien su- 
sidomėjimo, malonumo. Aistra yra įkvėpimo ir sunkaus darbo 
suma. O visa tai neatsiejama nuo savęs pergalėjimo „kančios“. 

Idealiu atveju aistra turėtų būti darbo pagrindas. Ką jūs darote 
aistringai? Ką anksčiau darydavote įkvėptai? Apie kokią profesi- 
ją svajojote vaikystėje? Kiekviename mūsų troškimas jausti kam 
nors, žmogui ar veiklai, ar dar kam, aistrą yra giliai įsišaknijęs. 
Tik kartais jis būna gerokai prigesęs. Tam, kad vėl įsižiebtų ta pa- 
miršta kibirkštis, būtina pažarstyti atšalusias žarijas. Kodėl pasi- 
rinkote kaip tik tokią profesiją? Ir kodėl jums teko nusivilti? Ko 
reikia, kad jumyse vėl įsiliepsnotų ugnis? Neįmanoma ko nors 
daryti aistringai, pirmiau neapsisprendus: daryti ar išvis mesti. 
Juk logiška: jei jau ką darau ir turiu skirti tam laiko, dirbti su 
malonumu bus kur kas našiau. Jei visą priešpietę tenka praleisti 
mokykloje, kodėl to laiko neišnaudojus produktyviai, bent jau 
nepasiklausius to, kas dėstoma? Nors motyvuoti veiklą gali ir iš- 
oriniai veiksniai, vis dėlto patikimiausios yra vidinės paskatos. 

Yra tokių veiklos rūšių, kurių atsisakyti gal ir negalime, užtat 
galime suteikti joms naujos prasmės ir pakeisti savo požiūrį į jas. 
Aš galiu įteigti sau, kad tas ar kitas darbas man įdomus, kad jis 

teikia malonumo -ir tuomet įvyksta stebuklas: pakeisdama savo 
požiūrį į darbą, pakeičiu jį patį. Visiškai susitelkusi į veiklą, su- 
vokiu esmę. Ar piešiu eskizą, ar klijuoju pašto ženklą, svarbu, ne 
ką darau, o kaip. Kai dirbama sutelkus visą dėmesį ir iš širdies, 
tai kelia ir darbo kokybę, ir nuotaiką. Deramai paskirstyti, vadi- 
nasi, įvertinti svarbą: vienus dalykus pripažinti neatidėliotinais, 
kitus visai atmesti. Kas pusiau dirba, tas pusiau ir tegyvena! O 
kadangi gyvenimo filmo niekas nepakartos, pažiūrėkime jį šia 
mums suteikta proga! 


S arkriijka: | 


+ Neatlikti darbai sukelia įtampą ir varžo jūsų kūrybingu- 
mą! 

+ Jei tik įmanoma, darbus, kurių nemėgstate, atlikite pir- 
miausia! i 

+ Stenkitės, kad šaldytuve neužsistovėtų praimtos maisto 
produktų pakuotės! 

+ Kuo greičiau baikite pradėtus darbus! 
| * Atlikite juos tinkamai! Tam prireiks ne ką daugiau energi- 
' jos nei dirbant atmestinai. 

+ To, ką norite nuveikti, reikia imtis per artimiausias dvi 
dienas. Mat vėliau tikimybė, kad išvis pradėsite darbą, 
menksta sulig kiekviena valanda. 

+ Pusiau teatlikti darbai jus vis tiek pasivys. 

+ Dirbkite nuosekliai! 

Nuo užduočių, kurias atliekate nenoriai, pamėginkite at- 
siriboti. Gal kitam jos suteiks malonumo. Jei tokių darbų 
atsikratyti negalite, keiskite požiūrį! Įteikite sau, kad jums 
malonu! 

Svarbu, ne kas daroma, o kaip. 

Kas pusiau dirba, tas pusiau ir tegyvena. 

Atvirai kalbėkite apie tai, kas nutylėta ir kas nepadaryta! 
Taip atsikratysite įtampos! 

Nutraukite „pusgyvius“ santykius! 

Gyvenkite dabar ir nieko neatidėliokite! 

Mylėkite, gyvenkite ir dirbkite aistringai! 


PENKTOJI SAVAITĖ: 
KUO MAŽIAU RŪPESČIŲ, 
BAIMIŲ IR PROBLEMŲ 


Kokie rūpesčiai lydi jus kasdien? Kokių baimių norėtumėte atsikratyti ? 
Kokia problema slegia labiausiai? Įsivaizduokite, kad visų šių sunkumų 
atsikratėte. Kaip jaustumėtės ? 


Jei rinktume populiariausius atsakymus į klausimą „Ko labiau- 
siai norėčiau atsikratyti?“, rupesčiai, problemos ir baimės nesi- 
trauktų iš dešimtuko viršūnės. Be šios naštos neapsieiname nė 
vienas, tik kai kam pakanka kuprinaitės, o kitiems prireikia viso 
konteinerio. Regis, gyvenimas būtų toks nuostabus ir lengvas, jei 
arba pakeistume partnerį ir nebeliktų jokių bendravimo proble- 
mų. Jei visi būtų tokie apdairūs kaip mes, šiame pasaulyje nie- 
kam nieko nereikėtų bijoti! 

Deja, štai bloga Žinia: visų baimių, rūpesčių ir problemų atsi- 
kratyti neįmanoma! Bet jūs galite prie jų prisitaikyti ir šitaip su- 
menkinti jų reikšmę. Galite pažvelgti į visa tai kitaip, tam tikru 
mastu suteikti „naujų niuansų“, kartu pakeisti problemas. Gali 
būti, kad tuomet kai kurios iš jų tirpte ištirps vien todėl, kad jas 
geriau perprasite! 

Tai, ką norime perprasti, pirmiausia turime bent kiek atidžiau 
apžiūrėti. O jei prasmė iš karto ir neatsiskleidžia, vis tiek aišku, 

kad visi mūsų gyvenimo aspektai kuo nors svarbūs! Padėtis 
gali pasikeisti kaip tik tada, kai mes su ja susitaikome, galbūt 
nutariame, kad kol kas pakeisti jos nepajėgsime! Pripažindami 
„Nežinau, ką man daryti su tomis problemomis, tais rūpesčiais 
ir baimėmis, tačiau visa tai yra mano“, savo problemas ir min- 
tis, rūpesčius ir baimes suvokiame kaip duotybę, kaip gyvenimo 
dalį, kaip savo vidinių namų „struktūrinius elementus“. Proble- 
mos yra tarsi sienos ir atsparos, jos stabilizuoja mūsų statinį. Jų 
laikoma baimė — tartum stogas, kuris mus saugo. O rūpesčius 
galėtume laikyti žaliuzėmis bei markizėmis, nepraleidžiančiomis 
į mūsų namus saulės spindulių pertekliaus. Jei pabandytume at- 
sikratyti problemų ar baimės, sugriūtų namai. Bet juk iš tikrųjų 
pastato stabilumas priklauso ne nuo rūpesčių, namas gali stovėti 
ir be šių „markizių“. Taigi pirmiausia jas ir išardykime! 


Šalin rūpesčius! 


Yra Žmonių, kurie be rūpesčių jaučiasi prastai. Rytą jie prabunda 
su viltimi: „Labas rytas, mieli rūpesčiai, ar jūs visi jau čia?“ ir 
per dieną nepraleidžia nė vienos progos tų rūpesčių pagausin- 
ti. Pusryčių kiaušiniu pasimėgauti jie negali, mat rūpindamiesi 
sveikata galvoja apie kenksmingas medžiagas, esančias baltyme. 
Skaitydami dienraščius nerimauja: taikai pasaulyje gresia pavo- 
jus, darbo vietų mažėja, akcijų kursas krinta, iš Azijos plūsta už- 
krečiamų ligų epidemijos. 

Į tokias „blogas naujienas“ Žmonės reaguoja labai skirtingai: 
vienų jos nė kiek nedomina, kiti susirūpina, o anksčiau minėtieji 
tokius dalykus siurbte siurbia į save visomis kūno poromis. Rū- 
pesčiai tiesiog skverbiasi į jų protą ir šį užkrečia. Nerimas tampa 
kone pasaulėžiūra, ir Žmogus pro deguto juodumo akinius mato 
vien pavojus. Rūpesčiai tarsi markizės, atsižvelgiant į mastą, 
daugiau ar mažiau aptemdo namus. 

Apžiūrėkime kurį nors iš jų, pavyzdžiui, nerimą dėl savo svei- 
katos, iš arčiau, lyg pro mikroskopą. Rūpestis pats savaime yra 
nematomas. Jis egzistuoja jums, na, gal dar kai kuriems aplinki- 
niams, bet iš tikrųjų — tik jūsų vaizduotėje. Tam tikra prasme jūs 
patys ir esate ypatingo, kartais labai retai pasitaikančio rūpes- 
čio dizaineriai ir konstruktoriai. Tačiau visiems rūpesčiams yra 
bendra štai kas: nors jie patys nėra realūs, vis dėlto jų poveikis 
jūsų sveikatai gali būti labai tikroviškas - rūpesčiai sukelia ligas 
ir alina organizmą! Įsitikinimas, kad nepagydoma tolimų kraštų 
liga prikaustys jus prie patalo, o gal net mirsite, vaizduotės pade- 
damas kuklią jūsų slogą gali stebuklingai paversti rimtu gripu. 

Panašiai yra ir su tais rūpesčiais, kuriems būdingas talentas 
kaitaliotis pagal mūsų būseną tą ar kitą dieną. Štai vieną dieną 
tragiškai maža sąskaita banke varo mus iš proto, jaučiamės atsi- 
dūrę prie žlugimo slenksčio, o jau kitą ta pati sąskaita žadina 
optimizmą ir geresnių laikų viltį. Iš tikrųjų situacija nepasikeitė, 
pasikeitė tik požiūris. Taigi nuo mūsų pačių priklauso, kaip in- 
terpretuosime faktus. O šiuos mūsų vaizduotė dažnai paverčia 
tikrais monstrais! 

Visa, ką kuria Žmogaus vaizduotė, smegenyse virsta vaizdi- 
niais. Šie savo ruožtu veikia kūną ir dvasią taip, tarsi būtų rea- 
lūs. Bet jeigu sugebame savaitgalio orais rūpintis taip pat, kaip 
ir netrukus atsikraustysiančiu nauju kaimynu („Tikėkimės, jis 
neskambina pianinu ir neturi klykiančių vaikų!“) - taigi jei suge- 
bame be paliovos „gaminti“ rūpesčius, tuomet turime sugebėti 
tokią „gamybą“ ir nutraukti. Tad stabdykime konvejerį! 

Kai kaimynas jau atsikraustęs ir skambina pianinu, rūpinamės 
toliau. Gali iš tiesų iškilti konkreti problema, kurią įveikti arba 
sugebėsime, arba ne. Tačiau iš anksto kamuotis rūpesčiu dėl da- 
lykų, kurių, deja, negalime pakeisti, vadinasi, tik tuščiai švaistyti 
energiją. „Tikiuosi, lėktuvas atskris sėkmingai“ — gali šmėstelė- 
ti mintis, jei tuo lėktuvu skrenda brangiausias žmogus. Bet visą 
dieną iš anksto nerimauti dėl saugaus būsimo skrydžio bepra- 

smiška! Juk niekaip negalime paveikti techninės lėktuvo būklės, 
nežinome oro sąlygų, nepažįstame lakūnų. Tuo tarpu valandų 
valandos nerimo dėl skrydžio sėkmės silpnina imuninę sistemą, 
tąso nervus ir daugina žilų plaukų! 


Verčiau pasirūpinti profilaktika ir atsikratyti balasto! 


Esame savo rūpesčių valdovai ir galime apsispręsti, norime jų 
ar ne. Tad ir apsispręskime! Nesirūpinkime tolimos ateities da- 
lykais. Net ir čia pat esančius rūpesčius vertinkime per atstumą. 
Mąstykime šitaip: jų gali būti, bet gali ir nebūti. Beprasmiška su 
jais kovoti. Prasmingesnis yra ramus požiūris, nes „kas turi nu- 
tikti, šiaip ar taip, nutiks“. Situacijų, su kuriomis nesame susi- 
ję, mes vis tiek nevaldome. Galime tik gyventi savo gyvenimą, 
pasitikti savo ateitį, padarę visa, kas nuo mūsų priklauso. Kelią 
rūpesčiams galima užkirsti profilaktiškai, pavyzdžiui, sveikai 
maitintis, prižiūrėti savo kūną, kad nereikėtų bijoti ligų. 

Žmonės, kurių visur tyko rūpesčiai, saugumo ieško apsisup- 
dami daiktais. Jie verčiau laikys spintelėje keliomis konservų dė- 
žutėmis per daug, nei ką nors išmes: juk niekada nežinai, kas gali 
nutikti. Užtat atsikratyti balasto - pats pirmasis žingsnis. Šalin 
nereikalingus daiktus! Šalin viską, kas pastaraisiais metais liko 
nepanaudota, viską, kas sugedę, viską, kas tariamai suteikia iš- 
orinį saugumą! Tam, kuris turi per daug rūpesčių, pats metas 
ryžtingai atsikratyti viso balasto. Taigi, užuot užsikrovę rūpesčių 
naštą, verčiau pasirūpinkime profilaktika ir išmeskime nereika- 
lingus daiktus! 


Šalin kaustančias baimes! 


Vargu ar esama Žmonių, kurie galėtų teigti nejaučią jokių ypatin- 
gų baimių. Vienokios ar kitokios baimės būdingos visiems, tik 

vieni jų nepripažįsta, kiti nesuvokia ko nors bijantys. Vaikiškos 
baimės žinomos visiems. Vaikai bijo „juodo Žmogaus“ arba kito- 
kių fantastinių būtybių. Augant jiems stiprėja jau konkrečių da- 
lykų — karo, nelaimių šeimoje, tėvų ištuokos baimės. 

Bijoti visiškai natūralu. Baimės — mūsų biologinės programos 
dalis. Jos saugo mus nuo realių pavojų ir padeda jų išvengti. Išsi- 
gandus organizme išsiskiria adrenalinas, ir į smegenis pasiunčia- 
mas signalas: spruk nedelsdamas! Šitaip pabėgame nuo galinčių 
sudraskyti mus laukinių žvėrių ar nuo perkūnijos, kuri po atviru 
dangumi gali būti labai pavojinga. O nuo ko bėgame nūdienėje 
modernioje tikrovėje? Nuo problemų, kurios mums kelia baimę. 
Nuo baimės, kad nepasiseks, ir baimės, kad pasiseks. 

Baimė pasireiškia nepaprastai gyvai. Drebame, prakaituojame, 
pašiurpsta oda, pulsas tvinksi kaip pašėlęs, pašoka kraujospū- 
dis - vadinasi, bijome! Baimė - jausmas, svyruojantis tarp koš- 
maro ir pasitenkinimo! Kas vienam yra kančia, kitam gali būti 
malonumas. Drąsuoliai sąmoningai išgyvena baimę, lįsdami į 
pavojus, su parašiutu šokinėdami iš lėktuvo ar lakstydami „ame- 
rikietiškais kalneliais“. Tokie Žmonės panašiomis būsenomis mė- 
gaujasi, kartais gal net liguistai, ir netgi moka už tai pinigus. Šiuo 
atveju baimė atgaivina kūno juslingumą, o šį kai kurie Žmonės 
jau yra kone praradę. 

Baimes gali lemti ir praeities potyriai. Jei vaikystėje jums 
įkando šuo, gali susiformuoti šunų baimė. Vis dėlto daugumai 
žmonių, kurie bijo šunų, nieko panašaus nebuvo atsitikę. Aš pati 
vaikystėje glostydavau kiekvieną sutiktą šunį, ir kartkartėmis jie 
man įkąsdavo, tačiau šunis tebemyliu iki šiol. Neigiama patirtis 
gali nulemti ne vien tik baimę. Baimė būna užkrečiama arba per- 
duodama. Motinos, bijančios aukščio, šią savybę įskiepija ir savo 
vaikams. Baugindamos galimais pavojais, jos draudžia karstytis 
po medžius. Baimės gali keistis. Perdėtos baimės stabdo vaikų 
vystymąsi, o ne tokių baugių tėvų vaikai, be abejonės, užauga 
drąsesni. 

Baimė mums gali tapti pačiu rimčiausių stabdžiu. Ypač tada, 
kai daugiau ar mažiau bijome visko, kas nežinoma, visko, kas 
neįprasta, visko, kas nepažįstama. Esame linkę instinktyviai lai- 
kytis senų, įprastų dalykų ir šalinamės naujos patirties. Senasis 
darbas gal ir nervina, bet naujas pirmiausia reiškia nežinią. Net 
kraštutiniu atveju negalime išsiskirti su Žiauriai besielgiančiu 
partneriu, nes padėtis mums bent jau pažįstama. Verčiau renka- 
mės tokią, nei liekame vieni nežinioje. Štai ko bijomės. Kai ku- 
riems Žmonėms visa, kas nauja, dvelkia grėsme, todėl gyvenime 
jie vengia bet kokių permainų. Jie bijo persikelti į kitą miestą, 
nors tai reiškia žingsnį aukštyn karjeros laiptais, bijo firmos res- 
truktūravimo, nes tektų palikti įprastas vėžes. Baimės nejaučian- 
tiems Žmonėms tai yra seniai lauktos permainos, iššūkis. Tuo 
tarpu baiminguosius kausto vidinis priešas. Jis trukdo ryžtis net 
menkiems pasikeitimams ir sprendimams, kurių svarba ir nauda 
galbūt atsiskleistų ateityje. 


Nežinios baimė 


Visko, kas nežinoma, baimė dažnai pasireiškia drauge su ateities 
baimėmis. Šios baimės yra bergždžios, nes jos ničnieko nekeičia. 
Ateitis bus tokia, kokia bus, ir paveikti ją galime tik susitelkdami 
į šią dieną. Visa kita yra nevaisinga ir niekur neveda. „Man ant 
galvos galėjo plyta nukristi“ — žinoma, tai argumentas. O jeigu 
taip ir atsitiktų, ką darytume? Ir kaip galėtume to išvengti? Bai- 
mės išnyksta, kai jas perprantame, pripažįstame ir suvokiame 
kaip dalį savęs. Jos išnyksta kaip tik šią akimirką. Mat šiuo mo- 
mentu mumsnieko nenutinka. Šią minutę, kai sėdžiu čia ir rašau, 
esu visiškai saugi. Ir jūs šią akimirką, kai sėdite ir skaitote šitą 
knygą, esate visiškai saugūs. Ir tik šis akimirksnis yra dabartis. 
Kai kurios baimės yra miglotos ir kyla, regis, be išorinės prie- 
žasties: skurdo, vėžio, vienatvės, nelaimingų atsitikimų, impo- 
tencijos, liguisto potraukio, ateivių iš kitų planetų baimės, baimės 

likti visų apleistam. Dalis baimių atrodo konkrečios. Moterys 
neretai bijo tam tikrų gyvūnų: vorų, pelių ar gyvačių. Kai kurie 
žmonės dėl skrydžio baimės net per Šiaurės Atlantą plaukia lai- 
vu, tuo tarpu kitiems paniką sukelia vanduo. Yra ir tokių, kurie 
visai negali kopti į varpinės bokštą. Nei tyrinėjimai, nei apklau- 
sos neatskleidžia, ar visų baimių priežastis yra mirties baimė. 
Tačiau išsiaiškinta, kaip pasikeičia elgsena, kai dėl baimės ima 
siaurėti žmogaus veikimo spindulys. Tokiais atvejais ji užvaldo 
kai kurias gyvenimiškąsias sritis. Baimė verčia ko nors vengti, 
vadinasi, riboja ir varžo. Dėl uždaros erdvės baimės nevažinėja- 
me liftais, dėl aukščio baimės - keltuvais, dėl ankštumos — metro, 
bijodami galimo gaisro nesilankome kine. Tokiais atvejais būtina 
ieškoti profesionalios pagalbos nelaukiant, kol baimės ir panikos 
priepuoliai galutinai užvaldys. 


Baimės verčiau atsikratyti! 


Baimių įmanoma atsikratyti, kai jas pripažįstame. Vieni žmonės 
prie savo baimės būna įpratę, kiti nuo jos bėga, mėgina nustum- 
ti šalin. Kai baimės nepaisome, ji dažniausiai tampa nebegrės- 
minga. „Aha, tu ir vėl čia. Duodu dvi minutes, o paskui verčiau 
jau išnyk.“ Kai baimei suteikiame erdvės, kai apie ją kalbame, ji 
tampa įprasta sudėtine gyvenimo dalimi. Pasirodo ir išnyksta. 
Ar norite atsikratyti savo baimės arba bent vienos iš savųjų bai- 
mių? Tuomet pažvelkite jai tiesiai į veidą! Norint išsiskirti, reikia 
pirmiau susipažinti. Baimė yra gyvenimo dalis, ją pažinę tampa- 
me vientisomis asmenybėmis. 

Daugeliui žmonių baimė yra ištikimas gyvenimo palydovas, 
kurio jie nenori prarasti. Imkite ir paklauskite savęs: „Kaip aš gy- 
venčiau be baimės? Kokia iš jos nauda?“ Vis dėlto nebūtina lįsti į 
vandenį, jei jo bijomės. Jei kamuoja atviros erdvės baimė, galima 
pasinaudoti dingstimi likti namie. Remiantis tuo, kad kiekvieno- 
je ligoje, kiekvienoje problemoje slypi kokia nors teigiamybė, rei- 

kėtų klausti: „Ką aš be tavęs daryčiau?“ Su sutuoktiniu šeimoje 
atvirai išsikalbėti apie savo baimę, pripažinti ją jau reiškia nueiti 
pusę kelio. O tam neretai prireikia daugiau drąsos, nei tariamai 
būti bebaimiam. 


Baimė, kad paliks 


Pati blogiausia baimė, būdinga turbūt kiekvienam iš mūsų, yra 
baimė netekti mylimo Žmogaus, ne tiek svarbu, per ištuoką ar 
dėl mirties. Be jos puikiausiai galėtume apsieiti, nes ji neapsaugo 
mūsų nuo šio pasaulio bėdų. Baimė neapsaugo nuo mirties. Bai- 
mė neapsaugo nuo netekčių. Tačiau kitą Žmogų tokia baimė gali 
išvaryti iš proto. Nuolat baugščiai klausinėjant „Ar tikrai mane 
myli?“, gali atsitikti taip, kad vieną gražią dieną partneris ims 
ir pabėgs. Tokia baimė dažnai būna pavydo ar absoliutaus nuo- 
lankumo priežastis. Kai kurie žmonės pasiryžę bet kam, kad tik 
partneris jų nepaliktų. 

Baimė, kad paliks, pasireiškia ir tuo, kad jau užuomazgoje už- 
kertamas kelias artimiems santykiams. Kadangi artume slypi 
grėsmė būti paliktam, vadinasi, norint to išvengti, reikia išvengti 
pačių santykių. Pasekmė - vienatvė iš baimės, kad paliks! Esama 
žmonių, kurie apsieina be partnerio, bijodami priklausomybės. 
Taip susiformuoja įprotis vengti santykių. Būna, kad dėl tokios 
artimo ryšio baimės nesąmoningai ieškoma partnerio, kuris vis 
tiek yra nepasiekiamas, pavyzdžiui, jau susituokusio. 

Kadangi ši baimės rūšis pagrįsta vaikystėje sugriautu pasi- 
tikėjimu aplinkiniu pasauliu, psichologines kliūtis įveikti ne- 
lengva. Čia praverčia įpročiai, nuolat pasikartojančios situacijos 
ir tikrumo jausmą suteikiantys ritualai. Žinant, kad partneris 
kiekvieną vakarą penktą valandą grįžta namo, pamažu tvirtėja 
pasitikėjimas. Tokios nuolat besikartojančios situacijos kaina gali 
būti nuobodulys. Viskas patikima ir stabilu, tik štai aistra greitai 
išblėsta. Tokiomis aplinkybėmis, kai kasdien dūžta lėkštės, taip 

pat įmanoma gyventi, tik labai jau nepatikima. Kai kurių žmonių 
baimė, kad juos gali palikti, pasireiškia nepaprastu prieraišiumu 
ir pasiaukojimu. „Padarysiu dėl tavęs viską, tik nepalik manęs.“ 
Tai viena iš galimybių, deja, nesuteikianti jokių garantijų! 


Apie baimę pravartu išsikalbėti! 


Kartais apie savo baimę reikia kalbėti. „Žinau, niekuo negalėsi 
man padėti, bet mane kankina baimė, kad paliksi mane.“ Tokią 
akimirką vienam, 0 gal net ir abiem atlėgs didžiulė įtampa. Gal 
partneris jūsų baimės ir neišsklaidys, nes šiuo atžvilgiu niekas 
nebūna užtikrintas, užtat turėsite galimybę su ja susitaikyti ir 
bent laikinai atsipalaiduoti! 


Baimė bijoti 

Panikos priepuoliai yra naujoji civilizacijos liga. Jie gali staiga 
užklupti bet kur: prekybos centre prie kasos, kairiojoje greitkelio 
juostoje, kine ar namie, lovoje. Panika pasalūniškai užpuola mus 
be regimų išorinių ar vidinių priežasčių. Nebesugebame aiškiai 
mąstyti, gali sutrikti kraujo apytaka, prarandame savitvardą. 
Pats sunkiausias priepuolis būna pirmas - jį ištvėrę Žinome, kad 
viskas praeis. 

Aš pati gyvenime esu patyrusi ir ištvėrusi nemaža baimių 
bei panikos priepuolių. Nebelipdavau laiptais vien dėl to, kad 
naudotis jais paprasčiau nei liftu. Norėjau išsiaiškinti, kas man 
gali nutikti lifte. Juk vien nuo lifto baimės niekas nemiršta. Taigi 
važinėjausi aukštyn žemyn, kol nusibodo. Kentėjau, tačiau iš- 
tvėriau, O pasijutusi stipresnė už užplūstančią baimę dar labiau 
sutvirtėjau! 

Verčiau pažvelgti baimei į akis! 


Panikos priepuoliai šiuo metu jau pripažinti liga, kurią galima 
gydyti. Jei Žmogus baimės krečiamas nebegali iškelti kojos iš 
namų arba nuo kiekvienos katės žvilgsnio puola į paniką, jam 
reikalinga profesionalo pagalba. Viena išeičių — tai, ko labai bi- 
jome, daryti draugo akivaizdoje. Patarkite jam, kaip galėtų jums 
padėti, jei, pavyzdžiui, kalėdinės mugės minioje jus apimtų pa- 
nika. Prisilietimas, rami šneka ar blogiausiu atveju antausis kar- 
tais iš tikrųjų gali paveikti stebuklingai. 

Neleiskite baimei varžyti jūsų erdvės. Įsivaizduokite, kas blo- 
giausia gali nutikti. Apalpsite prie kasos? Ar taip jau yra buvę? 
Tikrai būna dar blogiau! Galite rinktis: užsisklęsti namuose ar 
susiremti su baime. Juk ji atsiranda ir išnyksta. Vidinė ramy- 
bė ir žinojimas, kad baimė įveikiama, gali išlaisvinti nepaprastą 
galią. 


Šalin nesėkmės baimę! 


Kalbėti miniai ir staiga netekti balso — štai kur tikras košmaras! 
Baimę suklysti kolegų akivaizdoje, ką nors nevykusiai pasakyti 
būriui žmonių arba išvis ką nors pasakyti visada sukelia nesėk- 
mės baimė. Ji niekaip nesusijusi su statistine tikimybe, kad sce- 
noje bet ką gali ištikti balso stygų spazmas. Teatre tokia baimė 
vadinama scenos jauduliu. Kiekvienas aktorius žino, kad reikia- 
mu metu baimė nuslūgs. Per patirtį, dažnai kalbant gausiai au- 
ditorijai, susiformuoja įgūdis prireikus įveikti nesėkmės baimę. 
Čia nepaprastai praverčia praktika! 

Neretai kalbėtoją didelės žmonių grupės akivaizdoje pagauna 
baimė, kad nesugebės atsakyti į kokius nors klausimus, nežinos 
ko nors visiškai elementaraus. Patyriau tai savo kailiu, kai kurį 
laiką kaip kviestinė profesorė skaičiau dizaino teorijos paskai- 

tas. Siaubingos akimirkos vis kartodavosi, kol galiausiai įzudau 
elgtis dvejopai. Pirma, staiga sumesdavau atsakymą, kurio visai 
neprivalėdavau žinoti. Surasdavau jį giliai savyje arba griebda- 
vausi to, ką Rupertas Šeldreikas (Rupert Sheldrake) vadina mor- 
fogenezės laukais — tai mus supantys energiniai laukai, kuriuose 
sukoncentruota visa informacija. Įdėjęs pakankamai savų žinių, 
gali tikėtis gausiąs tokį pat kiekį reikiamos informacijos. Kitais 
atvejais atvirai prisipažindavau stūdentams: „Aš nežinau“. Visi 
kartu aptardavome, kokiuose šaltiniuose galėtume rasti reikia- 
mos informacijos, tada du studentai keliaudavo į biblioteką. Ko 
nors nežinoti yra normalu ir žmogiška. Nežmogiška dėtis, kad 
esi tobulas ir negali ko nors nepajėgti! 

Kur kas aktualesnė yra nesėkmės baimė, apimanti per egzami- 
nus. Tas, kuris jos nesutramdo, kad ir kaip gerai būtų pasirengęs, 
be profesionalios pagalbos anksčiau ar vėliau susikerta. Tokią 
baimę skatina vidinė įtampa, kurią mokiniai jaučia sklindant iš 
tėvų, o vėliau jau patiria patys. O juk išskyrus tai, kad egzaminą 
gali tekti perlaikyti, daugiau nieko bloga nutikti negali. Ir dėl to, 
kad kartais kas nors susikerta, pasaulis nesugriūna. 


Pravartu atsipalaiduoti! 


Apėmus baimei, nustoja „veikti“ kai kurios dvasinės būsenos. 
Pavyzdžiui, ar galite įsivaizduoti save juokiantis, kai ko nors bi- 
jote, ir atvirkščiai? Imkite ir pamėginkite prajuokinti save prieš 
egzaminą. Kaip egzaminuotoja, visuomet bandau šitaip išvaduo- 
ti studentus iš baimės. Lengvas pokalbis ir nekalti pokštai duoda 
daugiau naudos nei tikinimai: „Viskas ne taip jau blogai“. 
Tiems, kurie išties turi problemų dėl baimės, rekomenduoju 
reguliariai naudotis atsipalaidavimo metodikomis. Kai jos taps 
gyvenimo dalimi, baimės atlėgs tarsi savaime. Mat atsipalai- 
davimas ir baimės keliama įtampa tarpusavyje nedera. Tokios 
metodikos kaip Oi Gong, joga, meditacija, autogeninė treniruotė 

stiprina kūną, protą ir dvasią. Mano galva, šiais laikais kiekvie- 
nam, kuriam tenka didelis profesinis krūvis, praverstų susirasti 
tinkamą atsipalaidavimo metodiką! 


Verčiau tikėtis blogiausio! 


Prieš pradedant kovoti su baime, reikia ją pripažinti. Aš scenos 
jaudulio beveik visai nebejaučiu. Tą vidinį virpesį, išsiskiriantį 
adrenaliną galima paversti malonumu. Pilnai salei žmonių da- 
bar kalbu su pasitenkinimu. Šiandien beveik niekas nebetiki 
mano istorija apie smulkutę drovią docentę. Juk reikia tik pa- 
klausti savęs: kas gali nutikti blogiausiu atveju? Žmonės apmėtys 
mane pomidorais? Kas turėtų atsitikti, kad man kiltų koks nors 
pavojus? Užsikirs kalba, nebežinosiu, ką pasakyti? Tada garsiai 
paklausiu: „Kur aš sustojau?“ Blaivus požiūris į savo trūkumus 
patraukia auditoriją, ji gerbia juos kaip sudėtinę jūsų asmenybės 
dalį. O prisipažinimas „Čia tai jau būsiu prišnekėjęs niekų“ iš 
galimų kritikų atima argumentus. 


Klaidos baimė 


Kadaise, kai dirbau Dizaino centre projektų vadove, kartą ypač 
apmaudžiai suklydau: skaitydama kvietimo teksto korektūrą, 
pražiopsojau klaidą. Galiausiai kvietimas buvo išspausdintas 
dviem tūkstančiais egzempliorių ir pasirašytas firmos „predi- 
dentės“. Troškau skradžiai prasmegti! Atrodė, kad galimybių 
tam netrūksta. Galėjau nebent viltis, kad ji nieko nesužinos, ir 
įkišti galvą į smėlį. Bet jei pastebėtų, būtų tik blogiau. Krūpčio- 
davau vos suskambus telefonui. Vis dėlto turėjau išeitį: atakuoti 
pačiai, prisipažinti ir atsiprašyti. 

Šį kelią ir pasirinkau. Man prireikė nemenkų pastangų pakel- 
ti telefono ragelį ir prisipažinti įvėlus tokią klaidą. Kai baigiau 
kalbėti, viršininkė, kitaip nei laukiau, į mano žodžius reagavo 

ramiai, klaidos labai nesureikšmino. Iki šios dienos tebesu įsiti- 
kinusi, kad pasirinkau geriausią išeitį. Ir įsidėjau į galvą, jog, toli 
gražu ne visada būna taip blogai, kaip manome! Mūsų nuogąsta- 
vimai dažnai neatitinka realių aplinkybių. Net Sokratui, paduo- 
dami taurę nuodų, pasakė: „Pasistenk kaip įmanoma lengviau 
pakelti tai, kas neišvengiama“. 


Su klaidomis pravartu susitaikyti! 


Tik tas, kuris nieko neveikia, gali būti tikras, kad nesuklys! O tas, 
kuris bijo galimų klaidų, jaučiasi tarsi paralyžiuotas. Klysti žmo- 
giška ir leistina! Dažniausiai klystama dėl karštligiško skubėjimo 
ir nerūpestingumo arba dėl nepakankamo pasitikėjimo savo in- 
tuicija. Žmogaus protas yra ribotas, tačiau intuicija atveria pasą- 
monės erdves, kur gimsta tikrieji Žmogiškieji impulsai. 


Klaidingų sprendimų baimė 


Tai, kad Žžmogusjaučia klaidingų sprendimų baimę, neretai ma- 
tyti iš jo namų aplinkos: toks žmogus gausiai apsistato daiktais, 
kartais tiesiog šlamštu. Tokio asmens erdvei nebūdinga tuštuma, 
jis nenoriai atsikrato senų dalykų: kaupėjai ir kolekcininkai, ku- 
rie nieko neišmeta ir labai sunkiai išsiskiria su daiktais, gyveni- 
me dažniausiai turi problemą - nesugeba apsispręsti. Pirkdami 
drabužius, jie gali užtrukti ištisą amžinybę, kol pasirinks, kokio 
švarko nori - šviesiai ar tamsiai pilko. Restorane užsisakyti pie- 
tus jiems gali tapti išbandymu: juk patiekalų valgiaraštyje tiek 
daug - tikra kančia! Pagaliau šiaip ne taip įveikę savo neryžtin- 
gumą, tokie žmonės negali atsikratyti jausmo apsisprendę klai- 
dingai ir mėgina pasirinkti iš naujo! 

Kad ir ką darytų neryžtingi žmonės, kad ir kokį filmą žiūrė- 
tų, dažniausiai jiems atrodo, kad pasirinko klaidingai. Pasirinkti 
viena visuomet reiškia atsisakyti kito, ir tokia užduotis ne kiek- 

vienam įveikiama. Todėl kai kuriuos žmones nuolat drasko vidi- 
niai prieštaravimai. 


Pravartu apsispręsti vien tam, kad apsispręstum! 


Tas, kuris negali apsispręsti, mėgina taupyti pinigus. Bet kaip 
tik tai ir yra neįmanoma. Ji klausia: „Kurį filmą žiūrėsime?“ Jis 
atsako: „Nežinau, spręsk tu!“ 
kuris, jos manymu, turėtų patikti jam. O ne tą, kurį norėtų pažiū- 


rėti pati! Jei jau ką nors darote tokių neapsisprendėlių pavedimu, 


Neabejotinai ji pasirinks tą filmą, 


darykite tai savo naudai. Spręsti galite tik už save, ne už kitus, 
nebent esate aiškiaregiai! 

Žmonėms, kurie nesugeba apsispręsti, taip pat sunku ir ką 
nors išmesti. Sendaikčiai spintose, pernelyg daug popierių ant 
rašomojo stalo ir taip užgrioztos palangės, kad pro langus nie- 
ko nebematyti — visa tai yra neryžtingumo išraiška. Ryžtas išsi- 
kuopti biurą ar butą galėtų tapti lemiamu impulsu. Tiems, ku- 
rie visada jaučiasi pasirinkę klaidingai, apsisprendžiant reikėtų 
susikaupti ir neskubėti. Dera prisiminti, kad tobulų sprendimų 
nebūna - tai atpalaiduoja. Kaip jau sakyta, pasirenkant viena, at- 
sisakoma kažko kito. Tokiais atvejais patartina kreiptis į savo in- 
tuiciją. Lėtai skaičiuokite iki keturių, dar kartą ir dar, ir pamažu 
pajusite savyje tuštumą. Jei aplinkybės leidžia, galima ir žings- 
niuoti po keturis žingsnius. Pamatysite: po kelių tokių „pasažų“ 
jums puikiausiai pavyks apsispręsti. Atminkite, bet koks spren- 
dimas, net jei jis klaidingas, visada geresnis nei jokio! 


Šalin nebūtinas problemas! 
Ar pažįstate Žmogų, kuris neturėtų jokių rūpesčių? Kažin! Tas, 


kuris neturi jokių rūpesčių, yra arba visiškas kvailys, arba geni- 
jus. Priežasčių turėti problemų netrūksta: santechnikai, nepro- 

tingi tarnautojai, priekabūs klientai, prasti vaikų pažymiai, ne- 
supratingas sutuoktinis, kaimynai... 

Problemos yra trikdantis, kliudantis ir varžantis gyvenimo 
reiškinys — regis, visiškai nereikalingas. Jos sugeba prisėlinti bet 
kur ir bet kada; lyg kokie termitai jos graužia mūsų laimę. Jos 
veisiasi kiekvienoje srityje: techninės problemos slepiasi nevei- 
kiančiuose prietaisuose, bendravimo problemos - šeimoje, orga- 
nizacinės išnyra derinant dalykinius susitikimus. Bendra yra tik 
tai, kad visų jų Žmonės mielai išvengtų! Rūpesčiai, kad ir kaip jų 
nemėgtume, nuolat būna šalia mūsų, atrodo, į mūsų gyvenimą 
jie brausis visada. 


Problemos - tarsi klijai 


Panašios problemos sujungia Žmones tarsi klijai („Taip, pažįsta- 
ma problema, neseniai ir mes remontavome butą“) ar bent jau pa- 
kiša bendrą temą pokalbiui. Esama ir tokių, kurie savo rūpesčius 
demonstruoja lyg ordinus ant krūtinės: „Tai dar niekis, verčiau aš 

tau papasakosiu apie savo problemas!“ Kai kurių problemų nė 
neketiname spręsti, jos reikalingos tik kaip nuolatinė tema, be ku- 
rios dažnai nebūtų apie ką kalbėti. Argi jums nėra taip buvę: mė- 
ginate padėti draugui įveikti jo problemą, ir po ištisas valandas 
trukusių šnekų suvokiate, kad bet kokį jūsų pasiūlymą draugas 
atmeta arba išvis nekreipia į jį dėmesio? Užuot ieškojęs išeities, 
jis stengiasi problemą penėti, globoti ir puoselėti tartum bolonės 
veislės šunytį, kad tik ji šauniai tarptų! Tokiu atveju klauskite tie- 
siai: „Ar iš tikrųjų nori išspręsti savo problemą, ar tau tik maloni 
ta tema? Mielai pakalbėčiau su tavimi ir apie ką kita“. Taip „pe- 
nint“ draugą energija bei dėmesiu, kyla atvirų kontliktų dėl maž- 
možių. Neverta nė minėti, kad kaltas visada liksite jūs! 
Pažvelkite į problemų sukeltą problemą iš kito taško ir pa- 
klauskite savęs: kokia man nauda iš tos nemalonios problemos? 
Ką ji man duoda? Gal nusipelnau aplinkinių įvertinimo („Ir kaip 

tu ištveri su tuo tipu?!“)? Problemomis galima pasinaudoti netgi 
tada, kai reikia atsitraukti ar gintis. Jos tarsi mūrai ar sienos, už 
kurių patogu pasislėpti („Labai gaila, bet mudviem nieko neiš- 
eis, bendraujant su moterimis man kyla problemų“). Problemos 
gali būti svari dingstis ko nors nedaryti („Mielai važiuočiau su 
tavimi į gamtą, bet juk Žinai, aš alergiška žolei“) arba primesti 
savo valią („Gali važiuoti ir vienas“). 


Problemą verčiau perprasti ir spręsti! 


Kad ir ką manytumėte apie savo problemą, galite rinktis: penėti 
ją, ignoruoti ar spręsti. Jei problema iš tiesų jums trukdo, varžo 
jus ir esate įsitikinę, kad ji jums nereikalinga, tuomet atsikraty- 
kite jos! Spręskite ją, jei manote, kad jos atsikračius naudos bus 
daugiau nei iš pačios problemos! 

Dažną savaitgalį išvykstu į seminarus, o šuns su savimi imti 
negaliu. Savaime tai dar ne problema, mat turiu keletą draugų, 
kurie mano šunį mielai pagloboja. Bet jeigu nė vienas jų pagelbė- 
ti negali, tuomet, žinoma, man kyla rūpesčių! Galimų sprendimo 
variantų esti įvairių: susirasti naują Žmogų, kuris sutiktų prižiū- 
rėti šunį, palikti jį viešbučio kambaryje arba atsisakyti semina- 
ro. Norint problemą išspręsti, reikia ją išnagrinėti ir paklausti 
savęs: 

+ Artai išvis problema? 

+ Ar tai mano problema? 

» Arjiįveikiama? 

e Jei taip, tuomet kaip? Koks turėtų būti pirmasis žingsnis? 

e Jei ne, ką daryti toliau? 


Šitaip tikslą, jei tik jo sieksite, pasieksite ir greičiau, ir išeikvoję 
mažiau energijos. 

Apie nevienodą vyrų ir moterų požiūrį į problemas galima 
prirašyti ištisas bibliotekas! Vyrai aimanuoja dėl to, kad mote- 


134 


rims trūksta noro spręsti problemas. Moterys, stebėkite save ar 
savo drauges: ko iš tikrųjų norite - tik kalbėti apie problemas ar 
jų atsikratyti? Moterys gali kiauras valandas kalbėti apie nema- 
lonų aptarnavimą restorane. Vyrai šį klausimą sprendžia savaip, 
jie siūlo į tą restoraną nebevaikščioti. Jei neveikia kompiuteris, 
moterys visada svarsto, ką ne taip padarė, ir problemos priežas- 
ties ieško savyje, o vyrai linkę trūkumą priskirti prietaisui ir šį 
paprasčiausiai pakeisti. 


Pravartu nurodyti problemoms jų vietą! 


Problemos prikimba įkyriai, jas įmanoma tik išspręsti arba jų ne- 
paisyti. Tada viskas einasi kaip iš pypkės! Problemos - lyg maži 
šuniukai, ir jei nuolaidžiausite, sekios paskui jus visur! Vonioje, 
lovoje, per atostogas. Tuomet padės tik iškaba „Deja, privalau likti 
lauke““* ant vonios ir miegamojo durų. Siųskite šunyčius į jiems de- 
ramą vietą. „Kol dirbu, tau nėra ką čia veikti, pažaisime vėliau.“ 

Sąmoningai paskirkite laiko pagalvoti: po darbo, bet ne prieš 
pat miegą. Kartą per dieną pasėdėkite ir apgalvokite tam tikrus 
dalykus. Dar geriau tai daryti vaikštinėjant, ant bėgamojo takelio 
lengvojo kultūrizmo klube ar išvedus pabėgioti šunį. Šitaip atsi- 
kratysite smulkmenų, kol jos dar neišaugo į problemą. 

Tiems, kurie linkę kiekvieną temą pritaikyti sau, o paskui iš 
to susikurti problemą, pravarti ta pati strategija, kuri tinka ir el- 
gesiui su kasdieniais dalykais: naują problemą galima prisileisti 
tik tada, kai nebėra ankstesnės! O jeigu turite draugų, kurie „įsi- 
dukrina“ visas problemas, nieko gera iš to nebus. Kalbos apie 
rūpesčius nieko nepakeičia, rūpesčiai tik dar labiau išsipučia. 
Verčiau griežtai tarti: „Ne, apie tai aš su tavimi nekalbėsiu, man 
tai pernelyg lėkšta“. 


* Tokias šunims skirtas korteles Vokietijoje įprasta kabinti ant prekybos cen- 
trų, įstaigų ir pan. durų. 

Ieškoti problemų priežasčių dažniausiai - tuščia gaišatis: 
„Kodėl po dešimties laimingos santuokos metų žmona mane 
paliko?“ Atsakymas gali būti įdomus, bet jis nieko nekeičia — 
žmogus vis tiek lieka vienišas! Vaikas, paklaustas, kodėl iškūlė 
lango stiklą, tik išpūs akis. Priežastiniai klausimai („Kodėl?“) 
būna nukreipti į praeitį ir sprendimų nesiūlo. Kas, prabėgus 
penkioms minutėms, dar žino, kodėl iškrėtė kvailystę? Daž- 
niausiai tai padaroma išvis be jokios svarios priežasties! Apie 
iškultą lango stiklą galima samprotauti valandų valandas, bet 
tuo jo nesulipdysime. Konstruktyvius veiksmus skatina tik to- 
kie klausimai: kaip išspręsiu problemą? Kas sumokės už stiklą, 
iškvies stiklių, praneš apie nuostolius draudikams? Kas nutiko, 
tas nutiko! 


Pravartu išanalizuoti problemas ir su jomis susitaikyti! 


Kai kurių problemų nėra kaip pakeisti. Naktį pajutote alkį, o na- 
mie nėra maisto? Turite dvi išeitis: važiuoti į degalinę ir ko nors 
nusipirkti arba užsisakyti picą; o galite nuspręsti nieko neval- 
gyti, kitaip tariant, alkio nepaisyti. Bet jeigu pusę nakties apie jį 
galvosite, jis tik augs ir augs. 

Jei, pavyzdžiui, tas, kuris gyvena vienas, be partnerio, suvokia 
tai kaip problemą, dera ieškoti sprendimo. Galbūt toks Žmogus 
daro, ką tik gali, skelbiasi laikraščiuose, naršo internete, vaikšto 
į vakarėlius. Niekas negelbsti, visos pastangos bergždžios. Beje, 
taip nutinka dažnai, kai tik ko nors „vaikomasi“ pernelyg uoliai. 
Tokiu atveju geriausia pabandyti problemos nepaisyti. Ji niekur 
neišnyksta ir, atrodo, yra neįveikiama, todėl susitaikykite su ja 
ir pakeiskite savo požiūrį. Prisipažinimas „Aš nieko negaliu pa- 
daryti“ išblaškys įtampą, pasijusite lengviau. 

Kad ir kaip sunkiai pakeltumėte karštį, orų jūs tikrai nepakei- 
site. Tačiau nesunku paieškoti kitos išeities: nueiti į vėsų mišką 
ar palįsti po šaltu dušu. Paties karščio paveikti neįmanoma. Tai 

būtų visiškai tuščias energijos švaistymas! Arba, jei mano part- 
neris, kad ir kiek įtikinėčiau, su mano nuomone nesutinka, tai 
gali tapti problema. Bet aš nieko negaliu pakeisti, išskyrus savo 
poziciją. Ieškoti priežasčių irgi neverta - nepadės. Kai problema 
neišsprendžiama, geriausia ją mesti (arba pasiieškoti naujos)! 


Kas viduje, tas ir išorėje - kas išorėje, tas ir viduje 


Prisipažinkime: iš išorės mus slegiantys rūpesčiai yra ne kas kita, 
kaip mūsų vidinių problemų atspindžiai. Tuomet kai kurie daly- 
kai atrodys visai kitaip. „Niekas manęs negirdi“ virs „Aš nieko 
negirdžiu“. Net dėl akivaizdžiai savų problemų dažnai ieškome 
kaltų. Ir tarsi užsiblokuojame. Atsakomybė dėl paties sau sukel- 
tų rūpesčių daug kam yra per didelė našta. Ypač dėl įsisenėjusių, 
pavyzdžiui, sveikatos ar liguistų potraukių problemų. O atsikra- 
tyti pastarosios labai nelengva. Leiskite jai dar kurį laiką pabūti 
jūsų gyvenimo dalimi: „Panašu, kad šiuo metu tu man dar reika- 
linga, bet gali išnykti kada tik panorėjusi!“ 


Jausmus pravartu įsivaizduoti! 


Įsivaizduokite, kaip jaustumėtės be tos ar kitos problemos. Leng- 
vi ir nevaržomi? Tuomet susikurkite vaizdinį, kuris atitiktų tą 
jausmą, ir daug kartų per dieną jį peržiūrėkite drauge su mintimi 
„Jaučiuosi lengvas ir nevaržomas“. Tik susikūrę jausmo vaizdą 
sąmonėje, tikslingai nukreipsite energiją. Dar neatsikratę pro- 
blemos, jau galėsite pamatyti ją iš šalies. Tik šitaip paleisite į ją 
„srovę“. Įvertinkite problemą per atstumą ir perduokite ją spręs- 
ti aukštesnei instancijai. Jau vien dėl to, kad įdėmiai pažvelgsite į 
problemą, skirsite jai dėmesio, padėtis gali pasikeisti. 

Nelieskite svetimų problemų! 


Kuris nesame svetimų rūpesčių specialistas! Kaip lengvai, pa- 
lyginti su savosiomis, jas gliaudome! Kaip greitai dalijame pui- 
kiausius patarimus, dažnai nė neprašomi! Drąsiai patarinėjame, 
kaip auginti vaikus ir dresuoti šunis, gerai išmanome, kuris gy- 
dytojas - geriausias savo srities specialistas. Tuojau perprantame 
svetimų problemų priežastis ir komentuojame: „Jūsų santuoka 
nebūtų žlugusi, jeigu...“ 

Tačiau kokią turime teisę kištis, kad ir mintyse, į aplinkinių 
žmonių gyvenimą? Galbūt mes tik nematome rąsto savo akyje 
ir dėl to neva sėkmingai ieškome krislo svetimoje? Po tariamais 
paslaugumu ir jautrumu dažnai slypi ne kas kita kaip papras- 
čiausias vujarizmas! Dažnai nė nesuvokiame, kad pro spragą 
tvoroje žvilgčiojame į kaimyno sodą. Nepasibeldę žengiame į 
svetimą miegamąjį, kuriame nieko nesame pametę! Ir dar gaišta- 
me brangų laiką, eikvojame energiją, kuri labai praverstų mums 
patiems. Turime pakankamai savų reikalų, tad jais ir derėtų pa- 
sirūpinti. 

Kai kito žmogaus problemą paverčiame sava, įgyjame vienu 
rūpesčiu daugiau. O įveikti tos problemos niekada neįveiksime, 
nes tai ne mūsų „statybų aikštelė“. Galiu liūdėti ir niršti dėl to, 
kad mano draugui teko išsituokti, bet negaliu nei pakeisti padė- 
ties, nei užkirsti kelio įvykiams. Tai jo problema, o ne mano. Man 
nereikia apie tai galvoti, šitaip tik gaištu laiką. Sakdami galvą dėl 
svetimų rūpesčių, atitrūkstame nuo savų. Kitų žmonių proble- 
mos visada kelia neviltį, nes mums atrodo, kad galime jas įveikti, 
o iš tikrųjų nedarome jokios įtakos. Kitiems galime nebent pa- 
gelbėti patarimu ar išsakyti savo nuomonę, jei jos paklausia. Kita 
vertus, juk tikime, kad mūsų draugai sugebės ir patys susidoroti 
su savo rūpesčiais! Paremkime bičiulius, to dažniausiai pakanka. 
Ypač tėvams niekaip nesiseka nebesikišti į savo jau suaugusių 
vaikų problemas. Jos vis dar laikomos savomis. Dar sunkiau pa- 

aiškinti kolegoms, kad savo darbą puikiausiai pajėgiame atlik- 
ti patys ir nepageidaujame, kad mums kas nors trukdytų. Čia 
gelbsti tik griežtas žodis! 

Vienais atvejais svetimų problemų ieškome patys, kitais jas 
mums primeta, o mes pernelyg noriai užsikrauname. Dažniau- 
siai - dorai nė neperpratę. Kai kurie žmonės apdovanoti tikru 
talentu savo problemomis apauti kitus tartum senais batais! Tar- 
kime, pasikviečiu draugus vakarienės. Vienas iš jų paskambina 
man, praneša turįs problemą ir dėl tam tikros priežasties negalįs 
ateiti. Ar aš nesutikčiau atidėti vakarienės? Dėmesio, spąstai! Ir 
aš turėčiau į juos įmoklinti: iš paslaugumo, kvailumo ar nenorė- 
dama pyktis - apsiauti minėtais batais ir draugo problemą laiky- 
ti sava. Visiems skambinėti, pranešti, kad vakarienė atidedama, 
ir neabejotinai išgirsti, jog nauja data netinka kuriam nors kitam 
draugui. Tektų eikvoti jėgas organizacinei veiklai. Bet, nors man 
ir gaila, kad tas Žmogus negali ateiti, tai ne mano rūpestis. Mano 
draugui iškilo problema, ir ateiti vakarienės sutartu metu jis ne- 
gali. Viskas. Aš nusiplaunu rankas. Tegul jis pats sprendžia, ką 
daryti. 


Pravartu paisyti teritorijų! 


Iš pat pradžių išsiaiškinkite, ar esate susijęs (ir kaip) su kitų žmo- 
nių problemomis ir jiems rūpimais klausimais. Pasikliaukite ap- 
linkiniais! Jie lygiai taip pat kaip ir jūs pajėgia spręsti savo pro- 
blemas. Taigi svetimus rūpesčius galite sudėti į kartoninę dėžę 
ir pašalinti iš savo gyvenimo. Stenkitės neprašomi nelįsti į kitų 
žmonių teritoriją ir taip pat atidžiai stebėkite, kad niekas neper- 
žengtų jūsų užbrėžtų ribų. Fizinis atstumas gali būti puikiausia 
prielaida Žmonėms suartėti vidujai! 

Kuo mažiau barnių ir pykčio 


Nebūna nė dienos, kad ant ko nors nesupyktume: ant kaimyno 
šuns - už tai, kad amsi; ant automobilių grūsties, ant lietaus - už 
tai, kad gadina mums atostogas. Vis dėlto didžiosios dalies pyk- 
čio priežasčių pašalinti negalime. Kas pasidaro transporto spūs- 
čiai, kai ant jos supykstame? Ar ji greičiau išsisklaido? Kažin. 
Taigi pyktis tėra nebūtina emocija, kuri mums kainuoja laiko ir 
energijos. Savo reakcijomis jį dar ir „pamaitiname“, kalbėdami 
nuo pykčio pereiname prie įtūžio - šitaip sukuriame sprogsta- 
mąjį mišinį. Jeigu tuo metu suskamba telefonas, žmogų kitame 
linijos gale užgriūname kunkuliuodami jausmais, dėl kurių jis 
tikrai nėra kaltas. 

Kas įplieskia mūsų pyktį ant dalykų, kurie tiesiog yra vienokie 
ar kitokie, ir paveikti jų neįmanoma? Kodėl siuntame ant kito 
vairuotojo, dėl kurio kaltės pakliuvome į avarinę situaciją? Ko- 
dėl jis turėtų sugadinti mums visą atostogų kelionę? Juk galime 
rinktis: suteikti jam tokią galią ar ne! Tokiam vairuotojui skirkite 
penkias minutes. Daugiau pykčio, daugiau mūsų energijos jis 
tikrai nevertas! Ar ne? 


Pravartu apriboti pykčio trukmę! 


Mūsų pykčio objektai gali būti labai skirtingi. Štai aš save lai- 
kau tvirtų nervų logiškai mąstančia moterimi. Bet reikšmingos 
smulkmenos, pavyzdžiui, iš pašto dėžutės dingęs dienraštis, ir 
mane gali išmušti iš vėžių. O jei kaimynas jau ne pirmą kartą 
pasisavina laikraštį, pasiuntu dar labiau. Šitaip ir isterike galiu 
tapti! Gerai dar, kad pykčiu galiu pasidalyti su tais, kuriuos jis 
taip pat užklumpa. Padalytas pyktis yra tik pusė pykčio! Dabar, 
kai apie tai rašau, tokios situacijos jau atrodo juokingos, ir tai yra 
geriausia, kuo galima pasipriešinti pykčiui. Pernelyg dažnai jis, 
kaip ir barniai, „įvairina“ gyvenimą. 

Įstrigote automobilių spūstyje? Nagi pažvelkite į ją visai kitu 
kampu, tarsi atsiriboję nuo savęs. Faktas yra faktas: tai - spūstis. 
Ir kada nors ji išsisklaidys. Jūsų pyktis nepakeis nei eilės ilgio, 
nei stovėjimo trukmės. Taigi nurimkite, nes eismo paveikti jūs 
niekaip negalite. Verčiau pakeiskite savo požiūrį! 

Mes pykstame dėl to, kad pykdome patys save. Pyktis užima 
tiek erdvės, kiek jam užleidžiame. Todėl patys galime apsispręs- 
ti, kiek ilgai norime pykti. Ir ar išvis norime. Jei neįmanoma įsi- 
vaizduoti, kad pyktis net „neegzistuoja“, tuomet reikia bent jau 
apriboti jam erdvę ar trukmę. Kiek vidutiniškai laiko per dieną 
pykstate? Dalykite tą laiką perpus! Tai jau gana gera pradžia. Pa- 
mažu pratinkitės žvilgtelėti į laikrodį ir pykčiui skirti tik penkias 
minutes. Šis metodas išmoko vertinti problemą atsiribojus ir su 
humoru. Ir išgarina pyktį! 


Intarpas: pasikliaukite intuicija 


Žmogaus intuicija yra nepakankamai rimtai vertinama jėga. 
Naudojamės ja dažniausiai nesąmoningai ir vis dėlto tikslingai. 
Užtikrintai tarsi somnambulai „iš oro“ traukiame sprendimus, 
ekspromtu atsakome į klausimus, formuluojame teiginius ir ne- 
retai patys stebimės sėkme. Kadangi iki šiol nesugebame intui- 
cijos „išmatuoti“, ji yra labiausiai menkinamas Žmogaus suge- 
bėjimas. 

Ši sritis - tai latentinėje būklėje egzistuojanti žinių visuma, 
kuri mumyse „snaudžia“ ir kurią prireikus galima iškelti į są- 
monės paviršių. Vieni tą vidinį balsą girdi geriau, kiti prasčiau. 
Kai kurie Žmonės yra visiškai kurti jam, nors iš esmės intuicija 
apdovanoti visi, tik ji slypi gerokai žemiau suvokimo ribos. Ir vis 
dėlto dažniausiai mes šia instancija nepasitikime. Išskyrus tuos 
atvejus, kai pirmą kartą susiduriame su kokiu nors žmogumi: 
tuomet noromis nenoromis išgirstame savo vidinį balsą. Išveng- 

ti vertinimo - simpatiškas ar antipatiškas naujasis pažįstamas — 
mums retai kada pavyksta. | 

Daoizmas intuicijos jėga pasikliauja labiau nei proto. Intuicija 
suvokiama kaip „vidinis autoritetas“, kuriam priešintis nedera. 
Ji yra lėmusi daugybę mokslinių atradimų. Vien proto tam nepa- 
kanka, šis - tik įnagis, padedantis atradimą paaiškinti ir išplėtoti. 
Intuityvūs proto sugebėjimai palaiko žmogaus kūrybinę poten- 
ciją, skatina spontaniškas, nesąmoningas proto reakcijas ir yra 
priskiriami dešiniojo smegenų pusrutulio generuojamai moteriš- 
kajai energijai: Ši yra priešinga analitinei, racionaliajai vyriškajai 
energijai, kurią generuoja kairysis smegenų pusrutulis. 

Kai reikia ką nors nuspręsti ar įveikti problemą, intuicija suly- 
do jausmus ir patirtį. Geriausios idėjos aplanko, kai sąmoningai 
nutraukiame mąstymo procesą, paprasčiausiai apie nieką negal- 
vojame, pavyzdžiui, važiuodami automobiliu ar gulėdami vo- 
nioje. Intuicija vešliausiai tarpsta tuštumoje, taigi tikrai ne tada, 
kai veikia televizorius! Nuolatinė išorinių dirgiklių perkrova po- 
jūčiams ilgainiui pakenkia intuicijai. Ir profesinių, ir asmeninio 
gyvenimo idėjų mes semiamės iš savo vidinių išteklių. Šitaip vis 
labiau plečiasi mūsų nesąmoningų psichinių procesų sritis. Pa- 
sak Thich Nhat Hanho, „nemąstyti - štai kur dzeno esmė“. 

San trauka: 


ACERRSTA Ai 


+ Rūpesčius susikuriate patys! Tik patys galite juos ir „iš- 
mėžti“! 

+ Pažvelkite savo baimei į akis! Tada ji išnyks savaime. 

+ Tas, kuris daug ko bijo ir jaučiasi nesaugus, dažniausiai 
gyvena apsikrovęs šlamštu! Tad kuo greičiau išsikuopkite 
aplinką! 

+ Pasilikite teisę bent kartą neišlaikyti egzamino ar neįveik- 
ti kokios kitos užduoties! 

+ Problemos prikimba įkyriai. Jas įmanoma tik išspręsti 
arba jų nepaisyti. Tada viskas einasi kaip iš pypkės. 

+ Ieškoti problemos sprendimo, vadinasi, žvelgti į priekį, o 
ne aiškintis „Kodėl?“ 

+ Priežastiniai klausimai veda aklavietėn! Jie nukreipti į 
praeitį. 

+ Klausimas „Kaip?“ skatina veikti. 

+ Kiekvienas Žmogus turi teisę į savas problemas, taigi sve- 
timų nelieskite! 

+ Gal horizonte jau matyti nauja problema? Čia galioja 
ankstesnė taisyklė: kas nors nauja gali pasirodyti tik tada, 
kai išnyksta sena! 

+ Problemos niekur nepabėgs. Jas galima išspręsti ir rytoj. 

+ Kol padėtis dar valdoma, sakykite „stop“ ir skirkite laiko 
pagalvoti! 

+ Geriausia mąstyti pakeitus aplinką, judant, pavyzdžiui, 
vaikštinėjant. 

+ Žvelgiant tarsi iš šalies, situacijos atrodo paprastesnės, 
pasikeičia požiūris. 

+ Užbrėžkite ribas kitiems: „Apie šią problemą kalbėsiu dar 
penkias minutes, o paskui gana!“ 

Tobulo pasirinkimo nebūna! Pasirenkant viena, visada 
tenka atsisakyti ko nors kito. 

Neleiskite sau pykti ilgiau nei penkias minutes! 
Neleiskite sau kankintis ilgiau nei dešimt minučių! 
Lavinkite intuiciją ir pasikliaukite ja! 

Pasikliaukite savo protu, ir tegul jis būna jūsų intuicijos 
sąjungininkas! į 

Nuolat tikrinkite savo vidinį žemėlapį, kad nepasuktu- 
mėte klaidinga kryptimi ir ilgoms valandoms neatsidur- 
tumėte ten, kur visai nepageidavote atsidurti! 


ŠEŠTOJI SAVAITĖ: 
ŠALIN SAVISTABDŽIUS, NEMUŠKITE 
ĮVARČIŲ Į SAVO VARTUS! 


Kokios aplinkybės arba koks žmogus, jūsų nuomone, varžo jus labiau- 
siai? Koks žmogus arba kokios aplinkybės, jūsų nuomone, labiausiai 
trukdo jums tobulėti? 


Jei netrukdytų kiti, mums sektųsi kur kas geriau! Jei sutuoktinis 
nuolat nereikštų pretenzijų, motina nuolat nesirgtų, vaikai neat- 
imtų iš mūsų viso laiko, o, kiek daug galėtume nuveikti! „Mielai 
imčiausi vėl studijuoti, bet auginu tris vaikus!“, „Jei šefas nebūtų 

prieš mane nusiteikęs, seniai būčiau padaręs karjerą!“, „Jeigu ne 
nėštumas, šiuo metu baigčiau aukštąją mokyklą“. Priežasčių ko 
nors nedaryti dažniausiai ieškome išorėje, o jos glūdi mumyse! 
Kas kitas, jei ne mes, gali būti atsakingas už mūsų gyvenimą - ir 
asmeninį, ir profesinį? 

Tai, kas vieniems yra kliūtys, kitiems tampa iššūkiais: juk 
esama moterų, kurios su trimis mažais vaikais kopia karjeros 
laiptais, apsigina disertacijas ir tampa profesorėmis. Vis dėlto 
ne tik moterys ieško kaltų: „Mielai ir aš tapčiau nepriklausomu 
darbuotoju, bet privalau maitinti šeimą“, - girdėjau ne iš vieno 
vyro, kai prieš keletą metų atsisakiau užtikrinto darbo valsty- 
binėje įmonėje. Norėjau dirbti savarankiškai, ir tikslą pasiekiau. 
Mat pasiekiame to, ko iš visos širdies trokštame. Pagalius sau į 

ratus kaišiojame patys! Kas mums trukdo? Kas laiko gniaužtuo- 
se? Tik mes patys! 

Natūralu, kad mums nuolat kužda skirtingi vidiniai balsai: 
„Niekada to nesugebėsi“ - „Nagi, tu tai gali“. Bet kartą apsi- 
sprendus, gali tekti prašyti pagalbos draugų — tokių, kurie pa- 
remtų nepavydėdami. Nuo niurzgų („Kaip tu ketini susirasti 
lėšų?“) galima apsiginti, prisiėmus visą atsakomybę už savo 
veiksmus: „Tą rūpestį palik man“. 


Jokių „nepalankių aplinkybių“ 


Kaltė dėl nesėkmių neretai suverčiama ribotoms galimybėms, 
nepakankamai turtingiems tėvams ar išvis nepalankioms „aplin- 
kybėms“, žodžiu, kam tik įmanoma. Kas nors sukliudė, kas nors 
buvo svarbiau nei įgyti profesiją. Mokytojas kaltas dėl neišlaiky- 
to abitūros egzamino, ir išvis — visa atsakomybė tenka kam nors 
kitam. Puikiai įsimikliname tokioms istorijoms rasti klausytojų. 
Nepalankiomis aplinkybėmis gali būti ir vyras, kuriam, taip pat 
ir jo gyvenimo sampratai, moteris paklususi, paskui gimę vaikai, 
ir kažkuriuo momentu ji pasijutusi lyg miške paklydusi Raudon- 
kepuraitė, susivokusi, kad tai ne jos kelias, ne jos gyvenimas. 


Aukščiausia užtvara gyvenime sau esame patys 


Visai ne kiti žmonės, ne sutuoktinis varžo mus ir kaišioja pa- 
galius į ratus. Dažniausiai trukdome sau patys! Patys sau kai- 
šiojame tuos pagalius ir kasame vilkduobes! Tai suvokę, galime 
aktyviai prisiimti atsakomybę už savo veiksmus. Kaltę dėl savo 
sąstingio suvertę kitiems, į priekį nepasistūmėsime nė per žings- 
nį. Kai veikiame ir klystame, vis dėlto darome tai, ką norime. 
Tuomet mums nebereikia ieškoti kaltų! Nebesame vargšės aplin- 
kybių, sunkios vaikystės, prastos švietimo sistemos, neteisingo 

viršininko aukos. Šitaip pasikeitusi vidinė nuostata - tai galimy- 
bė bet kuriuo metu pakeisti savo gyvenimą! Argi ne patraukliai 
skamba? 


Verčiau prisiimti atsakomybę! 


Žinoma, tai nėra paprasta, juk tenka ryžtis ir įdėti pastangų. Kai 
kas verčiau lieka priklausomas nuo kitų. Būti nesavarankiškam 
ir priklausomam - nebūtinai nuostolinga. Kaip ir ligos atveju, 
kai susilaukiama dėmesio, kai kuriais kitais atvejais priklauso- 
mas žmogus gali tikėtis pagalbos bei paramos: „Ak, vargšelis, 
juk jis neturi vairuotojo pažymėjimo!“ Tad visuomet pasitaiko 
kas nors, kas paveža. Tačiau būti atsakingam už save reiškia su- 
gebėti pasirūpinti savimi ir savo reikmėmis. Mes visada esame 
ką nors skolingi sau patiems, todėl turėtume būti dėmesingi, ma- 
lonūs sau, puoselėti savigarbą ir vengti visko, kas šiame kelyje 
mums kliudo. 

Atsakomybė už save išlaisvina! Kai esame pajėgūs prisiimti 
atsakomybę, galime daryti viską. Galiu pameluoti partneriui, jei 
esu pasirengusi susitaikyti su padariniais. O šie gali būti tokie: 
jis mane paliks. Tada tikrai neturėsiu teisės skųstis! Prisiimti at- 
sakomybę už savo elgesį, vadinasi, žinoti, ko nori. Ar bent jau ko 
nenori. Mūsų pozicija turėtų būti aiški mums patiems: pirmasis 
etapas — „Šito nenoriu“, antrasis — „Žinau, ką daryti“. Tuomet 
lieka daryti tai, ką nori, daryti su malonumu, 0 visa kita pamažu 
išstumti iš savo gyvenimo - štai vienas pirmųjų žingsnių laimės 
link. 


Daugiau aiškumo! 


Būti atsakingam, vadinasi, gyventi tvarkingai. Nepalikite savo 
gyvenime erdvės nei išoriniam, nei vidiniam šlamštui. Susitvar- 
kius aplinką, išsikuopus namus, išsivalo ir vidinis pasaulis, ir at- 

virkščiai. Kai vidinis gyvenimas „sutvarkytas“, kiekvienas daik- 
tas, kiekvienas asmuo atsiduria jam deramoje vietoje. Prisimin- 
kite žmones, kurie yra jūsų vidinio gyvenimo dalis: ar kiekvienas 
jų yra ten, kur jam dera būti, gal kuris šmėklinėja kur pakliuvo, 
trukdo, gal jam išvis nėra „vietos“? Tuomet įveskite tvarką! Jūsų 
aiški pozicija bus naudinga ir Žmonėms, su kuriais kasdien ben- 
draujate. Jei laikysite juos „nežinioje“, tarpusavio santykiai tik 
nukentės. Aiškumas — pirmoji sėkmės sąlyga. Apibrėžkite, ką 
jums asmeniškai reiškia ta sėkmė! Kad ir kokią formą jai suteik- 
tumėte, jūsų tikslai ir ketinimai būtinai turi būti aiškūs! 


Šalin nepasitenkinimą! 


Kas gi jų nepatyrė, tokių dienų, kai nuotaika paprasčiausiai blo- 
ga ir norisi, kad niekas nelįstų į akis? Tuomet sakau sau: „Tiek to, 
šiandien esi prastos formos“ ir tą dieną paskiriu vieną „blogą“ 
valandą. Bet tik vieną, jos turi pakakti! Esant blogai nuotaikai, 
trukmės ribos taip pat praverčia. Tie, kurie nuolat būna prastai 
nusiteikę ir to neslepia nuo aplinkinių, yra labiausiai nepaten- 
kinti savimi. Jei žmogus jaučiasi gyvenąs nevisavertį gyvenimą, 
atsidūręs ne savo vežėčiose, vadinasi, kažkas negerai! Tuomet jis 
tampa chroniškai užgaulus, priekabus ar net atvirai agresyvus 
aplinkinių atžvilgiu. 

Jei nepasitenkinimas tampa charakterio savybe ir nuolatine 
būsena, veikiančia santykius su žmonėmis, būtina pagalvoti, ką 
reikėtų savo gyvenime keisti, kad vėl pajustume darną savyje. 
Kai „vaikai užauga, viršininkas išeina į pensiją, nustoja lyti“, mes 
vis tiek nepasijuntame daug geriau. Jeigu nepasitenkinimo prie- 
žasčių ieškome išorėje, ieškome bergždžiai! Būtina ką nors keisti! 
Vargu ar priversime mus supančius žmones būti malonesniems, 
mandagesniems, gabesniems. Veltui tikėsimės laimės, jeigu lei- 
sime jai priklausyti nuo aplinkinių palankumo ir jų elgesio. At- 

virkščiai, laimė yra vidinė būsena, nesusijusi nei su formalumais, 
nei su materialine padėtimi. Taigi kiekvienam pasiekiama. 


Pravartu išsaugoti laimės jausmą! 


Pamėginkite prisiminti: kada buvote išties laimingi? Kai pirmą 
kartą pažvelgėte į akis savo didžiajai meilei? Kai išlaikėte egza- 
miną? Kas pažadino jumyse gilų laimės jausmą? Reginys, atsivė- 
ręs nuo kokios nors viršūnės? Jūsų pirmojo vaiko gimimas? 

Kad ir kas tai buvo, kad ir kaip jus aplankė tas jausmas, išsau- 
gokite jį, susietą su vaizdiniu, užkonservuokite savo vidiniame 
pasaulyje. Krizių laikotarpiais, kai jaučiatės prislėgti, prisiminki- 
te aną jausmą ir įsivaizduokite, kad jis jus apėmė. Tokie vaizdi- 
niai suteikia jėgų ir galimybę pajusti, kad turime kažką itin bran- 
gaus. Tuomet, kovodami su sudėtingomis situacijomis, būname 
kur kas tvirtesni. Niekas negali mūsų įveikti! Tai - mūsų turtas, 
suteikiantis sielai stiprybės. 


Pravartu patiems pasirūpinti savimi! 


Susimąstykite: kaip turėtų pasikeisti kiti, kad jums geriau sektų- 
si? Sutuoktinis turėtų labiau rūpintis jumis, uošvė ar anyta ma- 
žiau bambėti. Ar tai įmanoma? Vargu! Verčiau pagalvokite, kaip 
patys galėtumėte suteikti sau džiaugsmo! Ko norėtumėte? Kad 
kiti jaustųsi geriau? Jūsų šeima ir jausis gerai, kai jums seksis ir 
pagaliau būsite geros nuotaikos! Tad labiau pasirūpinkite savi- 
mi! Tokiomis aplinkybėmis ypač mikliai išsisukinėja motinos, vi- 
sada surandančios dėl ko graužtis. Pasirūpinti dar ir savimi joms 
reikštų pernelyg sunkią naštą! 

Kitais rupindamiesi labiau nei savimi, sukuriate terpę savo 
nepasitenkinimui, varžote save. Kai sutariate su savimi, esate 
apibrėžę ribas, sugebate prireikus ištarti „Ne“, tuomet galite iš 
visos širdies pasirūpinti ir kitais. Priešingu atveju patys žadinate 

savyje nuoskaudos jausmą, jums atrodo, kad kiti jus skriaudžia, 
nors iš tikrųjų patys save ir skriaudžiate! Nepasitenkinimas — 
destruktyvi būsena, ir jeigu vieni su ja nesusidorojate, ieškokite 
pagalbos. Tokia būsena Žmogų neišvengiamai izoliuoja, nes juk 
niekas nenori bendrauti su surūgėliu. Todėl izoliaciją būtina pra- 
laužti. Būkite su žmonėmis ir kalbėkite apie tai! Šitaip padėsite 
ir sau, ir savo sielai. š 


Šalin trukdančius įpročius! 


Mus apsunkina ne tik svetimos problemos. Kaip dažnai tikro- 
mis kliūtimis tobulėti tampa mūsų pačių įsitikinimai ir įpročiai! 
Mus kausto tokios nuostatos kaip „Šito aš negaliu“ arba „Tai ne- 
derama“. Jei laikomės nuostatos „Kai išeini iš namų, butas turi 
būti sutvarkytas“, kartais ji gali sukelti tvarkymosi stresą, mat ją 
sulaužius kankins kaltės jausmas. Tas, kuris teigia tokių įpročių 
neturįs, visiškai nepažįsta panašaus kaltės jausmo. 

Plačiai paplitusios tokios abstrakčios frazės, kaip „Taip niekas 
nedaro!“ arba „Ką žmonės pasakys?“ Abiem atvejais dorai nė ne- 
žinome, ko negalima daryti ir kas neleidžia. Susirūpinimas, ką 
pasakys nepažįstami žmonės, dar labiau miglotas. Norime įtikti 
kažkokiems žmonėms, nors net nežinome, kas jie tokie. Už abiejų 
šių frazių slypi patirtis, dažniausiai siekianti vaikystę: „Jei pada- 
ryčiau tai, ko iš manęs tikisi kiti, susilaukčiau pagyrimo, įvertini- 
mo, taigi meilės“. Žmogus, meilės sulaukęs tik sirgdamas, ligą ir 
laikys dėmesio šaltiniu. Nenuostabu, jei toks dažnai ir sirgs. 

Neretai žmogus būna linkęs remtis nuostata „Per kančias - į 
žvaigždes“. Įsikalta aksioma „laimės nėra“ verčia be paliovos 
ieškoti priežasčių jaustis nelaimingam. Toks Žmogus visuomet 
ras dėl ko paniurnėti, kad tik, neduokdie, nepasijustų per gerai! 
Jeigu vaikas nuolat girdi priežodį „Pagyrų puodas niekada ne- 
taukuotas“, užaugęs jis bus linkęs nuvertinti ir savo darbą, ir 

save. Ir galiausiai, tikėtina, „pigiai parsiduos“. O „pirkėjui“ tas 
savęs menkinimas gali pasirodyti toks atkarus, kad jokių darbo 
pasiekimų iš tokio pavaldinio jis nė nebenorės. 


Perimti įpročiai blokuoja mąstymą 


Dauguma panašių įpročių tokie seni, kad jų kilmės mes jau nebe- 
atseksime! Jie, vadinamoji „programinė įranga“, tėvų ir mokyk- 
los įdiegti ankstyvoje vaikystėje, vienaip ar kitaip kreipia mūsų 
gyvenimą. Vaikas labai greitai pastebi, kad yra giriamas, jei el- 
giasi taip, kaip nori suaugusieji. Kadangi mylime tėvus ir norime 
jiems patikti, darome tai, ko jie iš mūsų tikisi. Tėvai savo ruožtu 
perėmė tai iš savo tėvų, štai ir gyvena ištisos kartos, laikydamosi 
principų „Taip niekas nedaro“ ir „Tai yra negerai“ ir net nepa- 
klausdamos, ar tai tikrai tinka kiekvienam žmogui. 

Užuot tai išsiaiškinę, mes tokius principus tik dar plačiau sklei- 
džiame. Neapgalvoti posakiai, pavyzdžiui, „Vien pinigais sotus 
nebusi“ arba „Ką lydi sėkmė, tas lieka vienišas“, atspindi gana 
kategorišką požiūrį į gyvenimo vertybes. Kuo dažniau išgirsta- 
me, tuo giliau tai įsirėžia mūsų sąmonėje. Taigi sustokite! Imkite 
ir pamąstykite: kodėl ši nuostata turi veikti jūsų gyvenimą? Ar 
tik šitaip nesmūgiuojate į savo vartus? Ar tikrai tikite posakiais, 
kuriuos kartojate, ar tik teigiate kitiems tai, ko patys dorai ne- 
žinote? 

Panašios nuostatos formuoja mūsų elgseną bei reakcijas ir bė- 
gant metams vis giliau įsišaknija, mums patiems to net nejau- 
čiant. Taigi dažniausiai reaguojame ir veikiame ne „laisva valia“, 
apgalvotai ir kaskart vis kitaip, o automatiškai, kaip visada, ne- 
sirūpindami prasme. Kažin ar kokia kita frazė geriau išreiškia 
sąstingį nei ši: „Visada taip buvo“. Žmonių, linkusių kaupti bei 
rinkti, kolekcijos kaip tik ir byloja apie tokį sąstingį. Nieko nuo- 
stabaus, kad tokie žmonės dar ir bėdoja dėl nelanksčių sąnarių ar 
panašių „apmirimo“ ligų. 

Sustabarėjusios viešosios normos, pavyzdžiui, įsitikinimas, 
neva moteris, net sprogdama iš pykčio, turi būti miela ir man- 
dagi, ilgainiui gali pakenkti sveikatai. Nuolatinis tvardymasis — 
skrandžio opos prielaida. "Toks pat įsisenėjęs ir beprasmiškas pa- 
protys — pačiam atsiprašyti, kai tave stumteli, jau nekalbant apie 
tai, kad dar ir supykstame ant savęs. 

Pasižvalgius po kitas kuHtūras, ypač aiškiai matyti, kokių, 
mūsų akimis, keistų būna elgesio normų. Pavyzdžiui, Japonijoje 
aiškiai pasakyti „Ne“ - įžūlu. Ko nors atsisakant, tai dera išreikš- 
ti užuolankomis, O ne rėžti tiesiai. Vokiečiai, kuriems tenka derė- 
tis su japonais, žinoma, susiduria su keblumais, nesusipratimai 
čia neišvengiami. Būtų utopiška tikėtis pakeisti japonus, tad lie- 
ka išmokti adekvačiai reaguoti į jų papročius. Prieš kitų Žmonių 
dogmas esame bejėgiai! Mėginimas jas pakeisti reikštų ilgą kovą 
su menka sėkmės tikimybe. 

Kaip tik tai ir privertė mane keisti planus, kai kadaise, būdama 
aštuoniolikos, viena pati atvykau į Berlyną. Susiradau gimnaziją, 
kurioje ketinau baigti mokslus, ir prisistačiau. Kadangi gyvenau 
viena, direktorė manęs nepriėmė, pareiškusi: „Ten, kur nėra prie- 
žiūros, negali būti ir gerų pažymių“. Aš net nebandžiau tai mote- 
riai pagrįsti savo motyvacijos (anuomet labai tvirtos). Mokyklo- 
je, kur viešpatauja toks požiūris, mokytis visai nebenorėjau! 


Pravartu atsikratyti senų dogmų ir pakeisti poziciją! 


Vien tik jūs galite atsikratyti senų nuostatų ir pakeisti jas nau- 
jomis. Tai gali būti skausmingas procesas, kaip visada, kai ten- 
ka atsisakyti ko nors įprasto. Vietoj senų destruktyvių įpročių 
įdiegti naujus, konstruktyvius, neretai pavyksta tik padedant 
profesionalui. Pirmiausia patys išsiaiškinkime savo asmeninius 
įpročius, tik mums būdingas reakcijas. 

Štai plačiai paplitusi moteriška nuostata: „Būsiu mylima tik 
tokiu atveju, jei visiems įtiksiu“. O dabar įsivaizduokite, kaip pa- 

sikeistų jūsų gyvenimas, jei liautumėtės laikytis šios nuostatos: 
sakytumėte savo nuomonę kitiems! Supykusios to neslėptumėte! 
Nebebijotumėte, kad jus paliks, ir išmoktumėte tarti „Ne“! Užsi- 
rašykite galimus privalumus ir įvaizduokite tam tikras jums pa- 
žįstamas situacijas, į kurias ketinate nuo šios akimirkos reaguoti 
kitaip. 

Jau vien toks užsirašymas ir vaizduotės panaudojimas šį tą 
pakeis. Net jeigu tai tebus mažytėlaitis žingsnelis kita kryptimi! 
Stebėkite save ir savo asmeninius įpročius -,„pančius“, kuriuos 
pastebite turint ir kitus žmones ir kurių iš karto „perpančioti“ 
negalite! Iš esmės kiekvienas žmogus yra pajėgus bet kada nau- 
jaip pakreipti savo gyvenimą, jei tik tam ryžtasi. Galite rytoj pat 
išeiti iš darbo, 0 poryt iškeliauti - jei tikrai norėsite, rasite būdų 
norą įgyvendinti. Vienintelis keblumas —- niekas kitas už jus to 
nepadarys! Lygiai taip pat galite nieko nelaukdami pakeisti savo 
poziciją ir prisiimti atsakomybę už padarinius. „Mielai taip ir pa- 
sielgčiau, bet mano bendradarbiai labai nustebs, jei staiga pažer- 
siu permainų.“ Iš kur žinote, kaip kas sureaguos? Gal tos permai- 
nos ir kitiems labai pravers? Dažniausiai „kiti“ — tik bandymas 
pateisinti savo paties iniciatyvos stoką. „Mano motinai nepatiks, 
jei persikelsiu į kitą miestą!“ Iš kur Žinote? Visa tai tik išvedžio- 
jimai! Gal kaip tik pradžiuginsite ją! Tad šalin senas nuostatas! 
Net buto sutvarkymas gali tapti pirmuoju impulsu atsikratyti se- 
nųjų, paveldėtų įpročių bei pažiūrų ir atsiverti naujovėms. 


Šalin senas programas! 


Gyvenimą formuoja vidinės bei išorinės taisyklės ir perimtos ver- 
tybės. Moralinės nuostatos apibrėžia, kas yra gerai ir kas blogai, 
kaip turi elgtis ir ką gali sau leisti moteris, kaip privalo atrodyti 
idealus tėvas. Daugybę tokių „programų“ perleidžiame per save 
ir, dažnai nė nepamąstę, paverčiame savo įsitikinimais. Šitaip 

nuostata „Negalima niekuo pasikliauti“ suformuoja įprotį viską 
daryti tik patiems. Tuomet lieka mažytis žingsnelis ir iki nuosta- 
tos „Niekas man nepadeda“. Kai esu tuo įsitikinusi, suprantama, 
niekada į nieką nesikreipiu, todėl niekas man ir nepadeda. Šitaip 
įsitikinimas tarsi pasitvirtina. O tuomet labai nedaug trūksta, 
kad pasijustum aplinkybių ar kitų Žmonių auka. 

Įsisenėjusios nuostatos ne tik slopina energiškai, bet ir sekina 
psichines bei fizines jėgas. Tezė „Niekas man nepadeda“ (kurią 
galima ir būtina keisti!) veda prie įsitikinimo, kad per gyvenimą 
dera žengti vienam, be niekieno pagalbos. Toks įsitikinimas tam- 
pa savarankiškas, sukuria sąmonėje naujus vaizdinius, ir staiga 
aplinkiniai tampa priešais, nenorinčiais padėti. Neigiamos nuo- 
statos — tarsi išsipildančios pranašystės, jos stumia ten, iš kur 
kaip tik norėtume ištrūkti! 


Pravartu pasitikrinti nuostatas! 


Išankstinis nusistatymas, su kuriuo vertiname situacijas ir žŽmo- 
nes, grįstas ne realia patirtimi, o mūsų fantazija. Būtina nuolat 
pasitikrinti, ar nuostata atitinka tikrovę, kitaip tą patirtį patys ir 
nuskurdinsime. „Įsivaizduoju, kas toje šventėje dėsis“ — štai kas 
mums kliudo patiems patirti, kaip bus iš tikrųjų. Taigi patys sau 
„trukdome“, atimdami iš savęs tam tikrą dalį gyvenimo. Kaip 
jaustumėtės, atsikratę varžančių nuostatų? Kokios galimybės 
staiga atsivertų? Tai įsivaizdavę, susivoksite, ar jums išvis reikia 
ką nors keisti. Kas nors padeda man apsiruošti namuose, taigi 
lieka daugiau laisvo laiko. Bet ką aš darysiu su tuo laiku? Jei ši- 
taip man iškyla naujų problemų, verčiau laikysiuosi senųjų nuo- 
statų. Bet jeigu permainos man naudingos, tuomet senų įsitikini- 
mų atsisakysiu ir mėgausiuosi naujais potyriais! 

Šalin paveldėtus įpročius! 


Pamėginkite, atėję dirbti į naują kolektyvą, pasipriešinti argu- 
mentui „Taip buvo visada“. Kadangi taip buvo visada, niekas 
nesusimąsto apie galimybę ką nors paprastinti, keisti ar šalinti. 
Niekam net į galvą nešauna paklausti „Kodėl?“ Tuo tarpu kažin 
ar egzistuoja labiau paralyžiuojanti frazė! Žmones, kurie įsisenė- 
jusiais įpročiais remiasi tarsi ramentais, užtikrinančiais saugumą 
šiame nesaugiame pasaulyje, permainoms įkalbėti sunku, net jei 
jos reiškia pažangą. 

Su tokiais „įpročio vergais“ bendrauti reikia diplomatiškai ir 
permainas jiems „skirti“ mažne „homeopatinėmis“ dozėmis! To- 
kiu atveju, jei pokyčiai išvis įmanomi, juos reikia diegti mažy- 
čiais žingsneliais. Naujovė iš senienos turi išsirutulioti taip, kad 
beveik nesimatytų „siūlės“. „Įpročio vergai“ veikiau sutinka at- 
likti darbą sudėtingesniais būdais, nei mokytis naujų metodų. Jie 
verčiau eis įprastais aplinkkeliais, užuot išmėginę trumpesnius 
kelius. Tokie žmonės prisirišę prie to, prie ko yra įpratę, nors tai 
galbūt susiję su didesnėmis išlaidomis ar net sielvartu. Atpažįs- 
tamose situacijose jie jaučiasi saugūs. Susidūrus su naujovėmis, 
atvirkščiai, juos pila prakaitas, ištinka stresas. Tai, kas norma- 
liems Žmonėms yra pozityvu ir kelia pasitenkinimą, „įpročio 
vergams“ gali virsti tikru košmaru. 


Daugiau energijos! 


Jei esate įpročio žmogus ir norite gerai jaustis, susitaikykite ir gy- 
venkite su juo! Jeigu vis dėlto tai, kad nesugebate prisitaikyti prie 
naujovių ir reaguojate į jas su panika, apsunkina ir jūsų asmeninį 
gyvenimą, ir profesinę veiklą, pamažu bandykite įdiegti ką nors 
nauja, tiesa, neatsisakydami ir senų dalykų, užtikrinančių jums 
saugumo jausmą. Visai nebūtina įsigyti sportinio inventoriaus ar 
kopti į kalnus. Raskite nuotykių kasdienybėje! Ar dar prisimena- 


155 


te, kaip vaikystėje sprukdavote, paskambinę prie svetimų durų? 
Kada paskutinį kartą iškrėtėte išdaigą? Ar ją išvis prisimenate? 
Puoselėkite tokius „paikus sumanymus“, nes jie yra jūsų tikrasis 
turtas! 

Pradžiai gal ir pakaks, jei kasdien padarysite ką nors, ko dar 
niekada nedarėte. Pradėkite nuo smulkmenų: važiuokite kitu 
keliu, bandeles pirkite kitoje kepyklėlėje, taigi laužykite įsisenė- 
jusius įpročius! Kas nutiktų, jei jūsų elgsena visiškai pasikeistų? 
Kaip jaustumėtės, staiga pasielgę priešingai, nei visi iš jūsų tiki- 
si? Neabejoju, kad jūsų fantazija gana turtinga tai įsivaizduoti. Jei 
ne, imkite ir pabandykite! Užuot menkinęsi ir atsiprašinėję, eilėje 
įkyriai bruzdančio tipo paklauskite: „Ar prašotės ant rankų?“ O 
frazę „Aš visada taip darau“ pakeiskite kita: „Kartais darau taip, 
o kartais anaip“. 


Pravartu iškrėsti ką nors beprotiška! 


Net jeigu nesate apsigimęs menininkas, galite savo gyvenimą 
praturtinti kūrybingais sumanymais. Imkite ir nuveikite ką nors 
tokio, apie ką visuomet svajojote! Arba ką nors beprotiška! Argi 
niekada nenorėjote pasivažinėti Poršė? Jeigu neištenkate nusi- 
pirkti, bent išsinuomokite vienai vienintelei dienai! Padarykite 
tai! Palyginti menkomis išlaidomis kiekvieną dieną galima pa- 
versti ypatinga: tik kasdien darykite tai, ko iki šiol niekada ne- 
darėte! Ką nors prasimanykite. Ar kada nors jau valgėte ledus, 
gulėdami vonioje? Ar ragavote salotų su saulutėmis? Ar esate 
garsiai šaukę miške? Neskubėkite atsakyti į telefono skambutį 
arba iškart nenurinkite indų po pusryčių. Vietoj pietų išgerki- 
te kavos su draugais. Tiesiog imkite ir sulaužykite įsisenėjusius 
įpročius! Skatindami savo kūrybingumą, prablaškysite kasdienę 
rutiną. 

Nemalonūs išgyvenimai iš tikrųjų nekausto 


Dėl to, kad nesiryžtame ko nors daryti, dažnai kaltiname neva 
nemalonius išgyvenimus. „Kai prašnekau apie didesnį atlygini- 
mą, Mane taip keistai nužvelgė!“ Aišku, po to imsime nebepasiti- 
kėti savimi! Bet patirtis yra mūsų turtas, o nemaloni - juo labiau! 
Ką mes darytume be visokių padedančių ją kaupti atsitikimų? 
Patirtis yra tai, ką išgyvename, ne daugiau ir ne mažiau. O jos 
neturėti, vadinasi, negyventi! Tik jūs patys, ne kas kitas, įvertina- 
te: patirtis nemaloni! Ir, užuot pasidžiaugę naujais nepageidau- 
jamais potyriais, kuriate strategijas, padėsiančias jų išvengti. Bet 
šitaip vengjiate paties gyvenimo! 

Štai man per atostogas teko patirti skubią operaciją, bet jai esu 
dėkinga už pažintį su Korsikos medikais. Normaliomis aplinky- 
bėmis kažin ar norėčiau, kad nuskausminimą man taikytų įtarti- 
nai atrodantys mažytės ligoninės anesteziologai. Bet aš ištvėriau, 
ir net stebėtinai lengvai! Vien tik nuo manęs pačios priklauso, ar 
visa tai laikysiu nelaimingu atsitikimu, ar įdomiausiu atostogų 
nuotykiu. 


Pravartu ieškoti naujų potyrių! 


Tariamai nemalonią patirtį iš tikrųjų dera laikyti lobių skrynioje! 
Tokia patirtis — tai svarbiausios gyvenimo pamokos: „Tik tas, ku- 
ris nusidegino pirštus, Žino, kas yra ugnis!“ Nėra nieko blogiau, 
kaip kaltę dėl savo nesėkmių suversti vaikystės išgyvenimams. 
Tai, kad sunki vaikystė traumuoja ypač skaudžiai, laikau suau- 
gusiųjų prasimanymu. Šunų įkandimai, kaulų lūžiai ir kivirčai 
su tėvais - maloniausi mano prisiminimai. Šiandienes nesėkmes 
teisinti praeitimi - primityvu ir beprasmiška. Kiekvienas galėtu- 
me iš vaikystės prisiminti ką nors bloga, bet dabar esame suau- 
gę ir privalome, bent jau nuo šiol, būti atsakingi už savo tolesnį 
gyvenimą. 

Šalin pedantizmą! 


Vertybės Žmogui reikalingos kaip gyvenimo atramos. Principai 
yra tarsi skersinės pasparos, kurias galima pakeisti nesugriau- 
nant viso statinio. Be kita ko, jie gali ir suvaržyti bei užkirsti 
kelią vertingai patirčiai. Tam tikrais gyvenimo laikotarpiais gali 
būti svarbu ir išmintinga laikytis kokio nors principo, pavyz- 
džiui, nevartoti alkoholio. Tačiau pasikeitus gyvenimo aplin- 
kybėms, gali keistis ir principai. Juk nepuolame iškart niekinti 
dešimties Dievo įsakymų, vos pasikeitus mūsų gyvenimo pri- 
oritetams. 

Gyvenimas - tai nuolatinė kaita, taigi įvairiais jo etapais kin- 
ta ir pažiūros. Tad drąsiai atsisveikinkite su senais principais ar 
sprendimais, kurie šiuo metu jus varžo ir niekuo nenaudingi! 
Kadaise aš dešimt metų visiškai nevartojau alkoholio. Žinoma, 
tada man tai atrodė svarbu. Bet dabar jau negalėčiau įtikinamai 
paaiškinti kodėl. Apsisprendimas anuomet virto principu, ku- 
rio prasmė, bėgant metams, man pačiai tapo gana miglota. Šiuo 
metu mano mintys pasikeitusios, ir protarpiais išgeriu stiklą rau- 
donojo vyno, nes man paprasčiausiai skanu. 

Principus, jei jie ima trukdyti, galite bet kuriuo metu keisti 
arba jų atsisakyti! Jei dabar apsisprendžiate kitaip, tai visai ne- 
reiškia, kad ankstesnis jūsų sprendimas buvo klaidingas. Gyve- 
nimas yra kaita, vadinasi, anksčiau buvo kitokie laikai. Dabar 
reikalingi šiandieniai sprendimai, vyrauja kitos pažiūros. Senųjų 
nesunku atsikratyti, jų taip atkakliai nebesilaikoma! Jos pačios 
pamažu išgaruoja. 


Pravartu susitaikyti su permainomis! 


Baigiasi diena, ateina naktis, potvynis keičia atoslūgį. Noras tai 
pakeisti būtų absurdiškas! Gamtos reiškiniai keičia vienas kitą ir 
veikia mūsų gyvenimą. Priešintis permainoms gamtoje ir gyve- 

nime lygiai taip pat beprasmiška, kaip ir norėti sustabdyti laiką. 
Gyvenimas susideda iš pokyčių, ir vienintelis stabilus jo bruožas 
yra stabilumo nebuvimas. 

Keičiasi viskas. Medinis baldas susensta, sutrūnija ir sąvartyne 
per kokius metus suzmenka į žemę arba ugnyje virsta dūmais ir 
pelenais. Augalus atiduodame pūdiniui, o nešvarumus nuplau- 
na vanduo. Maistą mūsų kūnas paverčia energija. Visa, ko atsi- 
kratome, nors tiesiogiai nebesusiję su mumis, vis dar tebeegzis- 
tuoja energiškai. Net jeigu koks nors Žmogus „ima ir pasprunka“ 
nuo mūsų, tai, kad apie tą asmenį nesiliaujame galvoję, byloja, 
jog kažkuri jo dalelė tebėra su mumis. Niekas neišnyksta, tik pa- 
kinta būvis. 


Šalin sąžinės graužatį ir kaltės jausmą! 


Sąžinės graužatis yra jausmas, užklumpantis mus tarsi iš išorės. 
Viena draugė man pasiguodė: „Kai tik aplankau motiną, ji pri- 
verčia mane graužtis“. Kaip jai tai pavyksta? Ar motina sako: 
„Vaike, tuojau pat pradėk graužtis“? Žinoma, ne. Sąžinės grau- 
žatis mano draugę apninka pagalvojus apie tai, kaip motina ti- 
kėjosi, kad ji padės ruoštis gimtadienio šventei. Bet mano draugė 
visai neturi tam laiko, todėl jaučiasi nejaukiai. Ją „graužia sąži- 
nė“. Šis jausmas kyla mumyse pačiuose, o ne kur nors išorėje, ir 
yra mūsų minčių arba mūsų vaizduotės padarinys. Perpratę šį 
ryšį, galime prisiimti atsakomybę dėl sąžinės graužaties ir apsi- 
spręsti, ar norime jos. 

Sąžinės graužatis apninka atsižvelgiant į mūsų vertybines 
nuostatas, kaip tik tada, kai elgiamės priešingai joms. Jei žmo- 
gus yra vegetaras ir valgydamas mėsą nusižengia nusistatytoms 
vertybėms, prabunda jo sąžinė, vadinamoji vidinė moralės ins- 
tancija. Šis jausmas ir individualiai, ir visuomeniškai veikia lyg 
natūralūs stabdžiai, saugantys nuo amoralių poelgių (kad ir ką 

sakytų atskiras asmuo ar visuomenė), ir bendrabūviui tarp žmo- 
nių yra svarbus. 

Savo ruožtu kaltės jausmas pagrįstas gero Žmogaus sampra- 
ta ir noru visiems įtikti. Šiuo jausmu naudojasi visi, kas netingi: 
esame blogos motinos, nes neperkame vaikams mišinukų „Bio- 
Babykost“; blogos žmonos, nes neverdame itališkos kavos; blo- 
gi visuomenės nariai, nes neaukojame šikšnosparnių gelbėjimo 
akcijai. 

Kaltės jausmą daugiausia įsivarome patys, manydami, kad 
aplinkiniai nori iš mūsų šio ar ano. Taigi tik patys galime jį ir 
nuslopinti. „Privalau būti atidesnis savo vaikams, pakantesnis 
viršininkui, malonesnis kaimynams, daugiau nuveikti mokyklos 
labui...“ Kuriam iš mūsų nepažįstami panašūs priekaištai sau, 
kaip subraižyta plokštelė besisukantys galvoje. O iš tikrųjų žmo- 
gus yra tuo pat metu geras ir blogas, mielas ir nedraugingas, kan- 
trus ir įnoringas. Kaip egzistuoja diena ir naktis, kaip negalime 
turėti vienpusės monetos, kaip susitaikome su vasaros ir žiemos 
kaita, taip privalome pagaliau suvokti ir priešingus polius savy- 
je. Noras visada būti tik „geram“ sukelia mums įtampą, kurios 
nė vienas neištveriame! Nejau bent retkarčiais nelinkite kitiems 
baisiausių nelaimių? Negalėtumėte niekam kyštelėti kojos? Jei 
tikrai taip, esate nugeibėliai arba tik pusiau tegyvenate. Tokie 
vienpusiai, „geri“ žmonės, nerealizuojantys savo negatyviųjų 
bruožų, gyvenime lyg tyčia nuolat sutinka vaidingus kaimynus, 
agresyvius sutuoktinius, pasalūnus kolegas. 


Įvertinkime save! 


Savo „bloguosius“ bruožus, kuriuos patys smerkiate ir kurių ne- 
realizuojate, galite pamatyti kituose žmonėse. Vaidingam virši- 
ninkui iš tikrųjų reikėtų atsakyti: „Labai ačiū, kad taip rėkiate, 
bent man nereikės!“ Susitaikydami su savo tamsiąja, šešėline 
puse, išblaškysite įtampą. Visuomet tvardytis, visuomet būti 

maloniam - utopinis reikalavimas sau, ilgainiui galintis sukelti 
sveikatos problemų. 

Tai, kad aplinkiniams esame „malonūs ir draugiški“, savaime 
suprantama. Kai tik tokie būname sau, iškart sakoma, kad esame 
ne iki galo kritiški savo atžvilgiu ir atleidžiame sau visas klaidas! 
Leiskite sau šį tą malonaus: nueikite išgerti kavos ar į masažo 
saloną, ką nors nusipirkite ar darykite dar ką nors, ką suvokiate 
kaip „leisti sau“. Turite patys, nelaukdami, kol tai padarys kiti, 
išsiaiškinti, kas jus džiugina. Iš kur jūsų partneriui žinoti, kokios 
mėgstamiausios jūsų gėlės, jei pati to nežinote? Tad nusipirkite 
puokštę, o ne tikėkitės to iš sutuoktinio! 

Svarbiausias asmuo, kuriam galite suteikti jėgų, ir esate jūs 
patys! Patys galite geriausiai pasirūpinti savimi, sveikai maitin- 
tis, puikiai įsirengti namus, užsiimti malonia veikla, viskuo, kas 
jums smagu. Trumpiau tariant, pagarba sau yra jūsų laimės pa- 
matas. Jau šventraštyje pasakyta: „Mylėk savo artimą kaip patį 
save“. Tad kaip įmanoma mylėti savo partnerį, jei nemyli savęs? 
Kaip galima tikėtis pagarbos iš aplinkinių, jei negerbi pats sa- 
vęs? Apie savigarbą daug pasako, pavyzdžiui, apranga. Kokios 
pagarbos susilauksiu iš kitų, jei man nusispjauti, kaip atrodau? 
Taigi paremkite save ir turėsite pakankamai jėgų paremti kitus. 


Šalin varžančius mąstymo šablonus! 


Mūsų galvos kupinos paralyžiuojančių, destruktyvių minčių. 
Įsikalę mąstymo šablonus, varžome patys save: „To negaliu, 
šito nepajėgsiu, nepasitikiu savimi“. Toks požiūris stabdo per- 
mainas, menkina ir žlugdo mus pačius. Mintys sukelia mums 
vaizdinius ir jausmus, o šie savo ruožtu jas kausto. Tad šalin 
varžančių minčių erzelį! Juk ne iš dangaus jos nukrinta, patys 
ir generuojame! Mintys yra tik mintys, tai ne tikrovė, o mūsų 
sąmonėje kylantys vaizdiniai ir sąvokos! Tarkime, matau, kaip 

prie gretimo stalo juokiasi pora. Galiu pamanyti taip: „Tai bent 
linksmi Žmonės“. Bet galiu ir šitaip: „Oi, iš manęs juokiasi!“ O 
galiu apie tai išvis negalvoti ir tik pojūčiais įvertinti: štai sėdi 
žmonės ir juokiasi. 

me, puoselėjame arba leidžiame nudžiūti. Patys jas generuojame 
ir patys galime tą procesą nutraukti! Kadangi mąstymas, taip 
pat kaip ir jausmai, veikia mūsų elgseną, kiekvieną varžančią 
mintį dera pasitikti klausimu: „Ar ši mintis ateityje nepaveiks 
mano gyvenimo?“ Jei manau, kad esu negabi, netalentinga, ga- 
liu apsispręsti: arba leidžiu tokioms mintims lemti mano ateitį, 
arba pradedu mąstyti kitaip. Kas trukdo manyti: „Aš sugebu 
bendrauti su žmonėmis“? Neigiamos mintys negali veikti tei- 
giamai. Jei nepasitikiu savimi, gabesnė netapsiu, o jeigu blogai 
galvoju apie kitą žmogų, vargu ar jis ims draugiškiau elgtis su 
manimi! 


Mąstymas - tai energija 


Kiekvienas atsakome už savo mintis. Galima jas vertinti atsiribo- 
jus, o tada - ir keisti. Vis dėlto nemanykite, kad mintis įmanoma 
kontroliuoti nuolat — tai iliuzija, todėl iš pradžių pamėginkite 
po dešimt minučių kasdien. Pravers ir užrašai. Kiekviena pro- 
ga savęs klauskite: „Tai - faktas ar man tik taip atrodo?“ Saulė 
šviečia — tai nepaneigiama. Tuo tarpu nuogąstavimas, kad rytoj 
galbūt vėl lis, žinoma, kyla tik mano sąmonėje! 

Visiškai nevaisingos, tikra našta, yra mintys, sukeliančios to- 
kius jausmus kaip pyktis, kerštas, įniršis. Mintis „Aš nirštu ant 
kaimyno, nes šis visai nepaiso manęs“ visiškai nenaudinga, nes 
tik kursto negatyvius jausmus ir kausto. Mąstymas - tai energi- 
ja! Ir tik išlaisvindama galiu jos atsikratyti. Viena išeičių - laiko 
ribojimas: pagalvosiu apie tai dar penketą minučių, o paskui da- 
rysiu ką kita! Be to, mintims galima skirti tam tikrą erdvę. Kaip 

minėjau, mano bute mintims apie mokesčius ir banko sąskaitą 
durys į miegamąjį visada užvertos. Pamatysite - šiek tiek pastan- 
gų-irjums tai pavyks. 


Mintis pravartu įžeminti ir kontroliuoti! 


Iš tikrųjų padėtis dažnai būna geresnė, nei manome. Be paliovos 
galvodami apie kokią nors mažytę problemą, sugebame ją nejti- 
kėtinai išpūsti. Tarkime, blogai yra tai, kad mane apgavo duktė. 
Taip jau nutiko, aš įskaudinta, o pakeisti nieko nebeįmanoma. 
Tačiau nuolat galvodama apie tai, aš tik dar labiau save kankinu. 
Skausmas dėl užgaulės išblėso, jis truko tik keletą minučių. O 
mintys nesiliauja graužusios. 

Mus kankina ne tik iš tikrųjų įvykę faktai, bet ir mintys, kurios 
net netampa tikrove. Ko tik neprisigalvojame apie visur tykan- 
čias ligas ir kitokius rizikos veiksnius! Tokios mintys kaip tik ir 
yra ligų pagalbininkės. Prisiminkite plačiai žinomą pavyzdį su 
buteliu, kuris tuo pat metu yra ir puspilnis, ir pustuštis. Vertini- 
mas priklauso nuo jūsų pačių. Žinoma, kai žmogus nuolat orien- 
tuojasi į stygių, visuomet mato tik tai, ko jam trūksta, nepritek- 
liaus jausmas jame įsišaknija. Tuomet trūkumas gali imti reikštis 
kūniškai, per ligą. 


Varžančias mintis - į raudoną statinę! 


Apie ką galvoti - rinkitės! Mintis galite valdyti ir kreipti, skirti 
joms erdvę ir užbrėžti laiko ribas. Klauskite savęs: „Kas būtų, 
jei atsikratyčiau šių minčių, kaip jausčiausi?“ Geriau? Tuomet 
ir orientuokitės į tokį jausmą. O gal turite priežasčių išsaugoti 
mintis? Gal tada jaučiatės geriau? Gal susilaukiate aplinkinių už- 
uojautos, kuri jums reikalinga? Pati esu išlavinusi metodą, pade- 
dantį atsikratyti varžančių minčių. Pirmiausia išsiaiškinu, kokia 
ta mintis. „Nemoku apsieiti su pinigais“, - byloja ji. Tuomet aš 

klausiu: „Ar tikrai?“ Atsakymas — NE, matjau daugelį metų man 
neblogai sekasi tai daryti. 

Mintį atitinkamai minkau ir apdoroju, įvertinu visais gali- 
mais požiūriais: „Aš puikiai moku apsieiti su pinigais“, „Pinigai 

puikiai apsieina su manimi“ arba „Pinigai nemoka su manimi 
apsieiti“. Jau vien tokio žaidimo pakanka, kad varžanti mintis 
taptų abejotina. Ji išblėsta kone savaime. Dar kartą įvertinu ją 
ir patalpinu į raudoną statinę. Taip aš įsivaizduoju savo asme- 
ninę minčių šiukšlinę. Jūsų susikurta šiukšliadėžė gali atrodyti 
kitaip — tinka bet kokia. Gal tai bus dėžutė, į kurią dėsite rašte- 
lius su norimomis atsikratyti mintimis. Raštelius, aišku, galima 
ir deginti, taigi keisti būvį. Jei mintis vėl išnyra, pasakykite jai, 
kad ji nebėra jūsų mąstysenos dalis, o jau atsidūrė statinėje arba 
yra transformuota. 


Mintis pravartu įvertinti atsiribojus! 


Jei mintis vertinu atsiribojusi, nesileidžiu užvaldoma emoci- 
jų. Sakydama sau, kad nenoriu to jausmo, kurį manyje sukėlė 
mintis, ir atsiduodama kitam, aną mintį pamažu išvėtau. Mat 
nenorėti galvoti yra neveiksminga! „Nebenoriu apie tai galvoti“ 
mūsų sąmonėje virsta „Vis dar noriu apie tai galvoti“. Energija 
vis tiek eikvojama, o mintis „maitinama“ toliau. Geriau susitai- 
kyti su ja ir įvertinti atsiribojus: „Aha, tu vėl čia, panašu, kad te- 
besi man reikalinga, bet gali ir pasitraukti!“ Įsivaizduokite, kaip 
jaustumėtės be tos minties. Pabandykite valandėlę išsaugoti tą 
naują jausmą. Jei jis įsišaknys jumyse, suvoktas kaip tikslas, min- 
tis anksčiau ar vėliau pasijus nebereikalinga ir dings. Kai Žinau, 
kad geriau jausiuosi, jei minties nebeliks, galiu tikėtis, kad ji iš- 
garuos savaime. 

Liaukitės netikroviškai save vertinę! 


„Šitaip ir aš galėčiau nutapyti“- taip viena įžymybė pakomen- 
tavo abstrakčiosios tapybos kūrinį. „Tokią knygą ir aš galėčiau 
parašyti“ — galbūt aplanko skaitytoją mintis. Be abejonės, galėti 
mes daug ką galime! Tačiau tik veiksmai lemia skirtumą tarp sėk- 
mės ir nesėkmės! Tai, kuo sėkmės lydimas Žmogus skiriasi nuo 
vien žodžiais žongliruojančio „meistro“, yra veikla. Neabejotinai 
daugelis gali rašyti kur kas geriau nei aš, tačiau jie to nedaro. Jei 
norime išsiaiškinti, ar turime rašytojo talentą, nelieka nieko kita, 
kaip pamėginti rašyti. 

Panašiai yra visose srityse. Viena kolegė pakvietė mane drau- 
ge skaityti paskaitos. Apskaičiavau, kad pasirengti man prireiks 
dviejų dienų. Kolegė, kuriai ta tema buvo visiškai svetima, pa- 
reiškė mananti, kad, „tiesą sakant“, gali susidoroti ir viena. Aš 
jai išsyk pritariau ir pasitraukiau. Tai — tipiškas atvejis, kai save 
pervertina žmogus, akivaizdžiai nežinantis, kad viskam reikia 
pastangų, o sėkmė nenukrinta iš dangaus. Kaskart ruoštis tenka 
ir man, nors paskaitas skaitau nuolat. 

„Tiesą sakant, ir aš galėčiau tapyti, jei tik turėčiau studiją“: čia 
susiduriame su dviem neiginiais iš karto. Laimė, netapau, nes 
neturiu studijos! Tas, kuris iš tiesų jaučia vidinį potraukį tapy- 
ti, sugeba kurti ir virtuvėje, ir balkone, ir vieno kambario bute. 
Per pokalbį atkreipkite dėmesį į žodžius „tiesą sakant“. Jie slepia 
neiginį. Kai kas šiuo priežodžių maskuoja savo nesugebėjimą. 
Frazėje „Tiesą sakant, ir aš taip galėčiau“ esama net pavydo. Pu- 
čiamasi praeities sąskaita: „Būčiau galėjęs atlikti savarankiškai“ 
arba „Anuomet ir aš būčiau galėjęs apsiginti disertaciją“. Ką sa- 
kyti tokiam pašnekovui? „Tad kodėl to nepadarei?“ Vietoj atsa- 
kymo - nesmagus jausmas. 

Verčiau ne šnekėti, o veikti! 


Ar tikrai būtų galėjęs, niekada nesužinosime! Tiesiog reikia veikti 
ir turėti galvoje galimą nesėkmę. Kai ilgus metus rankoje nelai- 
kiusi pieštuko užsiregistravau stoti į aukštąją menų mokyklą, ri- 
zikavau sužlugti. Bet troškau bent pabandyti! O kad gėdos dėmė 
būtų kuo mažesnė, apie tai pasipasakojau tik vienai draugei. Ir 
pasistengiau iš visų jėgų. Išėjau atostogų ir visą dėmesį sutelkiau 
į eskizus, ir - matote - pavyko! Netjei būtų ištikusi nesėkmė - ką 
būčiau praradusi? Vertėjo jau vien pamėginti! Kitaip gal šiandien 
pasakočiau: „Kadaise būčiau galėjusi įstoti į aukštąją menų mo- 
kyklą, bet...“ 


Liaukitės menkinę save! 


Ir savęs pervertinimas, ir menkinimas - tarsi dvi medalio pusės, 
tai galime pavadinti „iškreiptu savęs vertinimu“. Tie, kurie per- 
vertina save, skrajoja padebesiais, o tie, kurie save menkina, ne- 
išlenda iš pusrūsio patamsių. Iš ligšiolinio kiekvieno mūsų gy- 
venimo matyti, kad bent šio to jau esame pasiekę. Taigi reikėtų 
kalbėti ne apie trikdančią pasiekimų stoką, o apie savo požiūrį, 
kurisjų nepripažįsta. Susidarykite sąrašą darbų, kuriuos gyveni- 
me jau nuveikėte, ir visų tų dalykų, kurių esate išmokę! Jei tokia 
užduotis per sunki, neabejoju, kuris nors draugas mielai padės. 
Kiekvienam pasiekimui skirkite po kortelę: „Baigiau realinę mo- 
kyklą“. Kita: „Išlaikiau vairavimo egzaminą“. Trečia: „Nuosta- 
biai verdu valgį“. Korteles sudėkite į dėžutę ir vis užmeskite akį, 
kai tik pajuntate, kad „išvis nieko“ nesugebate. 

Mažąsias pabaisas pravartu prigriebti! 


Šis jausmas man pernelyg gerai žinomas. Dvejones, kuždančias: 
„Tu šito negali“, aš vadinu „mažosiomis pabaisomis“. Įsivaiz- 
duoju mažyčius monstrus, patogiai įsitaisiusius man ant pečių, 
tvirtai įsikirtusius nagučiais ir, man dirbant, šnibždančius į ausį: 
„Tu išvis nesugebi rašyti, paistai kaip pradiniokė..!“, „Visiškai 
nemoki piešti, kokia čia keverzonė?“ Kai rašiau pirmąją knygą, 
gerokai abejojau savimi, taigi susigalvojau būdą priversti pabai- 
sas nutilti: žaislų parduotuvėje nusipirkau du nedidelius plasti- 
kinius monstrus ir subrukau juos į dėžutę. Ją perrišau, suveržiau 
tvirtu mazgu ir pasidėjau taip, kad gerai matyčiau, šalia kompiu- 
terio. Kaskart, kai pabaisos sukrusdavo, žinodavau ir matyda- 
vau, kad jos įkalintos ir nieko nebegali man pakuždėti. Ta dėžutė 
gerus metus stovėjo ant mano rašomojo stalo; bet jau kuris laikas 
ji man nebereikalinga! 


Liaukitės „galėję“! 


Frazė „Tiesą sakant, galėčiau...“ verta tiek pat, kiek ir muilo bur- 
bulas. Tačiau ji nėra visiškai beprasmė: reiškia, kad „galėjimo 
meistrai“ bent šiek tiek pasitiki savimi. Ir vis dėlto nepaprasti ga- 
bumai ir talentai lieka nepanaudoti, 0 geri sumanymai išgaruoja, 
jei įklimpstame iliuzijoje „galėčiau“. Sumanymus reikia įgyven- 
dinti ar bent numatyti tam kryptis. O „nieko negalintys meistrai“ 
iš karto pasiduoda, nes visiškai nepasitiki savimi. Tokie žmonės, 
jei galima taip pasakyti, per gyvenimą važiuoja užtrauktu ran- 
kiniu stabdžiu ir visur save blokuoja. Taigi bent šiek tiek pasi- 
tikėkite savimi! Galėjimas - tai talentas, metodas ir įgūdis. Daug 
ką galima išmokti ar išlavinti. Iš dangaus į sterblę beveik niekas 
nenukrinta! 

Pravartu puoselėti tikslus ir vizijas! 


Kiekvienas žmogus yra savaip kūrybingas, turi tam tikrų gabu- 
mų ir talentų, kiekvieną skatina kokie nors impulsai. Kokie - tai 
kiekvienas turi suvokti pats. Pėdsakai siekia vaikystę, atsisklei- 
džia jos svajonėse. Prisiminkite, ko troškote anuomet. Ką vaikys- 
tėje labiausiai patikdavo žaisti? Kokiais žaislais? Kokioje aplin- 
koje jausdavotės geriausiai? Apie kokią profesiją svajojote pir- 
miausia? Kokią kaukę rinkdavotės karnavalui? Atsakymai į to- 
kius klausimus gali atskleisti mūsų sielos gelmes. Deja, dažnai į 
tai numojame ranka kaip į vaikiškus „niekniekius“, nevertiname 
jų rimtai. O iš tikrųjų šie niekniekiai parodo, kas mes esame. Aš 
pati vaikystėje piešiau visai neblogai, tik anuomet niekas man to 
nepasakė. Dabar vargu ar galėčiau daryti ką nors kita. Aš projek- 
tuoju, kuriu eskizus, piešiu. Jei negalite „pėdsako“ aptikti patys, 
pasitelkite į pagalbą vadovą, trenerį ar mokytoją, kuris drauge su 
jumis jį surastų, pritartų jūsų pasirinktam keliui. 


Pravartu lavinti sugebėjimus! 


Rengdamasi savo pirmajai paskaitai, iš baimės buvau vos gyva. 
Drebėjau ištisas dienas. O šiandien jaučiu tikrą malonumą kal- 
bėti šimtams Žmonių! Bet tam, kad jį pajusčiau, prireikė labai 
daug triūso. Palyginkime: kiek prakaito turi išlieti balerina, kad 
scenoje skrajotų lyg besvorė. Aš tobulindavau tarties techniką ir 
retoriką, o ir šiandien kiekvienam nusisekusiam seminarui ar pa- 
skaitai būnu pasirengusi iš anksto. Taigi „galėti“ visai įmanoma, 
o daugeliu atveju to tiesiog išmokstama. Liaukitės kartoję: „Aš to 
negaliu“ ar „Šito aš nepajėgiu“! Vienintelis būdas išsiaiškinti, ar 
ką nors galite — paprasčiausiai mėginti tai daryti. 

Pravartu užsibrėžti tikslą ir siekti jo iš karto! 


Norint kur nors nukeliauti, reikalingas tikslas. Aišku, galima 
metų metus padrikai blaškytis arba kreivoti per gyvenimą vin- 
giais, bet tik konkretus tikslas išlaisvina nepaprastą energiją. Kai 
tikslas aiškus, pakeliui į jį galima prašyti pagalbos ir patarimo. 
O kaip pasiteirausi kelio, jei net pats nežinai, kur nori patekti? 
Ar tikslas kuklus, ar didingas, šiuo atveju ne taip svarbu. Lemia 
rimti ketinimai ir pirmasis žingsnis. Beje, geriausia pradėti nuo 
artimo tikslo! Imkite ir paklauskite savęs: 

+ Ko norėtumėte pasiekti per metus? 

+ Koks turėtų būti pirmasis žingsnis, koks - antrasis? 

+ Kas (be jūsų pačių) trukdo to tikslo siekti? 


Iš planų suformavę konkretų tikslą, nedelskite išsiaiškinti ir pir- 
mąjį žingsnį, geriausia — per dvi dienas, kitaip jūsų ryžtas veikti 
išblės! Pasiekti konkrečių veiksmų etapą, vadinasi, per žingsnelį 
priartėti prie tikslo. Tada jau galima surasti priemonių ir būdų 
jam siekti bei Žmonių, kurie paremtų. Tikslas neturėtų pranokti 
jūsų sugebėjimų ir viršyti dabartinių galimybių. Kitaip užduotis 
bus jums per sunki ir pritrūksite energijos. 


Intarpas: mažiau įtampos, dažniau atsipalaiduoti 


Beveik kiekvienas didžiąją laiko dalį patiriame vienokią ar kito- 
kią įtampą. Profesinėje veikloje ar mokykloje, laikydami egzami- 
nus ar bendraudami su žmonėmis. Įtampa sukelia „perkrovas“, 
kurios fiziškai gali pasireikšti raumenų mėšlungiu ar galvos 
skausmais, be to, veikia protą ir dvasią. 

Gyvename taip, kad kasdien verkiant reikia atsipalaiduoti. 
Kaip nutrūksta per ilgai ir per smarkiai tempiama virvė, taip ne- 
išlaiko ir mūsų kantrybė, tampame dirglūs ir agresyvūs, gali su- 

trikti įvairios kūno funkcijos. Kad ir kokio amžiaus būtume, kad 
ir kokia būtų mūsų veikla, kiekvienas turime susirasti atsipalai- 
davimo būdų. Vieniems tai pavyksta instinktyviai, tarsi savaime, 
kiti naudojasi „ramentais“: joga, Tai Chi, meditacija ar autogenine 
treniruote. Aš pati, kadangi labai stokoju laiko ir daug važinėju, 
susigalvojau savų atsipalaidavimo būdų, kuriems daug priemo- 
nių nereikia, o taikyti juos įmanoma bet kur. 

Vienas tokių būdų - pasinaudoti kasdienėmis funkcijomis. Be 
abejonės, galima vaikščioti ir į lengvojo kultūrizmo klubą, tačiau 
tai ne Man. Namų tvarkymą aš paverčiu fizinio pasirengimo tre- 
niruote ir, garsiai skambant muzikai, darbuojuosi iš peties. Jo- 
kios ypatingos įrangos čia nereikia. Kai tik įmanoma, naudojuosi 
laiptais, o ne liftu. Bėgti galima ir eskalatoriumi! Ypač efektyvu 
fizinę veiklą jungti su dvasiniu atsipalaidavimu. Tai stiprina 
kūną, protą ir sielą. Štai aš įpratinau save rytą pradėti „saulės 
pasveikinimu“, jogos pratimu. Pagal norą ir nuotaiką šį rituali- 
zuotą pratimą galima daryti penkias minutes ar ilgiau. 

Sėkmingos dienos pagrindas yra atsipalaidavimas naktį mie- 
gant. Per mažai miegantis žmogus greitai pavargsta. Tačiau mie- 
gas turi būti kaip reikiant „paruoštas“. Todėl po darbo reikia 
mažiausiai dviejų valandų protui išjungti, tik tada galima gul- 
ti. Miegamasis, kaip svarbiausioji namų erdvė, turi būti gražiai 
apstatytas, lovos čiužinys - kokybiškas. Prisiminkite ir štai ką: 
daiktų energija žmogų veikia ir tada, kai šviesa išjungta! Tas, ku- 
ris gali sau leisti pogulį, tegul naudojasi proga. Penkiolika minu- 
čių miego atgaivins sielą ir veido odą! 

Dvasiniu lygmeniu mes esame glaudžiai susiję su gamtos sti- 
chijomis. Gamtoje mums būna gera, ten jaučiamės puikiai. Vie- 
nam patinka pievų žaluma, kitam - miškų ramybė. Daugelį trau- 
kia kalnai ar jūra. Beveik kiekvieną žmogų su ja sieja gilus vidi- 
nis ilgesys. Apie gydomąjį vandens ir jo aplinkos poveikį nėra 
ko nė kalbėti. Jei jūra netyvuliuoja prie pat mūsų durų, tuomet 
vandens ieškome. Beveik visiems mums atpalaiduojamasis dušo 


170 


ar vonios poveikis yra malonumas, kurį patirti nereikia ypatin- 
gų pastangų. Įsivaizduokite, kaip vanduo nuplauna jūsų rūpes- 
čius ir stresą, kaip užlieja problemas, ir šios vamzdžiais nuteka 
iš namų! Tokia pat kerinti yra ir ugnies stichija. Vakare uždegta 
žvakė ar, dar geriau, židinyje įkurta ugnis visiškai atpalaiduoja: 
žiūrime į ugnį ir pamirštame kasdienybę. 

Vaikštinėjant uosti orą, kūnu jausti vėją ir kartu išvėtyti iš gal- 
vos visas problemas - dar vienas gaivus, nemokamas būdas atsi- 
palaiduoti. O tas, kuris turi sodą ir yra užmezgęs tiesioginį ryšį 
su žemės stichija, gali pajusti jos gydomąją jėgą. Vis dėlto nebū- 
tina triūsti sode, ryšys su žeme gali pasireikšti ir paprasčiausiai 
vaikščiojant. Sąjunga su žeme ypač gerai justi žengiant minkš- 
ta, elastinga miško paklote. Kojos visuomet su mumis, taigi ir 
mieste galima išlipti viena stotele anksčiau ir galiuką sparčiai 
paėjėti. 

Einant ypač patogu ir aktyviai medituoti. Kad ir kur tai dary- 
tumėte, sulig kiekvienu žingsniu padais pajuskite Žemę, o įkvėp- 
dami ir iškvėpdami kaskart suskaičiuokite iki keturių. Keturi 
žingsniai įkvepiant, keturi - iškvepiant. Paprasčiausiai skaičiuo- 
kite arba galvokite apie malonius dalykus, tokius kaip „saulė“, 
„Šiluma“, „ramybė“, arba kartokite savo asmeninę mantrą. 

Atsipalaiduoti medituojant paprasta ir pigų; tam net nebūtina 
ramiai sėdėti. Nereikalingos jokios ypatingos sąlygos. Bet kokią 
veiklą galima paversti kasdienės meditacijos rūšimi. Tiesiog da- 
rykite tai, ką darote, sąmoningai ir laisvai: kai einu, aš einu; kai 
valgau, aš valgau. Moterys, užuot dariusios kelis darbus vienu 
metu, verčiau atsipalaiduokite: lygindamos skalbinius, dažyda- 
mosi, ravėdamos ar kopijuodamos dokumentus, žodžiu, kai bū- 
nate susitelkusios į save. Kaip tik monotoniškas darbas puikiai 
tinka nuo visko atsiriboti. 

Man asmeniškai ypač malonus atlygis už įtemptą dieną yra 
meditacija su Mon-Chėri saldainiais (mano mokytojos Elkės Gio- 
ter atradimas); pamėginkite ir jūs: įsižiūrėkite į tokį saldainį, pa- 


171 


lieskite jį, lėtai, su malonumu išvyniokite, pauostykite, lyžtelėki- 
te, pamažu įsidėkite į burną, užsimerkite, pasimėgaukite šokola- 
do skoniu ir gardžiuodamiesi perkąskite vyšnią! 


Dvasinis apsivalymas trijų dėžių metodu 


Imkite ir peržiūrėkite savo gyvenimą taip, tarsi vaikščiotumėte 
po namus ir kiekvienoje patalpoje, kiekvienoje spintoje ieškotu- 
mėte nebereikalingų daiktų. 

Dvasiškai išsikuopti gyvenimą, vadinasi, apie kiekvieną veik- 
lą, kiekvieną žmogų, kiekvieną mintį, kiekvieną problemą, kiek- 
vieną poelgį, kiekvieną nuostatą klausti savęs: „Ar noriu tai iš- 
saugoti, ar atsikratyti? Į kurią iš trijų dėžių tai dėti?“ 

Šitaip žingsnis po žingsnio išsikuopkite vidines erdves, su- 
rūšiuokite vertybes, apvalykite gyvenimą, deramai įvertinkite 
svarbius dalykus. 


+ Pirmoji dėžė: ši mintis, toks elgesys, toks vertinimas, ši iš- 
ankstinė nuomonė mane varžo ir tegul mano gyvenimo 
daugiau nebeveikia! Apsisprendžiu viso to atsikratyti ir 
dedu į didelę pirmąją dėžę. 


+ Antroji dėžė: šiuos dalykus, jei noriu, dar galiu pasilikti. 
Jau ne kartą bandžiau tų įpročių atsisakyti, bet jie vis at- 
gyja. Vadinasi, jie man vis dar reikalingi. Kada nors atsi- 
kratysiu; o kol kas susitaikau su jais, nes Žinau, kad ilgai 
tai netruks! 


+ Trečioji dėžė: šios pažiūros ir vertybės - mano turtas! Ser- 


gėsiu jas kaip akies vyzdį! Jos suteikia jėgų ir palaiko mane, 
todėl gyvenime skiriu joms deramą erdvę. 

„TA 


+ Pati aukščiausia užtvara žmogui yra ne kiti, o jis pats. 

+ Kiekvienas Žmogus pats atsako už savo laimę. 

+ Galime daryti viską, jei esame pasirengę prisiimti atsako- 
mybę. 

+ Kiekvienas žmogus bet kada gali pakeisti savo gyvenimą. 

+ Nemėginkite keisti reiškinių; galite pakeisti tik savo po- 
žiūrį į reiškinius! 

+ Kiekvienas žmogus geras yra toks, koks yra. 

+ Neprivalote visko galėti, juo labiau visko žinoti! 

+ Kai minties, nuomonės ar nuostatos nebesilaikote, galite 
jų atsisakyti. 

e Jūsų potyriai - jūsų asmeninis turtas. 

+ Kontroliuokite mintis! 

+ Mintys - tai energija, tad apie kiekvieną klauskite savęs: 
ar ji svarbi mano ateičiai? 

+ Pasitikėkite savo intuicija ir savo protu! 

+ Suformuluokite savo vizijas ir tikslus! 

+ Būkite imlūs ir smalsūs! 

+ Tas, kuris nėra abejingas aplinkiniams, ir pats susilaukia 
dėmesio. 

+ Sau būkite ypač malonūs ir atlaidūs! 

+ Kasdien rūpinkitės savo dvasia, protu ir kūnu! 

>ugebėkite pasijuokti iš savęs, nevertinkite visko perne- 
lyg rimtai! 

Apsupkite save grožiu, išmokite mėgautis mažmožiais ir 
nepamirškite padėkoti Dievui! 

Nesureikšminkite smulkmenų! 

Kai gera jums, gera ir aplinkiniams. 

Kiti įvertins jus tik tada, kai to nusipelnysite. 


SEPTINTOJI SAVAITĖ: 
ŠALIN ILIUZIJAS! 


Prieš jus stovi nuostabi fėja ir sako: „Siandien tavo laimingoji diena, 
galiu patenkinti tris norus!“ Ko panorėtumėte? 


Žmogaus vaizduotė - beribė! Nėra to, ko negalėtume įsivaizduo- 
ti, apie ką nesvajotume! Sėdime prie rašomojo stalo, o mintyse 
kopiame į Alpių ledynus. „O, kad dabar būtų atostogos...“ Ne- 
trukus mus prisiveja tikrovė: darbo yra, o pinigų - ne. Tačiau kur 
buvęs, kur nebuvęs vėl pasigirsta balsas: „Kad taip išloščiau lote- 
rijoje!“ — tuomet pirmyn į Karibus dykinėti visą likusį gyvenimą! 
Bet visa tai tėra tik iliuzijos, o tikrovė — visai kitokia. Užuot patys 
tvarkę savo gyvenimą ir keitę save, mes tik laukiame, kai nutiks 
stebuklas ir burtininkas išvaduos mus iš visų bėdų. Deja, tokios 
svajos nueina perniek. Kadangi jos niekada neišsipildo, verčiau 
apie tai ir negalvoti. 

Žmogus, gyvenantis iliuzijomis, nemato, kas vyksta čia ir da- 
bar. Atsidūręs muilo burbulų pasaulyje, jis pražiopso savo nepa- 
kartojamą gyvenimą. Yra ir tokių, kurie gyvena svetimus gyve- 
nimus. Jie, pavyzdžiui, visiškai aukoja savo poreikius sutuokti- 
niui, arba, tarkime, garbindami kokią nors roko grupę, keliauja 
iš koncerto į koncertą, tam skiria visas atostogas, netgi meta dar- 
bą, jei atostogų nebepakanka. Kai kurie gerbėjai tokioms kelio- 
nėms išleidžia visus pinigus ir trinasi aplink savo stabą vien tam, 
kad galėtų žvilgtelėti į jį. Tokia kraštutinė iliuzijos forma byloja, 

kiek Zmogus gali nutolti nuo savo paties gyvenimo. Ypatingais 
atvejais tokią „tariamąją egzistenciją“ tenka nutraukti vietinės 
ligoninės psichiatrijos skyriuje — kai tikrovė ir iliuzija galutinai 
susimaizgo į viena. 


Šalin žodelį „jei“! 


Kiekvienas kartais pagalvojame: „Jei tik turėčiau pinigų...“ Taip, 
ir kas tuomet? „Tuomet neliktų jokių finansinių problemų, mane 
pastebėtų viršininkas, savo vaikams galėčiau bet ką nupirkti, 
man niekada nebeskaudėtų skrandžio, dažnai atostogaučiau, 
nepatirčiau stresų, taigi būčiau visiškai laimingas!“ 

Trokštame, kad kas nors kitas pakeistų dabartinę mūsų padėtį, 
išvaduotų iš visų problemų ir išpildytų visus mūsų norus. Užuot 
savęs klausę, kaip galėtume bent kiek pasikeisti, stačia galva ne- 
riame į tą žodelio „jei“ iliuziją. Čia jaučiamės labai patogiai, čia 
išsidrėbę, atsipalaidavę ir dyki galime laukti stebuklo. 

Bet visa tai tėra naivios fantazijos. Šitaip nebrandžiai elgda- 
miesi tartum grįžtame į ankstyvos vaikystės laikus. Plačiai pa- 
plitusią tendenciją manyti, neva gera savijauta ir laimė priklauso 
nuo tam tikrų aplinkybių, liudija ir kosmetinių operacijų feno- 
menas. „Jei mano krūtys būtų didesnės, nosis kitokia, figūra 
dailesnė, tuomet labiau pasitikėčiau savimi, būčiau linksmesnė, 
labiau mylima.“ Brangi ir pavojinga klaida! Mat tik nedaugeliui 
tokios išorinės permainos atneša laimę. 

Tas „jei“ dažniausiai būna abstrakčiai orientuotas į ateitį. Tai 
gryniausia spekuliacija, išreikšta tariamąja nuosaka. Padėtis vi- 
sai komplikuojasi, kai atsigręžiama į praeitį: „Jei prieš dešimt 
metų nebūčiau tavęs vedęs...“ Taip, ir kas tuomet būtų buvę? 
Būtent — nežinia, nes dabar yra, kaip yra. Taigi gryna spekulia- 
cija! Piktnaudžiaujant panašiomis spekuliacijomis, protas ne- 
besugeba atskirti fikcijos nuo tikrovės. Toks mąstymas - tikras 

energijos švaistymas. Esama ir tokių, kuriems „anksčiau viskas 
buvo geriau“. Kadaise taip nuolat sakydavo tik seneliai ir sene- 
lės, o pastaruoju metu tokį požiūrį perima vis jaunesni žmonės. 
Jis byloja apie vidinį sąstingį. Tokie žmonės paprastai ginasi nuo 
neišvengiamų gyvenimo permainų ir šitaip tik patys save var- 
žo. Visos tokios spekuliatyvios frazės yra absoliučiai beprasmės. 
Šiandienėje tikrovėje, dabartiniame gyvenime jos nieko nekeičia. 
Dargi atvirkščiai, paralyžiuoja ir verčia mus neveiksniais! 


Vaidinti aukos neverta! 


Spekuliatyvus mąstymas yra destruktyvus, jis liudija, kad mintis 
ir energiją skiriame ne dabarčiai. Be to, skatina mus jaustis ap- 
linkybių aukomis ir kliudo patiems valdyti savo likimą. Žūtbūt 
stengiamės išlošti loterijoje, nes kitaip nebesugebame nieko pa- 
keisti. Vos tik imame mąstyti sąlyginėmis („jei“) kategorijomis, 
tampame neveiksnūs. Todėl jų reikia kratytis. Verčiau apmąsty- 
kime, kaip įsigyti Poršė be jokių loterijų, ir tada siekime tikslo. 
Koks turėtų būti pirmasis žingsnis? Galbūt Poršė skirta taupyklė, 
į kurią kas savaitę atidedame šiek tiek pinigų? Kad ir ko siektu- 
mėte, kratykitės iliuzijų ir imkitės veiklos, tada jūsų troškimas 
taps realus. 

Ne kažin kokia paslaptis: atsakomybę prisiimu už tai, kam esu 
pasirengęs ir kuo esu užtikrintas. O kas man kliudo tuoj pat taip 
ir padaryti? Tame, kuo gyvenu ir ką aktyviai veikiu, slypi dau- 
giau jėgos nei vien žodžiuose ir „pažaduose“. 


Šalin žodį „reikėtų“! 
Išoriniams veiksniams, kuriuos su malonumu pakeistume, daž- 


nai priskiriame mus supančius žmones. Regis, viskas būtų kur 
kas paprasčiau, jeigu kiti ar bent sutuoktinis pasikeistų. Pasaulis 

vėl būtų nuostabus, jei tik vyras mažiau gertų. Tokie pageidavi- 
mai skatina utopines pretenzijas kitam Žmogui, kad ir „Tau rei- 
kėtų nebegerti“. Tuo tarpu kiekviena frazė su žodžiu „reikėtų“ 
yra iliuzinė. Iš tikrųjų ji nesutampa su tikrove. Faktas: žmonės 
vėluoja, svetimauja, meluoja, per daug valgo. Jie daro tai, ką 
daro, ir mes jų nepakeisime. Tuščiai sukame galvą dėl dalykų, 
kurie mums nepavaldūs, tad tučtuojau liaukimės apie tai galvo- 
ję. Tokios mintys - tik energijos švaistymas! 

Jei jau patys esame tobuli, galėtų ir visa kita būti idealu - jei 
tik atitinkamai elgtųsi kiti. Tuomet nusistovėtų puikūs santykiai, 
ir būtume laimingi. Štai kaip klaidingai mes vertiname padėtį 
ir vėl griebiamės aukos vaidmens. Rūpinamės kitų, tik ne savo 
elgesiu! Pakeisti kitų Žmonių mes negalime ir neturime teisės, 
taigi liekame nepatenkinti. Žmonės puikiausiai tvarkosi patys! 
Bet kokioms permainoms kiekvienas turi ryžtis pats. Ne kas ki- 
tas, o pats, tik tada įmanoma pagalba iš šalies. Štai ką byloja iš- 
mintingas kinų posakis: „Jei nori keisti pasaulio įvykius, pirmiau 
susitvarkyk savo gyvenimą“. 


Pravartu gerbti skirtingas jausenas! 


Visi mes regime tą patį dangų. Jis atrodo mėlynas. Bet ar tai 
tikrai objektyvi realybė? Kiekvieno mūsų jautimas savitas, kiek- 
vienas į viską žiūrime savaip. Kiekvienas turime savo požiūrį 
ir tai, ką patiriame pojūčiais, kiekvienas vertiname remdamiesi 
sava patirtimi. Ja remiamės ir konstruodami tikrovę. Savo tiesą 
lyginame su kitų tiesomis ir šias įvertiname. Taigi neegzistuoja 
tikrovės „teisingos“ ar „tikros“ versijos, kiekvieną tikrovę gali- 
ma „perkonstruoti“ taip, kaip atrodo reikalinga. O tai, kas ne- 
tinka mūsų asmeniniam pasauliui, atmetame. 

Šalin oro pilis! 


Mėgavimąsi iliuzijomis dar vadiname „oro pilių statymu“, o 
prancūzai sako „stato pilis Ispanijoje“. Ir vienoms, ir kitoms pi- 
lims būdinga tai, kad jos smarkiai nutolusios nuo realybės. Ištisa 
seminarų ir konsultacijų industrija pelnosi iš to, kad tokiems oro 
pilių mėgėjams įsiūlo „kreditus statyboms“. Pavyzdžiui, viena 
iš iliuzijų — įsitikinimas, kad pakanka „teisingo“ požiūrio, ir su- 
sikrausi materialinius turtus. Patetiškais šūkiais, tokiais kaip 
„Tu tai gali, kietuoli!“ raginama tikėti vien savo norais. Iš dalies 
tai — teisybė, juk nepasieksi to, kuo netiki. Bet neįmanoma pa- 
siekti ir to, dėl ko nieko nedarai! Tarkime, aš dar ir kaip galiu 
įsivaizduoti save šokėja ir vonioje ant veidrodžio aprašyti, kokia 
esu talentinga ir graži, bet jei jau įžengiau į penktą dešimtį, šokį 
verčiau pamiršti! Tai yra ir visada bus tik iliuzija. Ir nepagelbės 
jokie kovos šūkiai! 

Jaunų Žmonių troškimas tapti žvaigždėmis maitina ištisą in- 
dustriją. Tie, kurie rimtai vertina savo svajones ir iš tikrųjų trokš- 
ta, pavyzdžiui, šokti, nuo tų, kurie apie tai tik svajoja, skiriasi 
tuo, kad savo tikslo siekia. Vieni lanko šokio pamokas, repetuoja, 
kiti nesitraukia nuo televizoriaus. Šitaip pirmieji galbūt ko nors 
išsižada. Tam, kad svajonė išsipildytų, reikia ją perprasti ir įdėti 
pastangų jai įgyvendinti. Taip pat būtina sugebėti atskirti, kuri 
iš tiesų yra įgyvendinama, o kuri - tik muilo burbulas. Tarkime, 
svajonė ištekėti už milijonieriaus taip ir liks tik iliuzija, jei svajo- 
jančioji nesikreips į pažinčių tarnybą, kad tokį surastų. 


Verčiau atsisakyti svajonių ir puoselėti vizijas! 


Svajonės ir lieka tik svajonėmis, jei jos neįgyvendinamos prak- 
tiškai. Tokias, kurios neatitinka mūsų gyvenimo tikrovės, reikia 
palaidoti, kitaip jos ims trukdyti realizuoti įgyvendinamus pla- 
nus. Vis dar norite nuvykti į Australiją? Taip ir padarykite! Žen- 

kite pirmąjį žingsnį. Nejau metų metus tik kalbėsite apie tai? Jei 
taip - tuomet peržegnokite tokią svajonę ir pamirškite ją. Atsiras 
erdvės įgyvendinti ką nors kita. 

Mėginti pradėti sportinę karjerą įžengus į ketvirtą dešimtį 
dažniausiai irgi būna bergždžios pastangos. Tad verčiau sutel- 
kite dėmesį į tai, ką jūsų amžiaus ir su jūsų gabumais įmanoma 
įgyvendinti. Galbūt jūs dar'ne per seni užsiiminėti aerobika! Te- 
gul tai bus jūsų hobis, tačiau profesinius tikslus iškelkite kitus. 

Pamirškite netikroviškas svajas ir puoselėkite vizijas! Pastaro- 
sios neturi pranokti jūsų asmeninių bei profesinių galimybių, o 
nuo svajonių skirtis tuo, kad būtų įgyvendinamos. Vizijas reikia 
kaip įmanoma konkrečiau formuluoti, jos turi atsakyti į klausi- 
mus: „Ko aš noriu, kaip tai pasiekti ir koks bus pirmasis Žžings- 
nis?“ Vizijos tam tikra prasme yra įgyvendinami planai. Tad bū- 
kite konkretūs! Sakykite ne „Aš noriu rašyti“, o „Aš noriu para- 
šyti knygą“. Ketinimas „Aš noriu“ turi virsti įsipareigojimu: „Aš 
parašysiu knygą apie gyvenimą Islandijoje“. 

Pirmąjį įsipareigojimo žingsnį reikia žengti per artimiausias 
48 valandas! Kitaip ir liksite įklimpę ketinimuose, taigi teorijoje! 
Pradėkite, pavyzdžiui, nuo plano, susidarykite galimų leidyklų 
sąrašą, parenkite darbo grafiką. Jei imtis veiklos vieniems jums 
nesiseka, jei mielesnės atrodo iliuzijos, neatsisakykite pagalbos 
iš šalies. Susiraskite patarėją, kuris paremtų jūsų ketinimus. Bet 
padarykite tai išsyk! Mano pačios patirtis byloja: nepradėtas įgy- 
vendinti per 48 valandas, subliūkšta bet koks geras sumanymas. 
Nesvarbu, kiek per tą laiką pasistūmėsite: net ir pati ilgiausia ke- 
lionė visada prasideda nuo pirmoji žingsnio! 


Šalin netikroviškus troškimus! 


Jei vieną gražią dieną žmogus nieko daugiau nebetrokšta ir dėl 
to jaučiasi laimingas, veikiausiai jis nebeturi ir jokių tikslų - tai 

nelabai tikėtina būsena, ir antra tiek nuobodi. Vieni turi visą krū- 
vą norų, kuriuos gali aiškiai įvardyti, kitiems tokie norai tarsi 
atrofuojasi. Kai klausiate draugų, ko šie norėtų dovanų, ar dau- 
gelis gali atsakyti konkrečiai? Tiems, kurie nesugeba įvardyti pa- 
geidavimų, gresia pavojus dovanų gauti nereikalingų daiktų. Aš 
pati nuolat turiu susidariusi sąrašą knygų ir kompaktinių diskų 
tam atvejui, jei kas pasiteirautų, ką man padovanoti, arba užsi- 
norėčiau save pradžiuginti. 

Materialius norus galima patenkinti, bet galima jų ir atsisaky- 
ti. Žinau vieną įdomų atvejį, kai žmogus pasistatė garažą raudo- 
nam Ferrari. Paties automobilio dar nė būti nebuvo, o garažas jau 
stovėjo. Gana erdvus, išklotas žydromis plytelėmis. Šitaip troški- 
mui atsivėrė erdvė. Aš beveik neabejoju, kad tas žmogus Ferrari 
galiausiai įsigijo. Kai imamės veikti, taupome ar kitaip siekiame 
tikslo, kartu suteikiame pirmąjį impulsą troškimui realizuoti. Be 
jo, užuot veikę, išeikvojame energiją svajonėms. O smegenys pri- 
pažįsta tik konkrečius tikslingus nurodymus! Juos gavusios, gali 
veikti. 


Troškimai - tai energija 


Kiekvienas troškimas yra energija ir iš esmės linkęs įsikūnyti, 
kitaip tariant, išsipildyti. Todėl būkite atsargūs! Ar iš tiesų atsa- 
kingai vertinate padarinius? Norėtumėte sodo? Tikrai esate pasi- 
rengę aukoti dalį brangaus vasaros laiko, ravėti piktžoles, pjauti 
veją, o prieš išvykdami atostogų ieškoti žmogaus, palaistysian- 
čio gėles? Žiemą genėti krūmus arba mokėti už tai sodininkui? 
Štai tokia yra nuosavo žalumos lopinėlio kaina. 

Norėtumėte važinėti kabrioletu? O ar esate pasirengę parduoti 
senąjį automobilį ir primokėti už naująjį? Norite užmegzti nau- 
jus santykius? Koks bus jūsų indėlis į juos ir ko galite dėl jų atsi- 
sakyti? Ko galite atsižadėti tučtuojau? Ką ketinate paaukoti? Jei 
trokštate kokių nors naujovių, vietos joms reikia paruošti iš anks- 

to! Norite susilaukti sėkmės? Tapti žvaigžde? Puiku, jei tik esate 
pasirengę dėl to aukoti asmeninę erdvę! Trokštate daugiau at- 
sakomybės darbe? Jos galite tikėtis tik daugiau dirbdami. Tad ar 
norite mažiau laisvalaikio, užtat daugiau posėdžių ir viešumos? 

Pasikartosiu: norint įgyvendinti troškimus, reikia konkre- 
tumo. „Noriu, kad vaikai būtų malonūs“ — tokia frazė ne itin 
konkreti. Kaip patiems vaikams suprasti, ką turite galvoje? Kita 
vertus, pageidavimas „Noriu, kad pusryčiaudami nesikivirčytu- 
mėte“ — konkretus ir aiškus. Daugelyje gyvenimo sričių mums 
trūksta tikslumo, samprotaujame pernelyg miglotai. „Noriu būti 
laiminga.“ Taip, labai gerai, tačiau kuo konkrečiai tai turėtų pa- 
sireikšti, kaip jūs tą laimę suvokiate? Vienas pasijunta laimingas, 
kai pagaliau baigiasi ištuokos procesas, kitas - vos pamatęs su- 
tuoktinį. Kaip elgtis, ką daryti su savo ketinimais, jei nesugeba- 
me jų konkretizuoti? Iš kur Dievui žinoti, kaip man pagelbėti, jei 
pati nežinau, ko noriu? Būtų panašiai, jei užsisakydami prekę 
paštu užpildytume kuponą, bet pamirštume įrašyti pačią prekę. 
Štai gauname raudonas kelnes arba žalią palaidinę. Ir kam pasi- 
skųsime? Juk neįrašėme, ko pageidaujame! 

Tikra keistenybė yra troškimas, kad kitas žmogus norus per- 
prastų tiesiog iš akių — tai gana plačiai paplitusi, labai romantiš- 
ka moterų nuostata. Galbūt partneriui iš tiesų nebūtų sudėtinga 
„Skaityti“ iš akių, jei moteris pati žinotų, ko nori. O jei pati neži- 
no, kaip gali tikėtis, kad kitas tą nežinomą norą patenkins! 


Daugiau konkretumo! 


Visa, ką išreiškiame žodžiu „norėčiau“, byloja apie tam tikrą są- 
lygą. Galbūt tikslas pernelyg sudėtingas ir jam pasiekti prireiks 
papildomų veiksmų? Padėtis tampa dar painesnė, kai prie „norė- 
čiau“ prisišlieja ir „tiesą sakant“. Šitas „tiesą sakant“ yra savęs var- 
žymas, liudijantis nepasitikėjimą. Tarkime, norėčiau skaityti pa- 
skaitas — bet gal pirmiau man reikėtų pagilinti žinias ar palankyti 

iškalbos meno kursus? O kai jau esu tinkamai pasirengusi, galiu 
apsieiti be tariamosios nuosakos. Iš frazės „Aš skaitysiu paskai- 
tas“ matyti, kad savimi pasikliauju ir užduotis man įveikiama. 

Kai tik pajuntame, kad troškimų įgyvendinti nepavyks, šie pa- 
sitraukia į iliuzijų pasaulį. Bet juk ketinome jų atsikratyti! „Rytoj 
pat norėčiau nuskristi į Mėnulį“ - kad ir koks gražus šis noras, 
daugiau nei abejotina, ar pavyks jį įgyvendinti. O štai tokio ne- 
tikroviško noro atsikračius, atsiras erdvės kitiems, gal ir kukles- 
niems troškimams, kuriuos įkūnyti visai įmanoma. Net stebėti- 
na: staiga tai pavyksta tarsi savaime! 


Šalin perdėtus lūkesčius! 


Mūsų sąmonėje užgimsta įvairiausių įvaizdžių bei paveikslų, ir 
kuo giliau jie įsišaknija, tuo daugiau apie juos galvojame. Štai 
džiaugiamės būsimosiomis atostogomis. Užsisakome viešbutį 
nuošalioje žalsvai mėlynos jūros įlankoje su smėlėtu paplūdi- 
miu. Atostogų vaizdinį sustiprina reklaminės skrajutės. Iš anks- 
to mėgaudamiesi su smulkiausiomis detalėmis įsivaizduojame 
kupinas nuotykių išvykas į apylinkes, iškylas laivais ir povande- 
ninio pasaulio grožybes. Paskutinėmis savaitėmis prieš kelionę 
tokie vaizdai įgyja vis konkretesnes apybrėžas. Ir priklauso tik 
mums. O štai sutuoktinio vaizdiniai gali būti visai kitokie, galbūt 
jis ir visai jų nesusikūręs. Gal partneris svajoja pagaliau išsitiesti 
smėlyje ir nieko neveikti. Ir štai pagaliau atostogos, atvykstame 
į kurortą, o dangus apniukęs, jūra — pilka, ir vaizdinys niekaip 
neprimena to, kurį suformavo skrajutės. Mes nusivylę! Pernelyg 
daug tikėjomės, todėl nusivylimas buvo tarsi užprogramuotas. 
Jei nebūtume dėję tiek vilčių, būtų likę pakankamai erdvės staig- 
menoms. 

Ir per atostogas, ir kasdienybėje iš gyvenimo tikimės pernelyg 
daug, keliame perdėtas pretenzijas, per daug reikalaujame iš sa- 

vęs ir aplinkinių. Pernelyg daug tikimės iš žmonių ir situacijų. 
Štai aš įsivaizduoju, kaip puiku būtų rytoj pasivaikščioti su drau- 
gais ir nueiti į kinų restoraną. Taip ir nutįsta seilė... Paskambinu 
draugams, pasiūlau, deja, rytoj jie visai neturės laiko. Žinoma, 
mane apima neviltis! Paprastai tokiais atvejais už tai, kad mus 
nuvylė, suskumbame pasmerkti kitus, bet iš tikrųjų tai - mūsų 
pačių klaida. Apsigauname; suklaidiname save patys. Kitą kartą, 
prieš džiūgaudami iš anksto, pasitikrinkime, ar yra dėl ko. 


Verčiau trokšti to, kas įgyvendinama! 


Su šeimos šventėmis, tokiomis kaip Kalėdos ar Motinos diena, 
neretai siejami tokie didingi lūkesčiai, kad viskas neišvengiamai 
pakrypsta į bloga. Jeigu šeimoje nesugebame išvengti barnių per 
kasdienę vakarienę, kodėl staiga turėtų pavykti prie šventinio 
stalo? Dramos čia užprogramuotos iš anksto. Panašiai nuvilia 
sutuoktinis, kuris vakare po darbo sėda prie stalo pavargęs, nors 
kitas „nusiteikęs“ jaukiai vakarienei dviese. 

Norint išvengti nusivylimų, geriausia išvis nepuoselėti jokių 
lūkesčių ir būti viskam pasirengus. Taip pat patartina apie tai, 
ko tikitės, informuoti kitą: „Šįvakar arba visą likusį bendrą mūsų 
gyvenimą iš tavęs tikiuosi to ir to...“ Jeigu staiga patiriame, kad 
tikrovė nesutampa su mūsų norais, tuomet mus ir užklumpa ne- 
viltis. Tą neviltį, blogą savijautą patys sau ir primetame! Norėti 
galime daug ko, tačiau jei tiems norams nelemta išsipildyti, ten- 
ka gyventi su širdgėla. 


Intarpas: gyventi tik čia ir dabar 
Mūsų mintys dažniausiai vienu žingsniu lenkia kūną. Sėdime 


traukinyje ir iš anksto džiaugiamės kelionės tikslu, užuot Žiū- 
rėję pro langą ir mėgavęsi pakelės vaizdais. Nuvykstame, kur 

reikia, ir vėl svarstome, kur eisime vakarieniauti ir ką veiksime 
paskui. Tas, kuris gyvena ateitimi („Kad tik greičiau ateitų penk- 
tadienis...“, „Kai sulauksiu pensijos...“), nepastebi dabarties. O 
kaip tik ji yra vienintelis realus laikotarpis, visa kita - iliuzija. 
Praeities jau nebėra (net jei anksčiau viskas ir buvo „gražiau“ ar 
„geriau“), o ateities dar nėra. Yra tik dabar, ką mes dažniausiai 
pražiopsome. Elgiamės kaip turistai, kurie gražiausias šio pa- 
saulio vietoves mato tik pro fotokameros vaizdo ieškiklį, užuot 
grožėjęsi „natūraliu dydžiu“. 

Akimirka, kai skaitote šias eilutes, yra vienintelė jūsų tikro- 
vė. Visa kita — gryniausia iliuzija. Galbūt sėdite ant kėdės arba 
traukinyje, gal gulite lovoje. Yra tik viena realybė, jūsų kūnas yra 
joje - čia ir dabar! Taip, dabar, šią sekundę! Šią sekundę aš esu 
saugi, ir nieko man negali nutikti! Šią akimirką nėra jokios prie- 
žasties bijoti. Bijoti ateities, egzamino. Kai sėdate laikyti egzami- 
no, jums būna baisu, kad susikirsite. Tokia baimė visuomet susi- 
jusi ne su dabartine, o su būsima padėtimi. Tačiau šią akimirką 
esate saugūs — tad pamėginkite tą jausmą išsaugoti ir mėgauki- 
tės juo! 

Sutelkti visą dėmesį į konkrečią erdvę, kurioje yra kūnas, gali 
būti visai nesunku. Nenuklysti mintyse nuo tų, su kuriais sėdi- 
me prie stalo, būti su žmogumi, kuris šalia guli lovoje. Vis dėlto 
kartais atrodo, kad nėra sudėtingesnės užduoties, nei gyventi tik 
čia ir dabar! Tam būtini sąmoningi veiksmai. Jei gyventume vien 
tik čia ir dabar, žinotume, kur pasidėjome automobilio raktelius 
arba kur nukišome parkavimo taloną. Visą dėmesį skirtume šio 
momento veiklai ir nesigriebtume vienu metu daugybės darbų. 
Kasdienėje sumaištyje būtume vidujai ramūs ir nesiblaškytume. 
Daoizmas teikia didžiulę reikšmę sugebėjimui visiškai sutelkti 
dvasią į dabartį. Tas, kuris gyvena vien dabartimi, yra susikau- 
pęs ir ramus. Toks žmogus nesiblaško ir yra paveikus. Šias sa- 
vybes vertina tie, su kuriais tenka bendrauti. Jos gali pasireikšti 
ir asmeniniame pokalbyje, ir kalbantis telefonu. Kiekvienas pa- 

šnekovas pastebės, ar, kalbėdamas su juo, veikiate dar ką nors, ar 
esate visą dėmesį sutelkęs tik į jį. 

Gyventi šia akimirka — dar anaiptol nereiškia, kad negalima 
galvoti apie ateitį ar ko nors planuoti. Tačiau daryti tai, ką daro- 
me, turime sąmoningai ir laiku. Atrodo, taip paprasta: kai val- 
gome, tik valgome. Kai atsisėdame pamąstyti, tik mąstome. Kai 
ristele bėgame per mišką; tik grožimės gamta. Kas mums iš to, 
jei būdami vienur trokštame atsidurti kitur? Pavyzdžiui, sėdi- 
me prie rašomojo stalo, o svajojame apie Karibus - juk tai niekas 
kita, tik iliuzijos. Net gulint ligos patale, geriausia susitaikyti su 
padėtimi. Susitaikydami nuo jos tarsi atsipalaiduojame. Sutei- 
kiame ligai galimybę pasitraukti! 

Susitelkimas vien į čia ir dabar yra veiksmingas būdas me- 
dituoti be didelių energijos sąnaudų. Plaudami indus, papras- 
čiausiai sakykite sau arba pagalvokite: „Dabar aš plaunu indus 
ir nedarau nieko kita. Dabar plaunu lėkštę, o dabar - šakutę“. 
Šitaip galima išmiklinti gebėjimą susitelkti ir tuo pat metu atsi- 
palaiduoti. Susitelkti, vadinasi, sukoncentruoti dėmesį į dabar- 
tinę „problemą“. Daryti tai, ką darai, visiškai sąmoningai, o ne 
tarsi sapnuojant. Neleisti sau nuolat blaškytis, taigi skirti darbui 
visus šimtą procentų. Štai tada visos užduotys atliekamos viena 
po kitos. 

Ar galite prisiminti situacijų, kai buvote sutelkę visą dėmesį? 
Panašiai kaip kine, kai sėdite visiškai pasinėrę į filmą, pamiršę 
erdvę ir laiką? Tokia „panirimo“ būsena yra patikimas ženklas, 
rodantis, kad egzistuojate tik čia ir dabar. Kai žmogus groja ko- 
kiu nors instrumentu ar dainuoja, kai šoka ar myli, kai skaito 
knygą, sako kalbą ar tapo paveikslą, pamiršęs erdvę ir laiką, vi- 
siškai įsigilinęs, vadinasi, egzistuoja vien tik čia ir dabar. 

Sa trauka: 


+ Kontroliuokite savo mintis, skirkite tikrovę nuo svajų. 

+ Kad ir kokia būtų mintis, paklauskite savęs: ar tikrai taip 
yra, ar aš tik taip įsivaizduoju? 

+ Kontroliuoti mintis, be kita ko, reiškia išsiaiškinti: ar taip 
ir yra, kaip aš manau? 

+ Atsisakykite neįgyvendinamų svajonių! Tik taip atsiras 
erdvės kitoms. 

+ Atsargiau su troškimais! Jie gali ir išsipildyti. 

+ Kiekvienas turi pats įgyvendinti savo troškimus: ką nors 
nuveikti jų siekdamas ir ko nors atsisakyti. 

+ Atsikratykite „loterijų“ mentaliteto ir būkite konkretūs! 

+ Atsisakykite aukos vaidmens! Veikite! 

+ Apibrėžkite savo vizijas! Koks bus pirmasis žingsnis jas 
realizuojant? Ženkite jį, neatidėliodami rytdienai! 

+ Susitelkite į tai, kas yra, o ne liūdėkite dėl to, kas buvo. 
Kas buvo - pražuvo. 

+ Vienintelė tikrovė egzistuoja dabar, kaip tik šią akimirką. 

+ Viskas vyksta čia ir dabar. Niekada nebūsite jaunesni nei 
šiandien, todėl sąmoningai mėgaukitės šia akimirka! 


SEPTYNIŲ SAVAIČIŲ PROGRAMA 


Septynios savaitės po septynias dienas — tai 49 patarimai, kuriais 
galite išsyk ir pasinaudoti — brangiai nekainuos. Tokią septynių 
savaičių programą galima bet kada pakartoti. Jums prireiks tik 
rašiklio ir popieriaus lapo. Gal dar sąsiuvinio ar dienoraščio. Ga- 
lėsite užsirašyti ir žemiau pateiktas užduotis, ir savo pastabas. 


Pirmoji savaitė: šalin viską, ko yra per daug! 


Tai - jūsų asmeninio gyvenimo savaitė. Negailestingai išmėžkite 
savo gyvenimą! Kad ir ką darytumėte, klauskite savęs: tai sutei- 
kia jėgų ar mane sekina? Ar tai, ką darau, man iš tikrųjų svarbu? 
Ar sąnaudos pasiteisins, ar tik eikvoju brangų laiką? Metas api- 
brėžti kasdienio gyvenimo prioritetus ir atsikratyti seno balasto. 


1. Pirmadienis 
Diena be šlamšto 

Dvasinį apsivalymą pradėkite nuo artimiausios aplinkos. 

+ Laikydamiesi trijų dėžių metodo, išsikuopkite spintą: 

— Pirmoji dėžė skirta šlamštui. Tai viskas, kas įskilę, sugedę, 
apdriskę. Pagalvokite, kiek laiko nė neprisilietėte prie šių daiktų. 
Šalin juos! 

— Antroji dėžė skirta daiktams, kuriais kitas žmogus dar galėtų 
pasinaudoti. Bet jie turi būti visiškai tvarkingi. Šios dėžės turinį 

galima parduoti sendaikčių turguje arba padovanoti tiems, ku- 
riems jo reikia. 

— Trečioji dėžė - jūsų asmeninių lobių skrynia. Į ją patenka 
jums brangūs daiktai, kuriuos aptinkate tvarkydamiesi. Tai gali 
būti atostogų suvenyrai. Arba vaikų piešiniai, metų metus kabėję 
ant sienų. 

e [Įgyvendinę tokią akciją, nusipelnėte atokvėpio. Kuo nors 

pamaloninkite save! Pavyzdžiui, nusipirkite puokštę gėlių 
arba nueikite išgerti kavos. 


2. Antradienis 
Sąskaitybos diena 

«e Ką šiandien nuveikėte? Sudarykite veiklos sąrašą. 

+ Kiekvieną atliktą darbą pažymėkite kaip būtiną (+), nebūti- 
ną (-) arba neaiškų (?). 

e Ties kiekvienu užrašykite, kiek apytiksliai laiko jam sugai- 
šote! 

e Sudėkite „nebūtinąsias“ minutes! Teoriškai tai bus laikas, 
kurį galėtumėte skirti sau. 

+ Norite daugiau laisvės, kokybiškesnio gyvenimo? Tuomet 
Šį tą išbraukite iš sąrašo ir iš gyvenimo ir apibrėžkite pri- 
oritetus! 

e Susitaikykite su tuo, kad gyvenime neįmanoma visko turėti 
ir visko nuveikti, ir ne kiekvienam lemta kopti į Everestą. 
Kasdien po pusvalandį skirkite vien sau. 


3. Trečiadienis 
Trečiadienis be televizoriaus: šalin proto balastą! 
+ Išsikuopkite knygų lentyną bei vaizdo kasečių ir DVD ko- 
lekciją! 
+ Sudarykite sąrašą dalykų, kurie jus dvasiškai „nuodija“. 
Kokios pokalbių temos, kokie filmai, kokios knygos veikia 

jus neigiamai? Viskas yra energija! Taip pat ir daiktai jūsų 
namuose! Kurio skaitalo ir laužo galite atsisakyti? 

+ Šiandien pat atsikratykite šlakų, ryždamiesi „televiziniam 
pasninkui“! Kodėl nuo šiandien nepaskelbus kiekvieno tre- 
čiadienio (ar kitos fiksuotos savaitės dienos) diena be tele- 
vizoriaus? Tegul jo vietą užima bendravimas. Pažaiskite su 
vaikais, ką nors balsu paskaitykite vieni kitiems, pasišneku- 
čiuokite su sutuoktiniu ar draugais prie taurės vyno arba 
paskambinkite mieliems Žmonėms, su kuriais jau seniai ne- 
kalbėjote! 


4. Ketvirtadienis 
Netobulumo diena: šalin tobulybę! 

+ Ketvirtadienį galite leisti sau ką nors ypatinga ir nebijoti 
bent kartą suklysti! Tad prasimanykite ką nors! Be to, šian- 
dien ta diena, kai galite tyčia nesilaikyti pačių nusistatytų 
normų. 

+ Kad ir ką veiktumėte, paklauskite savęs: ar iš tiesų privalau 
ir noriu tai daryti (pavyzdžiui, lyginti skalbinius)? Gal ga- 
lima pasitenkinti „trumpesne versija“? Ar būtina visuomet 
gaminti tik rafinuotus patiekalus? Gal paįvairinus valgia- 
raštį bulvėmis su lupenomis ir varške? 


5. Penktadienis 
Draugų diena 
e Sudarykite sąrašą: ką darote todėl, kad tai jums atrodo pri- 
valoma? Kur einate todėl, kad jums atrodo privaloma nu- 
eiti? 
e Gyvenimas per trumpas nuobodiems vakarėliams! Penkta- 
dienio vakarą skirkite išimtinai artimiems draugams, ben- 
draukite šeimomis! Arba praleiskite puikų vakarą dviese. 

6. Šeštadienis 
Diena, skirta sau 
+ Šiandien neįmoklinkite į paslaugų spąstus! Sąmoningai iš- 
tarkite „Ne“ ir stebėkite, kas bus! Jei kol kas nepavyks, tai 
dar ne pasaulio pabaiga! Netrukus tikrai vėl pasitaikys pro- 
gų išmokti sakyti „Ne“. 
+ Kuris šios dienos darbas galėtų pabūti puikia lengvojo kul- 
turizmo treniruote? Gal dulkių šluostymas? Tad garsiai pa- 
leiskite muziką, ir pirmyn! 


7. Sekmadienis 
Diena be įsipareigojimų 
e Surašykite savo šeimyninius bei visuomeninius įsipareigoji- 
mus, taip pat ir hobius, laisvalaikio ir atostogų užsiėmimus 
(ir aktyviuosius, ir pasyviuosius). 

+ Patikrinkite juos, remdamiesi šiais klausimais: 

1. Ar man iš tiesų to reikia? 

2. Ar tai kiek nors naudinga? 

3. Ar tai praturtina mano gyvenimą? 

4. Ar man tai malonu, ar dėl to jaučiuosi laimingas? 

Jei į bent vieną šių klausimų atsakėte teigiamai, vadinasi, veikla 
prasminga. Jei ne, tuomet gal vertėtų tokią veiklą visai išbraukti 
iš savo gyvenimo? Tokiu atveju atsikratykite ir reikmenų, susi- 
jusių su ja! Šalin! Daugiau erdvės naujovėms jūsų gyvenime! 


Antroji savaitė: kuo mažiau stresų darbe 
Antrąją savaitę suveskite savo profesinės veiklos ir namų ruošos 
balansą. Kad ir koks būtų darbas, paklauskite savęs: ar jis mane 


veikia teigiamai, ar sekina? Ar tai išvis mano užduotis? Gal galiu 
paskirti ją kitam? 

8. Pirmadienis 
Paskyrimo diena 


+ Valio, pagaliau pirmadienis! Pasidžiaukite jūsų laukiančia 
turininga darbo savaite! Jei darbas jums nemalonus, galite 
rinktis, kaip pakeisti savo padėtį: išeiti iš darbo ar pakeisti 
savo požiūrį į jį? Kad ir ką darytumėte, darykite su malo- 
numu! : 

+ Eikvokite mažiau jėgų asmeniniams darbams. Sudarykite jų 
sąrašą ir atsisakykite beprasmiškų, pavyzdžiui, rankšluos- 
čių lyginimo. 

+ Kokius namų ruošos darbus ir kam galite skirti? 

+ Šiandien susirašykite užduotis, kurias reikės atlikti rytoj, o 
tas, kurių neįveiksite, įtraukite į kitos dienos sąrašą. Ką ga- 
lite išbraukti? 

+ Savaitės pradžioje sudarykite orientacinį įsipareigojimų 
(taip pat ir vakarams) planą. Ką norėtumėte išbraukti? 


9. Antradienis 
Diena be šlamšto 


e Šiandien rašomojo stalo eilė! Viską, kas ant jo guli, nukraus- 
tykite ant grindų ir pasimėgaukite švariu stalviršiu. Tada 
apsispręskite dėl kiekvieno dokumento ir dėkite juos į ke- 
turias šūsnis: 

— Išmesti. 

— Atidėti ir įsegti į aplankus. 

— Paskirti kitam ir atiduoti. Jei dirbate vienas, ši krūvelė ne- 

reikalinga. 

— Atlikti iš karto. 

— Darbus iš antrosios šūsnies taip pat galite atlikti tuojau pat, 

kaip ir iš ketvirtosios. Dabar jūsų rašomasis stalas bus beveik 
tuščias! Taip jis turėtų atrodyti kiekvieną vakarą! 

Sveikinu, jūs nemažai nuveikėte! Pamaloninkite save kokiu 
nors ypatingu atlygiu! 


10. Trečiadienis 
Sąskaitybos diena 


Koks žmogus arba kokia užduotis sukelia jums didžiausią 
stresą? 

Kam norėtumėte skirti daugiau laiko? 

Apgalvokite rytdieną ir, baigiantis šiai darbo dienai, su- 
darykite rytojaus planą, kuriame būtų numatyta, ką reikės 
nuveikti, kam paskambinti ir t. t. Tada galite ramiai baigti 
darbo dieną! 

Sudarykite veiklos sąrašą (namuose arba darbe). 


Prie kiekvieno punkto klauskite savęs: 
— Ar tai tikrai mano darbas? 


— O gal tai visai ne mano užduotis? 


— Ką ir kam galėčiau paskirti? 
— Nuo ko pradėti? 


11. Ketvirtadienis 
Vizijų diena 
Inventorizuokite savo profesinę padėtį ir susikurkite įgyvendi- 


namą viziją! 


Aprašykite savo darbavietę. 

Ko norėtumėte pasiekti per metus? 

Ko - per penkerius metus? 

Įvardykite vizijas! Ko siekiate profesiniame gyvenime? Kaip 
jaustumėtės pasiekę to, ko trokštate? Pamėginkite tą jausmą 
patirti! 

Dar šiandien įsigykite kokią nors knygą, kuri padėtų jums 
siekti tikslo! Kartu nusipirkite ir kitą, tarkime, detektyvą, 
vien pramogai! 

12. Penktadienis 
Pokalbių diena 


+ Šią dieną sąmoningai susitelkite pokalbiams su aplinkiniais. 
Per kiekvieną pokalbį klauskite savęs, ar norite jame daly- 
vauti arba bent klausytis. 

+ Venkite kolektyvinio bėdojimo ir džiūgavimo „pagaliau 
penktadienis“. į 

+ Suveskite savaitės balansą: be kurių darbų galėjote apsieiti, 
ką kitą savaitę galėtumėte atlikti geriau? 


13. Šeštadienis 
Diena be draugiškų paslaugų 


e Į kokius spąstus vėl pakliuvote šią savaitę? 

e Jei savaitgalį jūsų laukia draugiškų paslaugų prievolė, pa- 
mąstykite, ar ir ateityje taip bus. Įvertinkite laiko ir pinigų 
veiksnius ir, atsižvelgdami į aplinkybes, tarkite „Ne“. Bet jei 
vis dėlto paslaugas teikiate, darykite tai iš visos širdies! 

e Šią dieną imkitės to, ką visuomet norėjote daryti, bet dar 
niekada nedarėte. Nuvykite pasidairyti į kitą miestą. Aplan- 
kykite parodą. Pasivažinėkite rogėmis. 


14. Sekmadienis 
Diena be informacinio streso 


+ Galjums ateina žurnalų, kurių iš tikrųjų niekada neskaito- 
te? Jei taip, tuomet atsisakykite prenumeratos! 

e Kas jus tikrai domina? Net jei tai niekaip nesusiję su jūsų 
profesija, įsigykite knygų ta tema ar kitaip gilinkite Žinias! 
Sekmadienis - tokia diena, kai tiesiog privalote padaryti sau 
ką nors gero! Pasirūpinkite savo pomėgiais! 

Trečioji savaitė: šalin „nervų džirintojus“! 


Žmones, kurie jus lydi gyvenime, apžiūrėkite pro didinamąjį 
stiklą ir apie kiekvieną jų paklauskite savęs: ar jis suteikia man 
jėgų, ar sekina? Ar jis praturtina mano gyvenimą? Atidžiau ver- 
tinkite savo aplinkos žmones. Branginkite ir puoselėkite santy- 
kius su tais, kurie iš tiesų jums šį tą reiškia! 


15. Pirmadienis 
Diena be šlamšto 
e Šią dieną visus žmones, su kuriais ateityje nebenorite ben- 
drauti, išbraukite iš savo adresinių, fiksuoto ir mobiliojo ry- 
šio telefonų užrašinių. Be ko ateityje mielai apsieitumėte? 
+ Išsikuopkite piniginę bei rankinę ir išmeskite senas vizitines 
korteles! 
e Jūsų gyvenime tikrai esama asmens, kurį apleidote ir jau 
seniai nebeskambinote. Šiandien ištaisykite padėtį. Brūkš- 
telėkite bent atviruką! 


16. Antradienis 
Sąskaitybos diena 

+ Sudarykite sąrašą Žmonių, kurie lydi jus gyvenime, arba 
apie kuriuos bent pagalvojate, ir suskirstykite pagal savo 
požiūrį į juos. Ar tai bus šeimos nariai, draugai, pažįstami, 
trumpalaikės pažintys, žmonės iš jūsų praeities, klientai, 
kompanionai? 

+ Kurie iš jų jums svarbūs? Kurie iš tikrųjų palaiko jus ir pri- 
taria jūsų tikslams? Susidarykite asmeninį labai svarbių as- 
menų sąrašą! 

e Jei tokiuose sąrašuose esama „vampyrų“, išbraukite juos. 

+ Pagalvokite, kaip galėtumėte pakeisti požiūrį į tuos Žmones, 
kurių iš savo gyvenimo išbraukti negalite. 

+ Ar siandien artimam Žmogui jau pasakėte ką nors malo- 


naus? Kad branginate jį, kad jis jums patinka, kad mylite, 
kad džiaugiatės jį išvydę, kad ilgitės? Ar tik prabėgomis 
mestelėjote kuklų komplimentą? Neatėjo į galvą? Imkite ir 
pabandykite! 


17. Trečiadienis 
Verslo santykių diena 


Sudarykite du sąrašus: viename - klientai ir kompanionai, 
su kuriais palaikote labai gerus santykius. Kitame - tie, ku- 
rių verčiau išvengtumėte. 

Atsikratykite nervinančių klientų, užrašydami jų pavardes 
ant kortelių ir atlikdami transformacijos ritualą. Neatsisa- 
kius senienų, negali būti naujovių! Tai reiškia, kad naujas 
asmuo į jūsų gyvenimą įžengia tada, kai pasitraukia anks- 
tesnysis. Tas pat galioja ir klientams, ir draugams, ir meilės 
partneriams! 

Pasistenkite, kad ateityje jus suptų tik mokūs, malonūs 
klientai. 

Šią dieną imkite ir pasakykite kuriam nors kolegai, bendra- 
darbiui, kaimynui mažytį komplimentą - pasakykite nuo- 
širdžiai! 

Geram klientui ar verslo partneriui nusiųskite puokštę gė- 
lių - kaip padėką už malonų bendrą darbą! 


18. Ketvirtadienis 
Ankstesnių santykių diena 


Jei ankstesni santykiai negerbiami, gali nepavykti ir nauji! Jeigu 


išoriškai su partneriu jau išsiskyrėte, bet vidujai niekaip negalite 
atsisveikinti, išmėginkite tokį ritualą: 

Kokių teigiamų impulsų ir prisiminimų jums paliko buvęs 
partneris? Įvertinkite juos, net jeigu tai kelia skausmą (prisi- 
minti neigiamus jausmus būtų kur kas lengviau)! 
Užrašykite ant kortelės padėką: „Dėkoju tau už nuostabias 
keliones, už tai, kad išmokei buriuoti...“ Transformuokite 
tokią kortelę, sudegindami ją arba paleisdami į vandenį, su- 
lankstę laiveliu. 


19. Penktadienis 
Jėgų telkimo diena 


Kokie jūsų santykiai su giminaičiais? Kuris iš jūsų aplinkos žmo- 


nių suteikia jums jėgų, o kuris trukdo pažangai jumyse? 


Atsiribokite nuo bėdojimo ir paskalų apie kitus, kaip ir 
nuo tų, kurie trukdo jūsų pažangai arba į viską Žiūri tik 
neigiamai. 

Skirkite laiko savo kilmei! Pavyzdžiui, sudarykite genealo- 
ginį medį. 

Papasakokite savo vaikams šeimos istorijų, peržiūrėkite 
drauge su jais senus nuotraukų albumus. 

Kokie Žmonės jums svarbūs? Ką pavadintumėte draugu, 
ką - pažįstamu? 

Šį vakarą su išties gerais draugais ar vienu geru draugu nu- 
eikite pavakarieniauti. 

Įsigykite žmogaus, kuriuo žavitės, biografiją ir perskaitykite. 
Sekmadieniui susiplanuokite aplankyti tėvus ir perspėkite 
apie tai artimuosius! 


20. Šeštadienis 
Sutuoktinio diena 


Ši diena skirta jūsų asmeniniam gyvenimui. Bent jau vakarą pra- 


leiskite su sutuoktiniu! 

e Tarkite „Ne“, jei kas nors spaudžia jus vakarą skirti visuo- 
meniniams įsipareigojimams, tai darykite nebent prievarta! 

+ Drauge su sutuoktiniu ką nors prasimanykite! Tai neturi 
virsti vakaru prie televizoriaus! 

+ Prisipažinkite gyvenimo partneriui, kokį jo ar jos bruožą 
branginate! 


21. Sekmadienis 
Optimizmo diena 


e Šią dieną pamėginkite nekritikuoti nei sutuoktinio, nei vai- 
kų, nekibti prie jų. Priimkite viską taip, kaip yra, ir nesileis- 
kite į ginčus. 

. Šiandien, kaip ir planavote, aplankykite tėvus. Tam, kad 
vizitas būtų kuo malonesnis, praneškite apie jį iš anksto ir 
neužsibuūkite! 

+ Užkaskite karo kirvį: neprisiminkite senų kivirčų, būkite at- 
laidūs! 


Ketvirtoji savaitė: šalin „,pusgaminius“! 


Susidoroti su nebaigtais darbais galima tik dviem būdais: arba 
išsyk juos baigiate, arba pripažįstate, kad nebaigsite niekada. To- 
kiu atveju pamirškite tą užduotį visiems laikams! 


22. Pirmadienis 
Inventorizacijos diena 


Peržiūrėkite namus, rašomąjį stalą, spintas. Sudarykite sąrašą: 
+ Kas jūsų namuose neužbaigta? Gal vis dar nepakabinti kai 
kurie šviestuvai? Ant rašomojo stalo mėtosi vos pradėti pil- 

dyti dokumentai? Galvoje pinasi iki galo neįgyvendinti su- 
manymai? Lenda į akis pusgyvės pažintys? 

+ Kaip jaustumėtės, jei visi reikalai būtų sutvarkyti? 

e Visus tokius darbus paskirstykite šitaip: vienus reikia iškart 
mesti, kitus —- tuojau pat užbaigti! 


23. Antradienis 
Diena be šlamšto 


e Išsikuopkite šaldytuvą ir maisto produktų sandėliuką. Kai 
kas ten seniai pradėta ir nesunaudota. Tokius produktus iš- 
meskite ir ateityje pirkite mažesnėmis pakuotėmis, kad iš- 
vengtumėte panašių likučių. 

e Šį vakarą išsivirkite ko nors gardaus. Produktus pirkite lai- 
kydamiesi principo: kokybė svarbiau už kiekybę! Taigi ver- 
čiau turėti mažiau, užtat šį tą geresnio, tuomet nereikės tiek 
daug maisto išmesti! 


24. Trečiadienis 
Diena be atidėliojimo 


+ Ką stumiate nuo savęs ištisas dienas ar savaites? Surašykite 
tokias užduotis ir imkitės jų! 

e Išeitis — veikla. Iš atidėliojimo nėra jokios naudos. 

e Šiandien sudarykite sąrašą reikalų, kuriuos turite atlikti ry- 
toj. Pagal skubumą surašykite juos eilės tvarka ir prirašykite 
numatomas apytikres laiko sąnaudas! 


25. Ketvirtadienis 
Šiandien laikykitės eilės tvarkos! 


+ Šiandien laikykitės sąrašo, kurį sudarėte vakar! Pradėkite 
nuo pirmosios pozicijos ir dirbkite nuosekliai! 

Nesileiskite pertraukiami ir kiekvieną užduotį atlikite iki 
galo! 

Nesiimkite lygiagrečiai dviejų ar daugiau darbų! Nesileis- 
kite blaškomi! 


26. Penktadienis 
Profesinės sąskaitybos diena 


Surašykite užduotis, kurių darbe dažniausiai nebaigiate, 
galbūt nelabai sugebate jas atlikti, dirbate nenoriai arba ap- 
laidžiai. 

Kurias iš jų galėtumėte paskirti kolegoms? 

Kurių užduočių galėtumėte išvis nesiimti? 

Jei darbo negalite atsikratyti, pakeiskite savo požiūrį į jį! 
Dirbkite taip, lyg jums būtų malonu! 

Ką naujo mielai darytumėte? 

Kokias kitas užduotis, iki šiol nepriklausiusias jūsų veiklos 
sričiai, noriai įtrauktumėte į savo darbų sąrašą? 


27. Šeštadienis 
Nuosėdų pašalinimo diena 


Kokios užgniaužtų konfliktų Žarijos rusena jumyse? Kokios 
tarpusavio santykių problemos tebėra neišspręstos? 

Kokios santykių su žmonėmis nuosėdos dar neiškuoptos? 
Gal kas nors laukia atsiprašymo? 

Kaip jaustumėtės, jei šios problemos būtų išspręstos? 

Kaip būtų galima išvalyti nuosėdas? Apmąstykite savo 
veiksmus! Ir ko nors imkitės! 

Ženkite pirmąjį žingsnį per artimiausias 48 valandas! 

28. Sekmadienis 
Aistringų troškimų diena 
e Išsiaiškinkite, ko aistringai trokštate! Pagal šiuos klausimus 
sudarykite sąrašą: 
— Kuo norėjau tapti vaikystėje? 
— Į kokią veiklą pasineriu visa galva? 
— Ką darydamas visiškai užsimirštu? 
+ Sąmoningai įsigilinkite į tokią būseną! 
e Šį vakarą leiskite sau veikti tai, ko aistringai trokštate! 


Penktoji savaitė: kuo mažiau rūpesčių, 
baimių ir problemų 


Kad ir kokia būtų problema, klauskite savęs: ar tai išvis proble- 
ma? Ar ta problema - mano? Arją galima išspręsti ir kaip? Klaus- 
kite savęs apie kiekvieną idėją: ar ji paveiks mano ateitį? 


29. Pirmadienis 
Diena be rūpesčių 


Tas, kuris viskuo rūpinasi, dažnai viską kolekcionuoja bei kau- 
pia ir tikisi saugiai jaustis tarp daiktų, kuriais save apkrauna. 

+ Šią dieną sutvarkykite rūsį ir išmeskite visus senus, apsku- 
rusius ir seniai nenaudotus daiktus! 

+ Surašykite savo rūpesčius ir apie kiekvieną klauskite savęs: 
ar jis realus? Ar svarbus? Kas iš tikrųjų man gali nutikti? Pa- 
matysite, jau vien užsirašinėjant kai kurie rūpesčiai išnyks 
savaime. 

+ Užrašykite rūpestį, kurio norite atsikratyti, ant popieriaus 
lapo ir transformuokite jį. Padarykite tai, kaip tik panorėsi- 
te: savo ypatingąjį rūpestį atiduokite ugniai, orui, vandeniu! 
ar Žemei. 

30. Antradienis 
Problemų diena 


e Skirkite pusvalandį ir surašykite savo problemas. Jau vien 
tai padės. Paskui apie kiekvieną problemą klauskite savęs: 

— Ar tai išvis problema? 

— Ar tai mano problema? 

— Arją galima išspręsti? Koks turėtų būti pirmasis žingsnis? 

+ Uždekite žvakę kuriai nors ypatingai savo problemai ir pa- 
sakykite jai: „Jei nori, gali likti, erdvės tau čia dar yra. Bet 

taip pat gali išnykti su dūmais 


31. Trečiadienis 
Pirmoji baimės diena 


+ Sudarykite savo baimių sąrašą eilės tvarka nuo didžiausios 
iki mažiausios. Išnagrinėkite kiekvieną ir paklauskite: 

— Kuo tu mane varžai? 

— Kuo esi man naudinga? 

— Kas blogiausiu atveju man gali nutikti? 

e Juokas atpalaiduoja ir gelbsti ne tik nuo baimių. Pagalvoki- 
te, kas sukelia jums juoką. Galbūt filmas? Tuomet įsigykite 
vaizdo kasetę ir laikykite ją prie televizoriaus. 

e Tegul šį vakarą jums būna linksma. Ką nors prasimanykite! 
Ir pasikvieskite draugų, kad nereikėtų juoktis vienumoje! 


32. Ketvirtadienis 
Antroji baimės diena 
Šią dieną pasirinkite kurią nors iš gilesnių savo baimių. 
+ Ar galite įsivaizduoti, kaip įveikiate save ir pasipriešinate 
baimei? Pavyzdžiui, gal bijote prikaišioti kaimynams? Tuo- 
met šiandien pat paskambinkite jiems ir mandagiai, bet 

griežtai perspėkite dėl keliamo triukšmo. O gal bijote aukš- 
čio? Tokiu atveju imkite ir užlipkite į bažnyčios varpinę. 
Baiminatės vandens? Tada pagaliau užsirašykite į plaukimo 
pamokas. 

+ Pamažu išsiaiškinkite tik jums tinkamus atsipalaidavimo 
būdus! Eikite pasivaikščioti, plaukiokite arba medituokite! 
Užsirašykite į jogos arba Oi-Gong0 kursus! Jei tai ne jūsų 
sritis, išmėginkite ką norš kita, kas, jūsų manymu, padėtų 
atpalaiduoti dvasią, protą ir kūną. 


33. Penktadienis 
Apsisprendimo diena 


Kokiomis aplinkybėmis jums kyla apsisprendimo problemų? 
Restorane, kai reikia užsisakyti patiekalus? Apsiperkant? Darbe? 

+ Sudarykite tokių aplinkybių sąrašą. 

+ Atskirai išnagrinėkite kiekvieną poziciją ir surašykite gali- 
mus apsisprendimo variantus. 

+ Ką pasirinktumėte intuityviai? Kai reikia apsispręsti, nėra 
geresnės pagalbininkės už intuiciją. Imkite ir patyrinėkite ją 
atidžiau. Kokiose srityse jai (sėkmingai) paklūstate? 

+ Šią dieną visiškai sąmoningai, lavindami pojūčius, atsiver- 
kite intuicijai! Liežuviu patirkite maisto skonį, pauostykite 
gėlę, įsižiūrėkite į paveikslą, paklausykite paukščio giesmės 
ir pajuskite vėjo prisilietimą prie odos! Iš telefono skambu- 
čio pamėginkite pajusti, kas galėtų skambinti. 


34. Šeštadienis 
Diena be pykčio 
Savaitgalis! Gaila švaistyti laiką pykčiui! Beje, kaip ir likusią sa- 
vaitės dalį. 
+ Ant ko įtūžtate? Koks tai jausmas? 

e Įsidėmėkite: pyktis yra jūsų asmeninis jausmas! Ne kas nors 
kitas jus pykina, o patys apsisprendžiate atsiduoti pykčiui! 
Taigi patys galite nuspręsti ir nebepykti! 

+ Kaip jaustumėtės be pykčio? Ko jums trūktų? 

+ Kai pyktis vėl sukyla, leiskite jam kunkuliuoti lygiai pen- 
kias minutes! 

+ Koks Žmogus ar dar kas nors jus iš tikrųjų pradžiugina? 
Kuo džiaugiatės iš visos širdies? 

+ Šią dieną leiskite sau valandėlę, o geriausia — visą vakarą — 
pasidžiaugti! Tam tikrai rasite priežasčių. 


35. Sekmadienis 
Diena, skirta naujovėms 


Šiandien darykite tai, ko dar niekada nedarėte! Tai turėtų būti 
veikla, kuria mėgautumėtės, kuri jus džiugintų! Jai neturėtų 
prireikti didelių pastangų ir išlaidų! Ką pasakytumėte apie iš- 
kylą? Arba apie naktinį žygį su vaikais? Jums tikrai šaus į galvą 
daugiau ar mažiau beprotiškas sumanymas, toks, kokį visuomet 
troškote įgyvendinti! 


Šeštoji savaitė: šalin savistabdžius, nemuškite 
įvarčių į savo vartus! 


Ne tiek kiti, kiek mes patys sau kaišiojame pagalius į ratus. At- 
pažinkite, kas jus stabdo, ir meskite tai lauk iš savo gyvenimo! 
Protarpiais vis paklauskite savęs: koks žmogus ar dar kas nors 
mane varžo? Galbūt aš pats statau sau užtvaras? Kaip galėčiau 
save padrąsinti? Kas ir kaip galėtų paremti mano sumanymus? 

36. Pirmadienis 
Įsisenėjusių kanonų diena 


e Susidarykite visų savo elgsenos įpročių, nuostatų, prietarų 


bei įsitikinimų sąrašą ir paklauskite savęs: ar šis įprotis ska- 
tina mane judėti pirmyn, ar tik stabdo? 

Išsirinkite vieną iš tokių blokuojančių nuostatų, užrašykite 
ant kortelės ir transformuokite vandeniu arba ugnimi. 
Pakeiskite ją nauja asmenine maksima, kuri artimiausiu 
metu turėtų paveikti jūsų gyvenimą! Pavyzdžiui: „Aš kupi- 
nas sumanymų bei energijos ir turiu viską, ko reikia laimin- 
gam gyvenimui . 

Užrašykite šią maksimą ant kortelės ir pasikabinkite ant sie- 
nos gerai matomoje vietoje! 


37. Antradienis 
Švarios erdvės diena 


Dvasinį apsivalymą pradėkite nuo drabužių spintos. 


Išmeskite apsitrynusius ir sudėvėtus drabužius. 
Padovanokite ar kitaip išdalykite visus senus drabužius, 
kurie jums nebetinka, kurių ištisus metus nebedėvėjote arba 
jie jums nebepatinka. 

Tegul jūsų spintoje kabo tik tie drabužiai, kurie jums tinka 
arba kuriuos tikrai dėvėsite. 

Dabar išsikuopkite ir „vidinę erdvę“, savo gyvenimą ir de- 
ramai įvertinkite svarbius dalykus! Susidarykite dvasinių 
sendaikčių sąrašą! Tai reiškia klausti savęs apie bet kokią 
veiklą, bet kurį žmogų, kiekvieną sumanymą, problemą, 
įprotį, nuostatą: „Ar man laikytis šito, ar atmesti?“ 
Dvasinius sendaikčius išrūšiuokite trijų dėžių metodu! 
Atėję į miegamąjį pagalvokite, kaip jį būtų galima dar gra- 
žiau įrengti. Mat miegamasis yra svarbiausia namų erdvė; 
čia turite jaustis ypač gerai! 

38. Trečiadienis 
Diena be varžančių minčių 
Kokios mintys nuolat šmėkščioja jūsų galvoje? 
+ Užfiksuokite jas ir užsirašykite! Ar tikrai norite jas išsaugo- 
ti? Jei ne, tuomet išmeskite į raudonąją vaizduotės statinę! 
+ Atminkite: savo mintis galite kontroliuoti! 
e Tiesiog nieko negalvokite arba darykite tai, kas išvaduo- 
ja nuo minčių (šokite, sportuokite, klausykitės muzikos, 
pieškite). 


39. Ketvirtadienis 
Asmeninės atsakomybės diena 

. Sudarykite jūsų gyvenimą varžančių veiksnių sąrašą: 

— Koks Žmogus ar dar kas nors jus stabdo? 

— Kuo jums tai naudinga? 

— Kaip stabdote patys save? 

— O kaip galėtumėte paskatinti save įveikti užtvaras? 

+ Atminkite: už save atsakote patys! Galite pasiekti beveik 
visko, ko tik iš tiesų norite. O jei tikrai norite —- argi kas ga- 
lėtų jus sustabdyti? 

e Šią dieną nuveikite ką nors savo kūno, proto ir dvasios la- 
bui! 


40. Penktadienis 
Mažųjų pabaisų diena 
Ką jums kužda jūsų mažosios, kaustančios pabaisos? Ko jūs ta- 
riamai negalite? Ko niekada nepajėgsite? 
+ Nutildykite mažąsias pabaisas arba surašykite jų plepalus 
popieriuje ir sudeginkite! 
+ Ant atskirų kortelių užrašykite savo sugebėjimus ir priva- 
lumus: „Moku gardžiai gaminti valgį“, „Vykusiai vedu de- 

rybas“, „Moku elgtis su pinigais“, „Kalbu penkiomis kalbo- 
mis“ ir t. t. 
Pasigrožėkite kortelių šūsnimi. Štai kur turtas! 


+ Apibrėžkite tikslus ir vizijas. Koks bus pirmasis žingsnis 


juos įgyvendinant? 


41. Šeštadienis 
Diena be sąžinės graužaties 


Kas verčia jus graužtis? Dėl ko? Surašykite priežastis ir as- 
menis („Mano viršininkas, spaudžia jo nustatyti terminai“). 
Bet nepamirškite: sąžinė graužia jus iš vidaus, ne iš išorės! 
Nuraminkite savo sąžinę! Kas ją slegia? Viršininkas spau- 
džia! Na, ir kas? 

Patys sukeliate sau graužatį, taigi patys galite ją ir numal- 
šinti! 

Labiau vertinkite save! Kas jus mylės, jei net patys savęs ne- 
mylite? 

Šiandien šeštadienis. Pamaloninkite save. Nueikite į sauną, 
nusipirkite naujus batus, paskanaukite ledų. Tik nepradėki- 
te vėl graužtis! Šeštadieniais ledai netukina. 


42. Sekmadienis 
Atsipalaidavimo diena 


Sekmadienis — puiki proga palepinti dvasią, protą ir kūną. 
Ilgiau pamiegokite, paskaitykite knygą, pasiklausykite mu- 
zikos, pabendraukite su mielais žmonėmis, pamedituokite. 
Darykite viską, kas gerai nuteikia. 

Paklauskite savęs: ko man reikia, kad pasijusčiau laimingas? 
Pamėginkite atkartoti anksčiau patirtą laimės jausmą! 
Pirmiausia būkite malonūs ir atlaidūs sau! 

Septintoji savaitė: šalin iliuzijas! 


Skirkite tikrovę nuo pramano! Save ir savo galimybes vertinkite 
tikroviškai, o realius troškimus įgyvendinkite patys! Vos susidū- 
rę su sąvoka „jei“, klauskite savęs: ar tai tik iliuzija? O gal tai 
įgyvendinama? 


43. Pirmadienis 
Oro pilių diena 


e Užsirašykite visus sąvokos „jei“ atvejus, kurie tik ateina į 
galvą ir kurie braunasi į jūsų gyvenimą (pavyzdžiui, „Jei 
turėčiau daugiau laiko, galėčiau dažniau pažaisti su vai- 
kais“). 

+ Atskirai patyrinėkite kiekvieną frazę ir paklauskite savęs, 
ar tik ši sąlyga jau nėra įgyvendinta. Pašalinkite iš frazių 
tariamąją nuosaką: „Skiriu sau kasdien dešimt minučių pa- 
žaisti su vaikais“. 

+ Maksimas, kurių norite atsikratyti, užrašykite ant kortelių 
ir transformuokite. Ar užkurti iš jų ugnelę, ar sulanksčius 
laiveliais paleisti į vandenį, spręskite patys. 

e Atsisveikindami su kiekviena kortele, tarkite: „Štai ir atsi- 
kratau tavęs!“ 

+» Apžvelkite savo gyvenimą: kurie troškimai jau įgyvendinti? 
Pasidžiaukite tokiu turtu! 


44. Antradienis 
Įžeminimo diena 
+ Šiandien metas trijų dėžių metodu išsikuopti palėpę. Pa- 
lėpės jums dar prireiks, taigi ten susikaupęs šlamštas jums 
trukdys! Jei palėpės neturite, o rūsys jau sutvarkytas, imki- 
tės patalpos ar spintos, kur, jūsų nuomone, trūksta tvarkos! 

e [ĮŽeminkite save per toliau aprašytą meditaciją, kuri ypač tin- 
ka naujokams ir nesugebantiems ramiai pasėdėti. Medituoti 
galima ir gamtoje, ir mieste ar namuose. Ši praktika išjudina 
ir sukoncentruoja, praverčia, kai reikia ryžtis sprendimams. 
Atsistokite ir pradėkite laisvai žingsniuoti. Jauskite ryšį tarp 
padų ir žemės. Dabar sutelkite dėmesį į kvėpavimą. Kvė- 
puokite ramiai ir giliai. Įkvėpdami lėtai suskaičiuokite iki 
keturių, tuo pat metu ženkite keturis žingsnius. Iškvėpdami 
vėl skaičiuokite iki keturių žengdami keturis žingsnius. Dė- 
mesys turi būti sutelktas tik į ryšį su žeme ir kvėpavimą. 


45. Trečiadienis 
Nekaltų aukų diena 


Kada pasijuntate išorinių aplinkybių arba kitų asmenų „auka“? 

+ Surašykite tokius atvejus ir priežastis, dėl kurių, jūsų nuo- 
mone, taip nutinka: „Negaliu susirasti vyro (žmonos), nes 
išgyvenau sunkią vaikystę“. 

+ Užjauskite save paskutinį kartą, o tada vėl peržiūrėkite 5ą- 
rašą. 

+ O dabar prisiimkite atsakomybę už savo gyvenimą! Prie 
kiekvienos pozicijos užrašykite, ką galėtumėte padaryti, 
kad padėtis pasikeistų! Jei permainos neįmanomos, tiesiog 
susitaikykite su padėtimi, bet atsakingi už ją vis tiek būsite 
jūs. 

+ Ženkite pirmąjį žingsnį vienoje iš pozicijų ir iškart imkitės 
veikti! 


46. Ketvirtadienis 
Troškimų diena 


Šiandien galite patenkinti vieną savo norą! Ko šiame gyvenime 
trokštate? Sudarykite ilgą sąrašą. 

+ Peržiūrėkite sąrašą ir paklauskite savęs apie kiekvieną troš- 
kimą: ar jis nėra visiškai iliuzinis (—), ar tikrai to norite (?), ar 
jis įgyvendinamas (+)? 

e Visiškai iliuzinius troškimus išbraukite, kaip ir tuos, kurie 
pažymėti klaustuku. Susitelkite į norus su pliuso ženklu. 

e Išsirinkite vieną troškimą. Kaip jaustumėtės, jei jis išsipildy- 
tų? Ką tai pakeistų? Ko galėtumėte dėl jo išsižadėti? 

e Susikurkite šios būsenos vaizdinį ir ženkite pirmąjį žingsnį! 
Parenkite planą ir siekite įgyvendinti vien tik šį troškimą. Jei 
norite namo, galite šiandien pat sudaryti kredito sutartį. Jei 
svajojate apie Poršė, pasinaudokite santaupomis (jei jų nepa- 
kaks įsigyti Poršė, šiaip ar taip, esate susitaupę nedideliam 
naudotam automobiliui). 


47. Penktadienis 
Diena be įtampos 


e Užrašykite visas frazes, kurias pradedate „Man reikėtų“. 

+ Kiekvienu atveju paklauskite savęs, kodėl jums to reikėtų: 
„Kodėl iš tikrųjų man reikėtų mesti rūkyti?“ Jei jokios sva- 
rios priežasties nerandate, išbraukite šią frazę iš savo gyve- 
nimo ir transformuokite! 

e Ketinimus, kuriuos vertinate išties rimtai, formuluokite be 
tariamosios nuosakos. Ir čia pat pridurkite terminą! „Arti- 
miausias tris dienas valgysiu perpus mažiau.“ Juk tokioje 
frazėje slypi kur kas daugiau jėgos nei: „Man reikėtų truputį 
sublogti!“ 

e Kąjau seniai svajojote nuveikti penktadienio vakarą? Imki- 
tės to nedelsdami! 

48. Šeštadienis 
Vizijų diena 
Peržvelkite dabartinį savo gyvenimą ir paklauskite savęs: 
+ Ką aš veiksiu ateityje ir ko nebedarysiu? Sudarykite sąrašą! 
Tik atminkite: tikslai ir vizijos turi atitikti jūsų sugebėjimus. 
Oro pilių metas jau praeityje! O pasakų princų, atjojančių 
ant širmio ir išgelbstinčių, pasitaiko vis rečiau! 
» Pasirinkite šiame sąraše vieną poziciją. Tai jūsų pirmasis tik- 
slas! Apibrėžkite pirmą žingsnį ir ženkite jį! Nepamirškite: 
net ilga kelionė visada prasideda nuo pirmojo žingsnio! 


49. Sekmadienis 
Diena, kurią reikia išgyventi čia ir dabar 


e Šiandien jums laisva diena! Tai reiškia, kad galite nieko ne- 
veikti. Galite išsimiegoti, galite papusryčiauti lovoje. Po pa- 
starųjų 48 dienų kankynės šito dorai nusipelnėte. 

+ Mėgaukitės šia diena! Jei skaitote laikraštį, skaitykite laik- 
raštį. Jei geriate kavą, gerkite kavą. Jei išėjote pasivaikščioti, 
pajuskite minkštą miško paklotę. Gardžiuokitės dykinėjimo 
saldybe, gyvenkite čia ir dabar! 


GALOP: PAGLOSTYTI SIELĄ 


Siela yra jautri gėlelė, didžiulis turtas. Puoselėti ją, vadinasi, lin- 
kėti tik gero ir sergėti nuo dvasinių sąšlavų. Neprivalome veltis 
į kiekvieną kivirčą, niekas neverčia mūsų žiūrėti siaubo filmų ar 
verkšlenti drauge su kitais žmonėmis. Verčiau sutelkime dėmesį 
į esmę ir savo gerovę! 

Kodėl savo dvasine sveikata nesirūpiname taip, kaip rūpina- 
mės šeimos higiena? Juk buityje būname rūpestingi: blizginame 
namus, laikomės tvarkos. Rūšiuojame šiukšles, renkame vertin- 
gas medžiagas, iš anksto vengiame atliekų pertekliaus pirkdami 
produktus superkamoje pakuotėje. Šiukšles išnešame pavyzdin- 
gai ir reguliariai. Tad kodėl šios sistemos nepritaikome savo vi- 
diniame pasaulyje? Kas trukdo kiekvieną savaitę atsikratyti dva- 
sinio balasto, apsivalyti nuo problemų ir iš anksto pasirūpinti, 
kad į mūsų vidinius namus nepatektų jokių potencialių šiukšlių? 
Ginti sielą, vadinasi, saugoti ją nuo neigiamos įtakos ir ne kiek- 
vieną įsileisti pro duris. 

Stiprinti sielą reiškia dar ir žiūrėti labiau kokybės nei kiekybės. 
Brangius draugus mielai įsileidžiame į namus, širdingai pavai- 
šiname. Įdomūs pokalbiai su neeiliniais žmonėmis nepaprastai 
praturtina sielą! Bet ir patys privalome pasirūpinti savimi, save 
palepinti ir leistis lepinami kitų! Juk siela taip mėgsta malonu- 
mus! Jauki aplinka ją džiugina ne mažiau nei gera muzika, gra- 
žūs paveikslai ir įdomios knygos. Siela mėgsta staigmenas ir visų 
rūšių dirgiklius. Tad džiuginkime ją kasdien, darykime ką nors 
gražaus: šokime basi, smaližiaukime, paglostykime žvėrelį, ste- 

bėkime gamtą, klausykimės jos garsų! Sielai reikalingos gamtos 
galios, gamtoje ji randa peno, nuskaidrėja, čia alma ją maitinan- 
tys šaltiniai. Siela yra bedugnė ir beribė, ji ilgisi minčių ir tikslų 
giedrumo. Nuo atviro pokalbio jai būna lengva, nuo dėkingumo 
ir atlaidumo - neapsakomai gera! 

Siela - belaikė, ji nepažįsta senatvės, yra išmani ir protinga. Jai 
reikia Žaisti ir juoktis kaip nerūpestingam vaikui! O kartais reikia 
ramybės, tegul tik kelioms minutėms. Įžiebkime savyje ugnelę: 
mūsų siela trokšta šilumos - juk be meilės ji sušaltų. 

